MALTA DEBATES TAL-KAMRA TAD-DEPUTATI (Rapport Ufficjali u Rivedut) IT-TMIEN PARLAMENT Seduta Nru. 116 It-Tnejn, 6 ta' Ottubru, 1997 Stampat fl-Uffiċċju ta' l-Iskrivan Kamra tad-Deputati MALTA Prezz Lm1 IT-TMIEN PARLAMENT Seduta Nru. 116

It-Tnejn, 6 ta' Ottubru, 1997

Il-Kamra tad-Deputati ltaqghet fil-Kamra tal-Parlament, il-Palazz, il-Belt Valletta, fis-6.01 p.m.

Talba

SEDUTA NRU.

It-Tnejn, 6 ta' Ottubru, 1997

WERREJ MINUTI 816

KUNSENS GĦAL ATTI 816

INFORMAZZJONI TA' MADAM SPEAKER 816

MISTOQSIJIET-TWEĠIBIET ORALI 817

KONDOLJANZI 824

TQEGĦID TA' KARTI FUQ IL-MEJDA 827 ORDNIJIET TAL-ĠURNATA ABBOZZ TA' LIĠI LI JEMENDA L-ATT DWAR L-AMMINISTRAZZJONI TAT-TAXXA INCOME TAX MANAGEMENT (AMENDMENT) BILL (IT-TIENI QARI) 831

AĠĠORNAMENT 851

MISTOQSIJIET GĦAL TWEĠIBIET ORALI MWIEĠBA BIL-MIKTUB 857

MISTOQSIJIET GĦAL TWEĠIBIET BIL-MIKTUB 893

MINUTI

Il-Minuti tas-Seduta Nru. 115 li saret fit-30 ta' Lulju, 1997 ġew konfermati.

KUNSENS GĦAL ATTI

MADAM SPEAKER (Onor. Myriam Spiteri Debono): Nixtieq ninforma lill-Kamra li l-President ta' Malta għoġbu jagħti l-kunsens tiegħu għal:

Att Nru XIX ta' l-1997 - Att ta' l-1997 li jemenda l-Att dwar il- Protezzjoni tal-Proprjeta' Industrijali;

Att Nru XX ta' l-1997 - Att ta' l-1997 dwar Garanziji ta' Self lil Impriżi Żgħar;

Att Nru XXI ta' l-1997 - Att ta' l-1997 li jħassar l-Att dwar Nomini mill-Oppożizzjoni;

Att Nru XXII ta' l-1997 - Att ta' l-1997 li jemenda l-Att dwar is- Sigurta' Soċjali; u

Att Nru XXIII ta' l-1997 - Att ta' l-1997 li jemenda l-Att dwar l- Ippjanar ta' l-Iżvilupp.

INFORMAZZJONI TA' MADAM SPEAKER

MADAM SPEAKER: Nixtieq ninforma wkoll lill-Kamra dwar laqgħa ta' l-Inter- Parliamentary Union li għaliha attendiet delegazzjoni parlamentari mmexxija minni stess u fil-fatt qed inpoġġi fuq il-Mejda tal-Kamra:

Rapport dwar it-98 Konferenza ta' l-Unjoni Inter Parlamentari li saret fil-Kajr bejn l-10 u s-16 ta' Settembru, 1997.

MISTOQSIJIET-TWEĠIBIET ORALI

PA - XOGĦOL FIL-WIDIEN

L-ONOR.

ĊENSU GALEA staqsa lill-Viċi Prim Ministru, Ministru għall- Affarijiet Barranin u ta' l-Ambjent: Jista' l-Viċi Prim Ministru jgħid kemm hemm applikazzjonijiet ta' xogħol fil-widien quddiem il-Planning Authority li saru minn dipartimenti tal-gvern?

ONOR.

GEORGE VELLA (Viċi Prim Ministru, Ministru għall-Affarijiet Barranin u ta' l-Ambjent): Kien hemm tliet applikazzjonijiet ta' xogħlijiet fil-widien li ġew sottomessi lill-Awtorita' ta' l-Ippjanar wara li ntbagħtet din il-mistoqsija parlamentari.

Dawn huma:-

i) Ministeru tal-Biedja u Sajd: PA 3348/97 - Riabilitazzjoni ta' Wied Qlejja.

Il-permess għall-ewwel fażi tal-proġett li jinkludi xogħol ta' tħammil f'Wied il-Fiddien ħareġ diġa'.

ii) Applikazzjoni PA 4452/97 ġiet sottomessa din il-ġimgħa.

Din tinkludi xogħol ta' tħammil fil-parti ta' Wied il-Qlejja bejn il-pontijiet ta' l- Għammieri u Tas-Salib.

iii) Ministeru għax-Xogħlijiet Pubbliċi u Kostruzzjoni: PA 4001/97 - Xogħol ta' tħammil f'parti minn Wied il-Għajn.

Din l-applikazzjoni qed tiġi proċessata u diġa' ġie sottomess survey ekoloġiku ta' parti mill-wied.

MADAM SPEAKER: L-Onor.

Galea, mistoqsija supplimentari.

ONOR.

ĊENSU GALEA: Madam Speaker, jekk fhimt tajjeb, waħda mill- applikazzjonijiet ġiet sottomessa matul din il-ġimgħa.

Jista' l-Viċi Prim Ministru jassigura jekk ix-xogħol li hu marbut ma' din l-applikazzjoni nbediex jew jekk diġa' sarx parti sostanzjali minnu?

MADAM SPEAKER: Il-Viċi Prim Ministru.

ONOR.

GEORGE VELLA: Madam Speaker, ma naħsibx li l-kollega tiegħi jippretendi li jien inkun naf dawn id-dettalji!

Li nista' ngħid hu li din il-mistoqsija saret fit-30 ta' Mejju, 1997 u r-risposta għaliha ġiet drafted fid-29 ta' Lulju, 1997.

B'dan l-ammont ta' mistoqsijiet parlamentari li jkollna ma nistgħux noqogħdu nirrivedu r-risposti u naraw jekk l-informazzjoni hijiex updated.

Ir-risposta li tajt tirrifletti l- pożizzjoni kif kienet fid-29 ta' Lulju, 1997.

Jekk l-Onor.

Galea jrid ikun jaf iktar dettalji, jista' jagħmel mistoqsija f'dan is-sens u nirrispondih mill-iktar fis possibbli.

MADAM SPEAKER: L-Onor.

Galea.

ONOR.

ĊENSU GALEA: Madam Speaker, jiġifieri meta l-Viċi Prim Ministru qara r-risposta u qal li l-applikazzjoni "ġiet sottomessa din il-ġimgħa", kien qed jirriferi għall-aħħar ġimgħa ta' Lulju, 1997?

MADAM SPEAKER: Il-Viċi Prim Ministru.

ONOR.

GEORGE VELLA: Madam Speaker, l-ewwelnett ma rridux ninsew li din hija l-ewwel seduta wara r-recess tas-sajf.

Jiena qed ngħid li d-data ta' meta ċċekjajt din ir-risposta, u kont kuntent biha, kienet id-29 ta' Lulju, 1997.

MADAM SPEAKER: L-Onor.

Galea.

ONOR.

ĊENSU GALEA: Madam Speaker, jiena ma kontx naf x'għandu miktub fir- risposta l-Viċi Prim Ministru pero' nixtieq nistaqsi jekk l-Awtorita' ta' l- Ippjanar ħaditx passi fil-konfront ta' min għamel ix-xogħol, liema xogħol kien inbeda qabel ma nħareġ il-permess għall-ewwel fazi u għall-fażijiet l- oħrajn.

MADAM SPEAKER: Il-Viċi Prim Ministru:

ONOR.

GEORGE VELLA: Madam Speaker, dwar dan jien la nista' nikkonferma u lanqas ninnega u nitlob lill-Onor.

Interpellant sabiex jagħmel mistoqsija bil-miktub u nkun nista' nirrispondih.

PULIZIJA - TRASFERIMENTI

L-ONOR.

ĊENSU GALEA staqsa lill-Prim Ministru: Jista' l-Prim Ministru jagħti tagħrif dwar in-numru ta' pulizija li ġew ittrasferiti kull xahar matul l-ewwel sitt xhur ta' din is-sena?

F'liema livell huma mpjegati dawk li ġew ittrasferiti minn lokal għall-ieħor, skond il-grad tax- xogħol tagħhom?

ONOR.

ALFRED SANT (Prim Ministru): Ninsab informat li n-numru ta' membri fil-Korp tal-Pulizija li ġew ittrasferiti fl-ewwel sitt xhur ta' din is- sena kien ta' 187.

Qed inpoġġi fuq il-Mejda tal-Kamra tabella bit-tagħrif mitlub mill-Onor.

Interpellant.

SKEJJEL - MANUTENZJONI

L-ONOR.

JEFFREY PULLICINO ORLANDO staqsa lill-Ministru ta' l- Edukazzjoni u Kultura Nazzjonali: Jista' l-Ministru jikkonferma jekk huwiex qed jagħmel kuntratti mal-kunsilli lokali biex dawn il-kunsilli jagħmlu xogħol ta' maintenance fl-iskejjel primarji?

Kemm saru minn dawn il-kuntratti?

Jista' l-Ministru jpoġġi fuq il-Mejda tal-Kamra kopja ta' dawn il- kuntratti?

ONOR.

EVARIST BARTOLO (Ministru ta' l-Edukazzjoni u Kultura Nazzjonali): Nikkonferma lill-Onor.

Interpellant li d-Diviżjoni ta' l-Edukazzjoni, skond il-politika dikjarata tal-Gvern, qiegħda tidħol f'rabta kuntrattwali ma' diversi kunsilli lokali biex fuq bażi permanenti dawn jiġġestixxu x- xogħlijiet ta' manutenzjoni fl-iskejjel partikolari.

Sal-lum ġew iffirmati 64 kuntratt għal dawn l-iskejjel li ġejjin:-

|Kalkara|Primarja C | |Bormla |Primarja A u B | |Birgu |Primarja C | |Furjana|Primarja C | |Fgura |Primarja A u B | |Vallett|Primarja C, Skola | |a |tal-Arti, Skola tal-Arti | | |u Disinn u l-Kindergarten| | |Training Centre | |Qormi |Primarja A u B - San | | |Ġorġ; Primarja A, B u | | |Sekondarja - San Bastjan | |Żabbar |Primarja A u B | |Rabat |Primarja A u B uu Mtarfa | | |Primarja C | |Dingli |Primarja C | |Żurrieq|Primarja A u B u | | |Sekondarja Subien | |Ħamrun |Primarja A, B u C u | | |Sekondarja Bniet | |Żebbuġ |Primarja A, B u | | |Sekondarja | |Siġġiew|Primarja C | |i | | |Pieta' |Primarja C | |B'Kara |Primarja A u B, Fleur de | | |Lys A u B u Sekondarja | |Lija |Primarja C | |Qrendi |Primarja C u Skola | | |Speċjali | |Luqa |Primarja C | |Safi |Primarja C | |L-Isla |Primarja C | |Naxxar |Primarja C u Skejjel | | |Ġiovanni Curmi, Furtu | | |Selvatico u Stefano | | |Żerafa | |Tarxien|Kindergarten fi Triq | | |l-Iskola | |Sta |Kindergarten | |Lucia | | |Marsa |Primarja A u B u Skejjel | | |Sekondarji Fra Diego | | |Bonanno u F.X. Attard | |Għargħu|Primarja C | |r | | |Msida |Primarja C u Skejjel | | |Speċjali Mater Dei u | | |Santa Marija | |Mellieħ|Kumpless ta' Għajn | |a |Tuffieħa | |Paola |Primarja A u B | |Gżira |Primarja C u Sekondarja | | |Subien |

Qiegħed inpoġġi fuq il-Mejda tal-Kamra kopja tat-tip tal-kuntratt li ġie ffirmat mal-kunsilli msemmija.

KUMPANNIJI TA' L-ASSIGURAZZJONI - LIFE INSURANCE

L-ONOR.

CHRIS CARDONA (f'isem l-Onor.

Adrian Vassallo) staqsa lill- Ministru tal-Finanzi u Kummerċ: Jista' l-Ministru jgħid kemm kien hawn policy loans (life insurance) sa l-aħħar tas-sena l-oħra?

Kemm huwa stmat li se tkun is-somma ta' dawn il-policy loans meta titħallas?

Kemm kien l-ammont ta' flus imħallas fi premiums għal dawn il-policy loans?

ONOR.

LEO BRINCAT (Ministru tal-Finanzi u Kummerċ): Sa l-aħħar tas-sena l-oħra kien hemm 1,418 policy loans.

Hu stmat li s-somma ta' dawn il- policy loans meta jitħallsu tammonta għal Lm2,131,206.

L-ammont ta' flus imħallas fi premiums fuq dawn il-poloz kien ta' Lm3,219,463.

DIPARTIMENTI TAL-GVERN - PHOTOCOPIERS

L-ONOR.

GEORGE PULLICINO staqsa lill-Ministru tal-Finanzi u Kummerċ: Jista' l-Ministru jgħid kemm xtraw photocopiers id-dipartimenti tal-gvern minn Novembru 1996 sal-lum?

Minn fejn inxtraw u kemm qamu f'kull każ?

ONOR.

LEO BRINCAT: It-tagħrif mitlub qed jitqiegħed fuq il-Mejda tal- Kamra.

ĦAL FAR - CIRCUIT RACING

L-ONOR.

ĊENSU GALEA (f'isem l-Onor.

Jean Pierre Farrugia) staqsa lill-Ministru ta' l-Edukazzjoni u Kultura Nazzjonali: Peress li l-Gvern ċaħad it-talba tas-circuit racing għal track f'Ħal Far, u peress li l- Awtorita' ta' l-Ippjanar f'Ta' Qali Action Plan qed tipproponi li l-motor racing track għal autocross ma jibqax f'Ta' Qali għax temmen li "major impact sports għandhom jingħataw konsiderazzjoni f'Wied Fulija, f'Tal- Merħla, fil-Landrijiet, fil-Magħtab jew f'Ta' l-Aħrax Quarry, Armier" - NWTQ16 - jista' l-Ministru jgħid x'inhu l-ħsieb tal-Gvern rigward track għas-circuit racing f'wieħed minn dawn l-lokalitajiet proposti mill- Awtorita' ta' l-Ippjanar?

ONOR.

EVARIST BARTOLO: Għadhom ma ġew iffinalizzati l-ebda pjanijiet min- naħa tal-Gvern dwar l-allokazzjoni ta' track għas-circuit racing u ma saru l-ebda suġġerimenti mill-għaqdiet konċernati dwar dan.

Is-Segretarjat Parlamentari għaż-Żgħażagħ, Sport, Kultura u Arti qed jistenna l-proposti tal-Kunsill Malti għall-Isport in konnessjoni ma' l- imsemmi action plan, in kwantu kif jolqot l-iżvilupp ta' l-isport.

MADAM SPEAKER: L-Onor.

Ċensu Galea, mistoqsija supplimentari.

ONOR.

ĊENSU GALEA: Madam Speaker, allura ġaladarba għadha ma ttieħdet l- ebda deċiżjoni, jista' l-Ministru jikkonsidra - jekk kemm-il darba din il- famuża motor racing track issir f'Ta' Qali - li tinbena tinda f'din l-area?

MADAM SPEAKER: Il-Ministru Bartolo.

ONOR.

EVARIST BARTOLO: Madam Speaker, safejn naf jien s'issa għadha ma ttieħdet l-ebda deċiżjoni dwar dan.

PULIZIJA - OVERTIME

L-ONOR.

ĊENSU GALEA (f'isem l-Onor.

Tonio Borg) staqsa lill-Prim Ministru: Jista' l-Prim Ministru jgħid kemm hu dovut jew tħallas overtime lill-Korp tal-Pulizija xahar b'xahar mill-1 ta' Jannar, 1996 sal-lum?

ONOR.

ALFRED SANT: Ninsab informat li l-overtime li tħallas lill-membri tal-Korp tal-Pulizija mill-1 ta' Jannar ta' l-1996 sat-30 ta' Ġunju ta' l- 1997 qiegħed imniżżel fit-tabella li qed inpoġġi fuq il-Mejda tal-Kamra.

PULIZIJA - INĊIDENTI TAT-TRAFFIKU

L-ONOR.

ĊENSU GALEA (f'isem l-Onor.

Tonio Borg) staqsa lill-Prim Ministru: Jista' l-Prim Ministru jgħid kemm kien hemm inċidenti tat- traffiku li fihom miet jew weġġa' xi ħadd gravament, xahar b'xahar mill-1 ta' Jannar, 1997?

ONOR.

ALFRED SANT: Ninsab informat li bejn l-1 ta' Jannar u l-11 ta' Lulju, 1997 kien hemm dawn l-inċidenti tat-traffiku:

|Xahar |Fatali|Gravi | |Jannar |3 |11 | |Frar |- |16 | |Marzu |2 |16 | |April |2 |13 | |Mejju |2 |17 | |Ġunju |- |21 | |Lulju * |- | 4 |

* (sal-11)

Sinjura President, ma nistax ma nirrimarkax li dawn il-figuri jindikaw ċar li għandna bżonn naraw x'inhu jiġri fit-toroq tagħna b'mod iktar serju għax il-figuri li għadni kemm tajt juru li ċertament is-sitwazzjoni m'hijiex aċċettabbli.

MADAM SPEAKER: L-Onor.

Spiteri, mistoqsija supplimentari.

ONOR.

LINO SPITERI: Jikkonsidra l-Prim Ministru li tingħata direttiva lill-Pulizija biex parti mill-mobile squad tibda tintuża sabiex tkun preżenti kontinwament fit-toroq tagħna?

Dan m'għandhiex tagħmlu biex tagħti ċ-ċitazzjonijiet imma biex iddaħħal iktar road sense, partikolarment madwar roundabouts, cross roads u affarijiet bħal dawn.

MADAM SPEAKER: Il-Prim Ministru.

ONOR.

ALFRED SANT: Sinjura President, fil-fatt waħda mill-affarijiet li saru f'dawn l-aħħar xhur, bħala parti mill-proċess ta' modernizzazzjoni tal- Korp tal-Pulizija, hija dwar kif nistgħu nagħtu lil dan il-korp iktar snien fil-core functions tiegħu.

Waħda mill-miri tagħna hija li l-pulizija ma jibqgħux jagħmlu xogħol li m'huwiex tagħhom ħalli b'hekk ikunu jistgħu jikkonċentraw iktar fuq dak li għandu jsir sabiex tabilħaqq tinżamm iktar dixxiplina fit-toroq tagħna.

Kif jaf kulħadd, diġa' ddaħħlet is-sistema tal-clamping u tat-towing u qed isir ukoll eżerċizzju sabiex il-pulizija ma jkollhomx għalfejn jibqgħu jmorru huma fuq il-post meta jseħħ xi inċident li ma jkunx gravi ħalli ma jaħlux ħafna mill-ħin tagħhom fuq affarijiet li skond il-prassi Ewropea jsiru minn persuni oħra.

Naturalment il-ħsieb wara dan kollu huwa li nsaħħu s-servizz li jagħtu l- pulizija billi l-mobile squad tagħmel monitoring aħjar ta' xi jkun għaddej fit-toroq tagħna, partikolarment mar-roundabouts, ħalli b'hekk inkunu qed nassiguraw li f'dan il-qasam tinżamm ċerta dixxiplina f'dak li għandu x'jaqsam sewqan perikoluż, nuqqas ta' osservanza tar-regoli ta' kif isir is- sewqan u dawk l-affarijiet kollha li qed jirrendu t-toroq tagħna theddida għas-sigurta' taċ-ċittadini.

MADAM SPEAKER: L-Onor.

George Pullicino, mistoqsija supplimentari.

ONOR.

GEORGE PULLICINO: Fid-dawl ta' l-ewwel risposta li ta l-Prim Ministru, kif ukoll fid-dawl tar-risposta li ta għall-mistoqsija supplimentari ta' l-Onor.

Spiteri, ma jaħsibx il-Prim Ministru li l- breathalyser test għandu jidħol illum qabel għada u ma neħdux aktar żmien sabiex nintroduċuh?

Dan qiegħed ngħidu anke fid-dawl tal-fatt li, f'mistoqsija parlamentari li kont għamilt f'Jannar li għadda, il-Prim Ministru kien ikkonferma li l-Gvern għadu intiż biex jimxi fuq il-pjanijiet tal-Gvern ta' qabel, jiġifieri li jintroduċi l-breathalyser test.

Iżda f'kummenti li saru x-xahar li għadda mill-Ministru Debono Grech ingħad li għad fadal biex il-breathalyser test jiġi introdott f'pajjiżna.

Jaħsibx il- Prim Ministru li l-breathalyser test għandu bżonn jidħol ħafna iktar malajr għaliex il-periklu ta' sewwieq xurban huwa ferm akbar minn ta' karozza stazzjonarja fit-triq?

MADAM SPEAKER: Il-Prim Ministru.

ONOR.

ALFRED SANT: Il-pjani tal-Gvern ta' qabel biex jintroduċi l- breathalyser test kienu pjani li baqgħu fir-ramel u aħna qed neħduhom b'aktar serjeta'.

Waħda mill-affarijiet li qed nagħmlu, kif diġa' għidt, hija li nirrazzjonalizzaw u nimmodernizzaw il-proċess li bih jaħdem il- Korp tal-Pulizija u għandna ċerti proġetti għaddejjin li fuqhom se jkollna, anke f'dan il-Parlament, azzjoni minn hawn u ftit ieħor.

Per eżempju, se nressqu liġi ġdida dwar il-Korp tal-Pulizija li tpoġġi lill-pulizija fuq bażi organika b'mod aktar modern u aktar sħiħ.

Rigward l-inizjattivi l- oħra li għadni kemm semmejt, f'dak li għandu f'jaqsam mat-towing u clamping, assolutament ma naqbilx ma' l-Onor.

Interpellant li wieħed m'għandux iħares lejhom bħala mod importanti ta' kif nissalvagwardaw id- dixxiplina fil-pajjiż.

Hemm ukoll il-liġi tal-breathalyser test li waslet biex titressaq quddiem dan il-Parlament, imma jiena nemmen li għandna nimxu b'mod organizzat u mhux sempliċement indaħħlu xi ħaġa biex taparsi nkunu daħħalniha.

Apparti minn hekk, fiż-żmien li ġej se nkunu qegħdin naħdmu ħalli naraw il-mod ta' kif għandhom jiġu kkontrollati ċerti inċidenti żgħar.

Dan se nagħmluh bil-kollaborazzjoni u wara li kellna konsultazzjonijiet ma' l- aġenziji ta' l-assigurazzjoni sabiex ikollna sistema moderna fuq bażi Ewropea ta' kif ċerti miżuri li għandhom x'jaqsmu ma' inċidenti li m'humiex serji jiġu ttrattati.

Dan jippermetti lill-pulizija jagħmlu attivitajiet ta' sigurta' vera f'dak li għandu x'jaqsam mas-sewqan fit- toroq u allura nkunu f'pożizzjoni aħjar biex il-breathalyser tests u s- sistemi li hemm għall-kontroll ta' sewqan eċċessiv jiġu tassew implimentati u mhux ikunu biss fuq il-karta.

Din hija l-istrateġija li qegħdin naħdmu fuqha.

AKKADEMJA MEDITERRANJA TA' L-ISTUDJI INTERNAZZJONALI

L-ONOR.

GEORGE PULLICINO staqsa lill-Ministru ta' l-Edukazzjoni u Kultura Nazzjonali: Jista' l-Ministru jagħti sena b'sena - minn mindu l- Akkademja Mediterranja ta' l-Istudji Diplomatiċi nħolqot sal-lum - il- figuri ta' għotjiet jew sussidji mogħtija lill-istess akkademja mill-Gvern Malti, mill-istess Universita' u mill-awtoritajiet Svizzeri?

ONOR.

EVARIST BARTOLO: Skond il-ftehim ta' Lulju 1990 bejn il-Gvern ta' Malta u dak ta' l-Isvizzera, il-Gvern ta' Malta beda jħallas lill-akkademja kontribuzzjoni annwali ta' Lm10,000 għall-perijodu 1990-1993.

F'1992 sar ftehim mal-Prim Ministru ta' Malta biex il-kontribuzzjoni tiżdied għal Lm15,000.

Għal raġunijiet varji, din iż-żieda seħħet biss fil-perijodu 1993-1996.

Skond it-Tieni Protokoll fir-rigward ta' dan il-ftehim, iffirmat f'Settembru 1996, l-ammont żdied għal Lm20,000.

Fil-każ tal-kontribuzzjonijiet magħmula mill-Universita' għas-snin rilevanti, barra mill-provvediment ta' uffiċċji u spazji oħra relatati mal- funzjoni ta' l-akkademja, dawn kienu kif indikati:

|1990 |Lm 827 | |1991 | 3,173 | |1992 | 5,082 | |1993 | 8,375 | |1994 | 8,744 | |1995 | 9,144 | |1996 |17,305 |

Fl-1990, il-Gvern Svizzeru ħallas l-ammont ta' Sfr.

75,000 għal- librerija.

Ipprovda wkoll għal lettur fulltime li għamilha ta' direttur.

Għaldaqstant dan kien iktar mill-ammonti li kienu stipulati skond il-ftehim ta' Lulju 1990.

Skond dak il-ftehim u l-protokolli sussegwenti, l-ammonti ta' kif se nsemmi ingħataw lill-akkademja għas-snin rispettivi:

|1990 - |Sfr 160,000 | |1993 |fis-sena | |1993 - |Sfr 146,000 | |1996 |fis-sena | |1996 - |Sfr 233,000 | |1999 |fis-sena |

UNIVERSITA' - FAKULTA' TA' L-ARKITETTURA U INĠINERIJA ĊIVILI

L-ONOR.

CHRIS CARDONA staqsa lill-Ministru ta' l-Edukazzjoni u Kultura Nazzjonali: Jista' l-Ministru jqiegħed fuq il-Mejda tal-Kamra kopja ta' dokumenti ta' provi ta' foreign competent authority li għandu l- bord tal-Fakulta' ta' l-Arkitettura u Inġinerija Ċivili ta' l-Universita' ta' Malta li jipprovaw li persuni li isimhom qed jintbagħat separatament huma awtorizzati minn foreign competent authority biex jipprattikaw fil- pajjiż rispettiv fejn iggradwaw fil-professjoni msemmija fl-Architects Ordinance?

ONOR.

EVARIST BARTOLO: Peress li l-professjoni ta' arkitett u inġinier ċivili (perit) normalment ma teżistix barra minn Malta u peress li, b'riżultat ta' dan, il-fakulta' m'għandhiex fil-pussess tagħha d-dokumenti mitluba f'dan ir-rigward, meta l-bord tal-Fakulta' ta' l-Arkitettura u Inġinerija Ċivili kkomunika ma' l-Uffiċċju tal-Prim Ministru għall-ewwel darba, dan il-bord spjega fiċ-ċar din is-sitwazzjoni permezz ta' rapport ta' rakkmandazzjonijiet approvati mill-istess bord f'Ġunju 1989, kif fil- fatt jidher f'paragrafu 2 ta' l-istess rapport li qed jitqiegħed fuq il- Mejda tal-Kamra.

MADAM SPEAKER: L-Onor.

Zammit Dimech, mistoqsija supplimentari.

ONOR.

FRANCIS ZAMMIT DIMECH: Peress li l-Ministru għadu kif wieġeb mistoqsija parlamentari li hija marbuta mal-fakultajiet ta' l-Universita', naħseb li dan hu l-mument opportun li fih nitolbu jassigura lil din il- Kamra li l-prinċipju ta' edukazzjoni terzjarja assolutament mhuwiex se jispiċċa - jiġifieri li m'huwiex se jkunu imposti miżati taħt l-ebda forma fuq l-istudenti ta' l-Universita' jew ta' istituzzjonijiet terzjarji oħra - u jassigura wkoll lil din il-Kamra li l-Gvern beħsiebu jirrispetta l- prinċipju li jgħin u jinvesti fl-edukazzjoni terzjarja billi jħalli s- sistema ta' l-istipendji li hemm illum.

MADAM SPEAKER: Il-Ministru Bartolo.

ONOR.

EVARIST BARTOLO: Il-Gvern m'hu se jmiss xejn mill-prinċipju ta' tagħlim b'xejn fl-Universita' għall-istudenti lokali.

Aħna qed naħdmu biex niġbdu aktar studenti barranin lejn l-Universita' tagħna u nieħu gost ngħid li lħaqna ftehim ma' universita' minn Norveġja biex jibagħtu studenti mill- fakulta' tal-mediċina biex jieħdu l-edukazzjoni medika u jsiru tobba hawn Malta u, bis-saħħa tal-flus li qed iġibu, din is-sena l-kors tal-mediċina fetaħ ukoll.

Aħna m'għandna l-ebda skop li nagħlqu l-Universita' għal xi ħadd u f'dak li se jsir dwar is-sistema ta' l-istipendju se nimxu fuq il-prinċipju li nagħmlu minn kollox biex l-Universita' tinfetaħ għal aktar u aktar żgħażagħ.

Il-mod ta' kif nagħmlu dan hu li ma noħolqu l-ebda xkiel finanzjarju għal min irid imur l-Universita' u barra minn hekk naħdmu biex intejbu l-iskejjel primarji, sekondarji u post-sekondarji.

Għax sfortunatament l-akbar numerus clausus li baqa' jeżisti fil-pajjiż hu l- livell mhux aċċettabbli ta' low performance f'ċerti skejjel tagħna.

MADAM SPEAKER: L-Onor.

Cassar, mistoqsija supplimentari.

ONOR.

JOE CASSAR: Madam Speaker, jista' l-Ministru jgħidilna jekk hux se jżomm konformi ma' dak li ġie mwiegħed, dejjem dwar stipendji, fil-programm elettorali tal-partit li llum qiegħed fil-gvern?

MADAM SPEAKER: Il-Ministru.

ONOR.

EVARIST BARTOLO: Madam Speaker, bħalissa qegħdin isiru taħdidiet ma' l-istudenti u meta nkun fi stadju li nista' nikkomunika ma' din il- Kamra, nagħmel proprju dan.

MADAM SPEAKER: L-Onor.

Zammit Dimech.

ONOR.

FRANCIS ZAMMIT DIMECH: Madam Speaker, xtaqt nirriferi għall-ewwel parti tat-tweġiba li ta l-Ministru.

Jiġifieri qed nifhem tajjeb li l- Ministru qed jagħti assigurazzjoni li mhux se jkun hemm miżati?

Jew il- Ministru se jipproponi sistema ta' miżati u mbagħad joħloq skemi oħra ta' kif dawk jitħallsu?

Naħseb li l-Ministru japprezza li hemm differenza bejn waħda u l-oħra.

Rigward it-tieni parti tal-mistoqsija - anke rigward it-tweġiba li l- Ministru għadu kif ta lill-Onor.

Joe Cassar - u anke peress li għada, kif għandi nifhem, il-Ministru se jkompli bid-diskussjonijiet mal-Kunsill ta' l- Istudenti Universitarji, nixtieq li l-Ministru jinforma lill-Kamra x'inhi l- pożizzjoni tal-Gvern u jekk il-Gvern huwiex b'xi mod kontra l-istipendji kif kienu jingħataw s'issa lill-istudenti universitarji u dan biex tassew ma jkunx hemm xkiel finanzjarju għall-istudenti milli jkomplu bl-istudji tagħhom fl-Universita'.

MADAM SPEAKER: Il-Ministru.

ONOR.

EVARIST BARTOLO: Madam Speaker, jiena mingħalija li tkellimt bil- Malti meta weġibt pero' se nirrepeti dak li għidt.

Aħna se nirrispettaw il- prinċipju ta' tagħlim b'xejn fl-Universita' għall-istudenti lokali u jien se nikkomunika ma' din il-Kamra wara li nkun iddiskutejt ma' l-istudenti u nkun f'pożizzjoni li ngħid x'se nagħmlu rigward dan il-qasam.

MADAM SPEAKER: L-Onor.

Zammit Dimech.

ONOR.

FRANCIS ZAMMIT DIMECH: Madam Speaker, peress li l-proposti kif imħabbrin mill-Ministru s'issa jinkludu element fejn ikun hemm ħlas ta' miżati anke mill-istudenti Maltin, dan ifisser li issa l-Ministru qiegħed jgħid li dawk il-proposti m'għadhomx proposti tiegħu u ġew irtirati?

Jien nifhem li l-Ministru qed jipproponi li parti mill-istipendju ta' l- istudenti - jew iktar minn parti - jingħatalhom taħt forma ta' self.

Il- Ministru jara dan bħala mod assolutament u għal kollox differenti minn dak li hemm fil-programm elettorali tal-Partit Laburista u minn stqarrija ffirmata minnu stess f'April ta' l-1996?

MADAM SPEAKER: Il-Ministru.

ONOR.

EVARIST BARTOLO: Madam Speaker, peress li f'pajjiżna hawn ċerti nies - uħud minnhom jinsabu preżenti f'din il-Kamra - li jsemmu l-vantaġġi kbar li jkollna jekk nidħlu fl-Unjoni Ewropea, waħda mill-proposti li ressaqt dwar il-finanzjament ta' l-edukazzjoni ogħla hija dik imħaddma f'kull pajjiż membru ta' l-Unjoni Ewropea, jiġifieri dik li l-istudent irid iħallas kemm għat-tuition kif ukoll għal-living allowances.

L-unika differenza li hemm bejn il-proposta li ressaqt jien u bejn is-sistema mħaddma fil-pajjiżi ta' l-Unjoni Ewropea hija li matul dawn l-aħħar 20 sena dawn il-pajjiżi l-grant bidluha f'loan scheme għat-tuition u għal-living allowance.

Interessanti l-fatt li l-iktar proposta li ġiet ikkritikata minn nies li jaraw vantaġġi kbar fl-Unjoni Ewropea hija proprjament is- sistema mħaddma preżentement fl-istess Unjoni.

MADAM SPEAKER: L-Onor.

Zammit Dimech.

ONOR.

FRANCIS ZAMMIT DIMECH: Madam Speaker, ġaladarba l-Ministru qed jikkwota l-prattika ta' pajjiżi ta' l-Unjoni Ewropa meta hu jifforma parti minn gvern li s'issa ffriża l-applikazzjoni ta' Malta għall-Unjoni Ewropa, nixtieq nistaqsih jekk jarax dawn iż-żewġ affarijiet inkompatibbli.

MADAM SPEAKER: Il-Ministru.

ONOR.

EVARIST BARTOLO: Jien semmejt il-kwestjoni ta' l-Unjoni Ewropea għax, meta niltaqa' ma' l-istudenti żgħażagħ sabiex niddiskuti dawn il- proposti, il-livell ta' miżinformazzjoni tant hija kbira li wħud minnhom issuġġerewli sabiex il-Gvern juża l-istess sistema li tintuża fid- Danimarka.

Fil-fatt meta mort niċċekkja x'sistema tintuża f'dan il-pajjiż kkonkludejt li l-istudenti demokristjani li ssuġġerewli li l-Gvern jimxi fuq il-mudell Daniż x'aktarx li mhux qed jaħsbu hekk bis-serjeta'.

Jekk dan is-suġġeriment sarli bis-serjeta', nissuġġerixxi li dawn l-istudenti jitkellmu ma' studenti Daniżi għax fl-opinjoni tiegħi is-sistema li tiġi mħaddma f'pajjiżhom, liema sistema tikkonċerna loan scheme, m'hijiex aċċettabbli fiċ-ċirkostanzi lokali.

MADAM SPEAKER: L-Onor.

Joe Cassar.

ONOR.

JOE CASSAR: Jista' l-Ministru jgħidilna jekk huwiex se jżomm konformi mal-programm elettorali tal-Partit Laburista jew inkella ma' dak li qed jgħid li qed isir f'pajjiżi oħra?

MADAM SPEAKER: Il-Ministru.

ONOR.

EVARIST BARTOLO: Meta nkun ninsab f'qagħda li ngħarraf lil din il- Kamra bil-konklużjonijiet tan-negozjati u tal-konsultazzjonijiet li qed nagħmel ma' l-istudenti jien lest li nagħmel dan, pero' sadanittant din is- sensittivita' u l-verġinita' kollha biex inżommu mal-programm elettorali tagħna ...

In-naħa l-oħra tgħidilna biex niksru l-ikbar żewġ wegħdiet li għamilna fil-programm elettorali tagħna, ċioe' l-iffriżar ta' l- applikazzjoni ta' Malta għall-Unjoni Ewropea u t-tneħħija tal-VAT.

Li kien għal tan-naħa l-oħra, aħna morna lura minn dawn iż-żewġ wegħdiet kbar li għamilna fil-programm elettorali tagħna.

(Onor. Membri: Hear, hear)

MADAM SPEAKER: Grazzi.

Il-ħin tal-mistoqsijiet issa għadda.

Ngħaddu issa għal Kondoljanzi.

Il-Viċi Prim Ministru

KONDOLJANZI

ONOR.

GEORGE VELLA: Madam Speaker, nixtieq li qabel ma nkomplu bix- xogħol tagħna naqsam ċerti sentimenti mal-Kamra kollha billi nagħti l- kondoljanzi lill-familjari ta' xi persuni li ħallewna matul il-vaganzi tas- sajf, liema persuni ċertament jixirqilhom li jiġu mfakkra f'din il-Kamra.

Madam Speaker, nibda l-ewwel b'missier il-kollega tagħna, il-Ministru Charles Buhagiar, li miet matul dawn l-aħħar ġimgħat.

Jiena nixtieq illi f'ismi u f'isem il-membri kollha tal-Gvern - jiena ċert li sħabna tan-naħa l-oħra jassoċjaw ruħhom mas-sentimenti tagħna - nuri d-dispjaċir tagħna għal din it-telfa.

Il-ġenituri huma dawk in-nies li jkunu ħadmu u batew għalina u anke ħolmu li jarawna fil-pożizzjoni li qegħdin illum u jiena naħseb li huwa sew li f'dan il-Parlament hawn id-drawwa, u nispera li tkompli, li meta ġenitur ta' membru tal-Parlament imut aħna nuru r-rispett tagħna lejn dawn il-ġenituri.

F'dan il-każ jiena nixtieq li nagħti l- kondoljanzi tiegħi lill-kollega tagħna l-Onor.

Charles Buhagiar, Ministru għax-Xogħlijiet Pubbliċi u Kostruzzjoni u lill-familja u l-qraba kollha tiegħu għal din it-telfa.

Madam Speaker, matul dawn il-vaganzi kellna wkoll telfa ta' persuna magħrufa u ta' ċerta importanza.

Qed nirriferi għall-Imħallef Anthony Montanaro Gauci.

Dan l-Imħallef illustri - jiena nafu biss mill-bogħod għax m'iniex fil-professjoni legali - għal xi żmien kien Speaker ta' l- Assemblea Leġislattiva u fis-snin bikrin kien ħadem spalla ma' spalla ma' Lord Strickland u wara li laħaq avukat u wara li anke kkontesta l-elezzjoni ta' l-1927 u ma ġiex elett, sab ruħu membru ta' l-Assemblea Leġislattiva u eventwalment fl-1929 kien sar Speaker ta' din l-Assemblea.

Ta' min jgħid li qed nitkellmu fuq personaġġ li m'hemmx dubju li naqax niċċa għalih innifsu fl-istorja legali Maltija u dan mhux biss minħabba l- fatt li kien wieħed mill-iżgħar imħallfin li qatt ġew nominati u għamel karriera ta' iktar minn 33 sena bħala imħallef imma wkoll minħabba li fil- karriera twila u illustri tiegħu, kellu jieħu ovvjament deċiżjonijiet ebsin u li jridu bilfors jirriflettu dak li jagħmel imħallef, jiġifieri l- integrita', is-serjeta' u anke r-rispett lejn iċ-ċittadin.

Irrid infakkar ukoll lil din il-Kamra li l-Imħallef Montanaro Gauci kien għamel żmien fil-ġurnaliżmu u kien ukoll l-ewwel chairman tal-Malta Broadcasting Authority li twaqqfet fl-1963 u għal xi żmien kien qeda lill- pajjiż bħala Aġent President tar-Repubblika.

Madam Speaker, min-naħa tagħna aħna nagħtu l-kondoljanzi tagħna lil Mrs. Montanaro Gauci u lil uliedha, b'mod partikolari lil wieħed minn uliedha, Neville, li kien fil-kors miegħi u li llum huwa ginekologu magħruf.

It-tielet persuna li xtaqt li din il-Kamra tfakkar huwa n-Nutar Vincenzo Maria Pellegrini li wara t-Tieni Gwerra kien membru ta' l-Assemblea Nazzjonali.

Dan kien bniedem tal-professjoni legali u għalkemm wieħed ma jistax jgħid li laħaq xi quċċati bħalma laħaq l-Imħallef Montanaro Gauci fil-kamp legali xorta waħda kien bniedem rispettat u kapaċi ħafna.

Wieħed iktar jista' jiftakar f'dan il-bniedem fil-kamp letterarju għaliex kien wieħed minn ta' l-ewwel li ħadem għat-twaqqif ta' l-Għaqda tal-Malti fl- Universita' u dan meta kien ferm diffiċli li wieħed jippromwovi l-lingwa Maltija.

Wieħed ma jridx jinsa d-diffikultajiet li kienu jiffaċċaw dak Iż- żmien dawk li kienu jemmnu li l-Malti għandu jingħata ċerta importanza.

In- Nutar Pellegrini kien bniedem li fil-karriera letterarja tiegħu kompla jipproduċi xogħlijiet letterarji b'lingwi differenti u kien jinteressa ruħu ħafna f'dak kollu li kellu x'jaqsam mat-tixrid ta' l-għerf.

Madam Speaker, lil dawn it-tliet persuni li ġejjin minn oqsma differenti tal-ħajja imma li b'xi mod għandhom konnessjoni ma' din il-Kamra, minn hawnhekk insellmilhom u nagħti l-kondoljanzi lill-familjari kollha tagħhom.

Nirringrazzjak.

MADAM SPEAKER: Grazzi.

L-Onor.

Guido de Marco.

ONOR.

GUIDO de MARCO: Sinjura President, jiena nixtieq nassoċja ruħi ma' dak li qal il-Viċi Prim Ministru.

Nixtieq nitlob skuża lill-Ministru Charles Buhagiar għax sinċerament ma kontx naf bil-mewt tal-papa' tiegħu u għalhekk nagħtih il-kondoljanzi l-aktar sinċieri tiegħi u tal-grupp parlamentari ta' l-Oppożizzjoni.

Il-mewt tal-missier jew ta' l-omm hija waħda mill-akbar traġedji li qatt tista' tiġri fil-ħajja ta' persuna.

Nafu li dan ħafna drabi jiġri meta aħna nkunu kbirna daqsxejn fl-eta' u ommna u missierna jkunu wkoll kibru fl- eta', imma min jaħseb li dawn l-affarijiet jista' jkollhom sinifikat differenti għaliex il-bniedem ikun akbar fl-eta' - u huma naturalment ħafna ikbar minnek - għandu żball kbir.

Dawn huma affarijiet li tibqa' tħosshom u ma tinsihom qatt, anzi iktar ma jgħaddi żmien iktar tħoss in-nuqqas u l- bżonn tagħhom.

Jiddispjaċini ħafna għall-kollega tiegħi l-Onor.

Buhagiar.

Naf li nqastu għaliex ma kontx preżenti għall-funeral pero' nassigurah li dan ġara għaliex ma kontx naf u minn hawnhekk nagħtih il-kondoljanzi sinċieri tagħna lkoll.

Il-Viċi Prim Ministru semma lill-Imħallef Montanaro Gauci, li kien imħallef kif għandhom ikunu l-imħallfin - tajjeb, serju u ta' polz.

Kien ukoll imħallef ta' kuraġġ li fi żmenijiet tant diffiċli ma beżax juri xi tfisser l-indipendenza tal-ġudikatura.

Jiena għandi stima kbira lejn l- imħallfin, speċjalment lejn dawk l-imħallfin li fi żmenijiet diffiċli jagħrfu jżommu l-indipendenza tal-ġudikatura u s-sens kbir ta' ġustizzja.

Darba kien hemm dibattitu importanti f'ġurnal bejn tnejn min-nies li jibqgħu rinomati bħala żewġ imħallfin kbar - qed nirriferi għall-Imħallef Flores, anke hu għal xi żmien Speaker ta' din il-Kamra, u l-Imħallef Maurice Caruana Curran - dwar jekk il-ġustizzja tridx tkun skond il-liġi jew il-liġi tridx tkun skond il-ġustizzja.

Jien niftakar li meta kont għadni avukat żgħir u rajt il-polemika serja li kienet għaddejja bejn dawn iż-żewġ persuni illustri tal-liġi, għidtilhom li fil-fehma tiegħi kienu qegħdin jiġġieldu ...

Jien, fil-fehma tiegħi, hija l-ġustizzja li trid issir skond il-liġi imma huwa importanti wkoll li l-liġi ssir skond il- ġustizzja.

Dawn huma żewġ konċetti - ġustizzja skond il-liġi u liġi skond il-ġustizzja - li l-Imħallef Montanaro Gauci għix fihom.

L-Imħallef Montanaro Gauci kien ukoll membru u anke President ta' din il- Kamra u ċertament li għamel unur kemm lill-ġudikatura u kemm lill- parlamentari.

Dan il-bniedem jibqa' jissemma għal sentenza klassika fejn kien qal li ħadd m'għandu dritt jeżilja Malti minn artu.

Il-fatt li dan il- bniedem kellu l-kuraġġ jgħid dan f'dawk iż-żmenijiet hekk diffiċli, ġegħelni li jkolli stima kbira lejh.

Jien naħseb li l-Imħallef Montanaro Gauci għamel unur lill-ġudikatura u tibqa' ta' unur għal tant imħallfin li meta jsibu ruħhom f'pożizzjoni diffiċli jafu jħarsu lejn eżempju ta' imħallef li wera kif l-imħallfin għandhom ikunu rġiel - jew nisa, meta jkollna mħallfin nisa - billi jkunu jafu jżommu s-sens kbir ta' ġustizzja u ma jxellfux il-prinċipji fundamentali tal-liberta' u tad-dritt taċ- ċittadin.

Il-kollega tiegħi l-Onor.

George Vella semma wkoll lin-Nutar Vincenzo Maria Pellegrini.

Jien lil dan il-bniedem kont nafu ħafna u nista' ngħid li huwa bniedem ta' kultura kbira, bniedem li ċertament ikkontribwixxa għal- literattura.

Kien iħobb ħafna l-litteratura Taljana u l-kontribut li huwa ta għal-litteratura Taljana f'Malta kienet ċertament waħda mill- kontribuzzjonijet l-aktar interessanti.

Kien anke jippubblika "La Brigata" u kien anke fil-"Malta Letterarja".

Kien ċertament bniedem li ta kontribut letterarju siewi f'pajjiżna.

Jien naħseb li għamel sew il-kollega tiegħi l-Onor.

Vella li kkommemora lin-Nutar Vincenzo Maria Pellegrini, bniedem li anke fi żmenijiet diffiċli għall-Partit Nazzjonalista, nista' ngħid li kien Nazzjonalista konvint.

In- Nutar Vincenzo Maria Pellegrini kien anke fl-Assemblea Kostitwenti, liema assemblea dalwaqt se niċċelebraw il-50 sena mill-bidu tagħha.

Grazzi, Sinjura President.

MADAM SPEAKER: Grazzi.

Il-Ministru Buhagiar.

ONOR.

CHARLES BUHAGIAR (Ministru għax-Xogħlijiet Pubbliċi u Kostruzzjoni): Madam Speaker, ippermettili nirringrazzja lill-Onor.

George Vella u lill-Onor. de Marco għall-kondoljanzi li taw lili u lill-familja tiegħi.

Huwa ovvju li meta titlef persuna daqshekk għal qalbek l-uġigħ ikun kbir - u naqbel eżattament ma' dak li qal l-Onor. de Marco li meta tikber fl-eta' pjuttost tapprezza xi jfissru għalik ommok u missierek forsi aktar minn meta tkun żgħir - pero' mill-banda l-oħra meta tara tant rispett minn tant nies, xi ftit jew wisq jgħinek biex itaffilek l-uġigħ tat- telfa.

Nirringrazzjakom.

MADAM SPEAKER: Grazzi.

Jiena wkoll naqsam is-sentimenti espressi miż- żewġ naħat tal-Kamra u nitlob lill-Iskrivan tal-Kamra sabiex iwassal il- kondoljanzi lill-familjari ta' dawn il-persuni.

Ngħaddu issa għal Tqegħid ta' Karti.

Il-Prim Ministru.

TQEGĦID TA' KARTI FUQ IL-MEJDA

ONOR.

ALFRED SANT: Sinjura President, inqiegħed fuq il-Mejda tal-Kamra:

Avviż Legali Nru 109 ta' l-1997 - Avviż għall-għanijiet tat-tifsira ta' "kummerċjant" fl-Att dwar l-Affarijiet tal-Konsumatur;

Avviż Legali Nru 114 ta' l-1997 - Avviż dwar bidu fis-seħħ ta' l-Att ta' l-1997 dwar l-Awditur Ġenerali u l-Uffiċċju Nazzjonali tal- Verifika (Att Nru XVI ta' l-1997);

Avviż Legali Nru 115 ta' l-1997 - Avviż dwar bidu fis-seħħ ta' l-Att ta' l-1997 li jemenda l-Kostituzzjoni ta' Malta (Att Nru XVII ta' l- 1997);

Avviż Legali Nru 126 ta' l-1997 - Avviż ta' bidu fis-seħħ tar- regolamenti ta' l-1995 dwar il-Ħabs;

Avviż Legali Nru 127 ta' l-1997 - Regolamenti ta' l-1997 li jemendaw ir-Regolamenti dwar il-Ħabs;

Avviż Legali Nru 130 ta' l-1997 - Regolamenti ta' l-1997 li jemendaw ir-Regolamenti dwar Tariffi għal Servizz Telegrafiku u bit- Telex;

Avviż Legali Nru 131 ta' l-1997 - Regolamenti ta' l-1997 li jemendaw ir-Regolamenti dwar is-Servizz tat-Telefon ma' Barra minn Malta;

Avviż Legali Nru 134 ta' l-1997 - Regolamenti ta' l-1997 li jemendaw ir-Regolamenti dwar id-Drittijiet (Telegrafija mingħajr Fili); u

Tabella li turi l-għadd u r-rank ta' pulizija mkeċċija mill-Korp u l- akkuża miġjuba kontrihom, bejn l-1987 u l-1997, bi tweġiba għall- mistoqsija parlamentari numru 7986.

MADAM SPEAKER: Grazzi.

Il-Viċi Prim Ministru.

ONOR.

GEORGE VELLA: Madam Speaker, inqiegħed fuq il-Mejda tal-Kamra:

Kopja ta' l-Ombudsplan għas-sena 1997 / 1998;

Avviż Legali Nru 128 ta' l-1997 - Regolamenti ta' l-1997 dwar drittijiet għad-depożitu ta' kull skart u radam;

Avviż Legali Nru 137 ta' l-1997 - Ordni ta' l-1997 dwar Żvilupp Ġenerali (Nru. 2);

Avviż Legali Nru 138 ta' l-1997 - Regolamenti ta' l-1997 li jemendaw ir-Regolamenti dwar Rati ta' Taxxa dwar Bini; u

Avviż Legali Nru 140 ta' l-1997 - Regolamenti ta' l-1997 li jemendaw ir-Regolamenti dwar il-Kummerċ fi Speċi ta' Fawna u Flora.

MADAM SPEAKER: Grazzi.

Il-Ministru Bartolo.

ONOR.

EVARIST BARTOLO: Madam Speaker, inqiegħed fuq il-Mejda tal- Kamra:

Avviż Legali Nru 111 ta' l-1997 - Regolamenti ta' l-1997 dwar Rati ta' Stipendji għal Korsijiet Post-Graduate għal Studenti Universitarji;

Avviż Legali Nru 113 ta' l-1997 - Regolamenti ta' l-1997 li jemendaw ir-Regolamenti dwar id-Drittijiet ta' l-Universita';

Avviż Legali Nru 117 ta' l-1997 - Regolamenti ta' l-1997 dwar Kwalifiki Okkupazzjonali Nazzjonali;

Avviż Legali Nru 133 ta' l-1997 - Regolamenti ta' l-1997 li jemendaw ir-Regolamenti dwar id-Drittijiet ta' Dħul fil-Mużewijiet u Monumenti Nazzjonali; u Informazzjoni dwar għalliema u impjegati oħra fid-Dipartiment ta' l- Edukazzjoni sekondati jew trasferiti f'Ministeri jew korpi governattivi, bi tweġiba għall-mistoqsija parlamentari numru 8276.

MADAM SPEAKER: Grazzi.

Il-Ministru Brincat.

ONOR.

LEO BRINCAT: Madam Speaker, inqiegħed fuq il-Mejda tal-Kamra:

Avviż Legali Nru 106 ta' l-1997 - Regolamenti ta' l-1997 li jemendaw ir-Regolamenti dwar l-Att dwar it-Taxxa tad-Dwana u tas-Sisa (Ħlas lura ta' Input Tax fuq Ħażniet);

Avviż Legali Nru 108 ta' l-1997 - Regolamenti ta' l-1997 li jemendaw l-Iskedi ta' Drittijiet li jinsabu ma' l-Ordinanza dwar il-Protezzjoni tal-Proprjeta' Industrijali;

Avviż Legali Nru 116 ta' l-1997 - Regolamenti ta' l-1997 li jemendaw ir-Regolamenti dwar Formoli taħt l-Att dwar il-Kumpanniji;

Avviż Legali Nru 122 ta' l-1997 - Regolamenti ta' l-1997 dwar l- Att dwar it-Taxxa tad-Dwana u tas-Sisa (Xogħlijiet b'Kuntratt);

Avviż Legali Nru 123 ta' l-1997 - Regolamenti ta' l-1997 dwar l- Att dwar it-Taxxa tad-Dwana u tas-Sisa (Aġenti ta' l-Ivvjaġġar);

Avviż Legali Nru 124 ta' l-1997 - Regolamenti ta' l-1997 li Jemendaw it-Tielet Skeda li tinsab ma' l-Att dwar it-Taxxa tad-Dwana u tas-Sisa (Emenda Nru 2);

Avviż Legali Nru 135 ta' l-1997 - Regolamenti ta' l-1997 li jemendaw ir-Regolamenti dwar il-Lotteriji Instantanji tal-Gvern;

Avviż Legali Nru 144 ta' l-1997 - Direttiva mill-Ministru tal- Finanzi u Kummerċ għall-Ħruġ ta' Lm5,000,000 6.65% Stock tal-Gvern ta' Malta 2000 (IS-SITT ĦRUĠ);

Avviż Legali Nru 145 ta' l-1997 - Direttiva mill-Ministru tal- Finanzi u Kummerċ għall-Ħruġ ta' Lm5,000,000 6.9% Stock tal-Gvern ta' Malta 2002 (IR-RABA' ĦRUĠ);

Avviż Legali Nru 146 ta' l-1997 - Direttiva mill-Ministru tal- Finanzi u Kummerċ għall-Ħruġ ta' Lm7,500,000 7.35% Stock tal-Gvern ta' Malta 2007 (L-EWWEL ĦRUĠ);

Avviż Legali Nru 147 ta' l-1997 - Direttiva mill-Ministru tal- Finanzi u Kummerċ għall-Ħruġ ta' Lm7,500,000 7.8% Stock tal-Gvern ta' Malta 2013 (L-EWWEL ĦRUĠ);

Avviż Legali Nru 150 ta' l-1997 - Regolamenti ta' l-1997 dwar Drittijiet għal Ċertifikati rigward il-Konvenzjoni dwar il-Kummerċ fi Speċi Mhedda ta' Fawna u Flora Selvaġġ;

Estimi ta' Dħul u Nfiq tal-Korporazzjoni Enemalta għas-sena 1997/1998;

Rapport Annwali tal-Korporazzjoni Enemalta għas-sena li għalqet fit- 30 ta' Settembru 1997 u financial statements għas-sena li għalqet fit- 30 ta' Settembru 1996;

Exemption Order skond is-subartikolu (2) ta' l-artikolu 12 ta' l-Att dwar it-Taxxa fuq l-Income lit-Tarzna ta' Malta;

Lista ta' affarijiet li nqabdu minn uffiċjali tad-Dwana matul il- perjodu bejn l-1996 u Ġunju 1997, bi tweġiba għall-mistoqsija parlamentari numru 7869; u

Lista li turi l-għadd ta' bozoz li twaħħlu f'kull lokalita' mill- kunsilli lokali, bi tweġiba għall-mistoqsija parlamentari numru 8037.

Madam Speaker, b'riferenza għall-Estimi ta' l-Enemalta nixtieq ngħid li fil-każ ta' l-Annual Report hemm errata corrige żgħira.

Minflok il-kliem "Annual Report and Financial Estimates 1997" li jidher fuq il-front cover u f'tarf kull paġna, għandu jkun hemm "Annual Report 1997 and Financial Statements 1996".

MADAM SPEAKER: Grazzi.

Il-Ministru Mangion.

ONOR.

CHARLES MANGION (Ministru tal-Ġustizzja u Kunsilli Lokali): Madam Speaker, inqiegħed fuq il-Mejda tal-Kamra:

Avviż Legali Nru 107 ta' l-1997 - Regolamenti ta' l-1997 dwar l- Emenda ta' l-Ewwel Skeda ta' l-Att dwar Kunsilli Lokali;

Avviż Legali Nru 129 ta' l-1997 - Ordni Dikjaratorju ta' Reġistrazzjoni ta' l-1997 dwar il-Belt Valletta u Floriana;

Avviż Legali Nru 149 ta' l-1997 - Regolamenti ta' l-1997 li jemendaw l-Iskeda A li tinsab mal-Kodiċi ta' Organizzazzjoni u Proċedura Ċivili;

Rapport mill-Kummissjoni Permanenti kontra l-Korruzzjoni tar- riżultat ta' l-investigazzjoni tal-każ Nru. 235 - Rapport Nru. 102; u

Rapport mill-Kummissjoni Permanenti kontra l-Korruzzjoni tar- riżultat ta' l-investigazzjoni tal-każ Nru. 110 - Rapport Nru. 103.

MADAM SPEAKER: Grazzi.

Il-Ministru Debono Grech.

ONOR.

JOE DEBONO GRECH (Ministru għat-Trasport u Portijiet): Madam Speaker, inqiegħed fuq il-Mejda tal-Kamra:

Avviż Legali Nru 118 ta' l-1997 - Regolamenti ta' l-1997 dwar l- Ajruport (Dritt ta' Ħlas għal Servizz lill-Passiġġieri); u

Avviż Legali Nru 148 ta' l-1997 - Regolamenti ta' l-1997 li jemendaw ir-Regolamenti dwar Posta Lokali (Emenda Nru 2).

MADAM SPEAKER: Grazzi.

Il-Ministru Mizzi.

ONOR.

JOE MIZZI (Ministru Mingħajr Portafoll fl-Uffiċċju tal-Prim Ministru): Madam Speaker, inqiegħed fuq il-Mejda tal-Kamra:

Kopja tar-riżultati ta' l-eżerċizzju tal-promozzjonijiet li saru fil- Korporazzjoni Telemalta bejn l-1989 u l-1990, bi tweġiba għall- mistoqsija parlamentari numru 8399; u

f'isem il-Ministru għall-Affarijiet Ekonomiċi u ta' l-Industrija inqiegħed fuq il-Mejda tal-Kamra:

Avviż Legali Nru 110 ta' l-1997 - Regolamenti ta' l-1997 dwar Intrapriżi Żgħar (Livelli ta' Threshold);

Avviż Legali Nru 139 ta' l-1997 - Regolamenti ta' l-1997 li jemendaw ir-Regolamenti dwar Servizzi għall-Esportazzjoni għal Kumpanniji Kwalifikanti (Emenda Nru 2);

Avviż Legali Nru 143 ta' l-1997 - Avviż ta' bidu fis-seħħ ta' l-Att ta' l-1997 dwar Garanziji ta' Self lil Impriżi Żgħar (Att Nru XX ta' l- 1997); u

f'isem il-Ministru tal-Biedja u Sajd inqiegħed fuq il-Mejda tal-Kamra: Informazzjoni dwar il-Biċċerija, bi tweġiba għall-mistoqsija parlamentari numru 8465; u

Lista li turi l-għadd ta' majjali li ġew tattooed bejn l-1996 u l- 1997 u l-qatla tal-majjal li saret fl-istess perjodu, bi tweġiba għall- mistoqsija parlamentari numru 8466.

MADAM SPEAKER: Grazzi.

Il-Ministru Buhagiar.

ONOR.

CHARLES BUHAGIAR: Madam Speaker, inqiegħed fuq il-Mejda tal-Kamra:

Avviż Legali Nru 119 ta' l-1997 - Regolamenti ta' l-1997 li jemendaw ir-Regolamenti dwar il-Professjoni ta' l-Inġinerija (Applikazzjoni għall-Ħruġ ta' Warrant);

Avviż Legali Nru 120 ta' l-1997 - Regolamenti ta' l-1997 dwar ir- Reġistrazzjoni tas-Sorsi ta' l-Ilma ta' Taħt l-Art;

Avviż Legali Nru 121 ta' l-1997 - Avviż ta' bidu fis-seħħ ta' diversi paragrafi ta' l-Att ta' l-1991 dwar il-Korporazzjoni għas- Servizzi ta' l-Ilma (Att Nru XXIII ta' l-1991);

Avviż Legali Nru 136 ta' l-1997 - Ordni ta' l-1997 li jemenda l- Ordni dwar il-Kummissarju ta' l-Artijiet (Trasferiment ta' Drittijiet u Responsabbiltajiet); u

Avviż Legali Nru 142 ta' l-1997 - Regolamenti ta' l-1997 li jemendaw ir-Regolamenti dwar il-Fornitura ta' l-Ilma.

MADAM SPEAKER: Grazzi.

Il-Ministru Michael Farrugia.

ONOR.

MICHAEL FARRUGIA (Ministru tas-Saħħa, Kura ta' l-Anzjani u Affarijiet tal-Familja): Madam Speaker, inqiegħed fuq il-Mejda tal-Kamra: Informazzjoni dwar korporazzjonijiet, kummissjonijiet, kumitati, bordijiet u enti pubbliċi oħra li jaqgħu taħt il-Ministeru tas-Saħħa, Kura ta' l-Anzjani u Affarijiet tal-Familja, flimkien ma' informazzjoni dwar membri maħtura fuqhom, bi tweġiba għall-mistoqsija parlamentari numru W 322; u

Lista ta' speċjalisti maħtura biex jaħdmu fl-Isptar Ġenerali ta' Għawdex, flimkien mad-data tal-ħatra tagħhom, bi tweġiba għall- mistoqsija parlamentari numru W 875.

MADAM SPEAKER: Grazzi.

Il-Ministru Grech.

ONOR.

EDWIN S. GRECH (Ministru tal-Ħarsien Soċjali): Madam Speaker, inqiegħed fuq il-Mejda tal-Kamra:

Avviż Legali Nru 132 ta' l-1997 - Regolamenti ta' l-1997 li jemendaw ir-Regolamenti dwar l-Għaqdiet Koperattivi (Fond Ċentrali tal- Koperattivi);

Rapport maħruġ f'Lulju 1997 dwar id-Dipartiment tax-Xogħol ikkummissjonat mill-Ministru tal-Ħarsien Soċjali; u

Informazzjoni dwar persuni b'diżabilita' mentali li jirċievu pensjoni tad-diżabilita', bi tweġiba għall-mistoqsija parlamentari numru 8459.

MADAM SPEAKER: Grazzi.

Il-Ministru Portelli.

ONOR.

ALFRED PORTELLI (Ministru tad-Djar): Madam Speaker, inqiegħed fuq il-Mejda tal-Kamra:

Avviż Legali Nru 112 ta' l-1997 - Ordni ta' l-1997 dwar l-Awtorita' tad-Djar (Trasferiment ta' Proprjeta') (Nru 9);

Avviż Legali Nru 125 ta' l-1997 - Ordni ta' l-1997 dwar l- Awtorita' tad-Djar (Trasferiment ta' Proprjeta') (Nru 10);

Avviż Legali Nru 141 ta' l-1997 - Ordni ta' l-1997 dwar l-Awtorita' tad-Djar (Trasferiment ta' Proprjeta') (Nru 11);

Informazzjoni dwar prezzijiet sussidjati għax-xiri ta' maisonettes, garaxxijiet u appartamenti tal-Gvern, bi tweġiba għall-mistoqsija parlamentari numru 7703;

Lista ta' applikazzjonijiet ġodda li daħlu fid-Dipartiment għall- Akkomodazzjoni Soċjali matul Settembru 1997, bi tweġiba għall- mistoqsija parlamentari numru 8490; u

Lista ta' korrezzjonijiet magħmula mill-Control Committee maħtur skond l-Artiklu 17 tal-ftehim milħuq bejn il-Vatikan u l-Gvern ta' Malta dwar artijiet tal-Knisja mgħoddija lill-Gvern.

MADAM SPEAKER: Grazzi.

Stqarrijiet Ministerjali?

Mozzjonijiet?

Ordnijiet tal-Ġurnata.

ORDNIJIET TAL-ĠURNATA

ABBOZZ TA' LIĠI LI JEMENDA L-ATT DWAR L-AMMINISTRAZZJONI TAT-TAXXA

INCOME TAX MANAGEMENT (AMENDMENT) BILL

MADAM SPEAKER: Il-Ministru tal-Finanzi u Kummerċ jekk jogħġbu jressaq it- Tieni Qari.

ONOR.

LEO BRINCAT: Madam Speaker, nipproponi t-Tieni Qari ta' l-Abbozz ta' Liġi li jemenda l-Att dwar l-Amministrazzjoni tat-Taxxa.

MADAM SPEAKER: Min jissekonda jekk jogħġobkom?

ONOR.

CARMELO ABELA: Nissekonda.

MADAM SPEAKER: Rimarki?

Il-Ministru.

ONOR.

LEO BRINCAT: Madam Speaker, kif din il-Kamra ftit xhur ilu ddiskutiet pakkett ta' liġijiet intiżi sabiex isaħħu l-operat ta' l-oqsma finanzjarji, bħall-Bank Ċentrali, l-MFSC u l-iStock Exchange, hekk ukoll illum għandna quddiemna pakkett ieħor ta' emendi li huma ntiżi biex isaħħu l-Liġi dwar l-Amministrazzjoni tat-Taxxa, kif ukoll l-Income Tax Act innifisha.

Dawn il-liġijiet, fil-parti prinċipali tagħhom, kienu frott ta' konsultazzjoni ma' l-Accountancy Board u fil-fehma tal-Gvern huma ntiżi sabiex permezz ta' għodda ġodda jdaħħlu aktar serjeta', aktar impenn u aktar effiċjenza fit-tħaddim ta' din il-liġi hekk importanti.

Fost l-aktar emendi importanti nsibu dik tad-delega ta' l-awtorita' tal-Kummissarju tat- Taxxi Interni.

Kif inhi l-liġi sal-lum, il-Kummissarju tat-Taxxi Interni huwa ristrett fl-għażla tiegħu u jista' jiddelega awtorita' simili lill-uffiċjali li jservu fid-dipartiment tiegħu biss.

Billi issa bl-emendi li qed nagħmlu qed nissostitwixxu l-kelma "officers" bil-kelma "persons", il-kummissarju jista' jingaġġa fuq bażi temporanja, accountants kwalifikati minn barra s- servizz pubbliku.

Naħseb li wieħed jista' faċilment jasal għal konklużjonijiet tiegħu dwar xi tfisser rakkmandazzjoni bħal din.

Din ovvjament se tagħti scelta aktar wiesgħa u professjonali fit-tħaddim tat- taxxi interni u ddaħħal ukoll il-konċett ta' farming out ta' dawn is- servizzi essenzjali.

Il-warrant holders ta' l-accountancy issa se jkunu wkoll soġġetti għal skrutinju aktar wiesa' u iebes.

Bil-provvedimenti li qed nagħmlu fil-liġi, il-Kummissarju tat-Taxxi Interni issa se jkun jista' jirrapporta lill-Accountancy Board dawk il- warrant holders li ma jkunux imxew mal-kodiċi ta' etika.

Huwa se jkollu wkoll il-fakulta' illi jissupplixxi lill-Accountancy Board b'evidenza ta' irregolaritajiet u ta' negliġenza min-naħa ta' dawn il-persuni bi tħejjija ta' rapporti u statements finanzjarji li jiġu ppreparati minn awdituri u accountants kwalifikati f'isem it-taxpayers infushom.

Sal-lum il- provvedimenti dwar is-segretezza fil-liġijiet ta' l-Income Tax żammew lill- kummissarju milli jipproduċi evidenza dokumentata ta' irregolaritajiet lill- Accountancy Board.

Permezz ta' dawn l-emendi li għandna quddiemna, il- kummissarju issa se jkollu l-poter li mis-sena ta' qabel is-sena ta' assessment li tibda nhar l-1 ta' Jannar, 1998 se jkun jista' jieħu l-passi neċessarji.

Fil-fatt il-liġi tidħol fid-dettal dwar kif għandha tiġi adottata l-proċedura biex jinġabru dawn l-irregolaritajiet u tagħti dettalji dwar it-tip ta' dokumenti li l-kummissarju għandu dritt jipprovdi lill-Accountancy Board, kif ukoll dwar x'jista' l-bord innifsu jitlob min- naħa tal-kummissarju.

Min-naħa tiegħu l-Accountancy Board għandu l- inkarigu li jgħarraf lill-kummissarju dwar x'follow-up ikun beħsiebu jagħmel, kif ukoll dwar il-konklużjonijet ta' l-istħarriġ li jkun qiegħed jagħmel.

It-tagħrif miġbur mill-Accountancy Board mingħand il-kummissarju jista' jintuża biss għall-għan ta' l-inkjesta msemmija.

Emenda oħra li għandna quddiemna tinkludi t-tnaqqis ta' 15% mid-dħul ta' xogħol part-time taħt il-provvedimenti ġodda tal-PAYE.

Din l-emenda tobbliga lit-taxpayers li jagħtu dettalji sħaħ tat-tnaqqis fir-rigward tal- PAYE u anke tax-xogħol maħdum part-time fuq il-formoli rilevanti.

Sabiex it-taxpayer isir eliġibbli għal set-off jew refund tat-taxxa mnaqqsa, hemm imbagħad emenda oħra dwar dikjarazzjoni tad-dħul relattiv għas-sena ta' stima li tiġi wara dik li fiha jsir it-tnaqqis relattiv.

Madam Speaker, il-liġi kif emendata se tibda taħseb ukoll biex ikun hemm penali li japplikaw f'dawk iċ-ċirkostanzi meta min iħaddem jonqos li jnaqqas il-PAYE mill-emoluments ta' l-impjegati tiegħu.

Dan issa qed isir applikabbli wkoll fil-każ li dak li jkun jonqos li jagħmel dan meta jiġi biex joħroġ iċ-cheques tal-paga tal-part-timers li jkollu miegħu.

Permezz ta' dawn l-emendi qiegħda tidħol subsection għal kollox ġdida fil-liġi li tagħmilha possibbli biex il-kummissarju jkun jista' jniedi field audits fil- premises ta' min iħaddem u dan sabiex jiġi żgurat li jkunu qed jinżammu records korretti u li t-taxxa qed titnaqqas kif suppost mill-emoluments ta' dak li jkun.

Min iħaddem se jkollu jżomm dawn ir-records għal disa' snin wara l-compliance tat-taxpayer mal-provvedimenti tal-liġi nnifisha.

Min jikser ir-regoli dwar ix-xogħol part-time se tittieħed azzjoni kriminali kontra tiegħu u l-multi se jibdew minn Lm50 u jibqgħu telgħin sa Lm500, jew ħabs ta' mhux aktar minn sitt xhur, jew anke t-tnejn f'daqqa.

Madam Speaker, fil-liġi hemm aspett ieħor ukoll - kif għidt fil-bidu din hija liġi li tiġbor fiha ħafna emendi li jolqtu diversi liġijiet finanzjarji - li jirrigwarda r-rilevanza tal-kelma "kumpannija".

Fil-fatt fil-liġi qed tidħol tifsira ġdida tal-kliem "kumpannija" u "dividend" fid- dawl ta' l-emendi proposti għal item 7c(iii) taħt l-Income Tax Act fir- rigward ta' collective investment schemes.

Qed issir sostituzzjoni tal- frażi indikata f'paragrafu (c) ta' subartiklu (4) ta' artiklu 48 sabiex tiffaċilita' l-interpretazzjoni tal-liġi fir-rigward ta' refund fuq taxxa mħallsa minn international trading company.

Fi kliem ieħor, li rrid infisser huwa li sabiex jiġi stabilit li ċerti refunds ikunu dovuti biss fir-rigward ta' taxxa mħallsa fuq profitti li jkunu qed jirriżultaw meta kumpannija tkun qed tibbenefika mill-istatus ta' international trading company, dan għandu jsir kif definit fl-Income Tax Act.

Il-kliem attwali tal-liġi jista' jwassal għal telf ta' revenue billi jista' jiġi interpretat li jfisser illi kumpannija barranija tista' takkumula r-riżervi tagħha biex imbagħad issir international trading company u tieħu vantaġġ minn ċerti refund provisions, kif ukoll li offshore trading company tiġi konvertita f'international trading company u tagħmel claim biex tieħu lura żewġ terzi mill-5% tax rate applikabbli f'dawn iċ-ċirkostanzi.

Fil- fatt fir-realta' il-liġi qatt ma ġiet imfassla biex tiġi interpretata b'dan il-mod żbaljat.

Jekk issa niġu għall-emendi fl-Income Tax Act insibu li l-ħsieb huwa illi assi li jiġu ttrasferiti minn kumpannija għal kumpannija oħra fl- istess grupp jibbenefikaw mit-time apportionment provisions taħt il-capital gains rules ta' erba' snin ilu.

Fl-istess waqt li tibbenfika minn benefiċċji diġa' gawduti mit-trasferiment ta' assi ta' kumpannija barra l- grupp, il-kumpanija issa tkun tista' tapplika għal trasferiment ta' assi ta' individwi barra l-grupp innifsu.

Irrid nissolleva l-fatt ukoll li hemm sostituzzjoni oħra ta' frażi fil- liġi rilevanti, fid-dawl ta' emendi fl-Income Tax Management Act, dwar dak li għandu x'jaqsam ma' refunds fuq taxxi mħallsa minn international trading company.

Fil-fatt fil-liġi qed tiddaħħal subsection ġdida biex tipprovdi għal ċerti emendi dwar il-collective investment schemes.

Irrid infisser li kif inhi l-Income Tax Act bħalissa, hemm żvantaġġ qawwi u serju ta' taxxa għar-residenti u anke għan-non-residenti li jinvestu f'kumpannija lokali permezz ta' collective investment scheme minflok jinvestu direttament.

Nixtieq nagħti żewġ eżempji ta' dan.

Meta persuna "A" tinvesti direttament f'kumpannija Maltija "B" u l- kumpannija "B" tagħmel profitt ta' Lm1000, ir-riżultat aħħari jkun li persuna "A" tispiċċa b'Lm650 netti wara li titnaqqas it-taxxa.

Min-naħa l- oħra meta persuna "A" tinvesti f'kumpannija Maltija "B", permezz ta' exempt collective investment scheme u l-kumpannija "B" tagħmel profitt ta' Lm1000, ir-riżultat aħħari jkun li persuna "A" tibqa' b'Lm422 f'idejha netti wara li tkun saret it-tassazzjoni rilevanti.

Bl-emenda maħsuba, persuna se jkollha issa d-dritt għal tax credit li jiggarantilha l-istess riżultat bħal fil-każ ta' l-ewwel eżempju li għadni kif semmejt.

Ta' min wieħed isemmi li l-Malta Stock Exchange kienu għamlulna rappreżentazzjonijiet formali favur emendi simili.

Qed indaħħlu wkoll emendi żgħar oħra iżda daqstant ieħor rilevanti dwar it-tifsira tal-kliem "company", "dividends", "relief from double taxation" u għal kelma "shareholder" in konnessjoni ma' collective investment schemes.

Ma jidhirlix li għandi nagħmel introduzzjoni twila dwar din il-liġi għaliex inħoss li hija ta' natura non-kontroversjali imma nħossni fid-dmir li nissolleva l-fatt li f'nifs wieħed u anke f'liġi waħda qed nipprovaw nilħqu għaxar għanijiet ewlenin.

Madam Speaker, bil-permess tiegħek nixtieq nelenka l-għaxar għanijiet ewlenin li wassluna biex inressqu din il-leġislazzjoni quddiem din il- Kamra.

L-ewwelnett qed nipprovdu - kif semmejt aktar kmieni - għall- ingaġġar ta' qualified accountants fuq bażi temporanja minn barra s-servizz pubbliku; qed nipprovdu biex nirrapportaw defaulting accountants lill- Accountancy Board; qed nilleġislaw dwar ir-rata ta' tassazzjoni ta' 15% fuq xogħol part-time; qed nagħmlu provvediment għal penali għal dawk l- employers li jonqsu li jnaqqsu t-taxxa mill-part-time emoluments ta' l- impjegati tagħhom; qed nintroduċu l-konċett ta' field audits fil-premises ta' min iħaddem biex niżguraw accounting xieraq għal tnaqqis tat-taxxa mill- emoluments; u qed nagħtu interpretazzjoni ġdida lill-kliem "kumpannija" u "dividend" in vista tal-collective investment schemes.

Ma' dawn irrid inżid ukoll li qed nipprovdu għal amministrazzjoni xierqa għal refund fuq it-taxxi mħallsa minn international trading company; u dwar income tax proprja qed nipprovdu għal benefiċċji gawduti wara t- trasferiment ta' l-assi minn kumpannija fi ħdan grupp ta' individwi barra mill-grupp innifsu.

Qed nipprovdu wkoll għat-trattament ta' refund ta' taxxa mħallsa minn international trading company b'mod konsegwenzjali għall- Income Tax Management Act.

Fl-aħħarnett qed nikkoreġu ċerti żvantaġġi li jiffaċċaw residenti u non-residenti li jinvestu f'kumpannija lokali permezz ta' collective investment schemes minflok ma jagħmlu dan b'sens dirett.

F'dan l-istadju se nieqaf hawnhekk bl-intervent tiegħi pero' qabel ma ngħaddi l-kelma lill-Oppożizzjoni nixtieq ngħid li rridu nagħmlu xi emendi li jikkonċernaw il-final settlement scheme system - dawn ovvjament inkunu nistgħu niddiskutuhom fi stadju ta' Kumitat - u appena jkolli l-emendi rilevanti f'idejja ngħaddihom lill-Oppożizzjoni kif inhi l-prassi li nagħmlu min-naħa tagħna.

Grazzi, Madam Speaker.

MADAM SPEAKER: Grazzi.

Aktar rimarki jekk jogħġobkom?

L-Onor.

John Dalli.

ONOR.

JOHN DALLI: Madam Speaker, il-Ministru għadu kemm spjega t-teknika u d-dettall ta' l-emendi li għandna quddiemna.

Ta' min ifakkar li meta fl- 1994 għamilna r-riforma fil-liġijiet finanzjarji, kummerċjali u fiskali ta' pajjiżna, il-liġi dwar it-taxxa tad-dħul - dak iż-żmien kienet waħda - konna qsamniha fi tnejn; konna għamilna l-liġi tat-taxxa u konna għamilna l- liġi dwar it-tħaddim tal-liġi tat-taxxa.

Din għamilniha bl-iskop speċifiku li nisseparaw l-element ta' rati ta' tassazzjoni u l-punti u d-dettalji kollha ta' x'jiġi to charge - fejn wieħed jitkellem dwar taxxa, kif ukoll x'tip ta' refunds u rebates ikun hemm fit-taxxa - mill-amministrazzjoni proprja tas-sistema tat-taxxa.

Illum qegħdin nemendaw il-liġi li tirrigwarda l-amministrazzjoni tat-taxxa u bażikament qegħdin nagħtu l- possibbilta' lid-Dipartiment tat-Taxxi Interni li jieħu azzjoni meta jkun qed jissuspetta li qegħdin isiru dikjarazzjonijiet ħżiena.

Din hi l-famuża ġlieda kontra l-evażjoni li meta konna fil-gvern konna mpenjati b'ruħna u b'ġisimna li negħlbuha.

F'din il-liġi qegħdin nagħtu l-possibbilta' lid-Dipartiment tat-Taxxi Interni li jimpjega nies kwalifikati - mhux bħala impjegati mad-dipartiment - biex jagħmlu ċertu xogħol.

Qegħdin ngħidu li l-Kummissarju tat-Taxxi Interni jista' jagħmel farming out lil firms ta' accountants biex ikunu jistgħu jagħmlu audits ta' kumpaniji speċifiċi.

Qegħdin ukoll nagħtu l- fakulta' lid-Dipartiment tat-Taxxi Interni li, fejn jissuspetta li xi accountant ikun iffirma dokumenti b'mod negliġenti jew b'mod ħażin, mhux biss jinforma lill-Accountancy Board - dak il-korp li jista' jieħu passi dixxiplinarji kontra l-accountant - b'dak li jkun qed jiġri, imma wkoll jibgħatlu d-dokumentazzjoni meħtieġa biex ikun jista' jmexxi l-każ kontra l- accountant partikolari.

Qegħdin ukoll nagħtu fakulta' aktar speċifika lid- Dipartiment tat-Taxxi Interni sabiex jagħmel audits ta' kumpanniji.

Dawn huma kollha inizjattivi fid-direzzjoni t-tajba sabiex nagħtu aktar saħħa lill-Kummissarju tat-Taxxi Interni biex ikun jista' jiġġieled l-evażjoni.

Irrid ngħid ukoll li mill-banda l-oħra rridu noqogħdu b'seba' mitt għajn li f'dan il-proċess tant desiderabbli ma nitilfux il-konċett tas-segretezza li llum jeżisti fir-returns individwali jew fir-returns ta' kumpanniji.

Irid ikun hemm proċeduri stabiliti bil-għaqal u bis-sens, kemm meta jsir farming out, kif ukoll meta d-dipartiment jara li hemm bżonn li jgħaddi xi dokumentazzjoni lill-Accountancy Board kontra xi accountants li jkunu qegħdin jiksru l-kodiċi ta' etika.

Dan irridu nagħmluh f'ambjent li nassiguraw li ma nkunux qegħdin inpoġġu fil-periklu s-segretezza li teżisti llum f'kull return li individwu jagħmel jew kumpannija tagħmel lid- Dipartiment tat-Taxxi Interni.

Jekk id-dipartiment jgħaddi dokumenti għand l-Accountancy Board, b'xi mod il-persuni fuq dan il-bord għandhom jintrabtu bil-ġurament tas-segretezza.

Barra minn hekk jien naħseb li jkun tajjeb li d-dokumenti li jkunu għaddew mill-Accountancy Board jiġu rritornati lid-Dipartiment tat-Taxxi Interni fi kwalunkwe każ u mhux biss fil-każ fejn dawn id-dokumenti ma jiġux użati, bħalma hemm stipulat fl- abbozz ta' liġi.

Ikun tajjeb li wara li jsir użu minn dawn id-dokumenti ma jitħallewx karti u dokumenti konfidenzjali tad-Dipartiment tat-Taxxi Interni jiġru f'korpi jew f'dipartimenti oħrajn.

Għandna nesiġu li d- dokumenti kollha jiġu rritornati.

Madam Speaker, nerġa' ngħid li napprezza li din il-liġi qiegħda tipprova ssaħħaħ iktar il-funzjoni tad-Dipartiment tat-Taxxi Interni biex jiġġieled l-evażjoni.

Mill-banda l-oħra, dan il-Gvern, kontra l-parir ta' kulħadd, daħħal sistema ta' tassazzjoni li farrket l-audit trail.

Farrket l-għodda li kienet teżisti mhux biss fl-Inland Revenue Department imma anke fir- revenue collecting departments l-oħra tal-gvern bħalma huma d-Dwana, is- Social Security u d-Dipartiment li kien tal-VAT u li issa reġa' ssemma - allavolja bl-istess nies u bi kważi l-istess funzjoni - Dipartiment tat- Taxxa tad-Dwana u tas-Sisa.

Bl-emendi u bit-tibdil li sar fis-sistema tat- tassazzjoni tfarrak l-ingranaġġ li kien jeżisti sa Ġunju ta' din is-sena fis-sistema tat-taxxa tal-pajjiż.

Din hija daqqa mortali għall-ġlieda kontra l-evażjoni jew għal moralita' fiskali, kif issa bdejna nsejħulha wkoll.

Is-self-policing li ntroduċejna aħna, bis-sistema l-ġdida ntilef u mar il-baħar.

Ir-raġuni għaliex intefa' il-baħar huwa għaliex ma sarx studju serju ta' kif kellu jiddaħħal it-tibdil u ma ġewx magħrufa l- konsegwenzi ta' x'se jiġri meta jsir dan it-tibdil.

Ma fehmniex preċiż it- tip ta' riorganizzazzjoni li setgħu jagħmlu n-nies fl-oqsma kollha tal- kummerċ.

Meta ma baqgħux jaqgħu taħt is-sistema tal-VAT dawn setgħu jimirħu fil-loopholes, fit-twieqi u fil-bibien li nfetħu bis-sistema l-ġdida ta' tassazzjoni.

U hawn hija l-inkonsistenza.

Kellna sistema self-policing u ma ħallejnihiex bi kwietha u issa qegħdin ninsistu għal affarijiet oħra.

Nerġa' ngħid li dawn huma miżuri fid-direzzjoni t-tajba u aħna m'aħniex kontrihom, pero' hija ħasra li qed nieħdu dawn il-miżuri meta l-bażi vera li kienet tiġġieled l-evażjoni farrakniha intortament u mingħajr wisq ħsieb.

Fl-abbozz ta' liġi li għandna quddiemna llum hemm emenda li biha se tibda titħaddem inizjattiva li kienet ittieħdet ħafna xhur ilu fil-budget ta' l-1995, jiġifieri li kull min jagħmel xogħol part-time irid iħallas taxxa bir-rata ta' 15%.

Din l-inizjattiva kienet ingranata mal-miżuri li konna qed nieħdu biex is-sistema kollha f'pajjiżna timmilita kontra l- evażjoni.

Aħna nafu li min kien jagħmel xogħol part-time kien jipprova jinsisti li jitħallas minn taħt il-mejda mingħajr ma jiġi ddikjarat xejn, b'ħafna problemi għal min jimpjegah.

Aħna konna għidna li fuq xogħol part- time tibda titħallas taxxa ta' 15% u ma jkunx hemm għalfejn li bniedem joqgħod jipprova jaħrab milli jiddikjara l-qligħ tiegħu għall-fini ta' taxxa tad-dħul.

Din il-miżura ħadmet għaliex rajna ħafna nies li kienu qed jaħdmu fl-ekonomija s-sewda li bdew jiġu magħduda fl-ekonomija uffiċjali.

Illum qiegħda tiddaħħal fil-liġi din l-inizjattiva li bdiet topera sa mill-1996.

Barra minnhekk din l-inizjattiva kienet ukoll ingranata mas-sistema tal- final settlement scheme u l-ħsieb tagħna kien li anke din l-iskema tibda topera fl-1 ta' Jannar, 1997.

Permezz tal-final settlement system, kull min jaqla' paga - u hawnhekk konna qegħdin ngħidu anke għall-part-timers - konna se nġibuh bażikament qed iħallas it-taxxa at source.

Issa din ukoll kienet indirizzata lejn il- ġlieda kontra l-evażjoni.

Għaliex?

Għax il-konċett prinċipali tal-final settlement system kien li jelimina l-biċċa l-kbira ta' l-amministrazzjoni mid-Dipartiment tat-Taxxi Interni sabiex dan ikun jista' jikkonċentra ħafna iktar fuq dawk li suppost verament iħallsu t-taxxa u kienu jaħarbuha.

L- intenzjoni kienet li bil-final settlement system, dawk il-ħafna pensjonanti u ħaddiema li jaqilgħu fixed income biss - jew fixed income u mgħaxijiet mill-bank - ma jkollhomx għalfejn jimlew karta ta' l-income tax.

Jiena kont nikkalkola li kellna 'l fuq minn 100,000 persuna li jaqgħu taħt dawn il-kategoriji u dan kien ifisser li dawk il-100,000 persuna ma kienx ikollhom għalfejn jersqu lejn id-Dipartiment tat-Taxxi Interni.

Dan kien ifisser ukoll li n-nies li kienu joqogħdu jippanċjaw, jiċċekkjaw u jagħmlu filing ta' ħafna karti, jibdew jaħdmu b'mod aktar effettiv f'dawk is- setturi li huma aktar suxxettibbli għall-evażjoni.

Il-pjan tagħna kien li permezz ta' l-introduzzjoni tal-VAT ikollna sistema sinkronizzata biex tiġġieled l-evażjoni.

Konna qed inpoġġu flimkien il-ġlieda effettiva - u mhux bil-paroli biss - kontra l-evażjoni tat-taxxa.

U hawn konna qegħdin nirnexxu.

U naraw li konna qegħdin nirnexxu anke minn ċerti passi li ħadna.

Aħna naqqasna r-rati tat-taxxa drastikament u tajna wkoll l- opportunita' lin-nisa miżżewwġin li jaħdmu u li żwieġhom jaħdmu - u mbagħad estendejniha għal nisa miżżewwġin li jaħdmu u li żwieġhom ma jaħdmux għax jistgħu jkunu pensjonanti - li jagħmlu dikjarazzjoni separata tat-taxxa.

B'dan il-mod lil dawn in-nies naqqasna minn fuqhom il-piż tat-tassazzjoni.

Aħna ħassejna li ma kienx sewwa li mara li taħdem tibda tinqabad bit-taxxa bl-ogħla rata mill-ewwel lira li taqla' u konna għamilna emendi f'dan is- sens ukoll.

Dawn l-emendi kollha ma kenux mitfugħha 'l hemm u 'l hawn bl- addoċċ imma kienu kollha elementi li kienu qegħdin jibnu sistema koerenti li kienet tiġġieled b'mod effettiv l-evażjoni u ġġib ħafna iktar ġustizzja soċjali f'pajjiżna.

U dak finalment, Madam Speaker, huwa l-għan ewlieni tagħna, li naraw li min għandu jħallas it-taxxa jħallasha.

Imbagħad għandna emendi oħrajn li qed jagħmlu fine-tuning tar-regime tas- settur finanzjarju.

Qegħdin nitkellmu fuq emendi li jirrigwardaw l- international trading companies u l-collective investment schemes.

Dan il- fine-tuning huwa dejjem meħtieġ pero' hawnhekk nixtieq ngħid lill-Gvern sabiex joqgħod ftit attent.

Dan huwa settur tal-financial sector li b'mod għaqli, b'ħafna xogħol u b'ħafna koperazzjoni mingħand ħafna nies, għaddejna kollezzjoni ta' liġijiet dwaru b'consensus minn dan il-Parlament .

Dawn il-liġijiet irrikjedew ħafna ħsieb sabiex iżommu ma' xulxin u rridu noqogħdu attenti x'nagħmlu jew kif inbagħbsu magħhom.

Ngħid għalija ma ħadt gost xejn nisma' bil-kumitat li ġie mwaqqaf mill-Gvern biex jagħmel reviżjoni ta' dan is-settur.

Wieħed mill-iskopijiet ewlenin tal-Malta Financial Services Centre huwa li jżomm il-liġijiet updated ma' l-esiġenzi tal-mument.

F'dan is-settur tal-financial services qegħdin ngħixu f'ambjent kompetittiv immens, ambjent li jinbidel b'mod mgħaġġel.

Għadni kemm irċevejt informazzjoni din il-ġimgħa dwar kif se jiġi affettwat, issa li d- double tax agreement bejn il-Lussemburgu u l-Isvizzera ġie effettiv u kif biddel ix-xenarju kollu ta' vantaġġi li jeżistu għall-kumpanniji li jifformaw ruħhom fl-Isvizzera.

Għalfejn qed ngħid dan?

Qed ngħid dan għaliex dawn l-avvenimenti li jiġru minn żmien għal żmien fil-pajjiżi l-oħra, li wkoll jagħtu dan is-servizz, jaffettwaw il- kompetittivita' tagħna f'dan is-settur.

U għalhekk waħda mill-funzjonijiet li poġġejna fuq spallejn il-Malta Financial Services Centre kienet li jżomm ruħu aġġornat ma' x'inhu jiġri u jagħmel update tal-liġijiet tagħna skond il-bżonn.

Jien ma rajt l-ebda ħtieġa, Madam Speaker, li noħolqu kumitat barra mill-Malta Financial Services Centre biex jagħtina l-pariri ta' kif għandna nagħmlu l-aġġornamenti u t-tibdiliet f'dawn il-liġijiet.

Irid ikollna idea ċara ta' x'aħna nagħmlu.

Nispera li m'aħniex ninċentivaw direzzjonijiet fejn innaqqsu t-trasparenza u s-serjeta' mis-settur finanzjarju u nispera li mhux se jkollna tiġbid biex nerġgħu nagħtu saħħa lill-funzjoni tan-nominees, kif kienet fil-fażi esperimentali li konna għamilna aħna fl-1987, u b'hekk inkissru t-trasparenza u s-serjeta' li biha huwa mmexxi dan iċ-ċentru.

Jien nispera li ma jkollniex it-tentazzjoni li ma nkomplux mexjin fuq direttivi li llum huma kkonsidrati minn kulħadd li jfissru serjeta'.

Nispera li Malta ma ssirx bħall-Cayman Islands.

Din in- naħa temmen fl-importanza ta' dan is-settur u lesti li nibqgħu nikkoperaw mija fil-mija ma' kull żvilupp li jsir f'dan is-settur pero' ma nistgħu naqblu ma' l-ebda inizjattiva li tnaqqas is-serjeta' minn dan is-settur.

Jien nispera li meta jkunu se jiddaħħlu xi ideat ġodda jew ikun se jsir xi tibdil l-Oppożizzjoni tiġi msejħa, mhux sempliċement biex tiġi informata imma sabiex taqbel ma' dak it-tibdil li jkun qiegħed isir.

B'hekk biss nistgħu nżommu l-consensus li ħloqna.

L-Onor.

Spiteri, li qiegħed quddiemi, ħadem ħafna biex ikun hawn dan il-consensus.

Jaf kif ħdimna ma' Dr. Karmenu Mifsud Bonnici meta kien hemm bżonn nagħmlu ċerti emendi u jaf bis-sessions li għamilna li fihom spjegajna lill-membri parlamentari kollha dak li konna qegħdin nagħmlu, anke dawk ta' l-Oppożizzjoni, u lil kull min kien jattendi.

GĦamilna sessions sħaħ biex infehmu l-genesi ta' dawn il-liġijiet u għalfejn konna qed nagħmlu ċerti provisions.

Konna niltaqgħu f'uffiċċju f'Archbishop Street sabiex nispjegaw dak li konna qed nipproponu li nagħmlu u mhux ġejna hawnhekk ngħidu li se naqblu.

Għamilna eżerċizzju reali u twil biex stajna noħolqu consensus u jien kuntent li ħloqnih dan il-consensus.

Ħloqnih għaliex kulħadd fehem li l-futur ta' pajjiżna wkoll qiegħed f'dan is-settur u l-appell tiegħi huwa li nkomplu mexjin b'dan il-mod.

Dan m'hu settur ta' ħadd, la ta' Sempronju u lanqas ta' Titu.

U ara ma jkollniex xi ego-trip ta' xi ħadd li jipprova jiddistabilizza dak li għandna.

Madam Speaker, jien qed nagħmel dan it-tip ta' diskors sabiex niftaħ għajnejn kulħadd.

Aħna f'dan is-settur nimxu bl-istess atteġġament li mxejna bih qabel pero' rridu nkunu nformati minn qabel bit-tibdil kollu li se jsir.

Hemm bżonn li ma nnaqqsux is-serjeta' u rridu noqogħdu attenti li ma nagħmlu xejn li bih nitilfu d-double tax agreements li għandna, li huwa network qawwi u qed ikompli jitqawwa.

Aħna nafu kemm huma importanti dawn id-double tax agreements għas-settur li qed nitkellmu fuqu, settur li fih bażikament għandna cutting edge fuq ħafna pajjiżi oħrajn.

Għalhekk għandna noqogħdu attenti ħafna sabiex ma nagħmlu xejn li b'xi mod jista' jagħmel undermining ta' dawn l-istituzzjonijiet.

Dak huwa l-appell li xtaqt nagħmel.

Fl-aħħar tad-diskors tiegħi, il-Ministru qalilna li se jagħtina l-emendi dwar il-final settlement system.

Jien nixtieq nara dawn l-emendi għaliex, kif diġa' għidt din hija sistema li konna ħabbarna fil-budget ta' l-1995.

Kif konna ħabbarna dakinhar, aħna kellna l-intenzjoni li din is-sistema tibda topera fl-1 ta' Jannar, 1997 pero' jien qed nifhem li din se tibda topera fl-1998.

Ċertament li din is-sistema se sservi ta' pass pożittiv ieħor 'il quddiem għall-amministrazzjoni tat-taxxa f'pajjiżna.

Grazzi, Madam Speaker.

MADAM SPEAKER: Nirringrazzjak.

Iktar rimarki, jekk jogħġobkom?

L-Onor.

Spiteri.

ONOR.

LINO SPITERI: Madam Speaker, permezz ta' dispożizzjoni pożittiva mill-Oppożizzjoni Laburista u mill-Gvern preċedenti aħna stajna nitkellmu b'mod tekniku anke qabel ma tressqu l-abbozzi ta' liġi dwar is-settur tas- servizzi finanzjarji u wara stajna nkomplu nitkellmu fuq dan is-suġġett meta wasalna għall-istadju ta' Kumitat.

Fl-opinjoni tiegħi, f'dan l- istadju l-ex-Kap tal-Partit Laburista, Dr. Mifsud Bonnici ta kontribut insuperabbli għaliex kien għamel sigħat twal jiddiskuti sabiex jiġi mtejjeb il-pakkett ta' abbozzi ta' liġi.

Fil-fatt dak iż-żmien kien saħansitra nħoloq kunsens, liema kunsens naqbel li għandna nżommuh, kif qal l-Onor.

Dalli.

Pero' imbagħad jien nibda nistaqsi lili nnifsi għadd ta' mistoqsijiet - jien inħobb nistaqsi mhux ħażin - meta l-Onor.

Membru juża t-ton ta' Cassandra.

GĦalfejn għandna nkunu qisna Cassandra u nbassru li se jkun hemm xi ħaġa li tista' timmina dan il-kunsens?

GĦaliex għandna noqogħdu ngħidu li nisperaw li mhux se ssir xi ħaġa li tnaqqas is-serjeta' jew li nisperaw li m'aħniex ninċentivaw nuqqas ta' trasparenza?

Din il-mistoqsija fiha tweġiba wkoll għax l-Onor.

Membru mhux jispera biss qiegħed imma jibża' wkoll.

Jekk dan għandu xi raġunijiet għaliex qed jibża' li jistgħu jsiru xi proposti li jnaqqsu t-trasparenza u s-serjeta' u allura jimminaw il- kunsens, aħjar jelenkahomlna ħalli wieħed ikun avżat għax wara kollox bniedem avżat nofsu armat.

Jien s'issa ma jirriżultalix li hemm għalfejn nużaw dan il-leħen ta' Cassandra - m'iniex qed ngħid li hu Cassandra imma t- ton tiegħu hu ta' Cassandra - u għalkemm huwa veru li jirriżulta dak li qal, jiġifieri li twaqqaf kumitat ta' ideat, din hija xi ħaġa li tmur 'il barra mill-Malta Financial Services Centre.

Madam Speaker, min waqqaf dak il-unit - għax wara kollox jien ma nafx jekk dan huwiex kumitat - kellu l-iskopijiet tiegħu għalfejn jagħmel dan u jekk inħarsu lejn l-impjegati li hemm fih insibu li dawn huma practitioners fil-qasam tas-servizzi finanzjarji.

Dawn huma practitioners tajba jew le?

GĦax jekk hemm xi dubju dwar jekk għandniex inħarsu lejn il-practitioners li għandna f'Malta bl-istess mod, aħjar inkunu ċari u trasparenti u ngħidu dan mill-ewwel.

Mill-evidenza li għandi f'idejja - għax naturalment jista' jkun hemm evidenza oħra - ma jirriżultalix li għandna għaliex niddubitaw minnhom, pero' jekk ikun hemm xi evidenza oħra jien inkun l-ewwel wieħed li ngħid li se nirrivedi dak li qed nikkummenta dwaru.

Barra minn hekk il- loġika li waqqfet dan il-unit hija l-loġika ta' min ħass li għandu jwaqqfu.

Dan il-unit huwa mmexxi minn bniedem - lil dan nista' nsemmih għax m'iniex se nsemmih fil-bâtal; jien qatt ma nsemmi lil ħadd fil-bâtal imma fil-ġid - li huwa ex-membru ta' din il-Kamra - m'għandux x'jaqsam li kien ex-membru ta' din il-Kamra - ex-membru ta' l-Oppożizzjoni - m'għandux x'jaqsam li kien ex-membru ta' l-Oppożizzjoni - u ex-chairman tal-Malta Financial Services Centre.

Fil-fatt kien il-Gvern Nazzjonalista li ħatar lil dan il- bniedem bħala chairman ta' l-MFSC u anke, jekk m'iniex sejjer żball, tal- predeċessur tiegħu.

Allura meta teżisti din is-sitwazzjoni għaliex qed nibqgħu nitkellmu b'mod fejn qisna qed nantiċipaw li se ssir xi ħaġa li tnaqqas is-serjeta' ta' dan iċ-ċentru?

Kif għidt diġa', l-affarijiet wieħed aħjar jgħidhom fil-beraħ minflok ma joqgħod ilaqlaq u juża t-ton ta' Cassandra bla ma jagħti t-twissija li għandu jagħti.

M'huwiex sew li jkun hemm xi dell x'imkien, la fuq in-nies, la fuq il-motivi u wisq inqas fuq dak li qed jipprova jagħmel il-Gvern.

Fil-fatt riċentement kellna għall-darb'oħra espressjoni ċara dwar il- commitment tal-Gvern li jiffoka fuq dan is-settur biex imexxih 'il quddiem kemm jista' jkun.

GĦaldaqstant filwaqt li jien nifhem li jekk kemm-il darba l-Onor.

Dalli għandu xi dubji jagħmel sew jekk jesprimihom; u filwaqt li nifhem iktar u iktar li jekk għandu xi mistoqsijiet x'jagħmel jagħmel sew jekk jagħmilhom, jien ma nifhimx it-ton tiegħu ta' Cassandra, qisna diġa' qed inħossu li se jsiru affarijiet li se jnaqqsu mis-serjeta' ta' l- MFSC.

Kif diġa' għidt, mill-informazzjoni li għandi ma jirriżultalix dan.

Jirriżultali biss li nbidel iċ-chairman.

Jien insellem liċ-chairman li spiċċa, Joe Bannister, li kien chairman tajjeb u naħseb li jkun tajjeb li nsellmu u nawguraw ukoll liċ-chairman il-ġdid, il-Prof Edward Scicluna, li huwa bniedem ta' ċertu record u statura.

Aħna għandna nibdew minn hawnhekk u m'għandniex għalfejn nitilqu billi ndaħħlu ċerti dubji - id-dubji jrid ikollhom xi ħaġa konkreta biex ikunu jistgħu jiġu sostnuti - jew ngħidu affarijiet li ma jkunux korretti, lanqas fil-qasam ta' l-ambitu' tas- servizzi finanzjarji.

L-Onor.

Dalli qal li huwa jittama li nibqgħu naħdmu bis-serjeta' u li ma nsirux xi Channel Islands.

Imma għalfejn qed nitkellmu b'din il-manjiera?

Li kieku nsiru xi Channel Islands naħseb li nkunu qed nersqu lejn żona li s'issa kellha ħafna iżjed suċċess fil-qasam tas-servizzi finanzjarji milli kellu ċ-ċentru li twaqqaf hawn Malta sentejn ilu u mill-awtorita' responsabbli mill-offshore li twaqqfet xi tmien snin ilu.

Bħalma dawk il- pajjiżi li qed iservu ta' mudell għal pajjiżi oħra għandhom l-identita' tagħhom, hekk ukoll aħna għandna jkollna l-identita' tagħna imma ċertament ma nkunu qed nagħmlu xejn ħażin jekk kemm-il darba naraw kif u għaliex ħaddieħor qed jikseb suċċess.

Aħna għandna naraw dan dejjem fil-kontest ta' punt li żgur li naqblu fuqu lkoll, ċioe' li għandna nżommu s-serjeta' kontinwament.

Dan il-qasam huwa sensittiv ħafna u ġo fih faċilment jistgħu jidħlu nies u flus mhux mixtieqa.

Ikollok kemm ikollok bżonn flus hemm ċerti flus mhux mixtieqa u allura aħna rridu noqogħdu attenti għal dan il- ħin kollu.

Aħna rridu noqogħdu wkoll fuq il-ponot ta' subgħajna biex naċċertaw li jekk kemm-il darba jkun hemm opportunitajiet f'xena li l-ħin kollu qed tinbidel dawn nisfruttawhom.

L-Onor.

Dalli stess semma l-iżviluppi li saru fl-Iżvizzera u fil- Lussemburgu.

Dawn l-iżviluppi jsiru l-ħin kollu u aħna, bħala pajjiż li qiegħed jaspira li jsir ċentru finanzjarju, għandna nfittxu li nsegwu dawn l-iżviluppi, anzi għandna nkunu pro-attivi billi nersqu kemm jista' jkun lejn dawn l-iżviluppi aħna qabel ma jersaq lejhom ħaddieħor.

Aħna għandna nkunu serji, flessibbli u pro-attivi imma m'għandniex inkunu papisti iktar mill-Papa.

Illum anke l-Papa qiegħed joħroġ ħafna minn ġol-Vatikan biex imur jara l-fidili - u jagħmel sew li jagħmel hekk - fil-bqija tad-dinja.

Aħna li ma rridux nagħmlu huwa li ningħalqu ġol-Vatikan, nibqgħu hemmhekk u ma nħallu l-ebda flessibbilta' biex f'kontest ta' serjeta' u ta' kif isiru l-affarijiet inkomplu nipprovaw nippromwovu lil Malta bħala ċentru finanzjarju.

Jien qed ngħid li għandna nkomplu nipprovaw nippromwovu lil Malta bħala ċentru finanzjarju fil-kontest li baqa' ħafna x'isir għax filwaqt li kien hemm miżura ta' suċċess għad ma kienx hemm dak is-suċċess li stennejna lkoll kemm aħna.

Ara ma jkunx hawn min jilludi ruħu li għaliex lejlet l-elezzjoni li għaddiet kemm l-ex-Prim Ministru, kemm l-ex-Ministru tal-Finanzi, kif ukoll ħafna minn sħabhom marru għal jamboree kbir, taparsi ġej lura Malta l- Barclays Bank, dan veru ġie.

Hawn Malta ġew vehicles ta' investiment, immirati biex jiġu listed fuq l-istock exchange tagħna, pero' l-mira tagħhom primarjament kienet dik li jieħdu t-tifdil tal-poplu Malti.

Dawn għandhom kull dritt jagħmlu hekk pero' l-poplu Malti seta' jibgħat dak it- tifdil barra minn Malta mingħajr ma joqogħdu jiġu hawnhekk huma.

Dan hu dak li seħħ fir-realta', apparti n-numru ta' banek tajbin li twaqqfu, prinċiparjament mill-Awstrija.

Qed ngħid dan biex ma noqogħdux nilludu ruħna li konna lħaqna xi peak li dan il-Gvern se jniżżilna lura minnu għax filwaqt li għandna nappellaw biex inżommu s-serjeta' u biex inżommu dan il- kunsens - huwa tajjeb li l-Onor.

Dalli jagħmel dan l-appell u jien persważ li l-intenzjoni li għandu hija li jaħdem flimkien mal-Membri ta' l- Oppożizzjoni sabiex iżomm il-kunsens fuq dan is-suġġett, għalkemm imkien ma jirriżulta li dan il-kunsens mhux qed jinżamm - fl-istess ħin għandna nkunu realistiċi biex tabilħaqq nagħrfu fejn wasalna f'dan il-qasam.

Madam Speaker, meta qomt biex nitkellem jien ma kellix il-ħsieb li nagħmel intervent twil pero' issa ġaladarba qomt se ngħaddi biex nagħmel punt ieħor.

Meta kien qed jitkellem fuq l-aspetti tekniċi ta' dan l-abbozz ta' liġi, għal darb'oħra l-Onor.

Dalli uża ċertu ton li jien ma fhimtux, jew aħjar, għall-ewwel ma fhimtux u mbagħad iktar tard kien xi ftit iktar ċar.

Qed ngħid dan għax fil-bidu tad-diskors tiegħu l-Onor.

Membru uża ton li meta jisimgħu wieħed bilfors ikollu jistaqsi x'irid jgħid bih sewwa sew.

L- Onor. Dalli tkellem fuq il-final settlement system u qal li din is-sistema kienet se tkun effiċjenti għax kienet se taqta' l-arretrati, kienet se tħaffef ix-xogħol tad-dipartiment għax b'hekk id-dipartiment kien ikun jista' jaqta' t-taxxa hi u dieħla - mhux bħall-PAYE li taqta' t-taxxa b'rata li tiġi ffissata darba jew darbtejn fis-sena - peress li l-employer issa kien se jkollu skeda li permezz tagħha jiffissa r-rata kull ġimgħa, kull ħmistax jew kull xahar, skond kif jitħallas dak li jkun, b'rabta ma' kemm it-taxpayer ikun qiegħed jaqla' flus f'dak il-perijodu.

Din hija sistema tajba li ħareġ biha l-Onor.

Dalli, li komplejtha jien fil-ftit żmien li domt ministru responsabbli minn dan il-qasam u li qiegħed ikompliha sieħbi l-Onor.

Leo Brincat bħala ministru tal-finanzi u kummerċ.

Din is-sistema veru hija tajba imma waqt li qed nikkonsidraw dan l-abbozz ta' liġi li ressaq l-Onor.

Brincat, m'hemmx għalfejn nitkellmu b'ton li qisu l-final settlement system tneħħiet.

Jien naf li l-Onor.

Dalli ma kellux l-intenzjoni li jiftiehem b'dan il- mod pero' fil-fatt hekk kien qed jinftiehem, li qisu qiegħed iħoss li ġara xi ħaġa li se xxekkel din is-sistema.

Pero' l-verita' hi li din is-sistema mhux talli ma ġietx imxekkla imma talli qiegħda tiġi mtejba u hawnhekk għal darb'oħra jien irrid nirreġistra kemm jgħaġġel min jaqbad u jattakka bla ma jikkonsidra - bħalma kien għamel il-Kap ta' l-Oppożizzjoni, l-Onor.

Fenech Adami, meta f'Diċembru li għadda ħareġ jattakka bl-amment lil dan il-Gvern il-ġdid - li l-Gvern se jaqbad u jwaqqaf il-final settlement system li kellha tidħol fl-1 ta' Jannar ta' din is-sena.

Din ir-rimarka l-Kap ta' l- Oppożizzjoni għamilha f'forma ta' mistoqsija, pero' lil min għamilha din il- mistoqsija?

Lill-Ministeru tal-Finanzi jew lill-Gvern?

Le!

Ma kellux għalfejn jagħmilha lill-ministeru jew lill-Gvern?

GĦalfejn!

Dan għamel din il-mistoqsija, liema mistoqsija hija xi ħaġa purament teknika, fl-arena politika.

Il-Kap ta' l-Oppożizzjoni ħareġ jgħid li aħna se nwaqqfu kappriċċożament mekkaniżmu li kien se jiffaċilita kemm il-ħajja tat- taxpayer, kif ukoll dik tad-Dipartiment tat-Taxxi Interni, għax l-impjegati ta' dan id-dipartiment kienu se jkunu jistgħu jaħdmu fuq kontijiet oħra.

Imbagħad fuq kollox irriżulta - ejjew nirreġistrawhom ċerti affarijiet għax kollox għandu jkun reġistrat u mhux noqogħdu nagħżlu x'nikkwotaw u x'ma nikkwotawx - li malli fl-aħħar t'Ottubru tas-sena l-oħra dħalt fl- uffiċċju, f'waħda mill-ewwel laqgħat li kelli t-tekniċi qaluli li waħda mill-affarijiet li rridu nieħdu deċiżjoni malajr dwarha tirrigwarda l-final settlement system għax, għalkemm din is-sistema kellha tibda tiġi mħaddma fl-1 ta' Jannar, la d-dipartiment u lanqas l-employers ma kienu ppreparati li jibdewha fl-1 ta' Jannar u li kieku dawn kienu se jibqgħu sejrin bl- iskeda li għamlu kienet se tinħoloq konfużjoni sħiħa kemm fid-dipartiment kif ukoll fil-pajjiż.

Meta smajt dan kollu jien mill-ewwel għidt lil dawn it-tekniċi biex fil-każ nipposponuha u meta staqsejthom sa meta l-aħjar li nipposponuha dawn qaluli biex nipposponuha sa l-1 ta' Jannar, 1998.

Meta tawni din id-data jien għidtilhom li din id-data għandna nagħmluha dik finali, jiġifieri sa dakinhar din is-sistema trid tidħol bilfors biex jekk ikun possibbli din tkun tidħol qabel dik id-data f'ċerti postijiet.

Fil- fatt matul is-sena, sewwa sew f'Lulju li għadda, bdejna nesperimentaw biex il-final settlement system tidħol fil-qasam tal-gvern, imma għax ittieħed żball tekniku ġenwin - jiġifieri dan m'għamlux xi ħadd apposta jew minħabba xi element politiku - apparti li seta' kien hemm xi traskuraġni, l- Oppożizzjoni għal darb'oħra ħarġet tattakka bl-amment, qisu kien il-Gvern li għamel dak l-iżball u mhux the human factor.

Madam Speaker, ta' min jgħid li ssemma wkoll li kien hemm taqliba sħiħa bil-bidla mill-VAT għas-CET fis-sistema tat-tassazzjoni indiretta.

Jekk din it-taqliba kenitx għall-aħjar jew għall-agħar għad irridu naraw ir- riżultat imma mill-banda l-oħra rridu nkunu unanimi, irridu nisħqu u fl- istess ħin nenfasizzaw dan il-punt f'ġieh is-serjeta' u f'ġieh il-kunsens li suppost għandna fuq il-moralita' fiskali.

Fl-aħħar wasalna għal kunsens fuq il-moralita' fiskali, għalkemm qabel l-elezzjoni meta kont insemmi dan is-suġġett f'din il-Kamra kien hemm Membri min-naħa tal-Gvern ta' dak iż- żmien li kienu jaqbdu jidħku.

Aħna rridu nisħqu fuq ħaġa waħda u mhux noqogħdu nenfasizzaw li l-audit trail spiċċa.

Issa naraw jekk kemm-il darba l-audit trail għadux tajjeb daqs qabel u jekk kemm-il darba dan m'għadux tajjeb daqs qabel għandha ssir kritika teknika, pero' wieħed irid jisħaq li biex ma jkunx hemm tax evasion rridu nenfasizzaw dan fir-rigward ta' kull min huwa obbligat li jħallas it-taxxa.

Is-sistema ta' qtugħ ta' 15% mill-part--time work hemmhekk għadha u ħadd ma messha jew neħħiha għax ġaladarba sistema tkun tajba wieħed m'għandux ibiddilha.

Aħna rridu nenfasizzaw li kemm min għandu part-time job, kemm min għandu fulltime job, kemm min għandu fulltime u part-time job, kif ukoll min huwa self-employed - hu x'inhu s-self employment tiegħu, jiġifieri kemm konsulent bħali, kemm professjonista, kif ukoll bajjad - għandu l-obbligu legali u morali li jħallas it-taxxa mistennija minnu, apparti dak li tgħid is-sistema tat-tassazzjoni, u m'għandhiex tingħata l-impressjoni li issa dawn mhux se jinqabdu u allura qisu se jkun iżjed safe għalihom li jabbużaw, saħansitra iżjed milli kienu qegħdin jabbużaw.

It-tieni enfasi li trid issir - għandna nagħmluha lkoll; jien ċertament nagħmilha u għalhekk il-Ministru qiegħed iressaq dan l-abbozz hawnhekk li jaf il-provenjenza tiegħu anke lejn l-amministrazzjoni l-oħra, għalkemm ċerti aspetti tiegħu kienu għadhom mhux żviluppati - hija li l-accountants u l-awdituri għandhom obbligu primarju u obbligu legali biex jaraw li l- kotba li qegħdin iżommu u jagħmlu l-audit tagħhom ikunu miżmuma b'mod li jassigura li m'hemmx evażjoni.

Issa billi qiegħed ngħid hekk u billi qiegħed nisħaq se tinqata' għal kollox l-evażjoni?

Le, id-dnub jibqa' dejjem, imma hemm jew m'hemmx audit trail perfetta - imbagħad naraw x'se jirriżulta li hemm - bħala parlament għandna nisħqu li fil-pajjiż irridu s- serjeta', il-moralita' fiskali u rridu li min għandu jħallas it-taxxa jħallasha u rridu li l-accountants u l-awdituri jagħmlu x-xogħol tagħhom b'mod professjonali, kif tobbligahom il-liġi, apparti l-morali, u jaraw li l-klijenti tagħhom jaderixxu u jobdu dak li titlob minnhom il-liġi.

Bħal dejjem irrid nerġa' nagħmel dan il-punt, għax min ikun qiegħed jipprattika l-immoralita' fiskali u min ikun qiegħed jevadi t-taxxa mhux lill-gvern tal-ġurnata jkun qiegħed jisraq, sia jekk dak il-gvern huwa wieħed Laburista, kemm jekk Nazzjonalista u kemm jekk xi ħadd ieħor, imma jkun qiegħed jisraq lill-poplu kollu.

U aħna f'dan il-Parlament għandna l- obbligu li naħdmu fl-interess tal-poplu kollu.

Grazzi.

THE DEPUTY SPEAKER (Onor. Michael Bonnici): Aktar rimarki?

L-Onor.

Josef Bonnici.

ONOR.

JOSEF BONNICI: Sur President, f'dan l-abbozz ta' liġi li għandna quddiemna llum qegħdin niddiskutu emendi oħra għall-Income Tax Act, liema emendi huma maħsuba, kif smajna jingħad miż-żewġ naħat tal-Kamra, sabiex jagħmlu s-sistema iktar effiċjenti u biex ikun hemm ukoll iktar effort biex titnaqqas l-evażjoni tat-taxxa.

Huwa tajjeb li nieqfu daqsxejn fuq dan il- punt.

L-evażjoni tat-taxxa hija ħażina b'mod partikolari għaliex min ikun qiegħed jevadi t-taxxa ma jkunx qiegħed jaqdi l-obbligi tiegħu lejn l-Istat meta fl-istess ħin ikun qiegħed jieħu benefiċċji, bħal servizzi mill- isptar, servizzi ta' edukazzjoni u anke ċerti servizzi soċjali.

Allura l- evażjoni tat-taxxa li tagħti l-konċett ta' a free ride minn fuq dahar is- soċjeta' hija xi ħaġa li wieħed irid jiġġilidha bl-iktar mod qawwi u bl- iktar mod konsistenti.

Issa hawn, fil-fehma tiegħi, il-konsistenza hija importanti għaliex f'din l-aħħar sena, kemm mir-riżultat ta' l-aħħar elezzjoni ġenerali u anke mill-pożizzjonijiet li ttieħdu fuq il-VAT, sfortunatament il-messaġġ li ħareġ minn certain quarters kien proprju li hawn min pjuttost irid jaġevola lil dawk li jridu jevadu t-taxxa u lil dawk li kienu qed isibuha diffiċli li jagħmlu dan bis-sistemi li daħlu matul diversi snin.

Huwa tajjeb li l-Ministru responsabbli mill-finanzi jisħaq fuq l-evażjoni tat-taxxa pero' jiddispjaċini ngħid li l-partit tiegħu stess, kemm meta kien fl-oppożizzjoni u anke f'din is-sena li ilu fil- gvern, ta messaġġi konfużi dwar dan.

Kieku wieħed kellu jistaqsi lil the man in the street x'jaħseb li kienet ir-raġuni ewlenija li l-VAT dejqet daqstant nies, m'hemmx dubju li r-risposta kienet tkun għaliex il-VAT ma ppermettietx l-evażjoni tat-taxxa li kien hemm qabel.

Madam Speaker, għadna kif smajna lill-Onor.

Spiteri jitkellem fuq il- moralita' fiskali pero' bir-rispett kollu ngħid li l-kwestjoni tat-tax evasion, kif inhuwa t-terminu ekonomiku proprju fil-literature internazzjonali, hija xi ħaġa li l-Gvern preċedenti rnexxielu jagħmel passi ta' ġgant fuqha.

Bis-sistema ta' tassazzjoni li konna daħħalna, f'sena waħda biss huwa kkalkolat li ħarġu fil-beraħ madwar 12,000 persuna, 4,000 full-time u 8,000 part-time, li qabel kienu jaħdmu bil-moħbi.

Dan ċertament huwa record internazzjonali.

Naturalment, kif diġa' għidt, dan kollu kellu effett ħażin għall-Partit Nazzjonalista fl-aħħar elezzjoni ġenerali.

Hawnhekk ta' min wieħed jgħid li qegħdin nitrattaw forzi kbar għax l-evażjoni tat-taxxa għandha impatt enormi fuq l-ekonomija u milli rajna għandha impatt ukoll fuq ir-riżultat li jġibu l-partiti politiċi fl- elezzjonijiet ġenerali.

Jien jiddispjaċini ngħid li l-Gvern preżenti dgħajjef il-ġlieda kontra l- evażjoni tat-taxxa għaliex m'huwiex konsistenti fejn jidħol dan il-qasam.

Fil-fehma tiegħi dan in-nuqqas qed jikkontribwixxi għad-diffikultajiet finanzjarji serji li għandna llum għaliex qatt fl-istorja ta' pajjiżna ma kellna deficit daqstant qawwi - Lm130 miljun - li jidher anke li se jkollna nagħmlu self minn barra biex insostnu l-ħlasijiet tal-gvern.

Wara li kellna tant suċċess fil-ġlieda kontra l-evażjoni fl-1995, issa biddilna s-sistema ta' tassazzjoni u tajna messaġġ ħażin lil min irid jevadi t-taxxa u għalhekk qegħdin f'diffikultajiet reali, liema diffikultajiet qegħdin iwasslu għall-problema finanzjarja li l-Gvern qed jiffaċċja.

Xtaqt ngħid ukoll li ċerti affarijiet li għandna f'dan l-abbozz ta' liġi, in parti jkomplu jibnu fuq dak li diġa' kien hemm.

Per eżempju, il-miżura li konna ntroduċejna ta' 15% taxxa fuq xogħol part-time kienet waħda pjuttost oriġinali għax din kienet xi ħaġa li fiha Malta kienet qiegħda minn ta' quddiem fis-sistemi internazzjonali tat-tassazzjoni.

Aħna konna f'pożizzjoni li nagħtu dan it-tip ta' inċentiv fejn min ikun qed jagħmel effort ikbar għax għandu part-time job iħallas b'rata fissa ta' 15% minflok ma jħallas b'rati ogħla, liema rati setgħu jitilgħu anke sa 35%.

Fir- riżultat tal-ġlieda kontra l-evażjoni tat-taxxa, wieħed irid iqis ukoll l- impatt li kellha din it-tip ta' miżura li wasslet biex ħafna iktar ħaddiema li għandhom part-time job ukoll joħorġu fil-beraħ ħalli b'hekk jagħtu dak li għandhom jagħtu lill-Istat u ma jibqgħux jaħdmu b'mod illegali.

Sur President, aħna bilfors li naqblu mija fil-mija ma' kwalunkwe emenda li tkompli ssaħħaħ il-ġlieda kontra l-evażjoni tat-taxxa pero' fil-bidu l- Ministru semma - għamel anke diversi dikjarazzjonijiet barra l-Parlament; u peress li din hija l-ewwel opportunita' li kellna sabiex niddiskutu xi ħaġa li għandha x'taqsam mat-taxxa huwa importanti li nsemmuha - li biex ikun hemm iktar ħlas fil-pront tat-taxxa dovuta qed jiġu applikati rati ta' imgħax ta' 1% fix-xahar.

Dan huwa mod kif wieħed idaħħal iktar dixxiplina fis-sistema ta' tassazzjoni pero' jien kont inkun ferm iktar kuntent li qed issir ġustizzja kieku f'dawn l-emendi iddaħħal ukoll li, fejn il-gvern għandu jagħti lura, għandu wkoll wara ċertu żmien iħallas ċertu ammont ta' imgħax, bħalma kien isir bis-sistema tal-VAT u jekk m'iniex sejjer żball anke s-sistema ta' tassassjoni preżenti pprovat toffri xi ħaġa simili.

Jien nemmen ħafna li m'għandux ikollok double standards fis-sistema tat-tassazzjoni u m'għandux ikollok sistema fejn il-gvern japplika rata ta' imgħax fuq late payments imbagħad hu ma jħallasx imgħax fuq refunds li jittardja biex iħallas.

Per eżempju, anke fil-każ tal- capital gains tax fejn bniedem jiġi ntaxxat bis-7% fuq il-valur tal- proprjeta' u mbagħad tiġi maħduma iktar tard, jgħaddi ċertu żmien sakemm dak li jkun jieħu l-flus lura.

Jista' jkun li m'hemmx bżonn emenda formali biex isir dan għaliex hija forsi kwestjoni ta' prattika pero' kien ikun messaġġ pożittiv li, waqt li l-Gvern qiegħed jitlob iktar dixxiplina fuq il- poplu Malti, jiżgura li jkun hemm iktar dixxiplina min-naħa tiegħu meta jiġi biex irodd lura l-flus f'każ ta' overpayment.

Nixtieq nerġa' ngħid ukoll - din kont diġa' semmejtha fil-Public Accounts Committee - li meta jkunu se jiġu applikati ċerti regoli jkun tajjeb kieku l-Gvern jaħseb naqra bil-quddiem u jipprepara lill-poplu in ġenerali għal dawk il-miżuri.

Qed nirriferi għal dak li ġara f'Lulju li għadda meta diversi individwi sabu s-salarju tagħhom imnaqqas b'ammont ferm iktar mis-soltu, u biex tgħaxxaqha kien anke sar żball min-naħa tad- Dipartiment tat-Teżor li fortunatament ma damx ma ġie rranġat.

Dak iż- żmien għidt li l-Gvern kien mexa b'mod heavy handed f'dik is-sitwazzjoni.

Hemm liġijiet li jippermettu lill-gvern japplika ċerti multi u kriterji, bħalma annunzja dan l-aħħar, li dawk li għandhom xi arretrati li m'hemmx ftehim fuqhom se jiġu ntaxxati bil-1% jekk ma jagħmlux dikjarazzjoni sa l- aħħar ta' Settembru u mbagħad il-Gvern ġeddidha wkoll sal-15 ta' Ottubru.

GĦamel tajjeb li ġeddidha pero' għaliex ma tax żmien iktar raġonevoli u mhux jipprova jimponi qisu b'id tal-ħadid le jew isir hekk jew xejn.

Naħseb li hemm skop li tiddaħħal aktar dixxiplina f'ċerti affarijiet pero' meta tiġi għas-settur finanzjarju rridu niftakru li l-individwu jkollu ċerti commitments finanzjarji barra li jrid jagħti l-kontribut li suppost jagħti lill-Istat.

Naturalment wieħed irid jirrispetta l- konsiderazzjonijiet finanzjarji ta' l-individwu u allura għandha tingħata indikazzjoni ta' dak li jkun ġej u mhux f'daqqa waħda wieħed jirċievi l-pay cheque b'ammont imnaqqas mingħajr diskussjoni u mingħajr ebda ħjiel ta' x'jista' jiġri.

Jiġifieri anke jekk il-liġi tippermetti dik l-azzjoni, jien ngħid li jkun ferm aħjar li fi kwestjonijiet finanzjarji wieħed jitratta l-individwu b'mod fejn ikun jista' jippjana l-affarijiet tiegħu aħjar.

Hawnhekk qed nitkellmu dwar emendi biex itejbu l-effiċjenza tas-sistema ta' tassazzjoni.

Issemmew diversi affarijiet, fosthom li l-Kummissarju tat- Taxxi Interni jista' jgħaddi xi informazzjoni lill-Accountancy Board u l- kollega tiegħi l-Onor.

John Dalli diġa' semma l-issue tal-professional secrecy.

Huwa importanti li l-informazzjoni li tiġi mgħoddija tiġi protetta għax m'hijiex xi informazzjoni li wieħed jista' jiżvela bla raġuni.

Naturalment din is-sistema trid tapplika fuq l-Accountancy Board ukoll.

L-Onor.

Spiteri qal li issa rridu naraw jekk l-audit trail li għandna bis- sistema tat-tassazzjoni l-ġdida tagħtiniex ir-riżultati meħtieġa.

Tajjeb li wieħed jesperimenta, bħalma jagħmlu l-istudenti tal-chemistry li jidħlu f'laboratorju u joqogħdu jesperimentaw - iħalltu likwidu trasparenti ma' xi ħaġa oħra u jispiċċa xi ħaġa b'kulur blu u din għalihom tkun xi ħaġa kbira jekk ma jkunux studjaw fuqha - pero' jien naħseb li qegħdin fi stadju fejn nistgħu nipprevedu x'se jiġri fis-sistema ta' tassazzjoni.

Hawnhekk jien nerġa' nistaqsi lill-Ministru tal-Finanzi jekk għandux forecast dwar id- dħul minn din is-sistema issa li għaddew xahrejn tlieta minn wara li daħlet, biex ikun jista' jgħidilna xi dħul qed jipprevedi għas-sena d- dieħla.

Din hija informazzjoni importanti.

Waqt li l-Onor.

Spiteri, proprju f'dan id-dibattitu, qalilna li 'l quddiem naraw jekk l-audit trail hijiex se tkun tajba biżżejjed, jien ngħid li hemm indikazzjonijiet ċari li m'hijiex tiġġieled biżżejjed l-ekonomija moħbija u m'hijiex se tħalli l- frott meħtieġ.

Jien ma naqbilx ma' l-Onor.

Spiteri meta jgħid li għandna nistennew sena, sentejn, tlieta biex naraw x'jiġri għaliex wieħed jista' jipprevedi.

Ċertament li l-poplu Malti se jkollu jħallas iktar taxxi fuq diversi affarijiet oħra, skond kif qed jgħidu l-Prim Ministru u l-Ministru tal- Finanzi.

Fil-fehma tiegħi se jkun hemm il-bżonn ta' aktar taxxi għaliex m'aħniex niġġieldu l-ekonomija moħbija biżżejjed peress li l-audit trail tas-sistema li kellna tkissret u l-kapaċita' tas-sistema l-ġdida li tiġġieled l-evażjoni tat-taxxa hija dgħajfa.

M'għandekx għalfejn toqgħod tistenna sena, sentejn jew tlieta biex tara x'riżultat se tagħtik l-audit trail ta' din is-sistema għax mill-ewwel tinduna li hija dgħajfa, difettuża u se twassal għal diffikultajiet fid-dħul tal-gvern minħabba l-evażjoni tat- taxxa.

Il-Ministru qed jgħidilna kemm hu tajjeb li wieħed jiġġieled l-evażjoni tat-taxxa u li dawn il-miżuri li qed niddiskutu llum se jwasslu biex din tonqos.

Aħna naqblu li tonqos l-evażjoni tat-taxxa għax jekk kien hemm xi ħaġa li l-Partit Nazzjonalista ħallas għaliha kienet il-ġlieda qawwija li għamel kontra l-evażjoni tat-taxxa u jekk hemm xi ħaġa li l-Partit Laburista qed iħallas qares għaliha llum huwa proprju l-messaġġ konfuż li ħareġ dwar l-evażjoni tat-taxxa u l-kwestjoni kollha tal-VAT.

Illum qegħdin f'sitwazzjoni fejn għalkemm hawn dawn il-miżuri, naħseb li d- diffikultajiet kbar fis-sistema ta' tassazzjoni li għandna qatt m'għadda minnhom dan il-pajjiż minn mindu daħlet l-income tax fl-1948.

Qatt ma konna f'sitwazzjoni fejn għaddew dawn it-tip ta' messaġġi lill-poplu fuq l- evażjoni tat-taxxa.

Illum qed niddiskutu emendi tekniċi li jqajmu ċerti mistoqsijiet purament fuq dak is-suġġett, pero' waqt id-dibattitu miż-żewġ naħat issemmiet il-customs and excise tax li ilha topera xahrejn, tlieta u jien nixtieq nisma' l-kumment tal-Ministru dwar dak li deher fil-gazzetta llum.

Fil-back page ta' "The Times" tal-lum hawn artiklu li jien insibu inkwetanti ħafna għaliex ma kellniex għalfejn noqogħdu nistennew u nesperimentaw biex naraw jekk ħaddieħor hux se jkollu diffikulta' bis- sistema ta' tassazzjoni tagħna.

Hawn artiklu li jgħid: "Malta violates Association Agreement with the European Union".

Meta jien u l-kollegi tiegħi f'dan il-Parlament, u anke barra, ressaqna dan l-argument iktar kmieni din is-sena kien hemm min qalilna li qed inxewxu u li aħna tradituri.

Aħna konna għidna li l-Gvern irid joqgħod attent x'se jagħmel għax dan jista' jwassal għal diffikultajiet enormi fejn jista' jkollna impatt massiċċ fuq l-ekonomija tagħna.

F'dan ir-rapport hawn l-ismijiet ta' uffiċjali ta' l-Unjoni Ewropea fl-uffiċċju ta' Hans Van Den Broek, il- kummissarju li huwa in charge mill-enlargement.

Dawn qed jgħidu li s- sistema ta' tassazzjoni li daħħal dan il-Gvern, kif għidna l-kollegi tiegħi u jien diversi drabi, tmur kontra l-arranġament li hemm bejn Malta u l- Unjoni Ewropea.

Fil-fatt bħalissa għaddejjin diskussjonijiet biex wieħed jara kif jista' jsolvi din il-problema.

Hija ħaġa urġenti li l-Ministru jinforma lill-pajjiż fuq dan għax ma jistax iħalli ħaġa bħal din għaddejja mingħajr ma jgħid is-sitwazzjoni kif inhi.

Din is-sistema ta' tassazzjoni hija xi ħaġa ta' interess nazzjonali għaliex il-ħajja tagħna tiddependi assolutament mill-arranġament li hemm bejn l-Unjoni Ewropea u Malta.

U l-Gvern irid jinforma lill-poplu jekk il- Gvern Malti daħħal xi sistema, kif qed jingħad, li tmur kontra arranġament internazzjonali, xi ħaġa li tista' ġġib diffikultajiet kbar lil pajjiżna.

Fil-fatt diġa' tkellimna fuq dawn l-affarijiet u f'dan il-Parlament dejjem aċċertawna li m'hemmx diffikultajiet u li l-Unjoni Ewropea taqbel mas- sistema li qegħdin nadoperaw.

Anzi l-impressjoni li ħadt jien kienet li l- ideat li konna qegħdin naraw hawnhekk kienu diġa' maqbula ma' l-Unjoni Ewropea qabel ma għaddew mill-Parlament Malti.

Illum, xahrejn tlieta minn meta bdiet taħdem is-sistema l-ġdida, insibu li permezz ta' dan l-artiklu l- Unjoni Ewropea qed tesprimi riżervi kbar li jafu jagħmluha diffiċli ferm biex aħna nkomplu ninnegozjaw xi tnaqqis fid-dazji li huma japplikaw fuq il- prodotti tagħna meta huma qed jgħidu li s-sistema m'hijiex ġusta.

Sur President, jien ma rridx intawwal imma rrid ngħaddi ftit messaġġi fil-qosor dwar kemm is-sistema l-ġdida qed jirnexxilha tiġġieled l-evażjoni tat- taxxa, kemm din is-sistema tikser l-arranġament bejn Malta u l-Unjoni Ewropea, dwar is-sitwazzjoni reali ta' dawn id-diskussjonijiet li qed isiru dwar l-implikazzjonijiet ta' dan kollu fuq l-ekonomija tagħna.

Huwa urġenti li jkollna risposta mingħand il-Gvern dwar dawn l-affarijiet.

Kif għidt, din hija l-ewwel opportunita' li kellna wara s-sajf biex il- Gvern jgħidilna x'qed jiġri.

Qed niddiskutu kif wieħed jista' jirranġa s- sistema ta' tassazzjoni u ma jistax ikun li s-sistema li għadha kif daħlet inħalluha tkisser ir-relazzjonijiet ekonomiċi li bnejna għax din qed twassal għal iktar evażjoni tat-taxxa li allura jfisser li l-poplu Malti se jkollu jsofri żidiet oħra fit-taxxi u dan sempliċement għaliex għandna sistema diffettuża li m'hijiex aġġornata għaż-żmenijiet tal-lum.

Nixtieq li l-Ministru jgħidilna xi ħaġa fuq din is-sitwazzjoni għax din tnissel ħafna mistoqsijiet, mhux biss bħat-tip li l-Onor.

Spiteri għamel dan l- aħħar u anke issa f'din il-Kamra, imma wkoll mistoqsijiet dwar investiment li jista' jsir f'pajjiżna u dwar il-kapaċita' ta' pajjiżna li jkompli jiġġenera l-impjiegi.

Ma rridx li xi ħadd jaħseb li aħna qed nieħdu pjaċir, anzi b'dispjaċir ngħid li jidher li pajjiżna mhux talli mhux qed jiġġenera ġid talli jidher li qed jonqos.

Jien nistaqsi wkoll lill-Ministru li huwa responsabbli mill-istatistika, għaliex għadhom ma ġewx ippubblikati ċ-ċifri tal-GDP growth fl-ewwel quarter u fit-tieni quarter.

Qegħdin f'Ottubru u s-soltu ma' Settembru dawn ikunu ħarġu żgur.

Jaqaw hemm xi riżultati negattivi?

Jaqaw hemm xi riżultati li jindikaw li l-ekonomija ma kibretx imma ċkienet?

Tajjeb li jinforma lil din il-Kamra għax dawn huma affarijiet ta' interess nazzjonali li l-poplu qed jistenna li jkollu risposta biex jevalwa l-politika l-ġdida ta' dan il-Gvern jekk hijiex fil-verita' ġdida, jekk fil-fatt hijiex se ġġib iktar progress jew jekk hijiex se ġġib iktar diffikultajiet.

L- interess taż-żewġ naħat ta' din il-Kamra huwa li pajjiżna jimxi 'l quddiem u jekk hemm xi ħaġa li qed tindika li m'aħniex mexjin 'il quddiem il-Gvern għandu jkollu biżżejjed kuraġġ li jirranġaha.

GĦandu jmur għand il-poplu u jgħidlu: Meta konna fuq il-bankijiet ta' l-oppożizzjoni aħna rajna s- sitwazzjoni b'dan il-mod imma llum li doqna l-poter nistgħu nikkonfermaw li m'hijiex ħaġa faċli li tiggverna.

Is-sitwazzjoni li konna qegħdin nitkellmu fuqha m'għadhiex rilevanti pero' s-sitwazzjoni tal-lum qiegħda turina li wieħed ma jistax imexxi bil-politika Laburista mingħajr ma jkun hemm konsegwenzi serji għal pajjiżna.

Jidher li l-ekonomija daħlet f'sitwazzjoni ta' staġnar u anke ta' contraction.

Dan ma ġarax għaliex naqsu t-turisti u ma ġarax għaliex naqsu l-impiegi mill-export-oriented sector.

Fil-fatt il-Gvern jiftaħar kemm żdiedu t-turisti u kemm sejra tajjeb l-esportazzjoni.

Mela x'wassal għal dan l-istaġnar u l-kollass li jidher li hemm fis-settur lokali?

Irridu nikkonsidraw ukoll l-effett tal-bidliet fis-sistema ta' tassazzjoni li kellna ftit xhur ilu, il-bidliet fil-politika barranija ta' dan il-pajjiż, speċjalment dwar l-Unjoni Ewropea, x'qed jiġri fil-livell ta' investiment internazzjonali, fuq il-livell ta' generation of jobs u x'qed jiġri fil- livell ta' prodotti u servizzi biex pajjiżna jkun jista' jaqla' aktar minn barra u biex ikun jista' jimporta l-bżonnijiet tiegħu u jtejjeb il-livell ta' l-għajxien tiegħu.

Grazzi, Sur President.

THE DEPUTY SPEAKER: Grazzi.

Aktar rimarki, jekk jogħġobkom?

L-Onor.

Anglu Farruġia.

ONOR.

ANĠLU FARRUGIA: Sur President, l-aktar ħaġa li laqtitni f'dan id- dibattitu - anke meta kont qed nisma' l-interventi min-naħa ta' l-Onor.

Membri ta' l-Oppożizzjoni, l-introduzzjoni tal-Ministru Brincat u l- intervent ta' l-Onor.

Spiteri - hija l-problema ta' l-evażjoni tat-taxxa.

Din hija xi ħaġa li kull gvern irid jiffaċċa.

Hija l-aktar problema serja li rridu niffaċċaw anke aħna meta niġu biex namministraw il-finanzi.

Dan ifakkarni fil-konferenza tal-Commonwealth Parliamentary Association li saret fil-Mauritius li attendejt jien għaliha waqt li l-Ministru Brincat kien ftit kilometri 'l bogħod minna jattendi għal-laqgħa tal-ministri tal- finanzi tal-pajjiżi tal-Commonwealth.

Waqt din il-konferenza rajna li problema li jiffaċċaw pajjiżi żgħar bħal Malta hija l-akkumulu tad-dejn nazzjonali meta wieħed ma jkunx qiegħed iżomm mar-ritmu tal-ġbir tat-taxxa.

Jiena m'iniex qed ngħid li l-evażjoni tat-taxxa hija xi marda kronika f'kull pajjiż pero' żgur li din il- problema tqum f'dawk il-pajjiżi żgħar ħafna fejn il-persuna li tkun trid tgħin lid-dipartiment jew l-awtorita' li tkun qiegħda tinvestiga toqgħod lura għaliex kulħadd ikun jaf lil kulħadd.

Pero' huwa fatt li ma jistax ikun li nibqgħu fis-sitwazzjoni li jkun hemm min jevadi t-taxxa għal sena wara l-oħra b'ammonti ta' miljuni ta' liri a skapitu tal-kumplament tas- soċjeta'.

Aħna għandna d-dover morali u anke dak legali li naraw li dawn l- affarijiet ma jibqgħux isiru.

GĦalhekk jenħtieġ li noħolqu struttura fid- Dipartiment tat-Taxxi Interni li biha d-dipartiment ikun jista' jinvestiga - anke b'sistemi mhux tradizzjonali - min qiegħed jevadi t-taxxa u b'hekk l-affarijiet jibdew jirranġaw ruħhom u l-pajjiż jibda jieħu dak li hu tiegħu.

Mill-informazzjoni li għandi hawnhekk - but I stand corrected - qegħdin nitkellmu fuq miljuni kbar ta' liri f'taxxa mhux miġbura li ilha takkumula għal ħafna snin.

Dan m'huwiex tort tal-Gvern Nazzjonalista preċedenti u lanqas għandna noqogħdu nwaħħlu f'xulxin.

Kull gvern għandu r-responsabbilta' li jara li din il-problema serja tiġi solvuta.

Qed ngħid dan għaliex f'din il-konferenza li saret fil-Mauritius, fejn tkellimna dwar kif wieħed għandu jamministra l-ġbir tat-taxxa, kif diġa' għidt, ħareġ il-punt li din hija problema li teżisti speċjalment fil- pajjiżi ż-żgħar għaliex kulħadd jaf lil kulħadd.

GĦax min se jmur jgħid lill-Kummissarju tat-Taxxi Interni li t-tali kellu profitti mod u mbagħad bagħat return mod ieħor?

Dawn huma l-problemi li wieħed jiltaqa' magħhom meta jiġi biex jagħmel investigazzjoni.

Kif se tasal biex iġġiegħel persuna li taf li ilha tidħak bis-soċjeta' Maltija għal snin twal tħallas dak li għandha tħallas?

Jiena ma naħsibx li se tasal billi tagħti eżempju ta' xi ħadd u tieqaf hemm.

Meta jkollok proċess kriminali, għandek il-vantaġġ li dan jiġi ppubblikat u kulħadd ikun jista' jaqrah u jsegwi x'ikun ġara f'dak il-każ partikolari.

Pero' mbagħad għandek l-iżvantaġġ li dan jiftaħ għajnejn persuni oħra dwar kif għandhom isibu sistemi sabiex jevadu t- taxxa.

Dan għaliex sfortunatament il-bniedem, fin-natura tiegħu, dak li jista' ma jagħtihx lura ma jagħtihx, speċjalment fejn jidħlu l-flus.

Din m'hijiex xi ħaġa tal-lum imma hija xi ħaġa li kienet minn dejjem.

Meta Kristu qalilna biex nagħtu lil Ċesri dak li hu ta' Ċesri, naħseb li fuq it-taxxi kien qed jitkellem.

GĦalhekk huwa importanti li naraw kif insaħħu l-moralita' fiskali.

L-Onor.

Dalli donnu nkwieta għaliex ħloqna kumitat sabiex jagħti pariri liċ-Ċentru għas-Servizzi Finanzjarji ta' Malta dwar aġġornamenti u tibdil fil-liġijiet.

Jiena ngħidlu li aħna ħloqna dan il-kumitat sabiex insaħħu dan iċ-ċentru ħalli jkun jista' jagħti aktar servizzi u sabiex ikun aktar effiċjenti u mhux biex noħolqu xi stat ta' biża'.

Noħolqu stat ta' biża' meta aħna għamilna bħala chairman lil ex-membru parlamentari Nazzjonalista li fil-passat kien anke shadow minister tal-finanzi?

Ċertament li aħna għandna fiduċja fih.

Aħna partit ta' kulħadd u partit li qiegħed imexxi lil dan il-pajjiż b'responsabbilta' kbira.

Allura għalfejn dawn l- insinwazzjonijiet u dan il-ġbid tas-saqajn meta l-affarijiet ikunu qegħdin iħarsu lejn direzzjoni differenti?

Il-Gvern għandu r-responsabbilta' li jara li dan iċ-Ċentru għas-Servizzi Finanzjarji ta' Malta jkun xempju anke għall-pajjiżi oħra fil-mod kif jiġi amministrat.

Intqal ukoll li minħabba li neħħejna l-VAT aktar se jkun hawn min jevadi t-taxxa.

Il-Partit Laburista mill-ewwel kien ċar.

Aħna konna għidna lill- poplu Malti li se nneħħu l-VAT fl-ewwel xhur ta' amministrazzjoni tagħna.

Fil-fatt għadna lanqas għalaqna sena fil-gvern pero' diġa' ilna tliet xhur li neħħejniha.

L-Onor.

Josef Bonnici donnu ried jargumenta li hemm xi relazzjoni diretta bejn l-evażjoni tat-taxxa u l-VAT pero' dan m'huwiex minnu.

Allura, bl-istess argument, meta kienet għadha qiegħda titħaddem il- VAT ma ndunax kemm kienet u għadha ssir - jiena għalhekk qed nagħmel din l- enfasi kollha - evażjoni tat-taxxa, anke tal-VAT?

Jiena wieħed li naħdem ħafna fil-qorti u nħobb insegwi l-kawżi ta' litigazzjoni.

Nista' ngħid li l-maġġoranza l-kbira tal-każijiet li kienu jidhru quddiem il-maġistrat fis-seduti tal-VAT kienu l-kawżi żgħar fejn wieħed ma jkunx ħareġ receipt ta' ftit ċenteżmi.

Din hija l-evażjoni li kien isemmi l-Partit Nazzjonalista u li kien qed jgħid li għandna naraw kif insolvuha?

Kemm tista' tieħdu bis-serjeta' kumment bħal dan?

Aħna nafu li hawn evażjoni kbira ta' taxxa pero' jrid ikollna l-kuraġġ li nimplimentaw - u għalhekk huwa tajjeb li jkollna djaloġu b'saħħtu ma' l-Oppożizzjoni ħalli nsibu l-aħjar metodi - dawk il-miżuri tant neċessarji biex ħadd ma jidħak b'ħadd.

Dak li hu tas-soċjeta' Maltija jrid jingħata lis-soċjeta' Maltija u għalhekk jeħtieġ li ndaħħlu sistema ta' dixxiplina.

Dan il-pajjiż għandu bżonn nifs qawwi ta' dixxiplina u din trid tibda mill-affarijiet iż-żgħar.

Irrid ngħid li meta aħna nitkellmu fuq l-evażjoni tat-taxxa ma nitkellmux fuq il-ħaddiem għaliex dan dejjem ħallas it-taxxa sa l-inqas ċenteżmu għaliex kollox irid jiddikjara.

Meta nitkellmu fuq l-evażjoni tat-taxxa nkunu qegħdin nitkellmu fuq soċjetajiet, kumpanniji u professjonisti li jkunu qegħdin jaqilgħu flus bil-gelgul.

Possibbli li dawn kollha huma onesti fil-mod kif jippreżentaw is-sitwazzjoni finanzjarja tagħhom fir- return tat-taxxa?

Jien konvint li le, anke jekk induru dawra madwarna, aħseb u ara jekk noħorġu mill-bibien tal-Parlament!

Irridu naħsbu bis- serjeta' dwar dan u l-line of thought li għandu l-Ministru Brincat fuq l- evazjoni wieħed jista' jarah.

Fil-budget speech tajna dan il-ħsieb dwar il- moralita' fiskali għax wieħed bilfors irid jintroduċi ċerti sistemi biex pajjiżna jkun iktar organizzat f'dak li għandu x'jaqsam mal-ġbir tat-taxxi ħalli dak li hu tal-pajjiż jibqa' dejjem tal-pajjiż.

GĦalhekk naħseb li dan l-abbozz ta' liġi li qed jemenda l-Att dwar l- Amministrazzjoni tat-Taxxa huwa f'waqtu biex kemm jista' jkun naħsbu dwar dak li għadni kemm semmejt.

Grazzi, Madam Speaker.

MADAM SPEAKER: Grazzi.

Aktar rimarki?

(Onor. Membri: No) Jekk m'hawnx aktar rimarki nistieden lill-Ministru Brincat biex jgħaddi għall-winding up.

ONOR.

LEO BRINCAT: Madam Speaker, għalkemm il-liġi li għandna quddiemna llum m'hijiex waħda ta' natura kontroversjali - mill-intervent li għamel il- kollega tiegħi l-Onor.

Dalli nifhem li l-Oppożizzjoni se tivvota favur - xorta tat lok biex niftħu diskussjoni fuq diversi suġġetti bħalma huma l- evażjoni tat-taxxa, iċ-Ċentru tas-Servizzi Finanzjarji, kif ukoll it-taxxa tas-CET, li daħlet minflok il-VAT.

Nixtieq nibda billi nifqa' bużżieqa fuq il-kwestjoni tas-CET, fis-sens li kellna ħafna stediniet - ma rridx nuża l-kelma "sfidi" - min-naħa ta' l- Oppożizzjoni biex nagħtu stampa attwali dwar fiex inhi s-CET u biex nagħtu rendikont ħalli nuru jekk is-CET hijiex sejra aħjar mill-VAT jew le.

Hawn nixtieq nagħmel punt ċar għax naħseb li ħafna nies qed jiġu misguided.

Hemm min qed jiġi lloppjat mill-propaganda ta' l-Oppożizzjoni li jekk hawn xi problemi fil-pajjiż dawn ġejjin l-ewwelnett minħabba l-fatt li biddilna l-kors li kellu l-Gvern preċedenti fuq l-Unjoni Ewropea - fil-fehma tiegħi din hija teorija fallaċi ħafna - minħabba li aħna rtirajna mill-Partnership For Peace - għalija dan l-argument huwa iktar zopp minn ta' qablu - u minħabba li neħħejna l-VAT biex minflokha daħħalna s-CET.

U huwa hawnhekk fejn xtaqt li niċċara punt fuq is-CET.

At this stage għadna ma nistgħux nagħtu stampa komprensiva tas-CET għaliex il-liġi m'hijiex kwestjoni ta' a learning curve imma jrid jgħaddi ċertu żmien.

Il-liġi fiha nnifisha għadha mhijiex fully operational, pero' dan ma jfissirx li dan huwa minħabba li waqajna lura f'xi ħaġa imma għal raġunijiet oħra li se nispjega x'inhuma.

Per eżempju, inti għandek stagger ta' taxpayers ta' 11,000 persuna li huma kollha service providers - dawn huma n-nies li lilhom tiġi ċċarġjata l-ETS - u li jridu jissottomettu r-return tagħhom tal-partial tax period ta' xahrejn sal-15 ta' Ottubru.

Jiġifieri jekk dawn għadu lanqas biss għalqilhom iż-żmien biex jissottomettu r-return tagħhom ta' l-ETS, kif nista' jien bħala l-ministru responsabbli mill-finanzi nagħti stampa komprensiva ta' kif marret is-CET?

Dan huwa argument li juri li l-Oppożizzjoni is jumping the gun għaliex qed tipprova tagħmel kapital politiku minn xi ħaġa li m'għandhiex raġun fiha.

Jien nista' ngħid li aħna nkunu l-ewwel nies li, meta jkollna l-istampa komprensiva, inpoġġu l-karti kollha fuq il-mejda u mingħajr ma nagħmlu l- ebda touching up ta' figuri nuru lill-pubbliku jekk it-taxxa marritx tajjeb jew le, jekk setgħetx marret aħjar u jekk marritx għas-sodisfazzjon tagħna jew le.

Jien nista' nassigura lin-naħa l-oħra tal-Kamra li kif aħna qed nimxu bit-trasparenza fl-oqsma kollha ta' l-operat tal-gvern, żgur li m'aħniex se nimxu b'nuqqas ta' trasparenza f'qasam importanti bħal dan li jirrigwarda t-taxxi tal-pajjiż.

GĦalhekk naħseb li permezz ta' dan l- argument ħlisna minn dan il-punt li qed insemmi ħalli darba għal dejjem nispjegaw lill-poplu li din it-taxxa għadha m'hijiex fully operational u għaldaqstant għadna ma nistgħux nagħtu stampa komprensiva kif stednuna biex nagħmlu diversi kelliema min-naħa ta' l-Oppożizzjoni, b'mod partikolari l- kollega tiegħi l-Onor.

Josef Bonnici.

Madam Speaker, issemmiet ukoll il-kwestjoni ta' l-evażjoni tat-taxxa u kien hemm min qal li meta kien hemm il-VAT il-pajjiż għamel - kien min kien fil-gvern - passi ta' ġgant 'il quddiem fil-ġlieda kontra l-evażjoni tat-taxxa.

Mingħajr ma nerġa' nkebbes in-nirien fuq id-debate tal-VAT u tas-CET, irrid ngħid li m'hemmx għalfejn tkun xi espert fit-taxxa biex tkun taf x'inhuma l-loopholes tal-VAT.

Il-loopholes tal-VAT huma magħrufa internazzjonalment.

L-evażjoni li tirriżulta mill-VAT hija xi ħaġa magħrufa mad-dinja kollha u ma nafx għaliex l-Oppożizzjoni qed tipprova tinsula ruħha minn dawn ir-realtajiet li jaf bihom kulħadd.

Jien naħseb li jkun żball min-naħa ta' l-Oppożizzjoni li tibqa' tissimplifika l- argument billi torbot l-aspett tal-moralita' fiskali u ta' l-evażjoni tat- taxxa direttament ma' din l-issue tal-VAT u tas-CET.

F'din l-aħħar ġimgħa kelli l-okkażjoni li niltaqa' ma' diversi korpi kostitwiti ta' orjentament differenti u laqatni ħafna l-fatt li b'mod partikolari t-trade unions għamlu enfasi li għad hemm xi jsir biex tiġi megħluba l-evażjoni tat-taxxa.

U d-dibattitu ta' l-evażjoni tat-taxxa jmur ferm 'il hinn mill-VAT u mis-CET.

Anzi jien ngħid li bħala gvern, kemm jekk hemm aħna fil-poter u anke jekk 'il quddiem ikun hemm ħaddieħor, irridu nħabblu rasna b'mod intelliġenti u kreattiv biex verament naqbdu l- barri minn qrunu.

Jien ngħid li llum il-preokkupazzjoni prinċipali taċ- ċittadin komuni m'hijiex jekk huwiex qed iħallas taxxa jew le, jew jekk l- income tax hijiex taxxa ġusta jew le, imma primarjament hija li l-ħaddiem li għandu salarju, hu kemm hu s-salarju tiegħu, qed iħallas ċertu ammont ta' taxxa meta jaf li mbagħad hemm faxxa ikbar ta' nies, b'mod partikolari l-professjonisti - u hawnhekk qed niġbor lil kulħadd, tobba, avukati, periti eċċ. - li b'mod proporzjonali qegħdin jevadu t-taxxa ħafna iktar milli jista' jagħmel kwalunkwe ħaddiem li jgħix bil-paga.

U din hija direzzjoni li bħala pajjiż irridu naħsbu fiha lkoll kemm aħna jekk irridu verament inwettqu l-kwestjoni tal-moralita' fiskali bil-fatti u mhux billi nagħtu dak li l-Ingliżi jgħidulu lip service, biex sempliċement inkunu semmejna l-konċett tal-moralita' fiskali.

Nixtieq ngħid ukoll li ppreokkupajt daqsxejn ruħi meta smajt l-invervent tal-kollega tiegħi l-Onor.

John Dalli fejn tkellem dwar iċ-Ċentru tas- Servizzi Finanzjarji.

Ippreokkupajt ruħi fis-sens li għal min qed isegwi d- dibattitu minn fuq ir-radju u għal min se jsegwih mill-ġurnali - kif nafu, dak li jkun hemm fil-ġurnali jiġi faxed anke barra minn Malta - dak li ntqal jista' jiġi meħud bħala sinjal negattiv u allarmista, bħallikieku aħna qed nippjanaw xi upheaval fil-qasam taċ-ċentri finanzjarji jew qed nipprovaw inkissru s-sisien li fuqhom inbnew is-servizzi finanzjarji f'pajjiżna.

Jien nirrikonoxxi l-fatt li meta kien hemm il-partit l-ieħor fil-gvern fittex b'ċertu sens ta' għaqal li jkun hemm kunsens miż-żewġ naħat tal-Kamra fil-qasam tas-servizzi finanzjarji u naħseb li jrid jiġi rikonoxxut - kif aħna nirrikonoxxu dak li sar mill-Gvern preċedenti - l- input qawwi li kien hemm min-naħa ta' l-Oppożizzjoni ta' dak iż-żmien, b'mod partikolari mill-ex-spokesman tagħna l-Onor.

Lino Spiteri u anke mill- ex-Mexxej tal-Partit Laburista, l-Avukat Karmenu Mifsud Bonnici.

Wieħed ma jistax jinsa s-sigħat sħaħ ta' diskussjoni li kien hemm fuq id-dettalji żgħar tal-liġi ħalli l-leġislazzjoni finanzjarja tgħaddi, biex ngħid hekk, fine-tuned mill-ewwel minflok ma tgħaddi bl-iskossi u b'mod crude.

Għalhekk jien ngħid li jkun ġenn min-naħa tagħna kieku kellu biss jgħaddilna minn moħħna li b'sempliċi kummissjoni nipprovaw inħottu dak li sar tul is-snin b'kunsens miż-żewġ partijiet politiċi ewlenin f'Malta.

Is- sodisfazzjon tiegħi huwa li meta niltaqa' ma' nies fil-qasam finanzjarju u anke ma' ġurnalisti, nenfasizza l-kunsens politiku, il-bipartisan approach li dejjem kien hemm fil-qasam tas-servizzi finanzjarji u ntenni r-rieda tagħna li l-affarijiet jibqgħu mexjin fl-istess mod.

GĦaldaqstant ikun ġenn min-naħa tagħna kieku kellna biss nikkonsidraw li nagħmlu xi affarijiet li b'xi mod jew ieħor jistgħu jdgħajfu, jċekknu, jbgħabsu jew anke jxellfu dan il-kunsens li qed nitkellmu dwaru.

Jien nista' ngħid bl-ikbar awtorita' u bl-ikbar sens ta' responsabbilta' li kieku din il-kummissjoni, li hija chaired mill-Avukat Mario Felice, kellha tagħmel xi rakkmandazzjonijiet li kellhom iqanqlu fil-Gvern xi ħtieġa ta' xi modifiki, aħna ovvjament mhux sempliċement ninformaw u nikkonsultaw ma' l-Oppożizzjoni imma nista' nassigura lil din il-Kamra u anke lill-pubbliku in ġenerali li m'għandna l-ebda ħsieb li nikkonsidraw xi tibdil fil-liġijiet finanzjarji li ma jkollhomx il-kunsens u l-appoġġ sħiħ attiv u pro-attiv min-naħa ta' l-Oppożizzjoni.

Dan qed ngħidu biex nelimina mill-ewwel dak il-ħafna kliem preokkupanti li ntuża mill-Onor.

Dalli.

Fil-fatt ħassejtni mifxul meta ħin minnhom qal li jista' jkun hemm xi fatturi fil-ħidma ta' din il-kummissjoni li jistgħu jkunu "distabilizzanti".

Xi tfisser din?

Din hija allegazzjoni serja.

Tfisser allura li hemm xi ħadd fil-kummissjoni li saħansitra daħal għal dan l- inkarigu biex jiddistabilizza s-sisien li fuqhom huma mibnija s-servizzi finanzjarji f'pajjiżna?

GĦandek iċ-chairman tal-kummissjoni, Dr Mario Felice, li għal diversi snin kien shadow finance minister tan-naħa l-oħra.

Jiġifieri għandek bniedem li kellu sehem fit-twaqqif ta' l-MFSC nnifisha meta kienet għadha l-MIBA.

Imma anke kieku għall-mument kellna ninsew liċ- chairman innifsu, il-membri l-oħra kollha m'għażilnihomx għax huma tesserati fil-Partit Laburista jew għax huma xi political appointees imma huma practitioners ewlenin fil-qasam tas-servizzi finanzjarji.

Aħna lil dawn tlabnihom jagħtu ħarsa mill-ġdid lejn is-settur innifsu u jaraw jekk nistgħux nagħtuh stimulu ġdid, jekk nistgħux nagħtuh rankatura ġdida, jekk huwiex qed jiġi sfruttat tajjeb biżżejjed u jekk għandux competitive edge biżżejjed ħdejn setturi oħrajn.

Jien wieħed minn dawk li nemmen li għalkemm sar ħafna xogħol fejjiedi f'dan il-qasam xorta waħda għad hemm ħafna potenzjal li jista' jiġi sfruttat bil-koperazzjoni taż-żewġ naħat tal-Kamra u tan-nies li qed joperaw f'dan iċ-ċentru u se nagħti eżempju wieħed biss biex nuri kemm jista' joħroġ ġid minn din il-kummissjoni.

Jien ninsab informat bil- feedback li din il-kummissjoni kellha minn ċerti entitajiet bejn is-Central Bank, bejn l-iStock Exchange u bejn il-Malta Financial Services Centre - jien naħseb din toħroġ ċara minn dan is-soul searching exercise u hija xi ħaġa li jafuha n-nies kollha involuti fis-setturi li qed insemmi, pero' din hi l-konklużjoni tiegħi u mhux tal-kummissjoni, biex ħadd ma jifhimni ħażin - li hemm bżonn ta' affjatament iktar strett, iktar koerenti, iktar kollaborattiv u iktar komplimentari.

Lili jirriżultali li fl-aħħar snin mhux dejjem kien hemm dan l-ingranaġġ well oiled kif wieħed kien jixtiequ.

Jien nawgura li bil-ħidma ta' din il-kummissjoni u tan-nies li qed imexxu dawn iċ-ċentri, mingħajr ma nċekken bl-ebda mod il-kontribut li ta s-Sur Francis Vassallo bħala gvernatur tal-Bank Ċentrali - li kien kollega tiegħi anke fil-bankijiet ta' l-iskola - il-Prof Bannister fiċ-Ċentru għas- Servizzi Finanzjarji u l-kontribut tajjeb li qed jagħti anke s-Sur Frederick Mifsud Bonnici fl-iStock Exchange, naslu biex ikollna ingranaġġ aħjar bejn dawn it-tliet istituzzjonijiet li tant huma importanti għas- suċċess tal-qasam finanzjarju ta' pajjiżna.

Madam Speaker, pajjiżna huwa żgħir b'riżorsi limitati u għalhekk ma nistgħux naffordjaw li jkollna duplication ta' ċerti affarijiet u ma jkollniex teamwork strett f'dawn l-affarijiet jekk verament irridu nikkompetu ma' ħaddieħor u nsaħħu l-competitive age tagħna f'dan il-qasam finanzjarju.

GĦalhekk jien sinċerament nemmen u nawgura li fil-ġimgħat li ġejjin din il-kummissjoni tintensifika l-ħidma tagħha ħalli forsi tkun tista' tilħaq id-deadline tagħha u b'hekk ikollha overview ta' xi ħadd li, għalkemm m'huwiex qed imexxi dawn iċ-ċentri finanzjarji direttament, ikollu x'jaqsam magħhom fl-attivitajiet tiegħu ta' kuljum.

Jien naħseb li minn din il-kummissjoni ġid biss jista' joħroġ għax wara kollox din hija kummissjoni konsultattiva u l-Gvern m'hu se jkollu l-ebda obbligu li jadotta rakkmandazzjonijiet distabilizzanti, kif ipprova jallega l-kollega tiegħi l-Onor.

John Dalli.

Aħna rridu kontinwita' sħiħa fil-qasam tas- servizzi finanzjarji imma kif għidt iktar kmieni fl-istess ħin irridu nkunu iktar on our toes.

Jien wieħed minn dawk li nemmen li għalkemm sar ħafna fil-qasam tas-servizzi finanzjarji għad għandna ħafna potenzjal li m'huwiex sfruttat u t-tir tagħna huwa dak li nsaħħu l-competitive edge tagħna f'dan il-qasam ħalli nsiru aktar kompetittivi u l-market share żgħir tagħna fid- dinja xorta waħda fil-proporzjon ta' dak li huwa fil-ġranet preżenti.

Madam Speaker, kif għidt diġa' jien naħseb li l-iktar ħaġa importanti li toħroġ minn din il-kummissjoni hija li din se tagħti l-opportunita' lil dawn l-istituzzjonijiet sabiex jagħmlu dak li l-Ingliżi jgħidulu a soul searching exercise.

Minn dan l-eżerċizzju ġid biss jista' joħroġ, liema ġid se jservi ta' sodisfazzjon u ta' benefiċċju għall-qasam tas-servizzi finanzjarji ta' pajjiżna.

Il-paraguni li saru ta' pajjiżna mal-Cayman Islands, l-użu tal-kliem distabilizzanti, l-allegazzjoni li qed nagħmlu xi ħaġa biex innaqqsu t-trasparenza u s-serjeta' fis-settur finanzjarju u li hemm bżonn ikollna idea ċara ta' dak li qegħdin nagħmlu huma kollha affarijiet li jqanqlu ċerti suspetti bla bżonn.

Nerġa' ngħid li aħna m'għandna l-ebda ħsieb li nbandlu dgħajsa li, għalkemm forsi m'hijiex tirrendi daqskemm nixtiequ, qed tirrendi lil pajjiżna u qed tagħti ċertu sodisfazzjon u anke bilanċ fl-external exchanges ta' pajjiżna.

Madam Speaker, aħna nirrikonoxxu l-importanza tas-servizzi u żgur li m'għandna l-ebda interess li nnaqqsu r-rwol importanti li s-servizzi jilagħbu fl-ekonomija ta' pajjiżna.

Ma nafx għaliex kien hemm ċerta preokkupazzjoni anke mill-ex-Ministru Dalli meta tkellem dwar l-FSS.

Jidher ċar li l-ministru ta' qabli kellu parir tekniku min-naħa tal- ministeru tal-finanzi li hu kien imexxi biex f'Lulju jdaħħal l-FSS għall- ħaddiema tas-servizz pubbliku.

Veru li kien hemm ftit tas-sulluzzu fl- introduzzjoni tagħha imma dik ġiet ironed out u issa nittamaw li f'Jannar tkun tista' tibda titħaddem on a nation-wide basis fis-settur privat ukoll.

B'hekk ikun hemm breathing space adegwat għas-settur privat minflok ma qbadna u għamilna kollox f'daqqa u nsistejna li dawn jidħlu bl-addoċċ kollha fl-istess data.

Kif qal tajjeb l-Onor.

Dalli, il-leġislazzjoni li għandna quddiemna hija liġi primarjament teknika u mhux se ngħaddu għall-istadju ta' Kumitat illum jew għada stess għaliex, kif semmejt, għad hemm xi emendi li qed jiġu vetted min-naħa ta' l-Attorney General imma nittama li forsi fi żmien ġimgħa nkunu nistgħu nressquhom f'dan il-Parlament ħalli anke mill-istadju ta' Kumitat inkunu nistgħu ngħaddu dan l-abbozz ta' liġi li għandna quddiemna.

Huwa importanti li dan jgħaddi qabel l-aħħar tas-sena għaliex fih ħafna provvedimenti li jiskattaw fil-bidu tas-sena li ġejja.

Nixtieq nagħlaq l-intervent tiegħi billi nuri l-impenn min-naħa tal-Gvern biex fix-xhur li ġejjin insaħħu d-Dipartiment tat-Taxxi Interni.

Jien wieħed minn dawk li nemmen li d-Dipartiment tat-Taxxi Interni għandu struttura li għadha daqsxejn dgħajfa u għandu ċerti manpower shortages li għad iridu jiġu ndirizzati, kemm fil-livell kwalitattiv u anke fil-livell kwantitattiv.

Mhux qed ngħid dan biex inċekken l-isforzi ta' min qed imexxi d-dipartiment imma qed ngħidu għal firxa aktar wiesgħa fil-bażi t'isfel.

Pero' huwa importanti ħafna li dan id-dipartiment jissaħħaħ jekk aħna rridu li r-revenue collection nagħmluha b'ċerta serjeta' u mingħajr skossi fl-operat tagħha.

Jien naħseb li dan se jkun wieħed miċ-challenges tagħna fis-sena amministrattiva li deħlin fiha għaliex għalkemm nemmen li l- problemi li għandna quddiemna bħala pajjiż huma primarjament finanzjarji - dwar dan ovvjament ikollna ċans nitkellmu fil-ġimgħat li ġejjin - jien nemmen li meta jkollok ċerti weaknesses strutturali f'dak li huwa l-back-up amministrattiv tad-dipartiment, allura ovvjament wieħed jifhem għaliex id- dipartiment jaqa' daqsxejn lura f'affarijiet li għandhom jirrendu aktar lill-pajjiż u lill-kaxxa ta' Malta, bħalma hija l-kwestjoni ta' l-income tax collection.

Jien nemmen li b'din il-liġi teknika li għandna quddiemna lid-Dipartiment tat-Taxxi Interni se nagħtuh għodda aħjar, se nagħtuh għodda aktar moderni u mezzi biex ikun jista' jimpenja ruħu b'aktar serjeta', b'aktar impenn u b'aktar effiċjenza fit-tħaddim tal-leġislazzjoni li għandu quddiemu.

Kien ta' sodisfazzjon għalija li din il-liġi li għandna quddiemna kienet frott ta' konsultazzjoni ma' l-Accountancy Board, li huwa grupp ta' nies serji li dejjem kienu minn ta' quddiem biex jagħtu suġġerimenti prattiċi dwar kif tista' tissaħħaħ il-kollaborazzjoni bejn in-naħa tagħhom u anke n-naħa tad- dipartimenti governattivi.

Mhux qed ngħid biss għad-Dipartiment tat-Taxxi Interni nnifsu imma anke fuq livell governattiv.

Minn hawnhekk nixtieq inrodd ħajr anke lill-Accountancy Board għal ċerti suġġerimenti li bagħtulna dwar kif jista' jkun hemm kollaborazzjoni eqreb bejn il-bord tagħhom u l-Gvern innifsu, imma dik hija xi ħaġa li wieħed irid jikkonsidraha anke meta niġu biex nersqu għas-sena finanzjarja l-ġdida.

L-aħħar osservazzjoni li nixtieq nagħmel hi li daħħalna anke ċertu sens ta' accountability fuq il-warrant holders.

Il-warrant holders illum qed nissoġġettawhom għal kodiċi ta' etika u qed inġibuhom f'ċerta pożizzjoni li jekk il-Kummissarju tat-Taxxi Interni jirriżultawlu ċerti irregolaritajiet, hu jkun jista' jirrapporta lill-Accountancy Board dwar dawk il-warrant holders li ma jkunux imxew mal-kodiċi ta' etika.

Naħseb li dan huwa pass għaqli u huwa ntiż biex inaqqas l-irregolaritajiet u biex inaqqas in- negliġenza.

Jien ningħaqad ma' dak li ntqal diġa' mill-kelliema ta' qabli u nappella lill-accountants u lill-professjonisti biex huma wkoll ikunu spalla ma' spalla magħna fil-ġlieda kontra l-evażjoni tat-taxxa għaliex din m'hijiex xi ġlieda li nistgħu nagħmluha biss bħala politiċi minn hawnhekk.

Hawnhekk aħna nistgħu nagħmlu declarations of intent sbieħ imma l-iktar ħaġa importanti hija min se jkun qed iħaddem din il-ġlieda, min se jkun qiegħed fuq quddiem biex jara li din il-ġlieda tintrebaħ għall-benefiċċju ta' kulħadd.

Jien naħseb li nista' nagħlaq hawnhekk.

Nirringrazzja lil dawk kollha li intervjenew fuq din il-liġi u għaldaqstant nerġa' ntenni, kif għidt iktar kmieni, li nittamaw li l-ġimgħa d-dieħla nkunu nistgħu niddiskutu l-emendi neċessarji fi stadju ta' kumitat.

Nirringrazzjak, Madam Speaker.

MADAM SPEAKER: Il-mistoqsija hi li l-Abbozz ta' Liġi msejjaħ "Att biex jemenda l-Att ta' l-1994 dwar l-Amministrazzjoni tat-Taxxa" ikun moqri t- Tieni Darba.

Dawk favur?

(Onor. Membri: Aye) Dawk kontra?

Agreed.

Il-mozzjoni għaddiet nem. con. u l-Abbozz ta' Liġi ġie moqri t-Tieni Darba.

ONOR.

LEO BRINCAT: Nipproponi li dan l-Abbozz ta' Liġi jiġi kkonsidrat mill-Kumitat Permanenti għall-Konsiderazzjoni ta' Abbozzi ta' Liġi.

MADAM SPEAKER: Min jissekonda?

ONOR.

JOE MIZZI: Nissekonda.

MADAM SPEAKER: Il-mistoqsija hija li dan l-Abbozz ta' Liġi jiġi kkonsidrat mill-Kumitat Permanenti għall-Konsiderazzjoni ta' Abbozzi ta' Liġi.

Dawk favur?

(Onor. Membri: Aye) Dawk kontra?

Il-mozzjoni għaddiet nem. con.

MADAM SPEAKER: Il-Ministru Mizzi jekk jogħġbu, iressaq l-aġġornament tal- Kamra.

AĠĠORNAMENT

ONOR.

JOE MIZZI: Nipproponi l-aġġornament tal-Kamra għal għada, it-Tlieta 7 ta' Ottubru fis-6.00 p.m. b'din l-agenda:

Mozzjonijiet

L-Ewwel Qari ta' l-Abbozz ta' Liġi biex ikompli jemenda l-Att dwar is- Sigurta' Soċjali.

Ordnijiet tal-Ġurnata

Abbozz ta' Liġi li jemenda l-Ordinanza dwar il-Lottu Pubbliku - it-Tieni Qari;

Abbozz ta' Liġi li jemenda l-Att dwar il-Pools tal-Gvern Malti fuq il- Logħob - it-Tieni Qari;

Abbozz ta' Liġi li jkompli jemenda l-Att dwar Dazju tas-Sisa (Emenda Nru 2) - it-Tieni Qari; u

Abbozz ta' Liġi li jemenda l-Att dwar Taxxa tar-Reġistrazzjoni ta' Vetturi bil-Mutur (Emenda Nru 2) - it-Tieni Qari.

Abbozz ta' Liġi dwar il-Condominia - Kumitat Permanenti (Kont.);

Abbozz ta' Liġi biex jagħmel Provvedimenti Speċjali dwar Proċeduri quddiem Qrati - Kumitat Permanenti; u

Abbozz ta' Liġi li jemenda l-Att dwar l-Amministrazzjoni tat-Taxxa - Kumitat Permanenti.

MADAM SPEAKER: Rimarki?

L-Onor.

Carmelo Abela.

ONOR.

CARMELO ABELA: Madam Speaker, f'dan l-ewwel aġġornament tiegħi wara l-waqfa tas-sajf nixtieq nitkellem ftit fuq suġġett li sfortunatament ma tantx ikollna l-okkażjoni nitkellmu dwaru f'dan il-Parlament.

Qabel ma bdejna l-vaganzi tas-sajf kellna l-okkażjoni li nitkellmu ftit fuq l- edukazzjoni u mn'Alla kienet il-Kummissjoni Nazzjonali għall-Edukazzjoni - kif ukoll liġijiet oħrajn li ressaq il-Ministru ta' l-Edukazzjoni - li tatna l-opportunita' li f'dan il-Parlament nitkellmu fuq l-edukazzjoni.

Is- suġġett li nixtieq nitkellem dwaru llejla huwa l-isport u fl-opinjoni tiegħi ma nistgħux nifirdu l-edukazzjoni mill-isport.

Inħoss li l-isport huwa mezz ieħor ta' edukazzjoni li bih persuna tkun qed tibni l-karattru tagħha u mhux biss permezz ta' studji akkademiċi.

Kull persuna għandha tipprattika xi tip ta' sport u jien inħoss li min ma jagħmilx hekk ikollu xi ħaġa nieqsa fil-ħajja.

Il-Partit Laburista jħoss li l-isport jgħin liż-żgħażagħ tagħna biex jiżviluppaw b'mod sħiħ, kemm fiżakament kif ukoll psikoloġikament, għax l-isport mhux biss jagħmel tajjeb għall-ġisem imma fl-istess ħin iservi ta' mistrieħ għall-istudent li jipprattikah u anke jgħinu biex jistudja aħjar.

F'pajjiżna hawn bosta persuni li jsegwu xi tip ta' sport iżda kemm huma dawk li jipprattikawh?

Fil-fatt kieku kellna niġbru statistika ta' dawk il-persuni li jsegwu xi tip ta' sport fuq it-televiżjoni, jew li jmorru l-ground tal-football, jew li jattendu xi faċilita' sportiva, u fl-istess ħin naraw kemm minnhom jipprattikaw xi tip ta' sport, insibu diskrepanza kbira bejniethom.

Ħafna drabi l-isports nassoċjawh mat-tfal u maż-żgħażagħ pero' din hija mentalita' xi ftit antikwata għax ninsew li hawn bosta tipi ta' sport li persuna, ikollha kemm ikollha żmien, tista' tipprattika.

Irridu nneħħu din il-mentalita' minn moħħ dawk il-persuni li jaħsbu li l-isport huwa tajjeb biss għat-tfal u ż-żgħażagħ tagħna.

Huwa tajjeb li nsemmu li f'pajjiżna daħlet l-użanza li bosta persuni ta' mezza eta', kif ukoll persuni anzjani, narawhom jagħmlu jogging fit-toroq tagħna.

Naħseb li l-mentalita' li l- isport huwa tajjeb biss għall-ġuvintur u għall-irġiel xi ftit jew wisq inqatgħet u wieħed jieħu gost jara anke nisa u tfajliet jipprattikaw xi sport għax jafu li dan huwa tajjeb għal saħħithom.

Meta nsegwu xi sport li jkun qed isir barra minn Malta ħafna drabi naraw il-parteċipazzjoni ta' bosta nisa u tfajliet.

Aħna wkoll għandna nħeġġu aktar nisa u tfajliet biex jew jibdew jipprattikaw xi sport jew ikomplu jżidu fil-prattika ta' l- isport favorit tagħhom.

Sfortunatament, kif nafu kull wieħed u kull waħda minna, l-isport huwa nieqes mill-iskejjel tagħna.

Bl-iskuża li dan itellef it-tfal mill-istudju tagħhom, l-istudenti jispiċċaw biex ma jipprattikawx l-isport favorit tagħhom jew anke xi tip ta' sport ieħor li jkun jista' jiġi pprattikat fl- iskola.

F'pajjiżi oħra l-isport huwa parti integrali mill-iskola u bħalissa qed jiġuni f'moħħi l-Amerka u l-Italja fejn insibu bosta skejjel, universitajiet u anke kulleġġi, proprju fejn l-isport u l-istudju huma integrati flimkien.

Tajjeb li nżommu quddiem għajnejna żewġ punti.

L- ewwelnett li l-iskejjel tagħna m'humiex attrezzati lanqas għal xi sport bażiku, bħalma hu l-ġiri - ċerti skejjel dan ma jippermettuhx peress li ħafna drabi jkunu ġew konvertiti minn sptar għal skola, bħal fil-każ ta' l- iskola primarja taż-Żejtun - u barra minn hekk irridu niftakru li pajjiżna huwa limitat u allura ma nistgħux nippermettu ċerti affarijiet.

Darba kont qed nara kummentarju fuq stazzjon televiżiv Taljan dwar grupp ta' tfajliet miġburin fi skola fejn kien ilhom jipprattikaw it-tennis minn mindu kienu żgħar.

Dawn ikollhom it-time table tagħhom mqassma bejn l- istudju u l-isport u tingħata attenzjoni indaqs kemm lill-isport favorit tagħhom - għada pitgħada uħud minn dawn jaqilbu professionals - u l- istudju.

Forsi nkunu qed nimmiraw wisq fil-għoli jekk nħarsu lejn dawn it- tip ta' skejjel pero' jiena semmejt dan il-punt biex nifhmu ftit għaliex ħaddieħor jasal għas-suċċess u forsi aħna, minkejja li pajjiżna huwa żgħir, ma nistgħux nikkompetu biex xi darba nilħqu livell għoli f'xi tip ta' sport, għalkemm ta' min isemmi r-rebħa li kellna l-bieraħ minn Ġużi Grech u rebħiet oħra li ġieli kellna fil-qasam ta' l-isnooker u tal-billiard.

Dan ifisser li aħna jkollna frott minn ċertu tip ta' sport li għandna l- okkażjoni nipprattikaw.

Qed ngħid hekk għax f'bosta każini nsibu mwejjed tal-billiard u ta' l-isnooker u b'hekk wieħed jista' jipprattika b'mod regolari dan it-tip ta' sport, bir-riżultat li ħafna drabi nagħmlu ġieħ lil pajjiżna, għax fl-aħħar mill-aħħar meta l-isportivi tagħna jmorru barra minn Malta biex jirrappreżentawna jkunu qed jagħmlu ġieħ mhux biss lilhom infushom imma wkoll lill-isem ta' pajjiżna.

Naħseb li l-isport għandu jinqasam f'żewġ kategoriji; f'dak li huwa pprattikat bħala passatemp, fejn wieħed jgħaddi siegħa żmien, u f'dak li jiġi pprattikat b'għan kompetittiv fejn l-isportivi anke jispiċċaw biex jirrappreżentaw lil pajjiżhom.

Jenħtieġ li meta naħsbu fuq il-kelma "sport" ma naħsbux biss li l-isport għandu jkun għal kulħadd - għaż-żgħar u għall-kbar, jew għan-nisa u għall-irġiel - imma għandna nħarsu wkoll lejn l-isport bħala dak li għandu jkun professjonali u l-isport bħala passatemp.

GĦandna nippjanaw fuq din il-linja biex kemm min jipprattika l- isport bħala passatemp ikollu l-faċilitajiet u l-mezzi biex ikun jista' jagħmel dan u anke - jekk mhux ftit aktar - biex nagħtu attenzjoni lil dawk in-nies li fl-aħħar mill-aħħar b'mod kompetittiv se jirrappreżentaw lil pajjiżna u jistgħu jagħmlu unur lil Malta.

Għalhekk għandna nipprovdu diversi faċilitajiet sabiex kull tip ta' sport ikun attrezzat biżżejjed biex jiġi pprattikat.

Pero' mbagħad tqum problema oħra u din hija n-nuqqas ta' spazju.

F'pajjiżna mhux biss għandna problema ta' housing għax hawn nuqqas ta' spazju imma għandna wkoll il-problema ta' spazju għal faċilitajiet sportivi.

Ta' min isemmi li f'ħafna mill-housing estates li huma relattivament ġodda, wieħed m'għandux il-faċilita' li jipprattika xi tip ta' sport.

Ta' min isemmi wkoll li f'ħafna mill-housing estates lanqas playing field ma jeżisti, aħseb u ara kemm se ssib faċilitajiet biex it- tfal u ż-żgħażagħ tagħna, kif ukoll persuni oħrajn, ikunu jistgħu jipprattikaw xi sport qrib id-dar tagħhom!

Naturalment meta wieħed imbagħad isib xi postijiet adattati fejn jista' jibni faċilitajiet għal diversi tipi ta' sport, tqum problema oħra għax issib min ikun irid ground tal-football, min ikun irid tennis court u min ikun irid xi faċilita' oħra biex jipprattika l-isport favorit tiegħu.

Ġustament kulħadd jiġġieled għall-isport favorit tiegħu pero' irridu nifhmu li l-ispazju huwa limitat u allura hemm bżonn li jsir management tajjeb ta' l-art u ta' l-ispazju li wieħed isib.

Ħafna drabi fi spazju limitat wieħed jista' jdaħħal diversi tipi ta' pitches biex f'ħinijiet differenti jkun jista' jiġi pprattikat sport differenti.

Irridu nagħtu importanza lil kull tip ta' sport u ma nistgħux inħallu kollox għaddej qisu xejn m'hu importanti.

Biex nagħmlu dan irid ikollna trainers professjonali sabiex jgħallmuna u jagħtuna guidelines ta' kif wieħed jista' jimxi b'mod professjonali jekk jista' jkun f'kull tip ta' sport, speċjalment f'dak li nipparteċipaw fih barra minn Malta.

Huwa importanti wkoll li l-ambjent tax-xogħol u ta' l-iskola jkun jippermetti li meta wieħed jipprattika sport b'mod professjonali, jagħmel il-ħajja tiegħu faċli u mhux jinqalgħulu d-diffikultajiet kollha b'konsegwenza li kważi kważi dik il-persuna jkollha tieqaf tipprattika dak l-isport b'mod professjonali għax dan jista' jkun ta' dannu billi nitilfu ċ-ċans li dik il-persuna tista' tirrappreżenta lil Malta b'mod denju barra minn pajjiżna.

Għalhekk huwa importanti li wieħed jieħu ħsieb sa minn meta t-tfal ikunu għadhom żgħar sabiex ngħallmuhom dak it-tip ta' sport li t-tifel jew it-tifla huma l-aħjar fih.

Ir-raġuni hija biex inħarrġuhom minn meta jkunu żgħar u b'hekk jipperfezzjonaw f'dak l-isport favorit tagħhom, f'dak l-isport li huma tajbin fih u biex ukoll dawn l- istess tfal ikunu jistgħu jiksbu riżultati aktar tajbin fil-futur.

Madam Speaker, inħoss li fid-distrett li ġej minnu jien - qed nirriferi għaż-Żejtun, Żabbar u Wied il-Għajn - hemm nuqqas kbir ta' faċilitajiet sportivi għax fil-fatt l-ammont ta' żgħażagħ, ta' tfal u ta' persuni oħra li jħobbu jipprattikaw xi sports qed ikollhom imorru f'postijiet oħra 'l bogħod ħafna minn fejn joqogħdu.

Irrid ngħid ukoll li f'xi bliet u rħula oħra diġa' jeżistu faċilitajiet sportivi imma m'humiex qed jintużaw għaliex huma mitluqa jew mhux qed jiġu utilizzati kif suppost.

Hija ħasra li wara li jinstab spazju biex issir faċilita' sportiva, ikun liema sport ikun, dan il-post jispiċċa abbandunat jew inkella ma jkunx utilizzat tajjeb.

Madam Speaker, ma rridux ninsew li barra li huwa importanti għas-saħħa, l- isport huwa importanti ukoll biex kemm jista' jkun iżomm lit-tfal u liż- żgħażagħ 'l bogħod mill-vizzji tas-soċjeta'.

Għalhekk ikun tajjeb li ninvestu ħafna iktar fl-isport għax fl-aħħar mill-aħħar dawn l-ispejjeż se nifrankawhom minn bnadi oħra u hekk ikollna soċjeta' aktar b'saħħitha.

Grazzi, Madam Speaker.

MADAM SPEAKER: Grazzi.

Aktar rimarki?

L-Onor.

Joseph Abela.

ONOR.

JOSEPH ABELA: Nirringrazzjak, Madam Speaker.

F'dan l-aġġornament tal-lum nixtieq nitkellem fuq il-problema tal-housing li qiegħda tolqot lil ħafna koppji żgħar u lil dawk in-nies li qed jgħixu fi djar substandard.

Peress li l-popolazzjoni qiegħda kulma tmur tikber iżjed, allura l-art qed tkun iktar limitata għax pajjiżna żgħir.

Jiġifieri wieħed għandu jifhem li jkollna dawn il-problemi tal-housing.

Fil-fatt sa mill-1971 gvernijiet Laburisti raw kif għamlu u pprovaw jiffaċċaw din il-problema bl-aħjar mod possibbli.

Għaliex?

Għax il-gvernijiet Laburisti dejjem emmnu li li jkollok saqaf fuq rasek huwa dritt bażiku.

Wieħed ma jistax jgħix kuntent jekk ma jkollux dan id-dritt u ma jistax ikollu familja jekk ma jkollux ambjent san fejn ikun qed joqgħod, fejn ikollu moħħu mistrieħ u fejn jista' jgħix ta' bniedem.

Sfortunatament Gvern Laburista ġdid sab din il-problema kbira ma' wiċċu.

Irridu nammettu li l-fatturi li semmejt qabel qegħdin hemm - il-fattur li pajjiżna huwa ċkejken u l-fattur l-ieħor li l-popolazzjoni tagħna qiegħda dejjem tikber - u allura d-domanda għal bini wkoll qiegħda dejjem tikber.

Kien żball li l-housing tneħħitlu d-dimensjoni soċjali tiegħu taħt l-amministrazzjoni Nazzjonalista għax jidher li l-housing sar parti mill- kummerċ tal-pajjiż.

Mhux qed ngħid li l-bini qatt ma kien parti mill- kummerċ anzi pjuttost il-proprjeta' dejjem kienet parti mill-kummerċ imma kien qed jiġri li biex koppja tibni d-dar tagħha riedet tagħmel mhux biss sagrifiċċji kbar u kultant anke tissallab, iżda din il-pressjoni kollha kienet u għada qed toħloq problemi soċjali oħra li qed jirriflettu b'mod mill-iktar negattiv fuq il-familja.

Madam Speaker, hawn ta' min isemmi x'sab f'dan il-qasam il-Gvern Laburista.

Fi żmien il-budget il-Ministru Portelli, li huwa responsabbli mill- housing, qal li kien hemm iktar minn 4,500 applikazzjoni pendenti u żgur li sal-lum dawn żdiedu, forsi wkoll qabżu il-5,000.

Instab li kien hemm numru kbir ta' djar substandard, speċjalment fin-naħa t'isfel ta' Malta, bħal Kottonera, fejn għad għandna ħafna nies jgħixu f'sitwazzjonijiet li wieħed lanqas jista' jimmaġinahom, per eżempju, f'kantini.

Mill- esperjenza tiegħi bħala occupational therapist nista' ngħid li dan hu kollu minnu għax personalment żort nies li jgħixu f'dawn it-tip ta' djar.

Jien kont immur hemmhekk mhux biss qabel l-elezzjoni imma anke waqt ix- xogħol privat tiegħi u għalhekk naf tajjeb il-kondizzjonijiet li qed jgħixu fihom dawn in-nies.

Madam Speaker, apparti minn hekk il-Gvern Laburista sab dan il-qasam bla direzzjoni ta' xejn għax milli jidher il-fattur kummerċjali ħakem fih mhux ħażin.

Dan il-qasam tant ġie maħkum minn ftit kapitalisti jew minn ftit spekulaturi li l-miżuri kollha li ttieħdu taħt Gvern Nazzjonalista kienu wisq dgħajfa biex jgħinu lil min hu verament batut isib dar fejn joqgħod.

X'ġara?

Ġara li dawk il-ħafna koppji żgħażagħ kienu qed jidħlu fi djun kbar għal snin twal, 25 sena jew 30 sena, biex ikollhom darhom.

Dan kien qed ikun ta' piż kbir fuq il-ħajja tagħhom li m'humiex jifilħuh.

Naħseb li kulħadd jaf x'inhuma l-pagi li jaqilgħu l-ħaddiema fis-servizz pubbliku, hu x'inhu x-xogħol tagħhom.

Żgur li b'paga average tal-gvern wieħed ma jistax iħallas lura l-loan li jkun ħa mill-bank biex jibni d-dar tiegħu.

Fil-fatt qabel l-elezzjoni l-Partit Laburista kien wiegħed li se jiffaċċa din il-problema bl-akbar serjeta'.

Kbira kemm hi kbira din il-problema l- Partit Laburista xorta wiegħed li se jiffaċċaha.

Kien qal li anke se jipprova jidħol f'negozjati mas-settur privat daqskemm hija ta' dimensjoni kbira din il-problema.

Gvern Laburista kien wiegħed ukoll li fejn hu possibbli jingħataw units biex ikunu jistgħu jinbnew djar u jinbiegħu bi prezz soċjali, prezz li min hu finanzjarjament żgħir ikun verament jista' jlaħħaq miegħu.

Meta tela' fil-poter il-Gvern Laburista mill-ewwel żied in-nefqa fuq l-Awtorita' tad-Djar u żid ukoll is-somma tas-sussidji.

Madam Speaker, x'kienet l-ewwel miżura li ħa l-Gvern Laburista?

Quddiem il-Planning Authority kien hemm pjan biex isir business park f'Pembroke.

Il-Gvern Laburista kellu commitment maċ-ċittadini li l-qasam tal-housing jagħtih prijorita'.

Allura deherlu li l-pjanijiet ta' Pembroke kellhom jinbidlu u, minflok jittella' business park, dik l-area kollha tiġi żviluppata għall-bini ta' djar li jkunu jistgħu jakkomodaw familji li għandhom bżonn saqaf fuq rashom u familji li huma l-aktar fil-bżonn.

Hawnhekk ta' min wieħed jenfasizza u jgħid li m'għandniex inkunu egoisti fis-sens li, min jiflaħ iħallas jew min hu sinjur biżżejjed biex jibni daru m'għandux jippretendi li jiġi mgħejjun mill-gvern.

Jiġifieri jekk lil dak li jkun il-Bambin ipprovdilu l-flus m'għandux japplika għal dar mill-Housing Department ħalli b'hekk iħalli l-wisa' għal min għandu inqas flus jew għal min il-mezzi ma jagħtuhx daqskemm forsi jagħtu lil min għandu flus.

Min għandu l-flus għandu jħalli spazju lil ħaddieħor u dan qed ngħidu wkoll bħala messaġġ lill-ispekulaturi.

Il-Parlament irid ikollu l-kuraġġ jieħu ċerti deċiżjonijiet għal dan ir- rigward.

Mhux sewwa li hawn min lanqas għandu post suret in-nies fejn joqgħod u hawn min għandu xi għaxart id-djar magħluqin jew vojta.

Din, kif għidt diġa', hija problema soċjali għax li wieħed ikollu dar fejn joqgħod huwa bżonn soċjali.

Wieħed ma jistax itella' t-tfal tiegħu f'ambjent san jew jgħix kuntent jekk ma jkollux dar daqsxejn sura.

Illum qed insibu li ħafna mid-djar tal-qalba ta' ċerti villaġġi qed jispiċċaw vojta u dan qed jirrendi l-ambjent ikrah.

Fil-fatt qed nispiċċaw nibnu iktar djar fl-outskirts ta' l-irħula tagħna b'riżultat li qed neqirdu l-kampanja.

Qed insibu li ħafna mid-djar antiki b'xi 13-il kamra - xi kultant anke b'20 kamra - qed jibqgħu vojta.

Min joqgħod il-Kottonera jaf tajjeb x'jien qed ngħid.

Jien li ġej miż-Żejtun nista' ngħid li għandna toroq sħaħ bi djar li jinsabu vojta.

Għandna djar li huma wirt storiku u bħalissa tiġi f'moħħi d-dar tal- Granmastru Perellos li hi dar kbira, li tinsab vojta u li qed titħalla taqa'.

Mhux sewwa li dawn l-affarijiet jibqgħu għaddejjin.

Madam Speaker, ħaġa oħra li rrid nitkellem dwarha hija meta jsir xi żvilupp, speċjalment mill-privat.

M'hux sewwa li għax l-iżviluppatur ikun b'saħħtu u allura jkollu min jagħmillu tajjeb jippjana li jdaħħal l-ikbar numru ta' appartamenti li jista' mingħajr ma jagħti kas ta' l-ambjent tad- dawra.

Per eżempju, nista' ngħid li l-mod kif qed jiġi żviluppat Wied il- Għajn huwa wieħed salvaġġ.

Xi kultant lanqas linja tat-triq ma teżisti, żigużajg, kulħadd joħroġ 'il barra.

Jien naħseb li wasal iż-żmien li ma nkomplux indaħħku n-nies bina.

L-ewwel ħaġa li għandha ssir hi li tinqata' l-linja tat-triq u mbagħad jinbnew id-djar.

Dan qed ngħidu mhux biex noħroġ 'il barra mis-suġġett tal-housing imma għaliex ir-residenti m'għandhomx biss dritt li jkollhom id-dar tagħhom imma għandhom dritt li jgħixu f'ambjent li jkun suret in-nies.

M'għandniex inħarsu biss lejn il- ftit spekulaturi li jagħmlu l-flus mill-artijiet li jkollhom u li jiġu jaqgħu u jqumu minn kulħadd.

Ir-residenti li joqogħdu fl-areas il-ġodda ta' Wied il-Għajn lanqas ftit spazju għal playing fields m'għandhom, ġungla ta' bini.

Jista' jkun li dan il-pajjiż jibqa' sejjer kif inhu sejjer?

Madam Speaker, nerġa' mmur lura għall-punt tad-djar vojta.

Jien nemmen li dan il-pajjiż irid ikun sod u lil min hu egoist irid jgħidlu li ma jistax jibqa' jagħmilha ta' egoist.

Is-soċjeta' tagħna qiegħda tikber, il-bżonn tad-djar qiegħed dejjem jiżdied u min għandu ħallih ħa jikkontribwixxi.

Għaliex?

Ejjew nieħdu bħala eżempju l- problema tal-kera.

Veru li l-liġi dwar il-kera emendajniha fl-1995 pero' ma tistax tgħid li l-kirjiet li qed jingħataw bihom id-djar jistgħu jlaħħqu magħhom il-ħaddiema, anke bis-sussidju li qed jagħti l-gvern.

Is-sussidju li qed jagħti l-gvern m'huwiex biżżejjed biex dak li jkun ilaħħaq mal-kera li għandu.

Meta nitkellmu fuq il-problema tal-housing - sħabi li ġejjin minn distretti ferm aktar diffiċli minn tiegħi bħall-Kottonera u l-Belt Valletta, fejn il- problema tal-housing tinħass ma' kull fejn timxi, jifhmuni - irridu niftakru f'dawk in-nies li m'għandhom xejn.

Biex inkunu tassew soċjeta' ġusta u jkollna l-vera ġustizzja soċjali rridu nibdew naħsbu f'dawn in- nies.

Irridu naħsbu f'dik il-mara li tkeċċiet mir-raġel tagħha wara min jaf kemm kien ilu jsawwatha u rridu nibdew naħsbu fil-każijiet estremi.

Dan huwa ċ-challenge tagħna u dawn il-każijiet għandhom juruna d-direzzjoni li rridu naqbdu.

Madam Speaker, jien konvint mill-ħidma li qed iwettaq il-Gvern, partikolarment sieħbi l-Onor.

Alfred Portelli, u konvint li din il- problema se tiġi ffaċċata bl-iktar mod serju u għat-tul - din hija problema oħra - għax ma nistgħux naħsbu fil-problema tal-housing fuq perijodu qasir.

Jien ċert li se niġu ffaċċati bi bżonnijiet oħrajn bħal, per eżempju, aktar djar għall-anzjani fil-komunita', issa li l-anzjan jibqa' jgħix fir-raħal tiegħu qed issir xi ħaġa aktar popolari u aktar mixtieqa minnu ħalli b'hekk jgħix aħjar.

Madam Speaker, ħaġa oħra li nixtieq insemmi hi dwar l-aċċessibbilta' għal persuni b'diżabilita'.

Nieħu gost nara - din hi xi ħaġa li bdiet taħt l-amministrazzjoni l-oħra - li l-flats li qed jinbnew issa qed ikunu kollha bil-lift.

Xi kultant anke l-postijiet li jinbnew mill-privat qed ikollhom il-lift u jien naħseb li din għandha ssir b'regola.

Mhux sewwa li biex tidħol f'ċerti postijiet li qed jinbnew ikollok titla' xi 13-il tarġa għax inkunu qed nagħmlu farsa ikbar milli diġa' għamilna.

Aħna nafu llum xi problemi qed isibu l-anzjani tagħna - din nafha mill-esperjenza tiegħi.

Kultant meta nara djar li biex tidħol fihom trid titla' xi 15-il tarġa nibda nitħasseb dwar x'se jiġri minn dawn in nies meta jkollhom 65 sena.

Meta jikbru dawn in-nies kif jistgħu jitilgħu dawk it-turġin kollha u kif jistgħu jtellgħu, per eżempju, iċ-ċilindru tal-gass?

Madam Speaker, jien nemmen li l-problema għandha tiġi studjata bl-aħjar mod u għat-tul ħalli b'hekk ma nkunux qegħdin inraqqgħu l-pannu bil-qara' aħmar imma nkunu verament qed naqbdu l-barri minn qrunu għax b'hekk biss il-problema nkunu qegħdin niffaċċawha bis-serjeta'.

Nirringrazzjak.

MADAM SPEAKER: Grazzi.

Sar il-ħin.

Il-Kamra hija aġġornata għal għada t-Tlieta, 7 ta' Ottubru, 1997 fis-6.00 p.m. bl-aġenda kif komunikata mill- Ministru Mizzi.

Fid-9.30 p.m. il-Kamra aġġornat mingħajr ma saret il-mistoqsija.

MISTOQSIJIET GĦAL TWEĠIBIET ORALI MWIEĠBA BIL-MIKTUB

BUĠIBBA - PROĠETT

L-ONOR.

ĊENSU GALEA staqsa lill-Ministru tax-Xogħlijiet Pubbliċi u Kostruzzjoni: B'riferenza għar-risposta li l-Ministru ta għall- mistoqsija parlamentari numru 6571, jista' l-Ministru jara li fil-fatt jagħti wkoll ir-risposta dwar kemm ingħataw direct orders, kuntratti u allokazzjonijiet ta' xogħol ieħor f'Buġibba?

Kemm sewa dan ix-xogħol f'kull każ?

Liema kienu l-każi fejn il-kuntrattur li għamel ix-xogħol intalab li jaqla' dak li kien għamel u jerġa' jsewwih?

ONOR.

CHARLES BUHAGIAR: It-tweġiba għall-ewwel żewġ partijiet ta' din il- mistoqsija issa ngħatat fir-risposta għall-mistoqsija parlamentari numru 6491.

Hi proċedura normali tad-dipartimenti fit-Taqsima tax-Xogħlijiet illi fejn ix-xogħol ma jkunx ta' livell tajjeb u skond l-ispecifications dan jinqala' u jsir kif suppost a spejjeż tal-kuntrattur.

GŻEJJER MALTIN - BUILT-UP AREA

L-ONOR.

NINU ZAMMIT staqsa lill-Vici Prim Ministru, Ministru għall- Affarijiet Barranin u ta' l-Ambjent.: Jista' l-Viċi Prim Ministru jgħid għal kull raħal u għal kull belt fil-gżejjer Maltin, kemm hija l-built-up area f'kull lokal kif ukoll kemm hija l-area built-up ta' kull industrial estate li hemm f'pajjiżna?

ONOR.

GEORGE VELLA: Il-built up area f'kull lokal hi:

|Counci|Council |Total | |l No |Name |built up | | | |(hectares| | | |) | |1 |VALLETTA |78.31 | | |Citta' | | | |Umilissima | | |2 |MDINA |34.74 | | |Citta' | | | |Notabile | | |3 |BRIGU |51.81 | | |Citta' | | | |Vittoriosa | | |4 |ISLA Citta'| 15.77 | | |Invicta | | |5 |BORMLA |90.76 | | |Citta' | | | |Cospicua | | |6 |QORMI |199.43 | | |Citta' | | | |Pinto | | |7 |ŻEBBUĠ |141.00 | | |Citta' | | | |Rohan | | |8 |ŻABBAR |135.31 | | |Citta' | | | |Hompesch | | |9 |SIĠĠIEWI |95.97 | | |Citta' | | | |Ferdinand | | |10 |ŻEJTUN |191.54 | | |Citta' | | | |Beland | | |11 |RABAT |128.67 | | |Citta' | | | |Vittoria | | |12 |ATTARD |151.15 | |13 |BALZAN | 59.27 | |14 |BIRKIRKARA |235.80 | |15 |BIRŻEBBUĠA |381.01 | |16 |DINGLI | 36.19 | |17 |FGURA | 80.01 | |18 |FLORIANA | 98.04 | |19 |FONTANA | 15.47 | |20 |GUDJA | 35.33 | |21 |GZIRA | 66.05 | |22 |GHAJNSIELEM| 57.61 | |23 |GHARB | 36.08 | |24 |GHARGHUR | 25.59 | |25 |GHASRI | 15.76 | |26 |GHAXAQ | 47.77 | |27 |ĦAMRUN |105.76 | |28 |IKLIN | 44.86 | |29 |KALKARA | 61.10 | |30 |KERĊEM | 34.46 | |31 |KIRKOP | 24.55 | |32 |LIJA | 47.42 | |33 |LUQA |463.68 | |34 |MARSA |189.60 | |35 |MARSASKALA |118.78 | |36 |MARSAXLOKK | 68.40 | |37 |MELLIEĦA |179.70 | |38 |MGARR | 43.84 | |39 |MOSTA |185.70 | |40 |MQABBA | 34.82 | |41 |MSIDA |102.28 | |42 |MUNXAR | 27.95 | |43 |NADUR | 85.92 | |44 |NAXXAR |194.43 | |45 |PAOLA |173.07 | |46 |PEMBROKE | 96.77 | |47 |PIETA | 44.58 | |48 |QALA | 44.33 | |49 |QRENDI | 37.47 | |50 |RABAT |144.31 | |51 |SAFI | 26.16 | |52 |SAN GILJAN |141.37 | |53 |SAN GWANN |150.88 | |54 |SAN LAWRENZ|16.39 | |55 |SAN PAWL |214.54 | | |IL-BAHAR | | |56 |SANNAT | 41.31 | |57 |SANTA | 30.88 | | |LUCIJA | | |58 |SANTA | 76.75 | | |VENERA | | |59 |SLIEMA |129.86 | |60 |SWIEQI |137.81 | |61 |TA' XBIEX | 25.61 | |62 |TARXIEN | 75.51 | |63 |XAGHRA | 98.83 | |64 |XEWKIJA |106.16 | |65 |XAGHJRA | 19.71 | |66 |ZEBBUG | 52.38 | |67 |ŻURRIEQ |107.98 | | |TOTAL |6510 |

Dawn il-figuri huma bbażati fuq:

1) l-art indikata bħala development zone fit-temporary provisions schemes tal-1988;

2) l-art f'dawn id-development zones li għadha ma ġietx żviluppata sal- 1994;

3) bini li hu barra mid-development zone skond il-base maps tal-1988

Dawn il-figuri ma jinkludux it-toroq, fortizzi jew knejjes barra d- development zone.

Il-built up area ta' kull industrial estate f'Malta hi kif indikat hawn taħt:

|Attard | 47,286 sq m| |Bulebel |591,503 sq m| |Ħal Far |977,736 sq m| |Kirkop | 36,737 sq m| |Kordin |261,683 sq m| |Luqa | 92,218 sq m| |Marsa |374,910 sq m| |Mosta | 60,450 sq m| |Mrieħel | 98,488 sq m| |Ricasoli |203,145 sq m| |San Ġwann |264,911 sq m| |Xewkija | 97,191 sq m|

DJAR - SUSSIDJI

L-ONOR.

AUSTIN GATT staqsa lill-Ministru tad-Djar: Jista' l- Ministru jgħid jekk il-prezzijiet u l-ammont ta' sussidju fuq is-self mogħti li bihom inħarġu għall-bejgħ il-maisonettes, garaxxijiet u l- appartamenti fil-Gazzetta tal-Gvern tal-11 ta' Lulju, 1997 huwiex differenti minn dawk li kienu joħorġu taħt l-Amministrazzjoni preċedenti?

ONOR.

ALFRED PORTELLI: L-informazzjoni mitluba tpoġġiet fuq il-Mejda tal- Kamra aktar kmieni f'din is-seduta.

Waqt li nirriferi l-Onor.

Interpellant għat-tweġiba li jiena tajt għall- mistoqsija parlamentari numru 7813, f'din il-ħarġa taħt Gvern Laburista, min jiġi allokat maisonette u garaxx se jiffranka average ta' madwar Lm1670 fuq il-prezz tal-maisonette u tal-garaxx meta kkomparat mal-average price ta' maisonette u garaxx li ħarġu għall-allokazzjoni f'Avviż Numru 57, taħt il-Gvern Nazzjonalista.

Fir-rigward tal-appartamenti fin-Naxxar, il-prezz taħt dan l-avviż huwa fuq l-istess livell ta' dawk li ħarġu taħt Avviż Numru 57 u dan minħabba il- fatt li fil-kostruzzjoni ta' dawn l-appartamenti taħt Avviż 60 kien jinvolvi spejjez aktar fil-kostruzzjoni, bħal aktar ħitan dobbli u il-valur ta' l-art li fuqhom inbnew dawn l-appartamenti kellu jiġi mqassam biss fuq flats ta' l-istess lokal.

Wara li jiena bdejt mill-ewwel taħditiet mal-Lohombus Bank ngħarrfek illi miegħu lħaqna ftehim.

Għalhekk, fir-rigward ta' sussidju fuq is-self, f'din il-ħarġa s-sussidju fuq l-imgħax ta' self se jingħata sa 90% tal- prezz sussidjat tal-maisonette.

Per eżempju fuq maisonette li jiswa Lm16,000 jista' jissellef sa Lm14,400 b'rata sussidjata.

Fil-ħarġa ta' qabel dan setgħa jissellef sa Lm6,000 b'rata sussidjata.

Fil-każ tal- appartamenti, benefiċjarji ta' appartament jista' jissellef sa 90% tal- prezz sussidjat kif kien sar taħt l-avviż preċedenti.

Wara taħditiet mal- Lohombus Bank Limited, jekk benefiċjarju jisssellef aktar minn Lm15,000 ir- rata ta' l-imgħax tkun ta' 7.5% flok ta' 8.5%.

Oltre dan, is-self jitħallas lura fuq medda ta' 30 sena flok ta' 25 sena.

B'dan il-mod, il-pagament fix-xahar għall-ħlas lura tas-self u anke id- deposit ta' quddiem (front finanace) se jonqos ukoll.

Għaldaqstant, minħabba dak li jingħad aktar 'il fuq u minħabba il-fatt li l-Lohombus Bank Limited naqqas sew il-flus għall-proċessar ta' l- applikazzjoni (minn 0.3% fuq l-ammont tas-self għall-flat rate ta' Lm15) kif ukoll it-tnaqqis tal-legal expenses (issa sar flat rate ta' Lm10 u m' għadux jiddependi fuq l-ammont tas-self) f'din il-ħarġa il-benefiċjarji se jgawdu minn kondizzjonijiet aktar favorevoli milli ġie gawdut fil-ħarġa ta' qabel li ħarġet taħt l-amministrazzjoni preċedenti.

INSTITUTE OF MASONARY AND CONSTRUCTION TECHNOLOGY

L-ONOR.

ADRIAN VASSALLO staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid kemm kien in-numru ta' persuni li attendew korsijiet fl-Institute of Masonary and Construction Technology minn meta din twaqqfet sena b'sena?

Kemm hemm persuni jgħallmu f'dan l-institute?

ONOR.

EVARIST BARTOLO: L-għan oriġinali ta' l-Istitut għall-Istudju tal- Ġebla u l-Bini, (Institute for Masonry and Construction Research), kien li jinħoloq ċentru fejn setgħet tintefa' attenzjoni partikolari għall-ġebla maltija fil-kuntest tal-wirt storiku ta' Malta, u fil-kuntest tal-problemi attwali fl-industrija tal-kostruzzjoni.

L-attivita' prinċipali ta' l- istitut hija għalhekk ir-riċerka.

Għal dan il-għan hemm Scientific Research Officer wieħed (bi grad ta' lecturer) fulltime ma' l-istitut; imma r-riċerka titmexxa 'l quddiem b'diversi lecturers oħrajn, mill-Universita' u part-timers minn barra.

Fl-1994, infetaħ l-ewwel kors ta' tagħlim u riċerka, biex twassal ir- riżultati li kienu nġabru sa dak iż-żmien, dwar it-teknoloġija ta' konservazzjojni ta' bini tal-ġebel, f'livell ta' postgraduate diploma jew masters.

Għal dan l-ewwel kors tliet studenti ħadu l-eżamijiet finali, u mistennija jgradwaw, wara li jippreżentaw it-teżi ta' riċerka tal-masters, f'Novembru li ġej.

Kors simili infetaħ sentejn wara, f'1996, u għalih irreġistraw erba' studetni, li kollha għamlu l-eżamijiet tad-diploma f'Ġunju li għadda.

Jekk jagħmlu r-riċerka tagħhom fuq bażi part-time, kif kienet it-tendenza s'issa, huwa mistenni li jiggradwaw fl-1999.

Kors ieħor jinfetaħ f'Ottubru 1998.

ĦAL FAR - CIRCUIT RACING

L-ONOR.

JEAN PIERRE FARRUGIA staqsa lill-Ministru ta' l-Edukazzjoni u Kultura Nazzjonali: Jista' l-Ministru jwieġeb il-mistoqsija parlamentari numru 7413?

ONOR.

EVARIST BARTOLO: Nirriferi lill-Onor.

Interpellant għat-tweġiba għall-mistoqsija parlamentari numru 7413 mogħtija f'din is-seduta.

GĦAWDEX - ĦADDIEMA FIS-SERVIZZ ĊIVILI

L-ONOR.

JEAN PIERRE FARRUGIA staqsa lill-Prim Ministru: Jista' l- Prim Ministru jwieġeb il-mistoqsija parlamentari numru 7352?

ONOR.

ALFRED SANT: Fl-opinjoni li kien ta l-Ombudsman, f'Awissu ta' l- 1996, dwar ilment li kien sar minn numru ta' mpjegati Għawdxin tas-Servizz Pubbliku li jaħdmu Malta, kien, fost ħwejjeġ oħra, innota li, xi żmien qabel, kien sar stħarriġ mill-Ministeru għal Għawdex li kien stabbilixxa li kien hemm 28 persuna jaħdmu mal-Gvern f'Għawdex li ma kellhomx il-grad ta' skrivan u li kienu qegħdin jagħmlu xogħol jew parti mix-xogħol ta dan il-grad.

L-Ombudsman rrakkomanda li, bl-eċċezzjoni ta' dawk minn dan il-grupp ta' mpjegati li kienu qed jagħmlu xogħol ta' skrivan għal raġunijiet ta' saħħa jew li kienu ilhom jagħmlu dan ix-xogħol għal żmien twil, dawn il- postijiet ta' skrivani għandhom jimtlew minn skrivani Għawdxin li jaħdmu Malta.

Irrakkomanda wkoll li għandu jiġi ddentifikat dak ix-xogħol fis- Servizz Pubbliku li bħalissa qed isir Malta u li iżda jista jitwettaq minn skrivani Għawdxin ġewwa Għawdex.

Peress li f'dawn l-aħħar xhur ma ġewx ingaġġati skrivani ġodda mal- Gvern, l-ewwel parti ta' din ir-rakkomandazzjoni għalissa ma setgħetx titwettaq.

Minn naħa l-oħra, wara proċess ta' konsultazzjoni mal- Ministeri kollha, ġew identifikati numru ta' possibbiltajiet ta' xogħol li jista jsir f'Għawdex minn skrivani Għawdxin u bħalissa il- Management Efficiency Unit qed tgħin lis-Segretarjat t'Għawdex biex jiġi stabilit kif dawn il-possibbiltajiet jistgħu jitwettqu.

MALTAFEST

L-ONOR.

RICHARD MUSCAT staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid jekk wara l-esperjenza tal- Maltafest ta' din is-sena, għandux jikkonsidra serjament tfassil ġdid u aktar mifrux tul is-sena tal-Maltafest għas-sena li ġejja?

ONOR.

EVARIST BARTOLO: Xieraq li ssir riflessjoni serja dwar kif tiġi organizzata Maltafest fid-dawl ta' l-esperjenza tas-snin li għaddew.

KUNĊERTI/SPETTAKLI/DRAMA

L-ONOR.

RICHARD MUSCAT staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid liema kienu l- kunċerti/spettakli/drami li ġew iffilmjati għal xandir bit-television u/jew bir-radju?

Liema kienu l-istazzjonijiet li ġibdu l-films/irrekordjaw il- programmi?

ONOR.

EVARIST BARTOLO: Nassumi li l-Onor.

Interpellant qed jirriferi għal dawk l-attivitajiet li saru fil-Maltafest ta' din is-sena.

Tliet attivitajiet ġew rikordjati mit-televiżjoni u dawn kienu:

a) Medieval Music Insula Magica - PBS

b) Ġuljetta u Romeo fuq is-Swar - Super One TV

c) Jazz Festival - PBS

MALTAFEST - SPIŻA

L-ONOR.

RICHARD MUSCAT staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid kemm kienet l-ispiża tal- Maltafest 1997 skond kull attivita'/spettaklu/kunċerti li saru?

Kemm kien it-total ta' l-ispiża tal-Maltafest 1996?

Jista' l-Ministru jgħid ukoll xi dħul kien hemm minn sponsors u minn bejgħ ta' biljetti din is-sena?

ONOR.

EVARIST BARTOLO: L-Onor.

Interpellant jaf li għadu kmieni wisq biex wieħed ikollu l-istatistika mitluba.

Jiena nformat li anke f'dawn il- ġranet għadhom kif daħħlu ftit kontijiet għall-Maltafest tas-sena 1996 li baqgħu mhux imħallsin mill-Gvern preċedenti.

Madankollu se jsir sforz biex din l-informazzjoni tinġabar kemm jista' jkun kmieni biex inkun nista' nagħti r-risposta mitluba.

DWANA - KUNTRABANDU

L-ONOR.

ADRIAN VASSALLO staqsa lill-Ministru tal-Finanzi u Kummerċ: Jista' l-Ministru jgħid kemm u x'tip ta' affarijiet ta' kuntrabandu nqabdu mill-gwardjani tad-dwana s-sena l-oħra u din is-sena?

ONOR.

LEO BRINCAT: Qed inqiegħed fuq il-Mejda tal-Kamra lista ta' affarijiet li nqabdu minn uffiċjali tad-Dwana, kemm fizzjali kif ukoll gwardjani (issa magħrufin bħala assistenti anzjani jew assistenti) matul is- sena 1996 u sa l-aħħar ta' Ġunju ta' din is-sena.

TARXIEN - TRIQ XINTILL - ILMA

L-ONOR.

JESMOND MUGLIETT staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jara għalfejn il-kwalita' ta' l-ilma fi Triq Xintill, f'Ħal Tarxien ħdejn ir-roundabout f'Tal-Barrani, liema ilma qiegħed jasal għand ir-residenti f'kulur is-sadid, huwa ta' kwalita' daqstant ħażina u x'passi beħsiebu jieħu sabiex titjieb il-kwalita' ta' dan l-ilma?

ONOR.

CHARLES BUHAGIAR: L-inċidenza ta' effetti fil-provvista ta' l-ilma fl-inħawi msemmija hija relatata mal-proġett tat-telf tal-kontroll ta' l- ilma li f'dan ix-xahar qed jitwettaq f'Ħal Tarxien.

Matul dan il-proġett jista' jkun li jsiru sospensjonijiet qosra u sporadiċi.

Dan ikun biżżejjed biex jiddisturba s-sediment fil-mains.

Il-korporazzjoni qed tippjana biex fil-futur jinbidlu l-mains f'dawn l- inħawi b'pajpijiet tat-tip cement lined.

B'hekk jiġi eliminat dan l- inkonvenjent lill-konsumaturi.

ŻGĦAŻAGĦ - KUNSILL NAZZJONALI

L-ONOR.

RICHARD MUSCAT staqsa lill-Ministru ta' l-Edukazzjoni u Kultura Nazzjonali: B'riferenza għat-tweġiba li ta fit-12 ta' Mejju, 1997 għall-mistoqsija parlamentari numru 5317, jista' l-Ministru jgħid kemm- il laqgħa kellu s-Segretarju għaż-Żgħażagħ, Sport, Kultura u Arti minn Jannar 'il hawn mat-tliet rappreżentanti tiegħu fil-Kunsill Nazzjonali taż- Żgħażagħ?

ONOR.

EVARIST BARTOLO: Ngħarraf lill-Onor.

Interpellant li l-unika laqgħa li nżammet mis-Segretarju Parlamentari għaż-Żgħażagħ, Sport, Kultura u Arti kienet fil-31 ta' Jannar, 1997 fejn waqt il-laqgħa msemmija s-Segretarju Parlamentari qassam l-ittra tal-ħatra lit-tliet membri.

TELEMALTA - LINJI TAT-TELEPHONES

L-ONOR.

JOE CASSAR staqsa lill-Ministru mingħajr Portafoll fl- Uffiċċju tal-Prim Ministru: Jista' l-Ministru jgħid kemm hawn linji tat- telephones fid-djar; u għall-użu ta' kummerċ jew ta' professjoni f'Malta w Għawdex?

ONOR.

JOE MIZZI: In-numru ta'linji tat-telefon għall-użu residenzjali u kummerċjali f' Malta u Għawdex huwa hekk :- | |Kummercj|Residen|Total| | |ali |zjali | | |Malta |37,638 |131,909|169,5| | | | |47 | |Ghawdex|1,712 |11,054 |12,76| | | | |6 | |Total |39,350 |142,963|182,3| | | | |13 |

Il-linji tat-telefon f'dipartimenti tal-Gvern, kumpanniji parastatali u tal-payphones huma kkonsidrati bħala kummerċjali.

SKEJJEL - CHILD ABUSE

L-ONOR.

HELEN D'AMATO staqsiet lill-Ministru ta' l-Edukazzjoni u Kultura Nazzjonali: Jista' l-Ministru jgħid kemm kien hemm każi ta' child abuse fl-iskejjel minn Ottubru 1996 'il hawn?

F'liema settur tal-qasam edukattiv kienu dawn il-każi?

Jista' l-Ministru jgħid jekk dawn il-każi jiġux riferuti lill-aġenziji jew dipartimenti oħra governattivi?

Fiex wasal il-proġett ta' policy guidelines dwar child abuse li kien tnieda mill-amministrazzjoni preċedenti?

ONOR.

EVARIST BARTOLO: Minn Ottubru 1996 'il hawn, kien hemm 31 każ suspettati ta' child abuse, ġew riferuti lill-Education Welfare mill- iskejjel.

Il-każi kienu f'dawn is-setturi tal-qasam edukattiv kif se nsemmi:

|Primarju |17 | |Sekondarju |11 | |Skejjel |3 | |Speċjali | | |TOTAL |31 |

Jekk mill-assessment li jagħmlu l-Education Social Workers jirriżulta li jista' jkun hemm każ ta' abbuż, il-każi jiġu rriferuti liċ-Child Protective Services Unit tas-Social Welfare Development Programme (SWDP).

Tingħata wkoll għajnuna ta' pariri mill-Guidance and Counselling Services skond il- ħtieġa.

Il-proġett ta' Policy Guidelines matul is-sena li għaddiet għadda minn proċess ta' konsultazzjonijiet ma' professjonisti oħra u ntalab il-parir ta' esperti.

F'Marzu 1997 dawn il-policy guidelines waslu fil-fażi ta' draft finali u qed jiġu evalwati mill-awtoritajiet edukattivi.

Huwa ttamat li dawn jiġu mgħoddija lill-iskejjel fil-bidu tas-sena skolastika 1997/98.

Dan mhux se jsir permezz ta' cirkolari imma waqt programm ta' taħriġ minn nies ikkwalifikati fil-materja.

BARRIERI

L-ONOR.

FRANCIS AGIUS staqsa lill-Vici Prim Ministru, Ministru għall-Affarijiet Barranin u ta' l-Ambjent.: Jista' l-Viċi Prim Ministru jindika x'se tkun il-politika (policy) tal-Gvern rigward barrieri li llum huma diżutli?

ONOR.

GEORGE VELLA: Il-Gvern preżenti se jkompli fuq ix-xogħol li nbeda mill-Gvern ta' qablu u jibqa' jinsisti li barrieri li llum huma diżutli, jiġu riabilitati.

SIGARETTI - ĠBIR TA' FLUS MID-DAZJU

L-ONOR.

JOE CASSAR staqsa lill-Ministru tal-Finanzi u Kummerċ: B'riferenza għall-mistoqsija parlamentari tiegħi numru 7696 dwar ġbir ta' flus minn dazju, sisa u excise duty fuq sigaretti għax-xhur Jannar u Mejju, 1997 u t-tweġiba mogħtija fis-Seduta tat-22 ta' Lulju, 1997, jista' l- Ministru jgħid kemm kienet il-kwantita' ta' sigaretti maħduma lokalment/sigaretti mportati?

Jista' l-Ministru jagħti l-istess tagħrif dwar ix-xahar ta' Ġunju?

ONOR.

LEO BRINCAT: Qed nagħti hawn taħt il-figuri emendati dwar sigaretti importati bejn Jannar u Mejju, 1997.

|VAT |Lm2,019 | |Levy |Lm28,432 | |Dazju |Lm91,354 | |tas-Sisa | |

Id-dazju tas-sisa jirrappreżenta taxxa fuq 254,490 pakkett ta' 20 sigarett.

MUŻEWIJIET - FDALIJIET EĠIZZJANI

L-ONOR.

JOE CASSAR staqsa lill-Ministru ta' l-Edukazzjoni u Kultura Nazzjonali: Jista' l-Ministru jitlob lid-Dipartiment tal-Mużewijiet jagħti fil-qasir il-kummenti tiegħu dwar artiklu li deher f'The Times tat- 22 ta' Lulju, 1997 dwar fdalijiet Eġizzjani f'Malta?

ONOR.

EVARIST BARTOLO: B'riferenza għall-artiklu li deher f'The Times tat- 22 ta' Lulju, 1997 dwar fdalijiet Eġizzjani f'Malta, jien informat mid- Dipartiment tal-Mużewijiet li ma hemm ebda evidenza għal xi insedjament fil- gżejjer Maltin mill-Eġizzjani tal-qedem.

Ta' min jinnota li biċċa sew minn dawn il-fdalijiet ġew importati bħala oġġetti ta' antikwarjat fis-seklu 19, u għalhekk m'għandhom x'jaqsmu xejn ma' l-istorja antika tal-gżejjer Maltin.

Il-fdalijiet Eġizzjani u eġittizzanti (jiġifieri fi stil Eġizzjan, iżda mhux ta' manifattura Eġizzjana) misjuba fil-gżejjer Maltin f'kuntest arkeoloġiku sikur, imorru lura fiż-żmien għall-perijodu Feniċju/Puniku (Kartaġiniż).

Kif ilu magħruf sew mill-Istudjużi, sija Maltin kif ukoll barranin, dan l-istil eġittizzanti huwa wieħed mill-karatteristiċi predominanti ta' l-arti Feniċja/Punika (Kartaġiniża), w jinsab mifrux fil- kolonji Feniċi W Puniċi kollha fil-punent tal-Mediterran.

Jekk l-Onor.

Interpellant jixtieq informazzjoni f'aktar dettal, nissuġġerilu li jikkuntattja s-Sezzjoni Arkeoloġika fid-Dipartiment tal- Mużewijiet, fejn ikun jista' jingħata wkoll tagħrif bibloigrafiku fuq il- materja.

EDUKAZZJONI - MISSION STATEMENT

L-ONOR.

RICHARD MUSCAT staqsa lill-Ministru ta' l-Edukazzjoni u Kultura Nazzjonali: B'riferenza għat-tweġiba li ta fit-13 ta' Mejju, 1997 għall-mistoqsija parlamentari numru 5189, jista' l-Ministru jgħid b'mod konkret, x'qed jagħmel il-Ministeru tiegħu biex ineħħi l-inugwaljanzi soċjali li qegħdin ifixklu liż-żgħażagħ milli jassumu r-responsabbiltajiet tagħhom lejn soċjeta' moderna?

ONOR.

EVARIST BARTOLO: Il-gvern huwa kontinwament impenjat biex kemm possibbli jneħħi l-inugwaljanzi soċjali li kif stqarr l-Onor.

Membru stess, kienu jfixklu liż-żgħażagħ milli jassumu r-responsabbiltajiet tagħhom lejn soċjeta' moderna.

Mhux possibbli li wieħed jelenka kull attivita' jew inizjattiva b'riżq dan il-għan iżda ninforma lill-Onor.

Interpellant li fil-qasam tal- housing, edukazzjoni, social welfare, tmexxija ta' bordijiet fost oħrajn, iż-żgħażagħ huma dejjem fuq quddiem fil-ħsibijiet tal-gvern.

AKKADEMJA MEDITERRANJA TA' L-ISTUDJI INTERNAZZJONALI

L-ONOR.

GEORGE PULLICINO staqsa lill-Ministru ta' l-Edukazzjoni u Kultura Nazzjonali: Jista' l-Ministru jwieġeb il-mistoqsija parlamentari numru 7511?

ONOR.

EVARIST BARTOLO: Nirriferi lill-Onor.

Interpellant għat-tweġiba għall-mistoqsija parlamentari numru 7511 mogħtija f'din is-seduta.

TOROQ - BOZOZ

L-ONOR.

EDWIN VASSALLO staqsa lill-Ministru tal-Finanzi u Kummerċ: Jista' l-Ministru jgħid kemm ilu Ministru responsabbli mill-Enemalta, kemm saru bozoz f'toroq għal kunsilli lokali f'Malta u f'Għawdex?

Jista' l-Ministru jara li l-informazzjoni tingħata b'mod li nuru n-numru ta' bozoz b'riferenza għal kull kunsill lokali li għandna?

ONOR.

LEO BRINCAT: L-informazzjoni mitluba tpoġġiet fuq il-Mejda tal-Kamra aktar kmieni f'din is-seduta.

DIPLOMATIĊI - LAQGĦAT

L-ONOR.

CHRIS CARDONA staqsa lill-Vici Prim Ministru, Ministru għall-Affarijiet Barranin u ta' l-Ambjent.: In vista tar-rapport li deher f'ġurnal lokali dwar laqgħat ta' diplomatiċi Maltin ma' diplomatiċi barranin, jidhirlu l-Viċi Prim Ministru li għandhom jiġu nvestigati dawn ir- rapporti u jaħseb li laqgħat bħal dawn huma permessi?

ONOR.

GEORGE VELLA: Nixtieq ninforma lill-Onor.

Interpellant illi ġie mwaqqaf Internal Board of Enquiry sabiex jinvestiga ċ-ċirkostanzi tar- rapport imsemmi u li dan il-board ippreżenta r-rapport tiegħu fil-ġranet li għaddew.

Fid-dawl ta' dan ir-rapport qiegħed f'pożizzjoni aħjar biex jekk ikun hemm bżonn nagħti aktar informazzjoni.

Rigward il-punt ġenerali jekk laqgħat bejn diplomatiċi barranin għandhomx ikunu permessi, dan jiddependi min-natura ta' dawn il-laqgħat.

Ir-rwol u d-doveri ta' diplomatiku jitlob li jkun hemm kuntatti mal-counterpart tiegħu f'Ambaxxati jew f'Ministeri għall-Affarijiet Barranin, u dawn isiru f'kull pajjiż.

Dan isir biex id- diplomatiċi jsiru jafu u jifhmu aħjar lil xulxin u anke biex meta jkun hemm bżonn jgħinu lil xulxin.

Ħafna drabi dawn il-kuntatti jiġu msaħħa f'ambjent ta' laqgħat jew okkażjonijiet soċjali; naturalment ikun hemm ukoll laqgħat strutturati.

F'kull każ iżda hu mportanti li qabel ma jsiru dawn il- laqgħat, id-diplomatiċi konċernati għandhom jinformaw lill-kapijiet tagħhom ħalli jekk ikun hemm bżonn jingħataw pariri neċessarji kemm fuq min għandu jattendi, kif ukoll fuq l-iskop jew is-suġġetti li jistgħu jiġu mqajjma f'dawn il-laqgħat.

SAN PAWL IL-BAĦAR - MAIN TA' L-ILMA

L-ONOR.

ĊENSU GALEA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jagħti tagħrif dwar min kien responsabbli biex isir xogħol fuq il-main ta' l-ilma fit-Toroq Sant'Aristarku, Bordino u San Luqa?

Kemm inbidlu mains f'din il-parti ta' San Pawl il-Baħar?

Min għamel dan ix-xogħol?

ONOR.

CHARLES BUHAGIAR: Ix-xogħol li sar fi Triq Sant Aristakrus kien relatat mal-kisi ta' wiċċ it- triq.

Peress li kemm il-main kif ukoll il-kanen privati tad-djar huma qodma ħafna, kien hemm il-bżonn li jinbidlu ħalli fil-futur qarib ma terġax tinqala' t-triq minħabba xi ħsarat.

Il-Ministru tax-Xogħlijiet Pubbliċi u Kostruzzjoni ħareġ kuntratt lill- kuntrattur privat biex jinbidel u jiksi l-wiċċ tat-triq imsemmija.

Il- Korporazzjoni għas-Servizzi ta' l-Ilma, ħadet ħsieb it-tqegħid tal-main tat- triq kif ukoll tibdel dawk is-servizzi tad-djar bil-plastik (polyethylene) wara li tkun saret l-istallazjoni ta' l-earth electrode.

It-tul ta' mains ġodda li tqegħdu kien ta' 380 metri u n-numru ta' servizzi tad-djar li hemm bżonn jinbidlu hu ta' 107 metru.

P.A. - ART F'WIED IL-GĦAJN

L-ONOR.

FRANCIS AGIUS staqsa lill-Vici Prim Ministru, Ministru għall-Affarijiet Barranin u ta' l-Ambjent.: Jista' l-Viċi Prim Ministru jagħti nformazzjoni rigward jekk dan il-Gvern għandux xi ħsieb li jipprovdi art biex jingħataw faċilitajiet sportivi liċ-ċittadini ta' Wied il-Għajn u l-inħawi tagħhom?

ONOR.

GEORGE VELLA: Il-kumment ta' l-Onor.

Interpellant se jiġi kkonsidrat fil-Pjan Lokali aktar 'il quddiem.

Peress li Wied il-Għajn huwa nkluż fil- Pjan Reġjonali, l-informazzjoni neċessarja tista' tinkiseb mill-Ministeru għall-Kunsilli Lokali.

ŻABBAR - DAR TAS-SORU

L-ONOR.

FRANCIS AGIUS staqsa lill-Ministru ta' l-Edukazzjoni u Kultura Nazzjonali: Jista' l-Ministru jagħti nformazzjoni x'sar jew x'qed isir biex (minn dak li fadal) ma jinqeriedx għal kollox il-post magħruf popolarment bħala d-Dar tas-Soru, dar użata fl-antik bħala d-dar tas-sajf mill-Isqof limiti ta' Ħaż-Żabbar?

ONOR.

EVARIST BARTOLO: Ngħarraf lill-Onor.

Interpellant li r-restawr u l- manutenzjoni ta' bini antik li huwa proprjeta' tal-Gvern m'huwiex responsabbilta' tal-ministeru tiegħi.

Dan jitwettaq mit-Taqsima għat- Tiswija w Restawr fil-Ministeru għax-Xogħlijiet Pubbliċi w Kostruzzjoni.

Għalhekk, nissuġġerixxii lill-Onor.

Interpellant jindirizza l-mistoqsija tiegħu lill-Ministeru kkonċernat.

AWTORITA' TAD-DJAR - XOGĦLIJIET

L-ONOR.

ĊENSU GALEA staqsa lill-Ministru tad-Djar: Jista' l- Ministru jagħti tagħrif dwar liema xogħlijiet ta' natura kapitali daħlu għalihom l-Awtorita' tad-Djar bejn l-1/1/97 u t-30/6/97?

Liema minn dawn ix-xogħlijiet kien jenħtieġilhom il-pemessi tal-Planning Authority?

Meta saru l-applikazzjonijiet relevanti?

Meta ħarġu l-permessi neċessarji?

Kemm kien il-ħlas li tħallas mill-H.A. fuq dawn ix-xogħlijiet fil-perjodu msemmi?

Meta hu mistenni li jiġu finalizzati dawn ix-xogħlijiet?

X'se tkun in-nefqa kapitali fuq dawn ix-xogħlijiet?

ONOR.

ALFRED PORTELLI: Kif jaf l-Onor.

Interpellant bħala ex-Ministu f'dan il-qasam, xogħlijiet ġodda jenħtiegu ċertu żmien biex jibdew billi hemm il-proċeduri tal-permessi tal-bini u tal-ħruġ ta' l-offerti.

Għalhekk ir-risposta se naqsamha fi tlieta;

Xogħlijiet koperti b'permessi mitlubin qabel l-1 ta'Jannar, 1997

Applikazzjonijiet ġodda għal xogħlijiet kapitali (waral-1 ta'Jannar, 1997)

Stallar ta' lifts ġodda.

APPLIKAZZJONIJIET LI SARU QABEL L-1 TA' JANNAR, 1997

Fl-ewwel sitt xħur ta' l-1997 ħarġu sejħiet għall-offerti għal madwar 80 unit li fuqhom kienu ntalbu l-permessi qabel l-1 ta'Jannar, 1997.

Dawn huma:

|Attard |28/6/9| | |(tal-Fuklar) Mais.|5 |273,10| |1-28 |22/8/9|2 | | |6 | | |B'Bugia (tal-Papa)|28/6/9| | |Mais.1-2 |5 |32,726| | |26/4/9| | | |6 | | |Bugibba(Triq |28/6/9| | |Cassarino)Flats |5 |76,876| |1-8 |11/1/9| | | |6 | | |Msida (Valley |26/10/| | |Rd)Ph 1(12 units) |94 |59,101| | |13/8/9| | | |6 | | |Mosta (ta'Mlit) |30/1/9| | |Mai.s 1-32 |6 |245,37| | |05/02/|1 | | |97 | | |Kirkop H.E. Mais. |28/6/9| | |1-4 |5 |550,27| | |26/12/|8 | | |95 | |

It-tenders fil-fatt ingħataw f'Awissu 1997 u x-xogħlijiet se jibdew dalwaqt.

Naturalment fil-perijodu msemmi l-Awtorita' tad-Djar m'għamlet ebda ħlasijiet lill-Awtorita' ta'l-Ippjanar fuq dawn il-proġetti billi dawn kienu ga tħallsu qabel l-1997.

Hu ppajnat li dawn ix-xogħlijiet jitlestew f'perjodu ta'sena.

APPLIKAZZJONIJIET BEJN L-1 TA' JANNAR U T-30 ta' GUNJU, 1997.

Fl-istess perijodul-applikazzjonijietsottomessilill-Awtorita' ta' l- Ippjanar kienu:

|Cospicua (St |24/3/97|4,480 | |John's Str) PhII | | | |Cospicua (St |24/3/97|12,050 | |John's Str) PhII | | | |Ta'Ġiorni H.E. |24/3/97|2,490 | |Block K | | | |Naxxar |24/3/97|3,960 | |(Sgħajtar)Masionet| | | |tes 1-12 | | | |B'Bugia (Tal-Papa)|29/4/97|6,180 | |Maisonettes 1-24 | | | |Qala ( Ta' Kassia)|29/4/97|3,900 | |Masionettes 1-18 | | | |Msida (Valley Rd) |29/4/97|11,535 | |Ph 3 | | | |Floriana |29/4/97|1,040 | |(Capuchin's Str) | | | |20-24 | | | |Cospicua (Srejdek |29/4/97|1,165 | |Lane) 20-23 | | | |Cospicua (St |23/6/97|1,080 | |Francis Str) 40 | | | |Pembroke |23/6/97|20,300 | |Masonettes F 1-40 | | | |B'Bugia(Triq |14/2/97|115 | |il-Gandoffla)Mais.| | | |1-2 | | | |Luqa (plot 95) 2 |14/2/97|10 | |Mais. & 2 Garages | | | |M'Xlokk(plot 5) 2 |14/2/97|10 | |Mais & 2 Garages | | | |Mtarfa Blocks |20/6/97|550 | |A,J,K,Triq | | | |ir-Rundle | | |

ŻURRIEQ - DRENAĠĠ

L-ONOR.

NINU ZAMMIT staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jieħu l-passi meħtieġa sabiex jiġi mkabbar u msaħħaħ il-main tad-drenaġġ f'Valletta Road, Żurrieq kif ukoll wara li jsir l-istess xogħol (idealment fix-xhur tas-sajf), jiġi mogħti wiċċ ġdid ta' tarmac adegwat lill-istess arterja prinċipali li hija l- aċċess prinċipali għaż-Żurrieq u għal Wied iż-Żurrieq?

ONOR.

CHARLES BUHAGIAR: Qiegħda tiġi ċċekkjata din il-medda wara li saret inspection bis-CCTV biex ikun identifikat eżatt it-tul tal-bdil tal-katusi li jridu jsiru jekk ikun hemm bżonn.

MALTAFEST - SPIŻA

L-ONOR.

RICHARD MUSCAT staqsa lill-Ministru ta' l-Edukazzjoni u Kultura Nazzjonali: Jista' l-Ministru jekk jogħġbu jirrispondi l- mistoqsija parlamentari tiegħi numru 7837?

ONOR.

EVARIST BARTOLO: Nirriferi lill-Onor.

Interpellant għat-tweġiba għall-mistoqsija parlamentari numru 7837 mogħtija f'din is-seduta.

KUNĊERTI/SPETTAKLI/DRAMA

L-ONOR.

RICHARD MUSCAT staqsa lill-Ministru ta' l-Edukazzjoni u Kultura Nazzjonali: Jista' l-Ministru jekk jogħġbu jirrispondi l- mistoqsija parlamentari tiegħi numru 7836?

ONOR.

EVARIST BARTOLO: Nirriferi lill-Onor.

Interpellant għat-tweġiba għall-mistoqsija parlamentari numru 7836 mogħtija f'din is-seduta.

MALTAFEST

L-ONOR.

RICHARD MUSCAT staqsa lill-Ministru ta' l-Edukazzjoni u Kultura Nazzjonali: Jista' l-Ministru jekk jogħġbu jirrispondi l- mistoqsija parlamentari tiegħi numru 7835?

ONOR.

EVARIST BARTOLO: Nirriferi lill-Onor.

Interpellant għat-tweġiba għall-mistoqsija parlamentari numru 7835 mogħtija f'din is-seduta.

BANEK - COMMERCIAL BANK LOANS

L-ONOR.

JOE CASSAR staqsa lill-Ministru tal-Finanzi u Kummerċ: Jista' l-Ministru jgħid kemm kienu l-commercial bank loans fuq house purchases sena b'sena, mill-1987 sa l-1993?

ONOR.

LEO BRINCAT: L-ammont ta' self nett mill-banek kummerċjali għal xiri ta' djar, sena b'sena mill-1987 sa l-1993, kien:

|1987 |Lm 5,414,000| |1988 |Lm 6,804,000| |1989 |Lm 9,015,000| |1990 |Lm13,448,000| |1991 |Lm12,626,000| |1992 |Lm15,374,000| |1993 |Lm16,055,000|

Dawn il-figuri li huma ppubblikati regolarment fit-tabella numru 1.13 tar- rivista ta' kull tliet xhur tal-Bank Ċentrali, jinkludu wkoll self għall- bini, modernizzazzjoni jew estensjoni ta' djar mibnija.

BUGIBBA - XOGĦLIJIET

L-ONOR.

NINU ZAMMIT staqsa lill-Ministru tax-Xogħlijiet Pubbliċi u Kostruzzjoni: B'riferenza għar-risposta għall-mistoqsija parlamentari numru 6592, jista' l-Ministru jgħid jekk l-imsemmija tender kenitx tinkludi wkoll il-packing/sub-strata ta' taħt il-paviment u jekk fl-affermativ kemm- il item kien speċifikat; jekk il-materjal għal dan il-packing jew radam ġiex pprovdut mill-kuntrattur, (eż. bħall-concrete eċċ.); u kemm huwa l- valur totali tax-xogħol imkejjel tal-proġett imsemmi kollu kif ukoll kemm kienet l-istima ta' dan ix-xogħol imsemmi f'mistoqsija parlamentari numru 6592?

ONOR.

CHARLES BUHAGIAR: Kien hemm għaxar items fil-kuntratt.

Ix-xogħol ta' tqegħid ta' pavimentazzjoni f'Bay Square jinkludi fih ir-ramel ta' taħt il-paving blocks u l-compaction tiegħu.

Dawn id-dettalji qegħdin fl- ispecifications tat-tender.

Parti mill-pavimentazzjoni kien mqiegħed bit- tajn (kif hemm fl-ispecifications) iżda l-konkos li hemm fis-sub-base u l- materjal ta' taħtu ma kienx parti mix-xogħol f'dan il-kuntratt.

Kif diġa' għidna fir-risposta għall-mistoqsija parlamentari numru 6296, tkun tista' tingħata ċifra eżatta tal-valur tax-xogħol malli l-kejl kollu fuq il-proġett ikun lest.

Il-valur ta' l-istima diġa' ngħata fir-risposta għall-mistoqsija parlamentari numru 6592.

MSIDA - TRIQ ĊENSU FARRUGIA - ILMA

L-ONOR.

ADRIAN VASSALLO staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid meta se jingħata l-ilma lil Block 1 flat 1, Ċensu Farrugia Street, Msida?

ONOR.

CHARLES BUHAGIAR: Din it-triq tinsab fil-programm ta' estensjonijiet li l-Korporazzjoni għas-Servizzi ta' l-Ilma se twettaq din is-sena (programm sħiħ hu ta' 20 km).

Għalhekk is-servizz tal-ilma għal dan il-blokk se jkun jista' jingħata fix-xhur li ġejjin.

SPTAR MONTE CARMELI - PLUMBERS

L-ONOR.

ADRIAN VASSALLO staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jgħid kemm hemm plumbers ġewwa l-Isptar Monte Carmeli llum?

Huwa veru li x-xogħol ta' plumbing qed isir minn ex awżiljari, illum kollha group A?

Hemm ħsieb li xi darba dawn isiru group D?

ONOR.

MICHAEL FARRUGIA: Ġewwa l-Isptar Monte Carmeli hemm wieħed bi grad ta' plumber.

Huwa veru li x-xogħol ta' plumbing qed isir minn erbgħa ex awżiljari u wieħed Health Assistant, illum kollha grupp A. Qed isir eżerċizzju biex jiġu stabiliti l-bżonnijiet f'din is-sezzjoni.

PACEVILLE - AMUSEMENT MACHINES

L-ONOR.

ADRIAN VASSALLO staqsa lill-Prim Ministru: Jista' l-Prim Ministru jgħid kemm hemm amusement machines liċenzjati f'Paceville u f'Malta kollha llum?

ONOR.

ALFRED SANT: Ninsab informat illi f'Malta kollha llum hawn 979 amusement machines liċenzjati mall-Pulizija, li minnhom, 107 qegħdin f'Paċeville.

ISTITUTI TAL-KARITA' - DONAZZJONIJIET

L-ONOR.

ADRIAN VASSALLO staqsa lill-Ministru tal-Finanzi u Kummerċ: Jista' l-Ministru jgħid kemm saru donations to charity skond l-aħħar mili ta' formola ta' l-income tax meta din kienet untaxable?

ONOR.

LEO BRINCAT: Total ta' 3434 persuna kellhom tnaqqis ta' Lm236,545 mid-dħul totali tagħhom bħala deduzzjoni għall-għotjiet lill- istituzzjonijiet filantropiċi, skond l-aħħar assessment li nħadem.

PULIZIJA - TLUQ MIS-SERVIZZ

L-ONOR.

ADRIAN VASSALLO staqsa lill-Prim Ministru: Jista' l-Prim Ministru jgħid kemm telqu pulizija mis-servizz f'dawn l-aħħar għaxar snin?

Kemm telqu min jeddhom qabel ma għalqu il-61 sena u kemm telqu wara?

Kif telqu dawn ta' qabel, imkeċċija, boarded out jew rriżenjaw?

ONOR.

ALFRED SANT: Ninsab informat illi f'dawn l-aħħar għaxar snin telqu mill-Korp tal-Pulizija 1005 membru.

Minn dawn 955 telqu qabel ma għalqu l- 61 sena filwaqt li 50 telqu wara li għalqu l-61 sena.

Dawn id-955 spiċċaw kif jidher hawn taħt :

|Telqu minn |293 | |jeddhom | | |Irriżenjaw |521 | |Boarded out |121 | |Mkeċċija |20 |

PULIZIJA MKEĊĊIJA

L-ONOR.

ADRIAN VASSALLO staqsa lill-Prim Ministru: Jista' l-Prim Ministru jgħid kemm ġew imkeċċija pulizija sena b'sena f'dawn l-aħħar għaxar snin u għaliex?

ONOR.

ALFRED SANT: Tabella li turi l-informazzjoni mitluba tpoġġiet fuq il-Mejda tal-Kamra aktar kmieni f'din is-seduta.

SAĦĦA - MEDIĊINI

L-ONOR.

ĊENSU GALEA staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jagħti tagħrif dwar kemm kien l-ammont ta' flus li ntnefqu fuq il-mediċini fil-perijodu 1/1/97 - 30/6/97?

Liema ordnijiet ġodda ta' mediċini saru matul il-perijodu 1/1/97 - 30/6/97?

Meta se jaslu Malta l-konsenji ta' mediċini ordnati f'dan il-perijodu?

X'inhi l-istima tan-nefqa ta' dawn il-mediċini?

ONOR.

MICHAEL FARRUGIA: A. L-ammont ta' flus li ntefqu fuq il-mediċini fil-perjodu 01.01.97 - 30.06.97 huwa ta' Lm 5,250,253.

B. Mill-01.01.97 sat- 30.06.97 il-Government Pharmaceutical Services ħareġ 154 il-Letter of Acceptance u d-Dipartiment tal-Kuntratti proċessa 130 it- tender għad-dipartiment tagħna.

Informazzjoni dwar direct orders għal dan il-perijodu ma kenitx tinżamm.

C. Id-delivery periods ta' konsenji ta' mediċini ivarjaw minn aġent għal ieħor u għalhekk wieħed ma jistax jagħti dati eżatti.

Wieħed jista jgħid li dan il-perijodu varja bejn immedjatament (jiġifieri aġent ikollu stock lokalment) sa 16-il ġimgħa meta jkun irid iġibu minn barra.

D. L-istima tan-nefqa għal ordnijiet ġodda ta' mediċini fl-istess perijodu huwa ta' Lm 10,081,350.

MINISTERU TAL-BIEDJA U SAJD - TASK FORCE

L-ONOR.

ĊENSU GALEA staqsa lill-Ministru tal-Biedja u Sajd: Jista' l-Ministru jagħti tagħrif dwar kemm fiha membri t-task force imwaqqfa fil- Ministeru tal-Biedja u Sajd wara l-elezzjoni?

X'tip ta' snajja' għandhom il-membri tagħha?

X'xogħol wettqet s'issa din it-task force?

X'tip ta' uniformi għandhom dawn il-membri u min awtorizza din l-uniformi?

ONOR.

NOEL FARRUGIA: Welder/burner, estimator, handyman.

Xogħol ta' ħadid f'roundabouts u f'ġonna.

Zebgħa ta' ħadid.

Xogħlijiet ta' manutenzjoni.

Kostruzzjoni ta' xatbiet,. xogħlijiet ta' tindif fit- Torri ta' San Luċjan u diversi xogħlijiet oħra skond il ħtieġa.

Dawn il-ħaddiema m'għandhomx uniformi speċifika u normalment jilbsu boilersuit skond ix-xogħol li jkunu qed jagħmlu.

MINISTERU TAT-TRASPORT U PORTIJIET - RAPPORTI

L-ONOR.

ĊENSU GALEA staqsa lill-Ministru għat-Trasport u Portijiet: Jista' l-Ministru jagħti tagħrif dwar x'tip ta' rapporti ġew ikkummissjonati mill-Ministeru għat-Trasport u Portijiet mill-1/11/96 sal- lum?

Min kien imqabbad biex jagħmel dawn ir-rapporti?

X'tip ta' ħlas sar għal kull rapport?

ONOR.

JOE DEBONO GRECH: Ir-rapporti li ġew ikkummissjonati minni huma dawk li poġġejt fuq il-Mejda tal-Kamra tar-Rappreżentanti fis-Seduta Nru. 77 fid-9 ta' Ġunju, 1997 u fis-Seduta Nru. 106 fit-23 ta' Lulju, 1997.

Barra dawn tlabt ukoll rapport maniġerjali fuq l-operat tal-Malta International Airport Limited.

Il-ħlas li sar għar-rapporti li ġew mqiegħda fuq il-Mejda tal-Kamra fid-9 ta' Ġunju, 1997 (Seduta Nru. 77) kien jammonta għall-Lm1092.50ċ filwaqt li dak li sar għar-rapporti li ġew mqiegħda fuq il-Mejda tal-Kamra fit-23 ta' Lulju, 1997 (Seduta Nru. 106) jammonta għall-Lm1150.

SKEJJEL TAL-GVERN - SISTEMA TA' IMPREST

L-ONOR.

LOUIS GALEA staqsa lill-Ministru ta' l-Edukazzjoni u Kultura Nazzjonali: B'riferenza għat-tweġiba għall-mistoqsija parlamentari numru 3812, jista' l-Ministru jgħid minn meta se tibda titħaddem il-proprosta li semma l-Ministru?

Għaliex l-iskejjel speċjali m'għandhom l-ebda Assistant Head fl-iskola tagħhom?

Il-Ministru jara li dawn l-iskejjel barra d-doveri li jkollhom skejjel oħra, il-kap ta' l-iskola jkun irid jagħti ħafna attenzjoni li kull tifel u tifla wkoll lill-ġenituri u allura jixraqlu jkollu għajnuna akbar biex jaqdi aħjar id-doveri tiegħu u dan bħal benefiċċju tat-tfal?

Jaqbel il-Ministru li dawn l-iskejjel huma meqjusa bħala speċjali għandhom jiġu ttrattati bħala speċjali?

ONOR.

EVARIST BARTOLO: Nirriferi lill-Onor.

Interpellant għat-tweġiba għall-mistoqsija parlamentari numru 5656 mogħtija f'Seduta Nru. 73.

STUDENTI - FLUS IVVOTATI GĦAS-SENA IMPREST

L-ONOR.

LOUIS GALEA staqsa lill-Ministru ta' l-Edukazzjoni u Kultura Nazzjonali: B'riferenza għat-tweġiba għall-mistoqsija parlamentari numru 3813, jista' l-Ministru jgħid kif inħadmet is-somma ndikata fit-tweġiba?

Jista' l-Ministru jgħid jekk din is-somma tinbidilx kull sena?

Rigward l- istudenti ta' l-ESTS, jista' l-Ministru jgħid jekk hemmx xi kontribut ta' l- ETC u/jew ta' xi sponsor fl-edukazzjoni ta' dawn iż-żgħażagħ?

Kemm hu dan il-kontribut jekk jeżisti?

Hemm xi figuri komparabbli għall-edukazzjoni ta' studenti fl-iskejjel tal-Knisja u separatament ta' l-indipendenti?

Isir xi studju biex jiġi eżaminat il-cost effectiveness ta' dan l-infiq?

ONOR.

EVARIST BARTOLO: Nirriferi lill-Onor.

Interpellant għat-tweġiba għall-mistoqsija parlamentari numru 5657 mogħtija f'Seduta Nru. 73.

MINISTERU TA' L-EDUKAZZJONI - VOT KAPITALI

L-ONOR.

LOUIS GALEA staqsa lill-Ministru ta' l-Edukazzjoni u Kultura Nazzjonali: B'riferenza għat-tweġiba għall-mistoqsija parlamentari numru 3773, għaliex jekk fil-Guidance & Counselling Services sa Settembru 1996 kienu ntnefqu Lm15,000, allura l-Ministeru vvota l-istess ammont għal sena sħiħa fl-1997?

Jista' l-Ministru jikkonferma, allura li ma sar l-ebda nfiq bejn Settembru u Diċembru 1996 f'dan il-qasam?

Jaħseb il-Ministru li bi Lm15,000 dan il-qasam ikun jista' jlaħħaq mal-proġetti kollha?

Dwar din l-istess mistoqsija, jista' l-Ministru jispjega kif, mingħajr l-ebda vot speċifiku, dan l-għan fl-edukazzjoni jista' xorta jintlaħaq?

ONOR.

EVARIST BARTOLO: Nirriferi lill-Onor.

Interpellant għat-tweġiba għall-mistoqsija parlamentari numru 5659 mogħtija f'Seduta Nru. 112.

U.E. - PROGRAMMI EDUKATTIVI

L-ONOR.

LOUIS GALEA staqsa lill-Ministru ta' l-Edukazzjoni u Kultura Nazzjonali: Jista' l-Ministru issa jwieġeb il-mistoqsija parlamentari numru 3795?

ONOR.

EVARIST BARTOLO: Nirriferi lill-Onor.

Interpellant għat-tweġiba għall-mistoqsija parlamentari numru 5660 mogħtija f'Seduta Nru. 74.

SKEJJEL - ATTIVITAJIET SPORTIVI

L-ONOR.

LOUIS GALEA staqsa lill-Ministru ta' l-Edukazzjoni u Kultura Nazzjonali: B'riferenza għat-tweġiba għall-mistoqsija parlamentari numru 3793, jista' l-Ministru jagħti informazzjoni jew imqar indikazzjoni meta huwa maħsub li jaslu fl-istadju avvanzat il-pjanti li hu semma fit-tweġiba?

ONOR.

EVARIST BARTOLO: Nirriferi lill-Onor.

Interpellant għat-tweġiba għall-mistoqsija parlamentari numru 5661 mogħtija f'Seduta Nru. 74.

SKEJJEL - PROĠETT TA' SKOLA FL-IMTAĦLEB

L-ONOR.

LOUIS GALEA staqsa lill-Ministru ta' l-Edukazzjoni u Kultura Nazzjonali: B'riferenza għat-tweġiba għall-mistoqsija parlamentari numru W192, jista' l-Ministru jgħid x'inhi t-tweġiba dwar il-ħsieb tal- Gvern dwar il-proġett ta' skola tas-subien bi problemi serja ta' mġieba?

Jaħseb il-Ministru jekk skola bħal din għandhiex issir jew le, issa li l- iskola ta' l-Imtaħleb qed tintuża għal skop ieħor?

ONOR.

EVARIST BARTOLO: Nirriferi lill-Onor.

Interpellant għat-tweġiba għall-mistoqsija parlamentari numru 5663 mogħtija f'Seduta Nru. 74.

PITKALIJA - TADAM

L-ONOR.

NINU ZAMMIT staqsa lill-Ministru tal-Biedja u Sajd: Jista' l-Ministru jgid sal-lum kemm hija l-kwantita' ta' tadam li iet Imdala fil-Pitkalija u kemm kien il-valur totali li tallas lill-bdiewa?

Jista' l-Ministru jagti l-istess dettalji gas-snin 1990 sa 1996 sena b'sena?

ONOR.

NOEL FARRUGIA: Tweġiba tingħata f'xi seduta oħra

SAĦĦA - NEWRO-KIRURGIJA

L-ONOR.

CHRIS CARDONA staqsa lill-Ministru tas-Saħħa, Kura ta' l- Anzjani u Affarijiet tal-Familja: B'riferenza għall-mistoqsija parlamentari numru 7913, jista' l-Ministru jgħid x'karigi kellhom Mr Sabin, Mr Blackburn u Dr Virja fin-Neuro Surgical Unit bejn Lulju 1992 u April 1994, meta fit-tweġiba li ngħata ntqal li kien hemm newro-kirurgu wieħed?

Jista' l-Ministru jgħid x'kien il-perijodu ta' l-impjieg fl-NSU ta' Mr Sabin, Mr Blackburn u Dr Virja?

ONOR.

MICHAEL FARRUGIA: Dr. Howard Ian Sabin dam hawn Malta madwar 15-il ġurnata f'Awissu 1994.

Hu kellu r-rank ta' Senior Registrar F'St Bart's Hospital, Londra, u anki f'Malta.

Dr Thomas philip Blackburn, Registrar f'St.Bart's Hospital Londra ġie darbtejn.

L-ewwel darba għal madwar erba' ġimgħat f'Settembru 1992, u t- tieni għal xi ġimgħatejn f'Diċembru 1994 dejjem bħala Registrar.

Ma jidhirx li kien ġie xi Dr Vinja bħala kirurgu fi.NSU. Jekk l-Onor.

Interpellant qiegħed jirriferi għal Dr. Virjadovic, dan kien Konsulent fl- Ex Yugoslavia (Belgrade).

Dam hawn Malta madwar sena bejn Novembru 1992 u Ottubru 1993.

Hawn Malta kellu r-rank ta' Senior Registrar.

Fil-grad ta' konsulent Neuro kirurgu tul dan il-perjodu kien hemm wieħed.

B'KARA - TRIQ NOTABILE - TISWIJA

L-ONOR.

CHRIS CARDONA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid jekk hemmx pjanijiet biex it- Triq Notabile, f'Birkirkara tiġi rranġata u tingħata wiċċ, peress li l- qagħda preżenti ta' din it-triq qiegħda tkun ta' inkonvenjent kbir għar- residenti?

ONOR.

CHARLES BUHAGIAR: Peress li x-xogħol indikat jaqa' taħt il- kompetenza tal-kunsill lokali, d-Dipartiment tat-Toroq qiegħed jiġbed l- attenzjoni tal-kunsill għall-ħtieġa ta' manutenzjoni ta' din it-triq.

MOSTA - METER READER

L-ONOR.

EDWIN VASSALLO staqsa lill-Ministru tal-Finanzi u Kummerċ: Jista' l-Ministru jgħid għaliex fi Triq il-Kungress Ewkaristiku, Mosta u t- toroq ta' madwar il-meter reader ta' l-Enemalta għall-aħħar tliet readings ma ħalliex karti fi djar ta' notifikazzjoni u għaldaqstant huma ħafna l- ilmenti tar-residenti ta' dawn it-toroq li ma jkunux jafu l-ħin u l-ġurnata tal-qari tal-meter tad-dawl?

Jista' l-Ministru jara wkoll li dan ma jerġax isir b'detriment għar-residenti ta' dawn it-toroq?

ONOR.

LEO BRINCAT: Il-meter readers ma jaqgħux taħt ir-responsabbilta' ta' l-Enemalta.

Għalhekk nitlob lill-Onor.

Interpellant jagħmel il- mistoqsija tiegħu lill-Ministru kkonċernat.

PENSJONIJIET

L-ONOR.

EDWIN VASSALLO staqsa lill-Ministru tal-Finanzi u Kummerċ: Jista' l-Ministru jgħid: (i) kemm huma l-pensjonanti taċ-Ċivil li qed jirċievu l-pensjoni tagħhom mit-Teżor għas-servizz mogħti minnhom; (ii) x'inhu l-valur fi flus involuti kull xahar; (iii) kemm minnhom ilhom jieħdu l-pensjoni barra s-somma għal aktar mit-12-il sena; (iv) kemm minnhom huma affettwati mill-massimu stabbilit ta' Lm6750 għall-fini ta' pensjoni skond l-iskala ta' salarju tagħhom skala, skala rispettivament?

ONOR.

LEO BRINCAT: i) In-numru ta' pensjonanti taċ-ċivil li qed jirċievu l-pensjoni tagħhom mit-Teżor huwa 8601;

ii) L-ammont involut kull xahar huwa ta' Lm852,500;

iii) Dawk li ilhom jieħdu l-pensjoni għal aktar minn 12-il sena huma 3638, u

iv) Il-pensjonanti tat-Teżor m'humiex effettwat mill-massimu kkwotat.

WIED IL-QLEJJA - XOGĦLIJIET

L-ONOR.

NINU ZAMMIT staqsa lill-Ministru tal-Biedja u Sajd: Rigward ix-xogħol li qed isir f'Wied il-Qlejja, jista' l-Ministru jgħid jekk ix-xogħol hux qed isir mill-kuntrattur u jekk fl-affermattiv jgħid meta nħarġu t-tenders; min applika (kuntrattur); kemm kienu l-valuri tad- diversi submissions; min ġie awarded kull tender u jekk xi tenders ingħatawx b'direct order u, jekk fl-affermattiv, kemm kien il-valur ta' kull direct order u lil min ġew awarded?

ONOR.

NOEL FARRUGIA: Nirriferi l-Onor.

Interpellant għall-ewwel parti tar- risposta għall-mistoqsija parlamentari numru 7755.

VALLETTA - QTUGĦ TA' DAWL

L-ONOR.

JEAN PIERRE FARRUGIA staqsa lill-Ministru tal-Finanzi u Kummerċ: Jista' l-Ministru jgħid għaliex inqata' d-dawl fi Triq ir- Repubblika l-Belt fis-26 ta' Lulju bejn it-8.00 a.m. u d-9.00 a.m.?

ONOR.

LEO BRINCAT: Mir-rekords li għandha l-korporazzjoni ma jirriżultax li kien hemm interruzzjnijiet fil-provvista ta' l-elettriku fi Triq ir- Repubblika, il-Belt Valletta, fid-data u l-ħin indikat mill-Onor.

Membru.

WIED IL-QLEJJA - XOGĦLIJIET

L-ONOR.

GEORGE PULLICINO staqsa lill-Ministru tal-Biedja u Sajd: B'riferenza għat-tweġiba għall-mistoqsija parlamentari numru 7247, jista' l- Ministru jispjega kif it-total tan-nefqa tah bħala "Lm1.3 miljun" filwaqt li l-breakdown huma ta' "Lm600,000 + Lm300,000 + Lm300,000"?

X'inhi d-diskrepanza ta' Lm100,000?

ONOR.

NOEL FARRUGIA: Billi l-istimi dettaljati tax-xogħol li hemm bżonn li jsir fl-1998 u l-1999 għandhom mhux iffinalizzati, il-Lm100,000 hija stimi għall-kontinġenza.

WIED IL-GĦAJN - PROĠETT

L-ONOR.

GEORGE PULLICINO staqsa lill-Ministru tal-Biedja u Sajd: Jista' l-Ministru jgħid x'konsultazzjoni saret u qed issir mal-Kunsill Malti għax-Xjenza u Teknoloija mill-ministeru jew Dipartiment ta' l- Agrikoltura fuq il-proġett ta' Wied il-Qlejja (Chadwick Lakes)?

Jista' l- Ministru jpoġġi fuq il-Mejda tal-Kamra kopja tal-korrispondenza li għaddiet bejn il-Ministeru jew Dipartiment ta' l-Agrikoltura u l-Kunsill Malti għax- Xjenza u Teknoloġija fuq dan il-proġett?

ONOR.

NOEL FARRUGIA: Id-Direttur ta' l-Agrikoltura kellu laqgħa maċ- Chairperson tal-Kunsill Malti għax-Xjenża u Teknoloġija dwar il-proġett ta' Wied il-Qlejja.

Wara id-Direttur ta' l-Agrikoltura u l-konsulenti mill- Istitut taċ-CIHEAM ta' Bari kellhom żewġ laqgħat ma' kumitat ad hoc imwaqqaf fi ħdan il-Kunsill Malti għax-Xjenza u Teknoloġija.

M'għaddiet ebda korrispondenza bejn id-Dipartiment ta' l-Agrikoltura u l-Kunsill Malti għax-Xjenza u Teknoloġija.

WIED IL-QLEJJA - PROĠETT

L-ONOR.

GEORGE PULLICINO staqsa lill-Ministru tal-Biedja u Sajd: Jista' l-Ministru jikkonferma li l-proġett li l-Ministeru u/jew Dipartiment ta' l-Agrikoltura qed jagħmel f'Wied il-Qlejja ġie approvat sabiex jitħallas mill-Gvern Taljan mill-protokol finanzjarju li dan il-gvern għandu ma' Malta?

Jista' jgħid meta ġie approvat dan il-proġett mill-Gvern Taljan?

L-ispiża kollha ta' Lm1.2 miljun se jħallasha il-Gvern Taljan jew parti minnha?

X'inhu l-ammont li se jħallas il-Gvern Taljan?

ONOR.

NOEL FARRUGIA: Nikkonferma li l-proġett li d-Dipartiment ta' l- Agrikolutra qed iwettaq f'Wied il-Qlejja ngħata parere posittivo mill-Gvern Taljan u għaldaqstant huwa mistenni li jitħallas mill-fondi tal-protokoll finanzjarju bejn il-Gvern ta' Malta u dak Taljan.

L-approvazzjoni formali qed tiġi negozjata.

Il-ħlas mill-fondi tal-protokoll isir skond il-proċedura stabilita fl- istess protokoll.

ITALJA - PROTOKOLL FINANZJARJU MA' MALTA

L-ONOR.

GEORGE PULLICINO staqsa lill-Vici Prim Ministru, Ministru għall-Affarijiet Barranin u ta' l-Ambjent.: B'riferenza gat-tweġiba għall-mistoqsija parlamentari numru 7408, jista' l-Viċi Prim Ministru jpoġġi fuq il-Mejda tal-Kamra kopja tas-sottomissjonjiet kollha li l-Gvern Malti ppreżenta lill-Gvern Taljan sabiex jiġu kkonsidrati bħala proġetti li jiġu ffinanzjati mill-protokoll Taljan, iżda li l-Gvern Taljan sas-16 ta' Lulju, 1997 ma kienx approva?

ONOR.

GEORGE VELLA: M'iniex tal-fehma li sottomissjonijiet li jservu ta' working documents, li jgħaddu bejn il-gvernijiet, għandhom jitpoġġew fuq il- Mejda tal-Kamra.

ŻGĦAŻAGĦ - STUDENT EXCHANGES

L-ONOR.

FRANCIS AGIUS staqsa lill-Ministru ta' l-Edukazzjoni u Kultura Nazzjonali: Jista' l-Ministru jikkonferma li t-tibdil ta' studenti (student exchange) fuq studju fuq l-ippjanar ġewwa Birmingham (UK) ġewx rifjutati li jmorru f'pajjiżi oħra Ewropej (eżempju l-Ġermanja) matul is-summer programme tagħhom u ġew mogħtija risposta li dan sar minħabba li Malta mhijiex iktar tikkonsidra li ssir membru sħiħ fl-Unjoni Ewropea?

ONOR.

EVARIST BARTOLO: Din il-mistoqsija ntbagħtet lill-Universita' u lill-kapijiet ta' dawk id-dipartimenti fi ħdan il-Ministeru tal-Edukazzjoni u Kultura Nazzjonali li jorganizzaw xi tip ta' exchange.

Jidher mit- tagħrif li rċevejna li ma ġiex organizzat exchange simili għal dak imsemmi fil-mistoqsija parlamentari.

Nitlob għaldaqstant lill-Onor.

Interpellant jispeċifika liema dipartiment jew istituzzjoni dan l-exchange jikkonċerna.

PULIZIJA - KONTROLL FIS-SEWQAN

L-ONOR.

FRANCIS AGIUS staqsa lill-Prim Ministru: Jista' l-Prim Ministru jgħid fiex waslu l-iżviluppi rigward iżjed kontroll fuq sewqan u xorb fit-toroq tagħna speċjalment bl-introduzzjoni tal-breathalyser?

ONOR.

ALFRED SANT: Nirriferi lill-Onor.

Interpellant għat-tweġiba li jien tajt għall-mistoqsija parlamentari numru 2573.

ENEMALTA - BORD

L-ONOR.

FRANCIS AGIUS staqsa lill-Ministru tal-Ġustizzja u Kunsilli Lokali: Jista' l-Ministru jagħti tweġiba għall-mistoqsija parlamentari numru 8000, ċioe' jista' jagti t-terms of reference li se jkollu r- rappreżentant tal-kunsilli lokali fuq il-Bord tal-Korporazzjoni Enemalta?

ONOR.

CHARLES MANGION: Ir-rappreżentant tal-kunsilli lokali fuq il-Bord tal-Korporazzjoni Enemalta se jkollu l-istess terms of reference bħad- diretturi l-oħra fuq l-istess bord bid-differenza li r-rappreżentant tal- kunsilli jkun interessat primarjament biex jara li l-interessi tal- kunsilli lokali vis-a vis il-korporazzjoni jkunu salvagwardati kif ukoll ittrattati fil-prespettiva tagħhom.

KUNSILL MALTI GĦAX-XJENZA U TEKNOLOĠIJA - IMPJEGATI

L-ONOR.

GEORGE PULLICINO staqsa lill-Ministru ta' l-Edukazzjoni u Kultura Nazzjonali: B'riferenza għat-tweġiba għall-mistoqsija parlamentari numru 6799 jista' l-Ministru jpoġġi fuq il-Mejda tal-Kamra it- tlett kuntratti ta' l-impjegati Dr Kenneth Saliba, Charles Saliba u Rosanni Schembri?

ONOR.

EVARIST BARTOLO: Tweġiba tingħata f'xi seduta oħra

KUNSILL MALTI GĦAX-XJENZA U TEKNOLOĠIJA - CO-ORDINATOR

L-ONOR.

GEORGE PULLICINO staqsa lill-Ministru ta' l-Edukazzjoni u Kultura Nazzjonali: B'riferenza għat-tweġiba għall-mistoqsija parlamentari numru 7751 jista' l-Ministru jgħid min se jkun l-Industry Applications Network Co-ordinator (part-time) mal-Kunsill Malti għax-Xjenza u Teknoloija?

ONOR.

EVARIST BARTOLO: L-għażla tan-Net Work Coordinator (part-time) ta' l-Industry Applications Network għadha qed tiġi ffinalizzata.

EDUKAZZJONI - GĦALLIEMA

L-ONOR.

BERTU PACE staqsa lill-Ministru ta' l-Edukazzjoni u Kultura Nazzjonali: Jista' l-Ministru jagħti din l-informazzjoni għal matul il- perijodu ta' bejn is-snin 1987-1995?

Kemm kien in-numru ta' għalliema u gradi oħra li mid-Dipartiment ta' l- Edukazzjoni ġew sekondati jew trasferiti gal ma' ministeri u jew korpi governattivi; f'liema skejjel kienu jgħallmu jew jagħtu s-servizz tagħhom; xi gradi kienu qabel ġew sekondati/trasferiti; u f'liema gradi qegħdin fil- preżent?

ONOR.

EVARIST BARTOLO: Jien informat li matul il-perijodu msemmi fil- mistoqsija, in-numru ta' għalliema u gradi oħra li mid-Dipartiment tal- Edukazzjoni, ġew sekondati jew trasferiti għal ma' ministeri u/jew korpi governattivi kien 64.

It-tagħrif l-ieħor mitlub mill-Onor.

Interpellant tpoġġa fuq il-Mejda tal- Kamra għall-qari aktar kmieni f'din is-seduta.

UNIVERSITA' - REVIŻJONI TA' KARTI

L-ONOR.

JEAN PIERRE FARRUGIA staqsa lill-Ministru ta' l-Edukazzjoni u Kultura Nazzjonali: Jista' l-Ministru jwieġeb il-mistoqsijiet parlamentari numri 7057 u 7825?

ONOR.

EVARIST BARTOLO: Ngħarraf lill-Onor.

Interpellant li tweġibiet għaż- żewġ mistoqsijiet li qed jirriferi għalihom ingħataw f'Seduta Nru. 112.

KUNSILLI LOKALI - AUDITED ACCOUNTS

L-ONOR.

TONY ABELA staqsa lill-Ministru tal-Ġustizzja u Kunsilli Lokali: Jista' l-Ministru jinforma lill-Kamra kemm-il kunsilli lokali ppreżentaw l-Audited Accounts għall-1996; kemm minn dawn ma sarux b'deficit; liema huma dawk li sal-lum ma ppreżentawx l-Audited Accounts għall-1996?

ONOR.

CHARLES MANGION: Jekk l-Onor.

Membru qed jirriferi għall-Audit Reports għas-sena finanzjarja li għalqet fil-31 ta' Marzu, 1996 u dawn tpoġġew fuq il-Mejda tal-Kamra nhar is-7 ta'Frar, 1997.

L-Audited Reports għas-sena finanzjarja li għalqet fil-31 ta' Marzu, 1997 għadhom deħlin u meta d-Direttur tal-Verifika jissottomettihom lil dan il- Ministeru dawn jitpoġġew fuq il-Mejda tal-Kamra skond il-provvedimenti ta' L-Artikolu 65 (6) ta' l-Att tal-1993 dwar Kunsilli Lokali.

DJAR - RABAT - GĦAJN QAJJED

L-ONOR.

TONY ABELA staqsa lill-Ministru tad-Djar: Jista' l- Ministru jinforma lill-Kamra kemm inxtraw postijiet mill-Housing Estate f'Ta' Gajn Qajjed, Rabat, Malta - flats u/jew djar; u kemm minn dawn sarilhom il-kuntratt u kemm għadhom fuq konvenju?

ONOR.

ALFRED PORTELLI: Fl-area ta' Għajn Qajjet Rabat saru dawn il- kuntratti u baqa' dawn il-konvenji: | |Kuntrat|Konvenj| | |ti |i | |Bużugrilla |26 |13 | |Old Slaughter |18 | - | |House | | | |Għeriexem |21 | 7 |

COMPANIES ACT 1995 - LIMITED LIABILITY COMPANIES

L-ONOR.

TONY ABELA staqsa lill-Ministru tal-Finanzi u Kummerċ: Jista' l-Ministru jinforma lill-Kamra kemm Limited Liability Companies li nħolqu qabel il-Companies Act 1995 aġġornaw il-Memorandum and Articles s'issa xahar b'xahar matul Jannar 1997 sa Lulju 1997?

ONOR.

LEO BRINCAT: Nixtieq ngħarraf lill-Onor.

Membru li n-numru ta' Limited Liability Companies li nħolqu qabel il-Companies Act, 1995 u li s'issa aġġornaw il-Memorandum and Articles tagħhom biex ikunu regolati bid- dispożizzjoni ta' l-imsemmi Att huma kif jidher hawn taħt:

|1997 |Numru | |Jannar |14 | |Frar |20 | |Marzu |52 | |April |63 | |Mejju |73 | |Ġunju |70 | |Lulju (1-29)|89 |

BDIEWA - SKEMA TA' GĦAJNUNA

L-ONOR.

TONY ABELA staqsa lill-Ministru tal-Biedja u Sajd: Jista' l-Ministru jinforma lill-Kamra xi skemi hemm preżentement għal għajnuna lill-bdiewa f'dawk li huma serer; sussidji ta' imgħax fuq self gal biedja; makkinarju tar-raba'; u drip irrigation system?

ONOR.

NOEL FARRUGIA: L-iskemi preżentement għal għajnuna lill-bdiewa dwar serer, sussidju ta' mgħax fuq self għal biedja, makkinarju tar-raba' u drip irrigation systems huma:

(1) Self sa Lm10,000 mill-Banek tal-Mid-Med u APS b'sussidju ta' 4.5% imħallas mill-gvern lill-bdiewa.

(2) Self sa Lm3,000 mill-Bank of Valletta b' sussidju ta' 3.5% imħallas mill-gvern lill-bdiewa.

Fil-preżent hemm xi ftit każi wkoll fejn il-gvern jagħti grants lill- bdiewa ta' 40% fuq serer, 50% fuq drip irrigation systems u 30% jew 40% fuq makkinarju tar-raba'.

MDC - FABBRIKI

L-ONOR.

TONY ABELA staqsa lill-Ministru ta' l-Affarijiet Ekonomiċi u ta' l-Industrija: Jista' l-Ministru jinforma lill-Kamra kemm kumpanniji/industrijalisti tterminaw jew ġie terminat lilhom kirjiet ta' fabbriki ta' l-MDC xahar b'xahar mill-1/1/97?

Fejn qegħdin l-istess fabbriki?

ONOR.

JOHN ATTARD MONTALTO: Mir-rekords ta` l-MDC kien hemm seba` kumpanniji\industrijalisti li tterminaw jew ġie tterminat lilom kirjiet ta` fabbriki ta` l-MDC.

Dawn huma mqssmin xhar b`xahar kif ġej:

|Frar |2 |Marsa\Kordi| | | |n | |Marzu |1 |Mosta | |Mejju |1 |Bulebel | |Gunju |1 |Kordin | |Lulju |2 |Bulebel\Hal| | | |Far |

SPORTS - GĦAQDIET SPORTIVI

L-ONOR.

JEAN PIERRE FARRUGIA staqsa lill-Ministru ta' l-Edukazzjoni u Kultura Nazzjonali: Jista' l-Ministru jirrispondi l-mistoqsijiet parlamentari numri 5837 u 7826?

ONOR.

EVARIST BARTOLO: Nirriferi lill-Onor.

Interpellant għat-tweġiba għall-mistoqsija parlamentari numru 5837 mogħtija f'Seduta Nru. 76.

TAXXI INTERNI - TAXPAYERS

L-ONOR.

TONY ABELA staqsa lill-Ministru tal-Finanzi u Kummerċ: Jista' l-Ministru jinforma lill-Kamra għar-rigward taxpayers reġistrati bin- numri 885560112, 885560013, 88559927, 885559828, 885559129, 885559630, 885559531 u 885559432, li huma familja waħda lkoll non-residents għaliex meta ngħata/inħareġ clearance mit-Tax Department Block 6 fl-14/11/1994 bin- numru 520/95 ir-refunds dovuti lill-persuni konċernati għadhom ma tħallsux; għaliex għadhom ma ħarġux l-assessments relattivi; meta hu maħsub li jinħarġu l-assessments għas-snin bażi 1988-1994; u meta hu maħsub li jitħallsu l-imsemmija refunds peress li skond riċevuti governattivi numri 069447 (Lm47), 069448 (Lm46), 069449 (Lm46), 069450 (Lm47), 069451 (Lm46), 069452 (Lm46), 069453 (Lm140), 069454 (Lm140) tħallsu lid-dipartiment l- ammonti ndikati fil-brackets u l-ammont dovut lura hu ta' kważi n-nofs?

ONOR.

LEO BRINCAT: Ma naħsibx li għandi nagħti dan it-tagħrif konfidenzjali.

Jekk l-Onor.

Interpellant huwa awtorizzat mit-taxpayer, allura t-tweġiba tingħata lilu privatament jew lill-amministratur tiegħu.

MINISTERU TAX-XOGĦLIJIET PUBBLIĊI U KOSTRUZZJONI - TAX REBATES/GRANTS

L-ONOR.

JEAN PIERRE FARRUGIA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jikkonferma li se jseħħu l- proposti kif imfissra f'mistoqsijiet parlamentari numri 7575 u 7816?

Jekk fl-affermattiv, meta?

ONOR.

CHARLES BUHAGIAR: M'għandi xejn x'inżid ma l-informazzjoni f'mistoqsijiet parlamentari numri 7575 u 7816.

ĦAL FAR - CIRCUIT RACING

L-ONOR.

JEAN PIERRE FARRUGIA staqsa lill-Ministru ta' l-Edukazzjoni u Kultura Nazzjonali: Jista' l-Ministru jirrispondi l-mistoqsijiet parlamentari numri 7413 u 7820?

ONOR.

EVARIST BARTOLO: Nirriferi lill-Onor.

Interpellant għat-tweġibiet għall-mistoqsijiet parlamentari numri 7413 u 7820 mogħtija f'din is-seduta.

GĦAWDEX - SERVIZZ ĊIVILI - ĦADDIEMA

L-ONOR.

JEAN PIERRE FARRUGIA staqsa lill-Prim Ministru: Jista' l- Prim Ministru jirrispondi l-mistoqsijiet parlamentari numri 7352 u 7821?

ONOR.

ALFRED SANT: Nirriferi lill-Onor.

Membru għat-tweġiba li tajt għall-mistoqsija parlamentari numru 7821 fit-30 ta' Lulju, 1997.

SPTAR SAN LUQA - DIPARTIMENT TA' L-EMERĠENZA

L-ONOR.

FRANCIS AGIUS staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jgid x'wassal għar- riżenja tal-Kap tad-Dipartiment ta' l-Emerġenza ġewwa l-Isptar San Luqa, Dr M. Tabone Vassallo?

X'inhuma l-pjani tal-Gvern sabiex ikompli jiżviluppa u jitjieb id-dipartiment kif ukoll xi training hemm previst għall-istaff f'dan id-dipartiment?

ONOR.

MICHAEL FARRUGIA: Dwar l-ewwel parti tal-mistoqsija nirriferi l- Onor Interpellant għar-risposta li kont tajt għall-mistoqsija parlamentari numru 6886.

Dwar it-tieni domanda nikkonferma li l-Gvern għadu għaddej bil-pjan tiegħu biex jiżviluppa u jirrendi iżjed effiċjenti d-Dipartiment ta' l- Emerġenza.

Għal dan il-għan qegħdin jitfasslu pjanijiet għal taħriġ intensiv ta' l-istaff ta' dan id-dipartiment.

THE TIMES - RAPPORT

L-ONOR.

FRANCIS AGIUS staqsa lill-Ministru tal-Finanzi u Kummerċ: B'riferenza għar-rapport li deher f'The Times tat-28/7/97 paġni 24 u 25, fejn ġie deskritt li tmien familji f'Għawdex m'għandhomx dawl, jista' l- Ministru jagħti l-verżjoni uffiċjali ta' kif qed jintlaqtu u x'qed isir favur dawn in-nies?

ONOR.

LEO BRINCAT: Mir-rekords li għandha l-korporazzjoni għadha ma saret l-ebda talba formali għall-provvista ta' dawl lill-familji ndikati mill- Onor. Membru.

Fil-fatt il-familji għamlu enquiries verbali u meta l-uffiċjali tal- korporazzjoni għamlu nvestigazzjonijiet sabiex jaraw kif tkun tista' tintlaqa' din it-talba sabu li l-eqreb linji eżistenti ta' l-elettriku kienu mas-640 metru bogħod.

Il-korporazzjoni qiegħda tħejji stimi għall-high tension source u għal- low tension extension neċessarji sabiex tkun ikkalkolata l-ispiża neċessarja sabiex is-servizz ta' l-elettriku jkun jista' jingħata.

Meta ssir it-talba formali mill-familji kkonċernati l-korporazzjoni tagħtiha l- konsiderazzjoni meħtieġa.

MOSTA - GĦALQA

L-ONOR.

ANĠLU FARRUGIA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid xi proċeduri saru biex għalqa ta' circa nofs tomna li tinħadem bi qbiela minn persuna mill-Mosta li d- dettalji tagħha qed jintbagħtu separatament li tagħha qed nibgħat separatament ritratti riċenti meta kienet għadha tinħadem, spiċċat formanti bi żvilupp, bini u pavimentar kif jidher ukoll bir-ritratti riċentissimi fejn meta mar il-persuna biex jaħdem l-għalqa dan litterament ma sabhiex hemm?

Jista' l-Ministru jgħid x'rimedju se jingħata lil din il-persuna li minn dejjem kien iħallas il-qbiela lill-Knisja u issa lill-Joint Office?

ONOR.

CHARLES BUHAGIAR: Nitlob lill-Onor.

Interpellant jagħmel din il- mistoqsija lill-Ministru konċernat.

WSC - KAŻ B'REF.

L-ONOR.

ANĠLU FARRUGIA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid għaliex kont ta' l-elettriku u ilma (Ref 623/25477 datat 13/9/94) fuq isem l-anzjan mill-Mosta li d-dettalji tiegħu qed jintbagħtu separatament u li jidher li kien hemm żball fuq il- kont ta' l-elettriku għas-snin 1989, 1990 u 1991 meta dak iż-żmien kien hemm boycott għall-ħlas tal-kontijiet kif ordnat mill-ex mexxej tal-MLP K. Mifsud Bonnici u li dawn sussegwentement tħallsu, baqa' joħroġ u jidher fil- kontijiet riċenti fejn hemm arretrati ta' Lm139 circa meta dan illum ma hux dovut?

Jista' l-Ministru jara li din il-kwestjoni tiġi rimedjata minnufih u fl-interess ukoll ta' dan l-anzjan li llum huwa bed-ridden.

ONOR.

CHARLES BUHAGIAR: Wara investigazzjoni li saret mill-Korporazzjoni tas-Servizzi ta' l-ilma irriżulta illi l-każ jikkonċerna konsum ta' l- elettriku.

Nifhem illi uffiċjali tal-Korporazzjoni Enemalta qegħdin jistħarrġu il-każ u għalhekk nitlob lill-Onor.

Interpellant biex jagħmel il- mistoqsija lill-Ministru konċernat.

REĠISTRU PUBBLIKU - TFAL B'UNKNOWN FATHERS

L-ONOR.

JOE CASSAR staqsa lill-Ministru tal-Finanzi u Kummerċ: B'riferenza għall-mistoqsija parlamentari numru 7210 u t-tweġiba mogħtija fis-Seduta Nru. 92 tal-11 ta' Lulju, jista' l-Ministru jgħid minn fejn jinkiseb it-tagħrif (mitlub mill-Onor.

Karl Chircop), jekk hux l-Uffiċċju ta' l-Istatistika fil-pubblikazzjoni abstract jew fid-Demographic Review?

ONOR.

LEO BRINCAT: It-tagħrif mitlub mill-Onor.

Interpellant jidher fid- Demographic Review ippubblikat mill-Uffiċċju Ċentrali ta' l-Istatistika.

KALAXLOKK - ĦADDIEMA

L-ONOR.

JOE CASSAR staqsa lill-Ministru ta' l-Affarijiet Ekonomiċi u ta' l-Industrija: Jista' ll-Ministru jgħid jekk il-ħaddiema ta' Kalaxlokk humiex se jieħdu parti mill-qliegħ, li din tista' tagħmel mix- xogħol li qed isir u se jsir f'Wied il-Qlejja, barra l-paga?

ONOR.

JOHN ATTARD MONTALTO: Il-kumpannija Kalaxlokk Co Ltd hija kumpannija kummerċjali u topera bħala tali.

Il-proġett ta` Wied il-Qlejja huwa parti minn sensiela ta` proġetti pjanati mill-istess kumpannija u għalhekk wieħed irid jara l-qliegħ u t-telf ta` l-ażjenda kollha u mhux skond l-operazzjonijiet individwali.

Ma naħsibx li l-Onor.

Interpellant qiegħed jissuġġerixxi li meta jkun hemm it-telf iġorru l-kumpannija u meta jkun hemm qliegħ jekk ikun hemm jitqassam bejn dawk il-ħaddiema li ħadmu fuq dan il-proġett.

SAĦĦA - OPERAZZJONIJIET

L-ONOR.

JOE CASSAR staqsa lill-Ministru tas-Saħħa, Kura ta' l-Anzjani u Affarijiet tal-Familja: B'riferenza għall-mistoqsija parlamentari numru 7863 dwar in-numru ta' nies li qed jistennew biex isirilhom knee u/jew hip replacements, jista' l-Ministru jgħid kemm hemm konsulenti/professuri/tobba li jagħmlu dawn l-operazzjonijiet?

ONOR.

MICHAEL FARRUGIA: Il-konsulenti li jagħmlu knee u/jew hip replacement huma:

Mr C.Apap Bologna Mr A. Bernard Mr C.Grixti Mr C.Sciberras Mr A.Zammit Maempel

Is-Senior Registrars li jagħmlu dawn l-operazzjonijiet huma:

Mr J.Casha Mr R.Gatt

VETTURI LIĊENZJATI

L-ONOR.

JOE CASSAR staqsa lill-Ministru għat-Trasport u Portijiet: Jista' l-Ministru jgħid kemm vetturi huma liċenzjati biex jidħlu l-Belt?

Kemm minn dawn huma karozzi privati tar-residenti tal-Belt?

ONOR.

JOE DEBONO GRECH: Jiena nformat li n-numru ta` vetturi liċenzjati biex jidħlu l-Belt huwa 46,969.

Minn dawn 2,465 huma karozzi privati ta` residenti tal-Belt.

GĦAWDEX - RAS IL-ĦOBŻ

L-ONOR.

JOE CASSAR staqsa lill-Ministru ta' l-Edukazzjoni u Kultura Nazzjonali: B'riferenza għall-mistoqsija parlamentari numru 8038 dwar survey ħażin li sar mill-Awtorita' Marittima f'Ras il-Ħobż, Għawdex, jista' l-Ministru jgħid jekk id-Dipartiment tal-Mużewijiet kienx involut f'xi ħidma f'dan il-post?

ONOR.

EVARIST BARTOLO: Ngħarraf lill-Onor.

Interpellant li d-Dipartiment tal-Mużewijiet sal-lum għadu ma kienx involut fil-ħidma fuq Ras il-Ħobż, Għawdex.

GĦAQDIET VOLONTARJI - SERVIZZ FIL-ĦABS

L-ONOR.

CARMELO ABELA staqsa lill-Prim Ministru: Jista' l-Prim Ministru jgħid kemm hemm għaqdiet volontarji li qed jagħtu s-servizz tagħhom fil-ħabs, u min huma?

ONOR.

ALFRED SANT: Ninsab informat li fil-preżent hemm 17-il għaqda volontarja li qed jagħtu s-servizz tagħhom fil-Ħabs.

Dawn l-għaqdiet huma : -

Anglican Church Church of Scotland Dar it-Tama Evangelical Alliance FGBMFI Independent group of Volunteers Islamic Call of Society Kummissjoni Djoċesana Żagħżagħ Laboratorju tal-Paċi Maranatha Group Mid-Dlam għad-Dawl Mixja Neo-Katekumenali MUSEUM Prison Fellowship Sisters of Mother Theresa Tiġi Saltnatek Women of Christ

ĦABS ĊIVILI - RELAPSERS

L-ONOR.

CARMELO ABELA staqsa lill-Prim Ministru: Jista' l-Prim Ministru jgħid kemm fl-aħħar tliet snin minn dawk li ħadu l-probation kienu dawk li reġgħu daħlu l-ħabs (relapsers)?

ONOR.

ALFRED SANT: Ninsab informat li ma tinżammx statistika dwar it-tip ta' tagħrif mitlub mill-Onor.

Interpellant.

GĦAWDEX - ĊITTADELLA - ĦRUQ TA' NAR

L-ONOR.

MICHAEL BONNICI staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid x'kien il-parir tad- Dipartiment tal-Mużewijiet għar-rigward il-ħruq tan-nar minn fuq iċ- Ċittadella t'Għawdex fl-okkażjoni tal-festa li kien hemm xi jiem ilu?

ONOR.

EVARIST BARTOLO: Id-Dipartiment tal-Mużewijiet dejjem jopponi l- użu ta' siti storiċi għall-ħruq ta' splużivi perikolużi waqt festi pubbliċi jew reliġjużi, iżda ma jsib l-ebda oġġezzjoni għal logħob tan-nar li mhumiex ta' periklu għall-istess bini storiku.

Fil-fatt għal numru ta' snin id-Dipartiment tal-Mużewijiet ta permess sabiex xi logħob tan-nar, magħrufin bħala fukrelli (Roman Candles), jinxtelu minn fuq iċ-Ċittadella t'Għawdex.

Dan il-permess inħareġ għaliex dan it-tip ta' nar ma jippreżenta l-ebda riskju għall-bini storiku.

Fl- istess permess id-Dipartiment dejjem jinsisti li l-ħruq tan-nar jiġi mħares mill-pulizija sabiex jaċċertaw li l-ebda tip ta' logħob tan-nar ma jintuża fil-lokal waqt din l-okkażjoni.

DJAR - SUSSIDJU FUQ KERA

L-ONOR.

JOSE' HERRERA staqsa lill-Ministru tad-Djar: Jista' l- Ministru jgħid għalfejn persuna li ishma qed jintbagħat separatament kienet tibbenifika minn sussidju fuq il-kera fis-sens li kienet tħallas Lm66 fis- sena minflok Lm220 fis-sena, u issa li l-qagħda finanzjarja tagħha ippeġġorat ruħha stante li miet żewġha u bintha m'għadhiex tgħix magħha u qed ikollha tħallas Lm198 fis-sena?

ONOR.

ALFRED PORTELLI: Jien informat illi s-sussidju tal-kera tal- persuna ndikata jinħadem skond l-Avviż 202.

Meta saret l-aħħar reviżjoni, d-dħul tagħħa u ta' bintħa (għax il-kera qiegħed fuq isimhom it-tnejn) kien tali li l-kera ssussidjata ġiet Lm198.

Jekk issa verament bintha m'għadhiex toqgħod fil-post, għandha tavża lid- dipartiment b'danu tipprovvdi dokumenti li juru d-dħul tagħha.

Il-kera wara jiġi rivedut skond dan id-dħul."

QORTI - SAHRA

L-ONOR.

JOSE' HERRERA staqsa lill-Ministru tal-Ġustizzja u Kunsilli Lokali: Jista' l-Ministru jgħid għaliex numru sostanzjali ta' ħaddiema l- Qorti ġew awtorizzati jaħdmu l-overtime, dan l-overtime ħadmuh pero' d- Direttur tal-Qorti, ddeċida li m'għandhomx jitħallsu tiegħu?

Jista' l- Ministru jintervjeni biex issir ġustizzja magħhom?

ONOR.

CHARLES MANGION: Nitlob lill-Onor.

Membru jkun aktar speċifiku għal- liema ħaddiema qiegħed jirriferi, għaliex jiena nformat li d-Direttur Ġenerali tal-Qorti ma ħa l-ebda deċiżjoni biex xi ħaddiema ma jitħallsux ta' l-overtime li ħadmu.

MINISTERU TAS-SIGURTA' SOĊJALI - STAFF

L-ONOR.

MICHAEL BONNICI staqsa lill-Ministru tal-Ħarsien Soċjali: Jista' l-Ministru jgħid kif ġie rikostitwit l-istaff fil-Ministeru tas- Sigurta' Soċjali minn Novembru 1996 'il hawn?

Kien hemm xi riżenji mill- uffiċini?

Min kienu dawk li rriżenjaw?

F'liema dipartiment kienu qabel is- secondment tagħhom mad-Dipartiment tas-Sigurta' Soċjali?

F'liema dipartiment reġgħu marru?

X'kienet ir-raġuni tar-riżenja?

ONOR.

EDWIN GRECH: Naħseb li l-Onor.

Interpellant qiegħed jirriferi għall-Ministeru tal-Ħarsien Soċjali u mhux għall-Ministeru tas-Sigurta' Soċjali li attwalment ma jeżistix.

Jekk dan hu l-każ, infakkru li dan il- Ministeru nħoloq wara li f'Ottubru li għadda nbidel il-Gvern.

Parti minn dan il-Minsteru ġdid (tal-Ħarsien Soċjali) qabel kienet tifforma parti mill- Ministeru għall-Iżvilupp Soċjali u l-parti l-oħra kienet tifforma parti mill-Ministeru ta' l-Edukazzjoni u Riżorsi Umani.

Għaldaqstant ma nistax nifhem la x'irid ifisser bil-kliem "kif ġie rikostitwit l-istaff fil- Ministeru" u lanqas għall-liema "uffiċini" qed jirriferi.

Min-naħa l-oħra lanqas hu ċar jekk hux qed jirriferi għal Ministeru per se jew/u għad- dipartimenti u/jew organizazzjonijiet oħra li jaqgħu taħtu.

Per eżempju f'mument jirreferi għall-"Ministeru tas-Sigurta' Soċjali" u f'mument ieħor (u prattikament fuq l-istess ħaġa) jirriferi għad-"Dipartiment tas-Sigurta' Soċjali".

RAĦAL ĠDID - TRIQ MONSINJUR FRANĠISKU XUEREB

L-ONOR.

SANDRO SCHEMBRI ADAMI staqsa lill-Ministru tal-Ġustizzja u Kunsilli Lokali: Jista' l-Ministru jgħid jekk Triq Monsinjur Franġisk Xuereb, f'Raħal Ġdid, li tinsab fi stat diżastruż taqax taħt ir- responsabbilta' tal-Kunsill Lokali ta' Raħal Ġdid jew tad-Dipartiment tax- Xogħlijiet u Kostruzzjoni?

Jekk f'każ ta' l-aħħar, jista' l-Ministru jieħu ħsieb biex mill-aktar fis possibbli jsiru għall-inqas it-tiswijiet meħtieġa biex ir-residenti ma jkomplux ibatu mill-inkonvenjenti preżenti fosthom ħsarat lil vetturi tagħhom u l-aċċidenti li jsiru?

ONOR.

CHARLES MANGION: Ninforma lill-Onor.

Interpellant li peress li Triq Monsinjur Franġisk Xuereb trid tiġi rikostruwita taqa' taħt ir- responsabbilita' tax-Xogħlijiet Pubbliċi u Kostruzzjoni.

Għaldaqstant mhux il-kompitu tiegħi li nirrispondi għat-tieni parti tal- mistoqsija.

U.E. - SĦUBIJA TA' MALTA

L-ONOR.

JOE BORG staqsa lill-Vici Prim Ministru, Ministru għall- Affarijiet Barranin u ta' l-Ambjent.: Issa li għaddiet kważi sena minn meta l-Gvern Malti ssospenda l-applikazzjoni ta' Malta għas-sħubija fl- Unjoni Ewropea u beda xi diskussjonijiet għat-twaqqif ta' relazzjonijiet mill-eqreb ma' l-Unjoni Ewropea, jista' l-Viċi Prim Ministru jgħid jekk saritx it-talba da parti tal-Gvern Malti sabiex Malta tibda tiġi mistiedna tassoċja ruħha mad-dikjarazzjonijiet ta' l-Unjoni Ewropea fil-kontest tal- politika estera u ta' sigurezza komuni tagħha u, f'każ li saret, jekk din it-talba ġietx milqugħa, ġaladarba kien hemm mill-inqas żewġ dikjarazzjonijiet (waħda dwar l-iżviluppi fis-Sudan tal-25 ta' Lulju, 1997 u l-oħra dwar ir-Repubblika Federali Jugoslava tal-31 ta' Lulju, 1997) riċenti magħmula mill-Unjoni Ewropea fejn Malta ma dehritx ma' pajjiżi li assoċjaw ruħhom mad-dikjarazzjoni magħmula?

ONOR.

GEORGE VELLA: Bħalma jaf l-Onor.

Interpellant, il-kriterju biex pajjiż jassoċja ruħu mad-dikjarazzjonijiet ta' l-Unjoni Ewropea fil-kuntest tal-politika estera u ta' sigurezza komuni, hu li jkun membru jew kandidat biex ikun membru.

Il-posizzjoni ta' Malta ma tbiddlitx mill-aħħar interpellanza fuq din il-materja ta' l-Onor.

Membru.

Għaldaqstant, il- Gvern ma ħassx il-ħtieġa li jagħmel talba.

ENERGY CHARTER TREATY

L-ONOR.

JOE BORG staqsa lill-Ministru tal-Finanzi u Kummerċ: In vista tal-fatt li l-ewwel Energy Charter Treaty li tiegħu Malta hija firmatarja aktarx jiġi fis-seħħ fil-viċin peress li diġa' hemm 25 ratifika mit-30 ratifika rikjesta skond it-trattat, jista' l-Ministru jgħid jekk Malta hijiex fost il-25 pajjiż li diġa' irratifikaw it-trattat, u jekk le meta għandu l-ħsieb jirratifika dan it-trattat il-Gvern Malti?

Jista' l- Viċi Prim Ministru jgħid in oltre jekk sarux it-tħejjijiet kollha neċessarji sabiex il-provvedimenti ta' dan it-trattat ikunu jistgħu jiġu esegwiti minn Malta?

ONOR.

LEO BRINCAT: Nitlob lill-Onor.

Interpellant jagħmel il-mistoqsija tiegħu lill-Ministru kkonċernat.

PULIZIJA - GĦASSA TAL-ĦAMRUN

L-ONOR.

TONIO BORG staqsa lill-Prim Ministru: Jista' l-Prim Ministru jgħid fuq liema akkużi ġie sospiż Surġent tal-Pulizija mill-għassa tal-Ħamrun?

Dan hu l-istess persuna li ma kienx jilbes l-uniformi għaliex drapp ma' kienx hemm biex jilbes waħda?

ONOR.

ALFRED SANT: Ninsab informat illi hemm proċeduri kriminali pendenti quddiem il-Qorti dwar dan il-każ.

Ninsab informat ukoll li l-akkużat hu l-istess persuna li saret riferenza għaliha fit-tweġibiet għall-mistoqsijiet parlamentari numri 4930 u 6906.

ĦABS ĊIVILI - DROGA

L-ONOR.

TONIO BORG staqsa lill-Prim Ministru: Jista' l-Prim Ministru jgħid kemm-il darba nstabet droga fil-Ħabs, xahar b'xahar mill- 1.1.97?

ONOR.

ALFRED SANT: Ninsab informat li n-numru ta' kemm-il darba nstabet droga fil-ħabs, xahar b'xahar mill-1 ta' Jannar, 1997 hu kif jidher hawn taħt ;

|Jannar |1 | |Frar |2 | |Marzu |xejn | |April |1 | |Mejju |1 | |Ġunju |xejn | |Lulju |2 |

ĦABS ĠDID - UNITS

L-ONOR.

TONIO BORG staqsa lill-Prim Ministru: Jista' l-Prim Ministru jgħid meta huwa ppjanat li jitlestew is-segwenti units fil-bini tal-ħabs il-ġdid female division; administration block; u remand prisoners' division?

ONOR.

ALFRED SANT: Jien informat li, jekk ma jinqalax dewmien mhux mistenni, hu maħsub li x-xogħol fuq il-Female Section jitlesta għal nofs is- sena 1998 filwaqt li l-kumplament tal-bini hu maħsub li jitlesta sa l-aħħar tas-sena 1999.

FURJANA - XAGĦRA

L-ONOR.

SANDRO SCHEMBRI ADAMI staqsa lill-Prim Ministru: Jikkonferma l-Prim Ministru illi x-Xagħra tal-Furjana mhux se tinbena jew tintmiss fid-dawl ta' l-ispekulazzjonijiet fil-gazzetti?

ONOR.

ALFRED SANT: Filwaqt li nirriferi lill-Onor Membru għat-tweġiba li kont tajt fl-14 ta' Lulju, 1997 għall-mistoqsija parlamenatri numru 7351 nikkonferma li l-ispekulażżjonijiet dwar bini ta' djar fix-Xagħra tal-Floriana huma bla bażi u nfondati.

FURJANA - KAŻIN TAL-BRIGATA LABURISTA

L-ONOR.

SANDRO SCHEMBRI ADAMI staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid x'qiegħed iżomm milli jsir it-tħallib tal-bitħa tal-Każin tal-Brigata Laburista tal-Furjana li hu proprjeta' tal-Gvern u li ġie mwiegħed ukoll minn ministru partikolari lill- Kumitat ta' dan il-każin u li s'issa għadu ma sarx?

Meta se jinbeda x- xogħol?

ONOR.

CHARLES BUHAGIAR: Ix-xogħol rikjest jirrikjedi ferm aktar mit- tħallib tal-bitħa.

Id-Dipartiment ta' l-Artijiet qed jiġi kkonsultat fuq din it-talba.

WIED IL-GĦAJN - TRIQ IL-QREMPUĊ

L-ONOR.

CARMELO ABELA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid meta Triq il-Qrempuċ, f'Wied il- Għajn - l-biċċa minnha li hija magħluqa - se tiġi tinfed u rranġata?

Jista' l-Ministru jgħid meta Triq il-Mintba, f'Wied il-Għajn se tiġi mogħtija t-tarmac minħabba li ilha għal diversi snin mitluqa fl-istat oriġinali tagħha?

ONOR.

CHARLES BUHAGIAR: Qed jittieħdu passi biex parti mill-proprjeta' li qed tagħlaq Triq il-Qrempuċ isirilha survey sabiex tista tinxtara bl- expropriation u t-triq tkun tista tinfetaħ.

Fil-każ ta' Triq il-Mintba l-asfaltar ta' din it-triq isir skond il- prijoritajiet tax-xogħol fil-lokal.

TELEMALTA - PROMOZZJONIJIET

L-ONOR.

CARMELO ABELA staqsa lill-Ministru mingħajr Portafoll fl- Uffiċċju tal-Prim Ministru: Jista' l-Ministru jippubblika r-riżultati ta' l-eżerċizzju tal-promozzjonijiet li sar fil-Korporazzjoni Telemalta fl- 1989/90?

Dawn il-punteġġi huma mitlubin skond il-kriterji li ntużaw flimkien mat-total ta' kull individwu?

ONOR.

JOE MIZZI: Meta kont fl-Oppożizzjoni kemm-il darba għamilt talbiet biex jiġu ppubblikati r-riżultati jew ningħata kopja tar-riżultati tal-promozzjonijiet tal-1989/90.

Imma l-Ministri responsabbli qatt ma laqgħu din it-talba.

Jien għadni tal-istess fehma li huwa dritt tal- ħaddiema tat-Telemalta li jingħataw l-informazzjoni b'mod speċjali jekk jidher ċar li kien hemm xi inġustizzji.

Għaldaqstant poġġejt fuq il-Mejda tal-Kamra kopja tar-riżultati kollha tal-eżerċizzju tal-promozzjonijiet li saru fl-1989/90 aktar kmieni f'din is-seduta.

Ma' dan inżid ngħid li minn għada dawn ikunu għad-dispożizzjoni tal- ħaddiema fit-taqsima tal-personnel tal-Korporazzjoni Telemalta.

PIETA' - BANK

L-ONOR.

SANDRO SCHEMBRI ADAMI staqsa lill-Ministru tal-Finanzi u Kummerċ: Jista' l-Ministru jgħid meta se jiġi kkonsidrat attwalment li jkun hemm bank kummerċjali fl-akkwati tal-Pieta' - G'Mangia?

ONOR.

LEO BRINCAT: Il-post indikat mill-Onor.

Membru qed jkun ikkonsidrat flimkien ma' nħawi oħra.

Il-prerogattiva xorta waħda tibqa tal-banek kummerċjali nfushom.

ĦAMRUN - ZEBRA CROSSING

L-ONOR.

SANDRO SCHEMBRI ADAMI staqsa lill-Ministru għat-Trasport u Portijiet: Jista' l-Ministru jgħid x'deċiżjoni ħadet jew se tieħu l- Awtorita' dwar it-Trasport Pubbliku biex issir zebra crossing bid-dwal quddiem id-Dealer Reġina, Qormi Rd, Ħamrun?

ONOR.

JOE DEBONO GRECH: Jiena nformat li fit-30 ta' Mejju il-Bord għall- Kontroll tat-Traffiku nforma lill-Kunsill Lokali tal-Marsa li m'għandux oġġezzjoni li ssir zebra crossing bid-dawl (pelican crossing) quddiem ir- Regina Auto Dealer Qormi Road, Marsa u talab lill-kunsill biex jibgħat l- pjanti neċessarji għall-approvazzjoni tal-bord.

PULIZIJA - ORGANIZZAZZJONIJIET KRIMINALI

L-ONOR.

JOE PSAILA SAVONA staqsa lill-Prim Ministru: Jista' l-Prim Ministru jgħid x'passi ttieħdu minn dan il-Gvern biex organizzazzjonijiet kriminali ma jitħallewx jużaw pajjiżna bħala ċentru ta' money laundering?

ONOR.

ALFRED SANT: Mill-aspett ta' koordinazzjoni bilaterali bejn pajjiżi ta' madwar il-Mediterran kien hemm diġa' ftehim mal-Libja u l- Italja dwar il-ġlieda kontra t-traffikar tad-drogi u kriminalita' organizzata.

Dan l-aħħar ġie ffirmat ftehim simili ma' l-Eġittu.

Ġew konklużi wkoll taħdidiet dwar ftehim f'dan ir-rigward ma' Ċipru u l-Iżrael, liema ftehim għandu jiġi ffirmat f'data li għadha trid tiġi ffissata.

Qed isiru taħdidiet ma' pajjiżi oħra madwar il-Mediterran biex jintlaħaq ftehim simili.

Dawn it-taħdidiet bilaterali qed isiru ma' Spanja, mat-Tuneżija, mat-Turkija u mal-Marokk.

Għal dak li jirrigwarda l-pulizija hemm unit apposta fil-korp li qed taħdem mal-Bank Ċentrali u banek oħra biex ikun hemm koordinazzjoni f'dak li huma investigazzjonijiet dwar money laundering.

SKEJJEL - ŻEJTUN - BOUNDARY WALL

L-ONOR.

JOE PSAILA SAVONA staqsa lill-Ministru ta' l-Edukazzjoni u Kultura Nazzjonali: B'riferenza għax-xogħol li qed isir fuq il-boundary wall ta' l-iskola primarja taż-Żejtun li kien magħmul minn ġebel tal-qawwi, b'ċertu ġost u li kellu wkoll xi rqajja li kellhom bżonn jinbidlu, jista' l- Ministru jgħid x'fettillu d-Dipartiment ta' l-Edukazzjoni jwaqqa' dan kollu biex itella' ħajt ieħor ċas ċas bla ġost ta' xejn u wkoll minn ġebel tal- franka li żgur mhux forsi se jkollu jerġa' jinbidel minn hawn u ftit ieħor?

ONOR.

EVARIST BARTOLO: Tweġiba tingħata f'xi seduta oħra

WIED IL-GĦAJN - CULVERTS

L-ONOR.

JOE PSAILA SAVONA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid meta tnaddfu l-aħħar il- culverts li jilqgħu l-ilmijiet tax-xita li qed jikkawżaw għargħar fit-toroq San Gwakkin, La Sengle u l-inħawi f'Wied il-Għajn kull meta tagħmel daqsxejn xita sew?

Billi dawn il-culverts minn żmien għal żmien ikun jenħtieġilhom maintenance u tiswija, tista' tingħatalhom attenzjoni minnufih qabel ma jidħol aktar l-istaġun xitwi?

ONOR.

CHARLES BUHAGIAR: Peress illi l-culverts imsemmija jaqgħu taħt ir- responsabbilta' tal-kunsill lokali, nitlob l-Onor.

Interpellant jagħmel din il-mistoqsija lill-Ministru kkonċernat.

QRATI - MULTI

L-ONOR.

JOE PSAILA SAVONA staqsa lill-Ministru tal-Ġustizzja u Kunsilli Lokali: Jista' l-Ministru jgħid x'inhi r-raġuni li l-Qorti qed tibgħat ittra uffiċjali li qed jiswew liċ-ċittadini Lm2.85c kull waħda, biex din tkun tista' tiġbor il-ħlas ta' multi dovuti?

Ma jaħsibx il- Ministru li qabel ma tintbagħat ittra uffiċjali, tista' tintbagħat ittra ordinarja li ma ddaħħalx liċ-ċittadin fi spejjeż li jistgħu jiġu evitati u ittra uffiċjali tintbagħat biss jekk din tiġi njorata?

Ma jaħsibx il- Ministru li dan jista' jindika li l-Gvern qed japprofitta ruħu biex minflok jieħu dak li hu dovut lilu qed jieħu dan għal aktar minn nofs darba oħra?

ONOR.

CHARLES MANGION: Qabel ma tintbagħat l-ittra uffiċjali, l-individwu konċernat ikun diġa' rċieva l-avviż biex jidher quddiem il-Kummissarju tal- Ġustizzja u jinjorah.

Meta għal xi żmien kienet tintbagħat ittra ordinarja din ukoll kienet tiġi njorata.

Mhux sew li l-impjegati tal-qorti jinħlew fi proċeduri amministrattivi li ma jwasslu mkien.

L-ittra uffiċjali qed tintbagħat biex min jibqa' ma jħallasx il-multa l-Qorti tkun tista' tgħaddi għal proċeduri oħra kontemplati fil-liġi nkluż il-ħruġ ta' mandat ta' sekwestru.

ŻEJTUN - DISTRIBUZZJONI TA' L-ELETTRIKU

L-ONOR.

JOE PSAILA SAVONA staqsa lill-Ministru tal-Finanzi u Kummerċ: Jista' l-Ministru jgħid x'inhi r-raġuni li wara x-xita ta' 23 ta' Awissu u l-ħsarat li din ġabet magħha, it-tiswijiet fid-distribuzzjoni ta' l- elettriku għal Triq Anton Buttigieg u l-inħawi tagħha fiż-Żejtun ħadu mis- 6.00 a.m. sa 10.00 p.m.?

Ma jaħsibx il-Ministru li kienet x'kienet il- ħsara, 16-il siegħa huma wisq?

X'passi qed jittieħdu biex dawn il-ħsarat ma jerġgħux jiġu kkaġunati wara l-inżul ta' ftit xita u jekk dawn jergġħu, x'beħsiebu jsir biex dan id-dewmien ma jirrepetix ruħu?

ONOR.

LEO BRINCAT: Il-maltemp fit-23 ta' Awissu kkawża diversi interruzzjonijiet fuq is-sistema tal-vultaġġ għoli kif ukoll ħsara fil- Power Station ta' Delimara.

Din ta' l-aħħar kompliet tiggrava s- sitwazzjoni u, minħabba f'hekk, il-provvista ta' l-elettriku ħadet xi ftit fit-tul biex terġa' tiġi għan-normal.

Il-korporazzjoni kontinwament tara kif ittejjeb il-mezzi tagħha biex dejjem ikun aħjar is-servizz lill- konsumatur.

ISTITUT TA' L-ISTUDJI TURISTIĊI - LAUNDRY

L-ONOR.

JOE PSAILA SAVONA staqsa lill-Ministru tat-Turiżmu: Billi jidher li l-Housekeeping Section fi ħdan l-Istitut ta' l-Istudji Turistiċi qed tkun mgħobbija b'xogħol u ħasil ta' ħwejjeġ minn sorsi barranin, u fuq dan qed ikun hemm ħafna oġġezzjonijiet minn staff tas-sezzjoni, kif ukoll kwestjonijiet mal-watchmen li suppost jikkontrollaw x'jidħol u x'joħroġ fl- istitut?

Meta se jinqata' dan l-abbuż?

ONOR.

KARMENU VELLA: Ninsab informat li m'hu qed isir l-ebda ħasil ta' ħwejjeġ minn sorsi barranin fil-laundry ta' l-Istitut ta' l-Istudji Turistiċi.

Nitlob lill-Onor Interpellant biex jgħaddi l-informazzjoni kollha li għandu biex jekk hemm xi abbuż jittieħdu passi.

DJAR - KAŻ TA' PERSUNA

L-ONOR.

SANDRO SCHEMBRI ADAMI staqsa lill-Ministru tad-Djar: Jista' l-Ministru jgħidli jekk il-każ tal-persuna li d-dettalji tagħha qed nitbgħathom separatament ġiex solvut?

ONOR.

ALFRED PORTELLI: Jien informat li lill-applikanta ndikata, riċentament ġie offrut post ġdid il-Belt iżda hi rrifjutat peress li ma tixtieqx tmur f'dik l-area tal-Belt."

PULIZIJA - REATI

L-ONOR.

TONIO BORG staqsa lill-Prim Ministru: Jista' l-Prim Ministru jgħid għaliex il-Pulizija mhux qed toħroġ press statements dwar twettieq ta' reati serji?

Kemm-il darba ħarġu stqarrijiet simili xahar b'xahar mill-1.1.97?

ONOR.

ALFRED SANT: Ninsab informat li l-Pulizija, permezz tal-uffiċjal ta' l-għassa fil-Kwartieri Ġenerali tal-Pulizija l-Furjana, tibgħat press statements bil-fax dwar twettiq ta' reati serji u inċidenti oħra lill- gazzetti, stazzjonijiet tar-radio u T.V. wara li dawn jiġu rrapportati lill- Pulizija.

Matul din is-sena ħarġu diversi press statements dwar twettiq ta' reati serji li fost l-oħrajn, jinkludu serq minn djar, ħwienet, fabbriki u postijiet oħra, abbuż tad-droga, u feriti gravi.

In-numru ta' press statements li nħarġu din is-sena, xahar b'xahar, minn Jannar sa' Settembru hu kif jidher hawn taħt : -

Jannar 14 Frar 15 Marzu 20 April 14 Mejju 17 Gunju 16 Lulju 12 Awissu 14 Settembru 17

PULIZIJA - REATI

L-ONOR.

TONIO BORG staqsa lill-Prim Ministru: Jista' l-Prim Ministru jagħti ċ-ċifri tar-reati kollha rrapportati lill-Pulizija xahar b'xahar mill-1.1.97?

Jista' jagħti informazzjoni xahar b'xahar dwar urban theft hekk rrapportati lill-Pulizija?

ONOR.

ALFRED SANT: Ninsab informat li ċ-ċifri ta' reati kollha rrapportati lill-Pulizija bejn l-01.01.97 sal-31.08.97 kienu :

Jannar Frar Marzu April Mejju Gunju Lulju Awissu 635 593 671 933 974 793 857 1415

Minn dawn, dawk klassifikati bħala 'urban theft' kienu :

Jannar Frar Marzu April Mejju Gunju Lulju 98 100 107 171 184 171 187

Minn Awissu kien hemm reviżjoni ta' kif il-Pulizija żżomm l-istatistika għall-aħjar użu fix-xogħol tagħha.

Minflok urban theft ġiet introdotta theft from residential areas, li tinkludi taħtha kull tip ta' serq f'żoni residenzjali, bħal ma hu serq ta' u minn karozzi, pick-pocketing u 'snatch and grab'.

Matul Awissu kien hemm 395 serqa rappurtata taħt din il- kategorija.

DJAR - AKKOMODAZZJONI ALTERNATTIVA

L-ONOR.

TONIO BORG staqsa lill-Ministru tad-Djar: B'riferenza għall-applikazzjoni H 10827, jista' l-Ministru jgħid f'liema stadju waslet din l-applikazzjoni għal akkomodazzjoni alternattiva, in vista tal-fatt li familja ta' ħamsa b'tarbija oħra dalwaqt qed tgħix f'kondizzjonijiet miżerabbli?

ONOR.

ALFRED PORTELLI: "Jien informat illi l-applikazzjoni tiġi kkonsidrata fid-dawl tal-fatt li l-applikanti jridu jmorru biss B'Kara u Santa Venera fejn hemm 291 u 128 applikazzjoni oħra pendenti."

PERSUNI B'DIŻABILITA' - PENSJONI

L-ONOR.

JOSEPH ABELA staqsa lill-Ministru tal-Ħarsien Soċjali: Jista' l-Ministru jgħid kemm hemm persuni b'diżabilita' mentali (intellettwali) li jirċievu pensjoni tad-diżabilita' fl-etajiet imniżżla hawn taħt: Bejn is-16 u l-20 sena; bejn l-20 u l-25 sena; bejn il-25 u l- 40 sena; u bejn l-40 u s-60 sena?

Kemm minn dawn jattendu Day Centres, Training Centres skond il-gruppi ta' eta'?

Kemm minn dawn jgħixu bħala residenti f'istituzzjonijiet tal-gvern, tal- knisja u oħrajn?

ONOR.

EDWIN GRECH: It-tweġiba għall-mistoqsija parlamentari numru 8459 tpoġġiet fuq il-Mejda tal-Kamra aktar kmieni f'din is-Seduta.

PERSUNI B'DIŻABILITA' - ABBUŻI SESSWALI

L-ONOR.

JOSEPH ABELA staqsa lill-Prim Ministru: Jista' l-Prim Ministru jgħid jekk hemmx proviżjoni fil-liġijiet Maltin kontra min jabbuża sesswalment minn persuna b'diżabilita' mentali li għandha 'l fuq minn 18-il sena?

Jekk jinqala' abbuż tali, x'inhuma l-proċeduri li għandhom jittieħdu?

X'jiġri wara li jitlesta r-rapport f'każ li ssir inkjesta?

X'inhuma l-pieni għal min jinstab ħati ta' abbuż bħal dan?

ONOR.

ALFRED SANT: Ninsab informat li m'hemmx provediment speċifiku fil- liġijiet Maltin dwar ir-reat imsemmi mill-Onor.

Interpellant.

Iżda reat bħal dak imsemmi jaqa' taħt il-provedimenti ta' l-Artikolu 201 tal-Kodiċi Kriminali (Kap. 9).

Il-piena hi dik stabbilita f'Artikolu 198 jew 207 tal- Kodiċi Kriminali (kap.

9) skond kif japplika fil-każ.

Ninsab informat li l-pulizija, wara li tirċievi r-rapport, tinvestiga l-każ u, jekk ikun hemm diffikulta' biex tikkomunika mal-vittma, issir talba lill- Maġistrat inkwirenti biex jinħatru l-esperti neċessarji.

Fir-rapport tiegħu il-Maġistrat inkwirenti jgħid jekk il-pulizija għandhiex każ xi tressaq il-Qorti.

UNIVERSITA' - FORMOLI P6

L-ONOR.

FRANCIS AGIUS staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid meta ntbagħtu l-formoli tal- P6 mill-finanzi ta' l-Universita' lid-Dipartiment tat-Taxxi Interni għas- snin 1994, 1995 u 1996?

Għal kemm jammontaw dawn il-flus sena b'sena?

ONOR.

EVARIST BARTOLO: Tweġiba tingħata f'xi seduta oħra

BIĊĊERIJA - PROĠETTI

L-ONOR.

ĊENSU GALEA staqsa lill-Ministru tal-Biedja u Sajd: Jista' l-Ministru jagħti tweġibiet għall-mistoqsijiet parlamentari numri 6900 u 6899?

B'riferenza għal parti (ii) tal-mistoqsija parlamentari numru 6900, il- mistoqsija għandha taqra: "Kemm swiet lill-Gvern kull waħda mill-miżuri li ssemmew fir-risposta"?

ONOR.

NOEL FARRUGIA: Ir-risposta għall-mistoqsijiet parlamentari numri 6899 u 6900 tpoġġiet fuq il-Mejda tal-Kamra aktar kmieni f'din is-Seduta.

MAJJALI - TATTOOS

L-ONOR.

ĊENSU GALEA staqsa lill-Ministru tal-Biedja u Sajd: Jista' l-Ministru jagħti tagħrif dwar in-numru ta' tattoos tal-majjali li saru fil-perijodu 1/1/97 - 30/9/97 xahar b'xahar?

Fl-istess perijodu kemm kienet il-qatla tal-majjal, ġimgħa ġimgħa?

X'kienu ċ-ċifri relattivi għall-istess informazzjoni fl-istess perijodu fis-sena 1996?

ONOR.

NOEL FARRUGIA: L-informazzjoni għad-domanda numru 8466 tpoġġiet fuq il-Mejda tal-Kamra aktar kmieni f'din is-Seduta.

DIPARTIMENT TAD-DJAR - IMPJEGATI

L-ONOR.

ĊENSU GALEA staqsa lill-Ministru tad-Djar: Jista' l- Ministru jagħti tagħrif dwar kemm kien in-numru ta' persuni li ġew impjegati ma' xi wieħed mid-dipartimenti, awtoritajiet li jaqgħu taħt id- dikasteru tiegħu?

Meta ġew impjegati dawn il-persuni, mil-liema dipartiment tal-Gvern ġew, u jekk kienu mpjegati minn barra, x'tip ta' kuntratt għandhom dawn il- ħaddiema?

Jista' l-Ministru jgħid jekk kienx hemm minn dawn il-ħaddiema ġodda li spiċċaw mix-xogħol?

X'kienet ir-raġuni għal dan?

ONOR.

ALFRED PORTELLI: Qed nagħti l-informazzjoni mitluba:

Ministeru: Hemm 15 -il impjegat fis-Segretarjat li ġew mpjegati minn Novembru 1996 'l hawn.

Tlieta (3) minnhom impjegati b'kuntratti li kopja tagħhom kienu ġew mqiegħda fuq il-Mejda tal-Kamra (ara t-tweġibiet għall-mistoqsijiet parlamentari numri 685 u 7605).

Seba' (7) ġew ssekondati minn Air Supplies & Catering Co. Ltd.(1), Awtorita' tad-Djar (2); Posta Ltd.(1); Mid-Med Bank (1); Malta Ship Building (1); Malta Drydocks (1).

Ħamsa (5) ġew trasferiti minn Dipartimenti oħra: Edukazzjoni (1); Xogħolijiet (1); Liċenzji (2); Agrikoltura (1).

Is-Segretarju Permanenti kien ġie trasferit mill-Kabinett waqt li żewġ (2) impjegati fl-uffiċċju tiegħu daħlu bl-eżami ta' skrivani minn barra f'Diċembru 1996.

Kien hemm ukoll Student Ħaddiem li ġie mpjegat, f'Novembru 1996 li ttermina l-kuntratt meta reġa' mar l-Universita' fl-1 t'Ottubru 1997.

Dipartiment ta' l-Akkomodazzjoni Soċjali:

Żewġ (2) impjegati ġew trasferiti lid-Dipartiment - wieħed mill- Korporazzjoni ta' l-Ilma f'Ġunju u l-ieħor mill-Qorti f'Lulju.

Dipartiment tal-Bini u Tiswija tad-Djar:

Erba' (4) impjegati tal-Gvern ġew trasferiti lid-Dipartiment minn Ottubru 1996 'l hawn.

Dawn ġew mix-Xogħolijiet, l-Edukazzjoni, l-Qorti u l- Agrikoltura.

Żewġ impjegati oħra kienu trasferiti lejn l-Uffiċċju Konġunt u x-Xogħlijiet.

Uffiċċju Konġunt:

Minn Ottubru 1997 ġew trasferiti seba' (7) impjegati: mill-Ministeru tal- Ġustizzja (3); mill-Kultura (1); mill-Uffiċċju tal-Prim Ministru (1); mix- Xogħolijiet (1); u mid-Dipartiment tal-Bini u Tiswija tad-Djar (1).

Awtorita' tad-Djar:

Fil-bidu ta' Settembru 1997, l-Awtorita' tad-Djar impjegat 4 Part-time clerks permess ta' l-Employment & Training Corporation (E.T.C)

Ma' l-Awtorita' spiċċaw tnejn minn nies, waħda minħabba raġuni ta' saħħa u l-ieħor miet.

Tlett studenti taħt l-iskemi Technician Apprenticeship Scheme li kienu sponsorjati mill-Awtorita' tad-Djar spiċċaw il-kors tagħhom u b'hekk b'effett mill-ewwel t'Ottubru 1997 ma baqgħux fuq il-kotba ta' l- Awtorita'.

QRATI - KAWŻI

L-ONOR.

AUSTIN GATT staqsa lill-Ministru tal-Ġustizzja u Kunsilli Lokali: B'riferenza għax-xahar ta' Settembru 1997, jista' l-Ministru jgħid: (i) kemm ġew introdotti kawżi, maqsuma skond kull qorti kompetenti; (ii) kemm ġew deċiżi kawżi kategorizzati skond kull qorti kompetenti; (iii) kemm kien hemm kawżi pendenti kategorizzati skond kull qorti kompetenti; u (iv) kull imħallef u maġistrat kemm kellu kawżi pendenti fl-aħħar tax- xahar?

ONOR.

CHARLES MANGION: L-istatistika għax-xahar ta' Settembru 1997 mitluba mill-Onor.

Interpellant għadha qegħda tinġabar.

DJAR - AKKOMODAZZJONIJIET ALTERNATTIVI

L-ONOR.

AUSTIN GATT staqsa lill-Ministru tad-Djar: B'riferenza għax-xahar ta' Settembru 1997, jista' l-Ministru jgħid: (i) kemm daħlu applikazzjonijiet ġodda għall-akkomodazzjoni alternattiva maqsuma skond kull lokalita'; (ii) kemm ġew allokati djar mid-dipartiment; (iii) kemm saru rikonoxximent ta' kera; (iv) kemm postijiet ġew lura f'idejn id- dipartiment matul ix-xahar; (v) x'kien in-numru ta' postijiet li kellu f'idejh id-dipartiment fl-aħħar ġurnata tax-xahar; u (vi) x'kien in-numru ta' applikazzjonijiet pendenti fl-aħħar ġurnata tax-xahar?

ONOR.

ALFRED PORTELLI: L-informazzjoni mitluba tpoġġiet fuq il-Mejda tal- Kamra aktar kmieni f'din is-Seduta.

Matul ix-xahar ta'Settembru 1997 gew allokati 26 postijiet u saru 8 rikonoxximenti ta' kera.

Fl-aħħar tax-xahar, id-dipariment kellu 24 propjeta' li tista' tiġi allokata u 16 postijiet gew lura f'idejn id- Dipartiment.

Fl-ahhar ġurnata tax-xahar kien hemm 5053 applikazzjoni pendenti.

ETC - INTERNAL WORKINGS

L-ONOR.

AUSTIN GATT staqsa lill-Ministru tal-Ħarsien Soċjali: Jista' l-Ministru jpoġġi fuq il-Mejda tal-Kamra l-internal workings ta' l- ETC dwar l-istatistika dwar ix-xogħol relattiv għal Settembru 1997?

ONOR.

EDWIN GRECH: L-informazzjoni mitluba għadha qed tinġabar.

ETC - REĠISTRAZZJONI GĦAX-XOGĦOL

L-ONOR.

AUSTIN GATT staqsa lill-Ministru tal-Ħarsien Soċjali: B'riferenza għax-xahar ta' Settembru 1997, jista' l-Ministru jgħid kemm persuni ma komplewx jirreġistraw għax-xogħol minn jeddhom u kemm inqatgħu mir-reġistrazzjoni b'deċiżoni tal-ETC u jindika għaliex l-ETC ddeċidiet li taqtagħhom?

ONOR.

EDWIN GRECH: Matul ix-xahar ta' Settembru, in-numru ta' nies li ma komplewx jirreġistraw għax-xogħol minn jeddhom kien ta' 740.

In-numru ta' nies li nqatgħu mir-reġistrazzjoni b'deċiżjoni ta' l-ETC kien ta' 69.

Ir- raġuni li wasslet lill-ETC biex taqta' dawn in-nies hi kif ġej:

M'accettawx tahrig 16 Instabu jahdmu 41 M'accettawx xoghol 5 Ma marrux ghal intervista 7 Total 69

ETC - REĠISTRAZZJONI GĦAX-XOGĦOL

L-ONOR.

AUSTIN GATT staqsa lill-Ministru tal-Ħarsien Soċjali: Jista' l-Ministru jgħid kemm persuni bdew jirreġistraw għax-xogħol ma' l- ETC wara redundancy fl-impjiegi preċedenti tagħhom f'Settembru 1997 u jindika wkoll ix-xogħol preċedenti tagħhom?

ONOR.

EDWIN GRECH: In-numru ta' persuni li ġew jirreġistraw għax-xogħol f'Settembru wara redundancy fl-impieg preċedenti tagħhom kien ta' 168.

Ix-xogħol preċedenti tagħhom hu mqassam kif ġej:

Tourism/Hotels/Catering 22 Manufacturing 50 Mechanical/Metal/Building 34 Woodwork 6 Retail/Wholesale 20 Other Services 36

Total 168

BORD NAZZJONALI TAX-XOGĦOL - APPELLI

L-ONOR.

AUSTIN GATT staqsa lill-Ministru tal-Ħarsien Soċjali: Jista' l-Ministru jindika kemm saru appelli quddiem il-Bord Nazzjonali tax- Xogħol minħabba qtugħ mir-reġistrazzjoni għax-xogħol f'Settembru 1997 kif ukoll jgħid kemm inqatgħu appelli fl-istess perijodu u kemm minn dawn kienu konferma tad-deċiżjoni ta' l-ETC u kemm le?

ONOR.

EDWIN GRECH: F'Settembru 1997 saru 62 appelli li minnhom 31 nqatgħu mill-ewwel parti tar-Reġistru.

F'Settembru 1997 ġew deċiżi 108 appelli u minn dawn 17 kienu konferma u 10 mhux konferma tad-deċiżjoni ta' l-ETC.; 9 kienu abbandunati, 4 irtirati u 4 preskritti.

PATATA - ESPORTAZZJONI

L-ONOR.

NINU ZAMMIT staqsa lill-Ministru tal-Biedja u Sajd: Rigward it-trasport tal-patata ta' l-istaġun tas-sajf li ġiet esportata fl- 1997, jista' l-Ministru jgħid jekk dan ix-xogħol ta' trasport ingħatax b'forma ta' tender jew quotation u, jekk fl-affermattiv: (i) meta saret is- sejħa għat-tender/quotation; (ii) meta għalqet l-imsemmija tender; (iii) kemm kien in-numru ta' tenders; (iv) kemm kien il-valur ta' kull tender; u (v) meta nħarġet il-letter of acceptance u lil min?

ONOR.

NOEL FARRUGIA: Kif dejjem sar fis-snin li għaddew f'nofs Frar li għadda r-road trailer operators' kollha kienu mistiedna jagħtu prezz għall- provediment ta' temperature regulated trailers' skond il-kondizzjonijiet ta' dan id-Dipartiment għall-ġarr tal-patata lejn l-Olanda.

Minħabba l- iskarsezza ta' dawn l-inġenji, u l-perjodu relattivament qasir involut, wieħed jista jgħid li kull minn offra dan is-servizz, ħadem, ovvjament dawn ingħataw skond il-prezz miltub u għaldaqstant l-orħos prezzijiet kienu preferuti.

Fil-kas tat-temperature regulated containers' il-freight għall-ġarr tal- patata sar mis-Sea Malta, li dejjem tat servizz mill-aqwa lil dan id- Dipartiment għal dawn l-aħħar 20 sena.

Fuq kollox dan ix-xogħol huwa ristrett ħafna minħabba li ftit huma dawk li jistgħu jipprovdu l-equipment kollu meħtieġ fi żmien stipulat.

Barra minn hekk is-Sea Malta mhux biss tawna l-irħas prezz fis-suq iżda dejjem tawna faċilitajiet preferuti dwar il-ħlas ta' dan is-servizz li oħrajn ma kienux lesti li jikkonċedu.

Nerġa ntenni li jekk l-Onor.

Membru jrid aktar informazzjoni dwar dan is- suġġett għandu jiltaqa' mal-Agricultural Export Marketing Board fejn jingħata l-informazzjoni kollha li jrid u dan minflok ma' joqgħod jagħmel ħafna domandi biex jipprova jnissel xi dubbji dwar l-operat tal- Agricultural Export Marketing Board.

PATATA - ESPORTAZZJONI

L-ONOR.

NINU ZAMMIT staqsa lill-Ministru tal-Biedja u Sajd: Fir- rigward ta' l-esportazzjoni tal-patata tas-sajf, jista' l-Ministru jgħid għal kull kunsinna ta' patata li ġiet esportata fl-istaġun 1997: (a) f'liema suq ġiet mibjugħa; (b) l-ammont (kgs/qnatar); (ċ) id-data meta sar il-bejgħ; (d) il-prezz tal-bejgħ; u (e) il-kwalita'/tip ta' patata?

ONOR.

NOEL FARRUGIA:

(a) Il-kunsinni tal-patata tar-rebbiegħa li għaddiet kienu kollha mibgħuta lill-kuntrattur fl-Olanda minfejn nbiegħet mill-kuntrattur skond d-domanda tas-suq.

(b) L-ammont totali ta' patata mibjugħa kien 7494 tunnellata jew 94,424.4 qantar

(c) Il-biegħ tal-patata sar bejn April u Ġunju 1997.

(d) Il-prezz tal-bejgħ kien hekk: Prezz minimu garantit ta' NLG 26.25 għall-5470 tunnellata.

Prezz minimu garantit ta' NLG 20.00 għall-1200 tunnellata

Prezz minimu garantit ta' NLG 17.00 għall- 750 tunnellata u 74 tunellata li nbiegħu b'kummissjoni għall-prezz medju ta' NLG 12.25.

(e) Il-kwalita' tip ta' patata esportata kienet

ALPHA 6210 tunnellata SANTE 810 tunnellata LISETA 244 tunnellata ARINDA 230 tunnellata

Jekk l-Onor.

Membru jrid aktar informazzjoni dettaljata dwar dan is-suġġett nissuġġerilu jilqa' l-invit li għamillu l-Agricultural Export Marketing Board biex jiltaqa' mal-Board u jara l-files relattivi.

BIEDJA U SAJD - EXEMPTION FUQ DAZJU

L-ONOR.

NINU ZAMMIT staqsa lill-Ministru tal-Biedja u Sajd: Minn mindu ġiet introdotta il-liġi tas-C.E.T. u preċiżament sa l-aħħar ta' Settembru 1997, jista' l-Ministru jgħid għall-oqsma tal-Biedja u Sajd: (i) kemm-il exemption fuq dazju ġiet maħruġa; (ii) il-valur totali ta' l- exemptions; u (ii) il-valur ta' refunds (globali) li kien ġie approvat fl- istess perijodu Lulju - Awissu - Settembru 1996, dejjem fir-rigward ta' l- oqsma tal-Biedja u Sajd?

ONOR.

NOEL FARRUGIA: L-informazzjoni mitluba hi hekk:

(i) Sa l-aħħar ta' Settembru l-Ministeru ħareġ 19 il-eżenzjoni.

(ii) Il-valur totali ta' l-eżenzjonijiet kien ta' Lm 6.566,40.

(iii) Il-Ministeru tal-Biedja u Sajd m'għandux l-informazzjoni għar-rigward ta' 'refunds' tal- VAT fil-perjodu Lulju/ Settembru 1996.

PITKALIJA - PRODOTTI AGRIKOLI

L-ONOR.

NINU ZAMMIT staqsa lill-Ministru tal-Biedja u Sajd: Jista' l-Ministru jgħid għal perijodu bejn 01.01.97 sa 30.09.97 fir-rigward tal-prodott agrikolu kollu li ġie mdaħħal fil-Pitkalija: (a) kemm kien l- ammont (kgs); (b) kemm kien il-valur imħallas lil bdiewa, kif ukoll (ċ) kemm kienu l-istess figuri għat-tliet (3) snin preċedenti?

ONOR.

NOEL FARRUGIA:

PRODOTT AGRIKOLU MIBJUGH MILL-PITKALIJA

PERJODU AMMONT VALUR 01.01.94-30.09.94 17,647,647 Kgs Lm3,928,455 01.01.95-30.09.95 18,127,035 Kgs Lm3,917,011 01.01.96-30.09.96 26,033,067 Kgs Lm4,206,584 01.01.97-30.09.97 28,037,220 Kgs Lm4,051,886

MISTOQSIJIET GĦAL TWEĠIBIET BIL-MIKTUB

KORPORAZZJONIJIET GOVERNATTIVI

L-ONOR.

AUSTIN GATT staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jpoġġi fuq il-Mejda tal-Kamra lista sħiħa tal-korporazzjonijiet, kummissjonijiet, kumitati, boards u enti pubbliċi oħra (msejħa kif ikun) u li huma mwaqqfa mill-Gvern jew li b'xi mod il-Gvern għandu sehem fin-nomina tagħhom - inkluż ukoll enti sussidjarji - u għal kull enti jindika: 1) liema Ministeru hu responsabbli għaliha; 2) il-liġi/regolament li jirregola t-twaqqif tagħha, jekk hemm; 3) min huma l-membri tagħha; 4) meta kull membru ġie appuntat u meta jiskadi t-terminu tiegħu; 5) il-ħlas li jirċievi kull membru; 6) allowances u/jew faċilitajiet oħra (bħal karozza, telephone, telecell, driver, etc) li jirċievi kull membru; 7) minn min jiġi nominat kull membru?

ONOR.

MICHAEL FARRUGIA: It-tweġiba għal din il-mistoqsija se titqiegħed fuq il-Mejda tal-Kamra.

OPM - IMPJEGATI

L-ONOR.

AUSTIN GATT staqsa lill-Prim Ministru: Jista' l-Prim Ministru jgħid bejn l-1 ta' Novembru, 1996 u l-31 ta' Marzu, 1997 kemm ġew impjegati persuni on a casual basis fid-dikasteru li għalih hu responsabbli, inkluż korpi statutorjament indipendenti, korporazzjonijiet u kumpanniji li fihom il-Gvern għandu nteress u jekk fl-affermattiv, jindika fejn u f'liema grad?

ONOR.

ALFRED SANT: Nirriferi lill-Onor.

Membru għat-tweġiba li tajt għall-mistoqsija parlamentari numru 7620 fil-25 ta' Lulju 1997.

DELEGAZZJONIJIET - XIRI TA' BILJETTI TA' L-AJRU

L-ONOR.

AUSTIN GATT staqsa lill-Ministru tat-Turiżmu: Riferibilment għall-perjodu 1 ta' Novembru 1996 sal-31 ta' Marzu 1997 u għad-dikasteru li għalih l-Onor.

Ministru hu responsabbli, jista' jagħti lista ta' aġenziji ta' l-ivvjaġġar li mingħandhom inxtraw biljetti ta' l-ajru għas-safar ta' delegazzjonijiet barra minn Malta u jindika kemm intnefaq ma' kull aġenzija?

ONOR.

KARMENU VELLA: L-informazzjoni mill-1/11/95 sal-31/3/96 relattiva għal perijodu hi kif ġej:

AIRMALTA 4776.08 THOMAS COOK 571.60 BIANCHI TRAVEL 448.80 WORLD AVIATION 884.50 ---------- 6680.18 -----------

L-ONOR.

AUSTIN GATT staqsa lill-Ministru ta' l-Affarijiet Ekonmiċi u ta' l-Industrija: Riferibilment għall-perjodu 1 ta' Novembru 1996 sal-21 ta' Marzu 1997 u għad-dikasteru li għalih l-Onor.

Ministru hu responsabbli, jista jagħti lista ta' aġenziji ta' ivvjaġġar li mingħandhom inxtraw biljetti ta' l-ajru għas-safar ta' delegazzjonijiet barra minn Malta u jindika kemm intnefaq ma' kull aġenzija?

ONOR.

JOHN ATTARD MONTALTO: L-informazzjoni mitluba għall-mistoqsija parlamentar numru W680 hija din:-

Spiża LM

Ministeru Xejn

Dipartiment ta' l-Industrija

Air Malta 67.00,0

Malta Development Corporation

Venture Travel 384.95,0 APC Travel Bureau 127.60,0 Mondial Travel 778.84,0 Air Malta 3442.60,0

Malta Freeport Corporation

A & V von Brockdroff Ltd 10,500.00,0

MIMCOL/MGI

Malta Sipbuilding

A & V von Brockdorff 615.00,0

Tug Malta

Sullivan Travel and Services Ltd 1,365.00,0

Kordin Grain Terminal

S. Mifsud & Sons Ltd 528.20,0

Interprint

Visa Travel Ltd 3,277.20,0

AĠENZIJI TAR-REKLAMAR

L-ONOR.

AUSTIN GATT staqsa lill-Ministru tat-Turiżmu: Riferibilment għall-perijodu 1 ta' Novembru, 1996 sal-31 ta' Marzu, 1997 u għad-dikasteru li għalih il-Ministru hu responsabbli, jista' jekk jogħġbu: 1) jagħti lista ta' aġenziji tar-reklamar użati; 2) indikazzjoni tal- kampanji afdati lilhom; 3) kemm intnefaq ma' kull aġenzija; 4) kemm intnefaq f'kull waħda mill-mezzi ta' media li hawn Malta; 5) lista ta' l- istamperiji (barra dik tal-Gvern) li ġw użati; 6) indikazzjoni ta' x'ġie stampat u kwantita' ta' l-istampar; 7) kemm intnefaq ma' kull stamperija; 8) lista ta' kumpanniji ta' l-iscanning li ġew użati; u 9) kemm intnefaq ma' kull kumpannija?

ONOR.

KARMENU VELLA: Għal dak li għandu x'jaqsam ma' l-NTOM u ma' l-Air Malta, l-informazzjoni mitluba hija meqjusa waħda ta' natura kummerċjali u konfidenzjali.

Għall-kumplament tad-dekasteru, din hija l-informazzjoni mitluba:-

|Allied Press |Advertising|Lm | | |ITS Courses|195.96 | |Union Press |Advertising|Lm | | |ITS Courses|762.48 | |Multi Comm Ltd |Advertising|Lm | | |ITS Courses|412.28 | |Malta |Advertising|Lm | |Independent |ITS Courses|100.05 | |PEG |File Covers|Lm | | | |207.00 | |Bonnici |Handbooks/V|Lm | |Printing Press |isiting |279.45 | | |Cards | | |KGK |Attendance |Lm | | |Books |507.32 | |Data Graphics |Printing |Lm3824.22| |Ltd | | | |Crest |Trade |Lm | |Pubblicity |Directory |10.00 | |J.P. |Med-One |Lm | |Advertising |Night in |45.00 | | |Malta | | |Colour Chart |Song for |Lm | | |Europe |84.00 | | |Comm. | | | |Courier | | | |Advert | | |Visual Trends |Les Reyes |Lm 679.00| | |Concert | | | |Voyage et | | | |Strategie | | | |Travel | | | |Magazine | | |Island |Travel Year|Lm260.00 | |Pubblications |Book | | |Balcom Ltd. |Malta |Lm242.00 | | |Review | | | |Magazine | | |Malta External |Internet |lm | |Trade |Service |90.00 | |Duraprint Press|Printing |Lm263.35 | |Carlai Print |Printing |Lm490.00 | |Ltd | | | |Consultancy |Printing |Lm426.12 | |Research Ltd. | | | |Agius Printing |Printing |Lm450.00 | |Press | | | |Giovanni Muscat|Printing |Lm817.00 | |Visual Trends | |Lm149.50 | |The | |Lm204 | |Times/Sunday | | | |Times | | | |It-Torċa | |Lm 86.70 | |Il-Mument | |Lm 86.70 | |In-Nazzjoni | |Lm 58.65 | |L-Orizzont | |Lm 56.65 |

AĠENZIJI TAR-REKLAMAR

L-ONOR AUSTIN GATT staqsa ill-Ministru ta' l-Affarijiet Ekonomiċi u ta' l-Industrija: Riferibilment għall-perjodu 1 ta' Novembru, 1996 sal-31 ta' Marzu, 1997 u għad-dikasteru li għalih il-Ministru hu responsabbli, jista' jekk jogħġbu; 1) jagħti lista ta' aġenziji tar-reklamar uzati; 2) indikazzjoni tal-kampanji afdati lilhom; 3) kemm intnefaq ma' kull aġenzija; 4) kemm intnefaq f'kull waħda mill-mezzi ta' media li hawn Malta; 5) lista ta' l-istmaperiji (barra dik tal-Gvern li ġew użati; 6) indikazzjoni ta' x'ġie stampat u kwantita' ta' l-istampar; 7) kemm intnefaq ma' kull stamperija; 8) lista ta' kumpanniji ta' l-iscanning li ġew użati; u 9) kemm intnefaq ma' kull kumpannija?

ONOR.

JOHN ATTARD MONTALTO:B'riferenza għall-mistoqsija parlamertari numru W696 jien informat illi mill-Ministeru tiegħi ma sar ebda użu ta' servizz ta' reklamar bejn l-1 ta' Novembru 196 sal-31 ta' Marzu 1997.

Fid-dikasteru li għalih jien reponsabbli sar użu ta' aġenziji jew kumpanniji konnessi ma reklamar kif jidher hawn taħt:

Dipartiment ta' l-Industrija

|Crow |Award |Lm1875.0| |Advertising |for |8,0 | |Ltd |Achievem| | | |ent in | | | |Industry| | |Abbozz ta' |Alt |Lm | |Standards fuq|Services|20.70,0 | |tagħmir | | | |għall-protezz| | | |joni | | | |personali | | | |Sound Vision | |Lm | |Print Ltd | |37.26,0 | |Standard | |Lm | |Publication | |40.02,0 | |Ltd | | | |Union Press | |Lm | | | |78.66,0 | |Multicomm Ltd| |Lm | | | |78.66,0 | |Crest | |Lm | |Publicity | |22.08,0 |

Malta Freeport Corporation

|Promotion|Reklamar |Lm2207| |Service |għall-impjieg u|.04,0 | |Ltd |tneders | | | |fil-Port ħieles| | |Advantage|Reklamar dwar |Lm2101| |Advertisi|il-Port ħieles |.64,0 | |ng Ltd |fil-Magazine | | | |"Malta This | | | |Month" | | |Business |Reklamar dwar |Lm | |Marketing|il-Port ħieles |132.25| |Services |fil-Magazine |,0 | | |"Il-Kollega" | | |Storm |Reklamar |Lm2172| |Creative |fil-Magazines |.50,0 | |Services |"International | | | |Freight | | | |Weekly", | | | |"Fairplay" u | | | |d-Direttorju | | | |tat-Telefon | | |The Times|Reklamar |Lm | | |għall-impjieg u|511.88| | |offerti |,0 | |L-Orizzon|Reklamar |Lm | |t |għall-impjieg u|511.88| | |offerti |,0 | |In-Nazzjo|Reklamar |Lm | |ni |għall-impjieg u|511.88| | |offerti |,0 |

Malta Development Corporation

|Perfecta |'Image Adver'|Lm | |Advertising|il-Holiday |120.75,0| |Ltd |Inn | | |J.P. |Reklam |Lm1725.0| |Advertising|fir-rivisti |0,0 | |Ltd |'Malta This | | | |Month' u | | | |'higher | | | |Flyer' | | |Visual |400 kopja |Lm | |Impact Ltd |tal-video |920.00,0| | |uffiĊjali ta'| | | |l-MDC 'The | | | |Decision' | | |Promotion |Reklam |Lm | |Services |fir-rivista |632.50,0| |Ltd |'Guest' | | |Communi |300 cover u |Lm | |Que' |label gĦal |143.75,0| |Creative |video | | |Ltd |uffiĊjali | | | |tal-MDC | | |Holiday Inn|'Image |Lm | | |Advert' |120.75,0| | |il-Holiday | | | |Inn | | |St. |Reklam |Lm | |Benild's |fil-'Malta |30.00,0 | |School |Year Book' | | |BPC |Reklam |Lm7945.0| |Internation|fil-gazzetti,|1,0 | |al |display | | | |boards, | | | |brochures u | | | |leaflets | |

MIMCOL/MGI

Gozo Channel |J.P. |Adverts, |Lm | |Advertising |Artworks |102.35,0| |Casma Ltd | | | |Associated |Brochures, |Lm16,500| |Publicity |Adverts |.00,0 | |Services Ltd| | | |Sunday Times|Catering |Lm | | |Adverts |299.00,0| |Malta |Catering |Lm | |Independent |Adverts |153.00,0| |It-TorĊa |Catering |Lm | | |Adverts |229.00,0| |Il-KulĦadd |Catering |Lm | | |Adverts |229.00,0| |Il-Mument |Catering |Lm | | |Adverts |229.00,0| |Il-ġens |Catering |Lm | | |Adverts |82.80,0 | |The Times |Catering |Lm | | |Adverts |1986.00,| | | |0 | |Medigrain Co| | | |Ltd | | | |Grafica Ltd |Christmas |Lm | | |Cards |33.00,0 |

AĠENZIJI TAL-KIRI TA' KAROZZI

L-ONOR.

AUSTIN GATT staqsa lill-Ministru tat-Turiżmu: Riferibilment għall-perijodu 1 ta' Novembru, 1996 sal-31 ta' Marzu, 1997, u għad-dikasteru li għalih il-Ministru hu responsabbli, jista' jekk jogħġbu: 1) jagħti lista ta' aġenziji tal-kiri ta' karozzi wżati; u 2) jgħid kemm intnefaq ma' kull kumpannija?

ONOR.

KARMENU VELLA: L-aġenziji tal-kiri tal-karozzi u l-infiq relattiv għall-perijodu msemmi kienu dawn:-

Silverstar Lm 4694.10 Premier Leasing Ltd Lm10778.89 Joe's Garage Lm 427.50 Supreme Travel Lm 833.18 Butterfly Garage Lm 1444.97 Garden of Eden Lm 1474.84

Rigward l-Air Malta l-kuntratturi huma Meli Car Rentals.

Hemm ukoll ftehim fuq bażi ta' barter mal-Budget Rent-a-Car.

L-informazzjoni mitluba fit-tieni parti tal-mistoqsija hija meqjusa ta' natura kummerċjali u konfidenzjali.

AĠENZIJI TAL-KIRI TA' KAROZZI

L-ONOR.

AUSTIN GATT staqsa lill-Ministru ta' l-Affarijiet Ekonomiċi u ta' l-Industijia: Referibilment GĦall-perjodu 1 ta' Novembru, 1996 sal-31 ta' Marzu, 1997, u GĦad-dikasteru li GĦalih il-Ministru hu responsabbli, jista' jekk joGĦĠbu: 1) jaGĦti lista ta' aĠenziji tal-kiri ta' karozzi wzati; u 2) jiGĦid kemm intnefaq ma' kull kumpannija?

L-ONOR.

JOHN ATTARD MONTALTO: B'riferenza għall-mistoqsija parlamentari numru W710 dwar aġenziji ta' kiri korozzi u n-nefqa li saret fuq kiri ta' karozzi bejn l-1 ta' Novembru 1996 u l-31 ta' Marzu, 1997, l-inforazzjoni mitluba hija din:-

Ministeru

Buvell Car Rentals LM 538.00,0

Dipartiment ta' l-Industrija

Ace Car Hire Ltd LM 1562.85,0

Malta Development Corporation

Wembley Motors LM 51.00,0 Leo's Garage Paramount LM86.25,0

Malta Freeport Corporation

Meli Car Rentals LM10,513.00,0 FX Garage LM 4,966.00,0

MIMCOL/MGI

(a) Tug Malta

SGS Garage Lm18.00,0

(b) Gozo Channel

John's Garage LM 6.90,0 MellieĦa Garage LM108.00,0 Wemble Garage LM 1056.77,0

(c) Medigrain

Marshalls Car Rental & Lease LM46.00,0

KUMITAT TA' AZZJONI GĦAL GĦAWDEX

L-ONOR.

AUSTIN GATT staqsa lill-Ministru tat-Turiżmu: Jista' l- Ministru jagħti l-ismijiet tal-persuni li jifformaw il-Kumitat ta' Azzjoni għal Għawdex, il-Kumitat ta' Azzjoni għal Paceville u l-Kumitat ta' Azzjoni dwar il-Ħarsien tal-Wirt Kulturali kif ukoll jindika kull wieħed lil min jirrappreżenta, il-kariga tagħhom fil-kumitat u kemm jitħallsu?

Jista' l- Ministru jgħid ukoll kemm hemm flus ivvotati għal kull kumitat?

ONOR.

KARMENU VELLA:

Kumitat ta' Azzjoni għal Għawdex

Chairman Victor Cauchi - Ministeru tat-Turiżmu

Viċi-Chairman Anton Mercieca - Segretarjat Parlamentari għal Għawdex

Segretarju Joe Muscat

Membri Paul Curmi - Kunsill Lokali Munxar Harry Debono - Kunsill Lokali Żebbuġ Frank Saliba - Works Department Joe Caruana - Works Department Lorry Apap - Works Department Vincent Debrincat - Segretarju Parlamentari għal Għawdex Joe Cremona - Agrikoltura Ruben Abela - Awtorita' ta' l-Ippjanar Gaetano Bugeja- Awtorita' ta' l-Ippjanar George Said- Kommunita' Kummerċjali - Xlendi Godfrey Farrugia - Kommunita' Kummerċjali - M'Forn

Kumitat ta' Azzjoni - Paceville

Chairman Mario Sammut - Ministeru tat-Turiżmu

Membri Martin Debono- Ministeru tax-Xogħol u Kostruzzjoni Ian Camilleri Alan Vella - Planning Authority Paul Debattista - Pulizija A. Spiteri Debarro - MPHRA Peter Bonello- Kunsill Lokali San Ġiljan Philip Fenech - GRTU Peter Darmanin- Kommunita' Kummerċjali Johnastin Zammit Ian Decesare Kenneth Vella

Kumitat ta' Azzjoni dwar Ħarsien tal-Wirt Kulturali

Chairman Avukat Joe Galea Debono - NTOM

Segretarju Sur Godwin Vella - Wirt Għawdex

Membri Sur Joseph Bonello- Ministeru tat-Turiżmu Perit Vincent Cassar - Ministeru tax-Xogħol u Kostruzzjoni Perit Joe Magro Conti - Planning Authority Kurunell Raymond Cutajar - Armata Sur Stephen C. Spiteri - Dipartiment tal-Mużew Perit Alexander Borg - Fondazzjoni Wirt Artna Sur Mario Farrugia - Fondazzjoni Wirt Artna Sur Gerald Miller - NTOM Sur Patrick Grixti - NTOM Sur Joseph Attard Tabone Sinjura Blanche Martin - Din l-Art Ħelwa Sur David Muscat - Dipartiment tal-Kultura

Ninforma lill-Onor.

Interpellant li l-membri li jservu fuq dawn il- Kumitati ta' Azzjoni ma jitħallsux u li ma hemm flus ivvotati għal kull kumitat.

KAĊĊA - LIĊENZJA

L-ONOR.

ADRIAN VASSALLO staqsa lill-Viċi Prim Ministru, Ministru ta' l-Affarijiet Barranin u Ambjent: Jista' l-Viċi Prim Ministru jgħid meta se jibagħtu għall-persuna li isimha qed jintbagħat separatament ħalli tagħmel l-eżami għal-liċenzja tal-kaċċa (to carry)?

ONOR.

GEORGE VELLA: Il-liċenzja ta' l-applikant li dwaru staqsa l-Onor.

Membru ilha mit-12 ta' Ġunju 1997 tistenna fl-għassa tan-Naxxar biex tinġabar u titħallas jiġifieri, 19-il ġurnata qabel ma saret l- interpellanza.

MOSTA: TRIQ TA' MELLU

L-ONOR.

EDWIN VASSALLO staqsa lill-Ministru tal-Finanzi u Kummerċ: Jista' l-Ministru jieħu in konsiderazzjoni l-ħtieġa ta' bozoz fi Triq Ta' Mellu, fil-Mosta?

Jista' l-Ministru jgħid kemm saru bozoz fit-toroq tal- Mosta?

ONOR.

LEO BRINCAT: It-talba għal aktar bozoz fi Triq ta' Mellu, Il-Mosta qiegħda tkun ikkonsidrata flimkien ma' talbiet oħra.

Fil-Mosta ġew istallati żewġ bozoz.

FORZI ARMATI - SULDATI

L-ONOR.

ADRIAN VASSALLO staqsa lill-Prim Ministru: Billi fi tweġiba għall-mistoqsija parlamentari numru 7147 ntqal illi 55 suldat tal-Forzi Armati ma kkwalifikawx għal long and efficient service medal, jista' l-Prim Ministru jgħid għaliex ma kkwalifikawx?

Jista' l-Prim Ministru jgħid kemm min dawn il-persuni għamlu xi protest u/jew ilmentaw jew ressqu l-każ tagħhom quddiem il-kmandant tar-reġiment tagħhom u kemm quddiem il-kmandant tal-Forzi Armati skond il-proċeduri normali tal-militar?

X'kienet ir- risposta li dawn il-kmandanti taw u fil-fatt hemmx suldati illi m'humiex sodisfatti bir-risposti li ngħataw?

Jekk jirriżulta illi jkun hemm xi każ fejn suldat kellu raġun, jista' l-Prim Ministru jgħid kif tista' tiġi rranġata s-sitwazzjoni u jekk xi suldat ikollu raġun dan iffissirx illi tittieħed xi forma ta' azzjoni dixxiplinarja kontra min kellu l-obbligu li jirrikmandah u fil-fatt dan ma jkunx għamlu?

ONOR.

ALFRED SANT: Jien informat li mill-ħamsa u ħamsin individwi li ma kkwalifikawx għall-Medalja GĦal Servizz Twil u Effiċjenti, ħdax ressqu ilment quddiem l-Uffiċjal Kmandant tar-Reġiment tagħhom Disgħa minn dawn il- 11 kienu sodisfatti bir-raġunijiet li ngħataw filwaqt li tnejn talbu li l- każ tagħhom jitressaq quddiem il-Kmandant tal-FAM.

Wieħed minn dawn it- tnejn baqa' mhux sodisfatt bir-raġunijiet li ngħata.

Fil-fatt dan ressaq l-ilment tiegħu quddiem it-Tribunal għall-Investigazzjoni ta' Inġustizzji fejn għadu sub judice.

ĦABS ĊIVILI - UFFIĊJAL MTELLA' L-QORTI

L-ONOR.

ADRIAN VASSALLO staqsa lill-Prim Ministru: Jista' l-Prim Ministru jgħid jekk huwiex veru li uffiċjal tal-ħabs itella' l-qorti akkużat fuq serq ta' 80ċ zokkor mill-kċina tal-ħabs?

Jista' l-Prim Ministru jgħid jekk dan ġiex liberat mill-akkuża miġjuba kontrih?

Jista' jgħid jekk dan ittellax quddiem il-PSC wara li ġie liberat u jekk huwiex veru li weħel multa ta' Lm300?

Fuqiex weħel dawn il-flus u ta xiex kien akkużat quddiem il-PSC?

Hija prattika normali illi persuna li tkun ġiet liberata mill-qorti titressaq quddiem il-PSC fuq l-istess akkuża?

ONOR.

ALFRED SANT: Ninsab infurmat li f'Jannar ta' l-1996, gwardjan tal- Ħabs ġie mressaq il-Qorti fuq akkużi ta' attentat ta' serq ta' 2 pakketti laundry soap powder, kilo zokkor, bott ħalib u ftit trab tal-kafe'.

Huwa ġie liberat minn dawn l-akkużi mill-Qorti.

Skond kif jirrikjedu r-regolamenti tal-1977 tal-Kummissjoni dwar is-Servizz Pubbliku (Proċeduri ta' Dixxiplina) l-Avukat Ġenerali ġie kkonsultat u approva fit-2 ta' Awissu 1996 li joħorġu akkużi taħt dawn ir-regolamenti kontra l-uffiċjal imsemmi.

Wara hu ġie mressaq quddiem il-Bord tad-Dixxiplina tal-Kummissjoni u ġie misjub ħati fuq kondotta li kienet ta' preġudizzju għad-dixxiplina tas- servizzi tal-ħabs, u ġie mwaħħal Lm300 multa u mogħti twissija severa.

Huwa ġie liberat minn akkuża li ħareġ propjeta' pubbblika mill-Faċilita' Korrettiva ta' Kordin bil-ħsieb li jagħmel minnha użu personali.

SAĦĦA - DĦUL TA' WARD CLERKS F'GĦAWDEX

L-ONOR.

VICTOR GALEA PACE staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jgħid kif ġew magħżula u kif kien kompost il-bord għad-dħul tal-Ward Clerks f'Għawdex?

Jista' jgħid dawn bdewx jaħdmu, meta u kemm?

ONOR.

MICHAEL FARRUGIA: Il-proċedura għall-mili ta' postijiet ta' Ward Clerical Assistants, bħal postijiet oħra fis-Servizz Pubbliku, titmexxa mill-kummissjoni dwar is-Servizz Pubbliku.

Għalhekk m'inix f'qagħda li nagħti tweġiba għal din il-Mistoqsija Parlamentari.

MELLIEĦA - SERVIZZ TA' ELETTRIKU F'BARRIERA

L-ONOR.

MARIA CAMILLERI staqsiet lill-Ministru tal-Finanzi u Kummerċ: Jista' l-Ministru jgħid x'qiegħed iżomm li jasal is-servizz elettriku f'barriera limiti tal-Mellieħa biex tiġi vakata barriera oħra f'Tal-Masrija li qegħda tagħmel ħsara kbira f'saħħet ħafna mir-residenti Mellieħin?

ONOR.

LEO BRINCAT: Is-servizz ta' l-elettriku f'Barriera limiti tal- Mellieħa sejjer jingħata flimkien ma' servizzi oħra fl-inħawi fi żmien qasir.

ŻEBBUĠ: MISRAĦ L-ISPTAR - DAWL

L-ONOR.

MICHAEL BONNICI staqsa lill-Ministru tal-Finanzi u Kummerċ: B'riferenza għar-risposta ta' mistoqsija parlamentari numru 8001, peress li jidher li l-informazzjoni mogħtija lill-Ministru m'hijiex korretta, jista' l-Ministru jgħid meta se tiġi mibdula din il-lampa?

Jista' l-Ministru jikkonferma li d-data tal-11 ta' Lulju hija d-data meta ġiet irrapportata mill-kunsill lokali għax fil-fatt jiena personalment irrapportajtha fil-5 ta' Lulju?

ONOR.

LEO BRINCAT: It-tweġiba li ngħatat għall-Mistoqsija Parlamentari Nru. 8001 kienet tirreferi għal-lampa li kienet ma tixgħelx fi Sqaq numru 1 fl- istess Misraħ l-Isptar Żebbuġ.

Il-lampa l-oħra li għaliha qed jirreferi l-Onorevoli Membru fil-fatt ġiet irranġata dalgħodu (29/7/97).

Jisgħob bija li seta' kien hemm nuqqas ta' komunikazzjoni.

Ġie kkonfermat li r-rapport dwar l-iStreet Lighting f'Misraħ l-Isptar wasal id-distrett ta' Ħal Qormi fl-10 ta' Lulju, 1997.

TA' XBIEX - QASAM TAD-DJAR BLOCK D4

L-ONOR.

ADRIAN VASSALLO staqsa lill-Ministru tad-Djar: Jista' l- Ministru jara illi l-bieb tal-bejt ta' Block D4, Housing Estate, Ta' Xbiex jiġi rranġat għax qed jaqa' biċċiet?

ONOR.

ALFRED PORTELLI: Jien informat li skond ir-records tad-Dipartiment tal-Bini u Tiswija ta' Djar ma daħlet l-ebda informazzjoni fuq dan il-każ.

Madanakollu it-talba ġiet riferuta lid-dipartiment biex jagħmel spezzjoni formali.

SAĦĦA - PERSUNA LI GĦANDHA BŻONN OPERAZZJONI

L-ONOR.

ADRIAN VASSALLO staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jgħid meta l-persuna li d-dettalji tagħha qed jintbagħtu separatament se jibgħatu għaliha l- Isptar għall-operazzjoni li għandha bżonn?

ONOR.

MICHAEL FARRUGIA: Il-persuna li d-dettalji tagħha ġew mgħoddija separatament tinsab fuq il-waiting list għall-operazzjoni li għandha bżonn.

Nixtieq nirrileva li din l-operazzjoni ma titqiesx bħala urġenti.

MSIDA - DAR TA' L-ANZJANI - PATOLOĠISTA

L-ONOR.

ADRIAN VASSALLO staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jara li jmur podoloġista jagħmel vista d-dar ta' l-anzjani l-Imsida għax minkejja talba li saret dan għadu ma marx u għandhom bżonnu ħafna?

ONOR.

MICHAEL FARRUGIA: Is-servizz ta' podoloġista li jingħata fiċ-Ċentri tas-Saħħa bħalissa ma jinkludix visti fid-djar ta' l-anzjani.

L-Anzjani f'dawn id-djar jittieħdu fiċ-Ċentri tas-Saħħa għall-kura li jkollhom bżonn.

Id-Dipartiment tal-Kura Primarja ma kien mgħarraf bl-ebda talba mid-dar ta' l-anzjani ta' l-Imsida.

Jekk ikun hemm xi problema speċifika wieħed jista jikkuntattja lid-Dipartiment tal-Kura Primarja.

SAĦĦA - STRIPS TAZ-ZOKKOR

L-ONOR.

VICTOR GALEA PACE staqsa lill-Ministru tas-Saħħa, Kura ta' l- Anzjani u Affarijiet tal-Familja: Jaf il-Ministru li l-istrips li bihom jiġi ċċekkjat iz-zokkor fid-demm mill-pazjenti fuq l-insulina qegħdin out of stock?

Jirriżulta li d-ditta ta' l-insulina li hi available preżentement qed tikkawża diffikultajiet fil-kontroll tal-livell taz-zokkor fid-demm ta' min qed jużaha?

ONOR.

MICHAEL FARRUGIA: Fid-Dipartiment l-istrips biex jiġu ċċekjati iz- zokkor m'humiex nieqsa.

Rigward l-insulini li qegħdin jintużaw preżentament wieħed irid jgħid li huma diversi fin-numru dawn huma 'originator products' jiġifieri tad-ditta oriġinali li jintużaw mad-dinja kollha u li qatt ma kellna l-ebda "complaint" fuqhom kemm fil-passat kif ukoll fil-preżent.

BIRKIRKARA - TRIQ L-AĦWA HYZLER

L-ONOR.

EDWIN VASSALLO staqsa lill-Ministru għax-Xogħlijiet Pubbliċi u Kostruzzjoni: Jista' l-Ministru jgħid jekk Triq l-Aħwa Hyzler, f'Birkirkara, hijiex f'lista ta' prijorita' għal għoti ta' tarmak?

ONOR.

CHARLES BUHAGIAR: Triq l-Aħwa Hyzler hija mniżżla fil-lista ta' toroq li lesti biex jiġu asfaltati, liema lista tpoġġiet fuq il-Mejda tal- Kamra b'risposta għall-mistoqsija parlamentari numru 2042.

IKLIN - TARMAK

L-ONOR.

EDWIN VASSALLO staqsa lill-Ministru għax-Xogħlijiet Pubbliċi u Kostruzzjoni: Jista' l-Ministru jgħid x'inhu l-programm ta' għoti ta' tarmak fl-Iklin li għandu jsir u jkun kopert mill-kuntratt stabbilit mid- Dipartiment li hu responsabbli għalih il-Ministru?

ONOR.

CHARLES BUHAGIAR: Qed isiru preparamenti neċessarji sabiex toroq l- Awrikarja, it-Timu, il-Ħarrub u Ġuże' Galea jiġu asfaltati u resurfaced skond il-każ.

TAIWAN - RELAZZJONIJIET BILATERALI/BŻONNIJIET TA' MALTIN

L-ONOR.

TONY ABELA staqsa lill-Viċi Prim Ministru, Ministru għall- Affarijiet Barranin u ta' l-Ambjent: Jista' l-Viċi Prim Ministru jgħid: (a) Kif inhuma mmexxijja r-relazzjonijiet bilaterali u bżonnijiet ta' Maltin fit-Taiwan; (b) kemm jiswew finanzjarjament lil Malta; (c) minn kemm persuni hija mmexxija l-istess rappreżentanza; (c) x'pożizzjoni għandhom dawn il-persuni; u x'rimunerazzjoni għandhom (wieħed wieħed) inklużi r- rappreżentant uffiċjali u kemm għandhom allowances oltre il- paga/rimunerazzjoni (wieħed wieħed); (d) jekk il-proprjeta' wżata bħalha ambaxxata/konsolat hijiex proprjeta' tal-Gvern Malti jew b'liema titolu hija posseduta.; (e) kemm huwa t-terminu ta' l-appointment ta' l-istess rappreżentant; (f) kemm huwa kkalkulat li jinġieb kummerċ mill-istess rappreżentanza lejn pajjiżna?

ONOR.

GEORGE VELLA: Ninforma lill-Onorevoli Interpellant illi Malta, fil- preżent, għad m'għandhiex relazzjonijiet diplomatiċi mat-Taiwan.

AFGHANISTAN - RELAZZJONIJIET BILATERALI/BŻONNIJIET TA' MALTIN

L-ONOR.

TONY ABELA staqsa lill-Viċi Prim Ministru, Ministru għall- Affarijiet Barranin u ta' l-Ambjent: Jista' l-Viċi Prim Ministru jgħid: (a) Kif inhuma mmexxijja r-relazzjonijiet bilaterali u bżonnijiet ta' Maltin fl-Afghanistan; (b) kemm jiswew finanzjarjament lil Malta; (c) minn kemm persuni hija mmexxija l-istess rappreżentanza; (c) x'pożizzjoni għandhom dawn il-persuni; u x'rimunerazzjoni għandhom (wieħed wieħed) inklużi r-rappreżentant uffiċjali u kemm għandhom allowances oltre il- paga/rimunerazzjoni (wieħed wieħed); (d) jekk il-proprjeta' wżata bħalha ambaxxata/konsolat hijiex proprjeta' tal-Gvern Malti jew b'liema titolu hija posseduta.; (e) kemm huwa t-terminu ta' l-appointment ta' l-istess rappreżentant; (f) kemm huwa kkalkulat li jinġieb kummerċ mill-istess rappreżentanza lejn pajjiżna?

ONOR.

GEORGE VELLA: Ninforma lill-Onorevoli Interpellant illi Malta, fil- preżent, għad m'għandhiex relazzjonijiet diplomatiċi ma' l-Afghanistan.

ANGOLA - RELAZZJONIJIET BILATERALI/BŻONNIJIET TA' MALTIN

L-ONOR.

TONY ABELA staqsa lill-Viċi Prim Ministru, Ministru għall- Affarijiet Barranin u ta' l-Ambjent: Jista' l-Viċi Prim Ministru jgħid: (a) Kif inhuma mmexxijja r-relazzjonijiet bilaterali u bżonnijiet ta' Maltin fl-Angola; (b) kemm jiswew finanzjarjament lil Malta; (c) minn kemm persuni hija mmexxija l-istess rappreżentanza; (c) x'pożizzjoni għandhom dawn il-persuni; u x'rimunerazzjoni għandhom (wieħed wieħed) inklużi r- rappreżentant uffiċjali u kemm għandhom allowances oltre il- paga/rimunerazzjoni (wieħed wieħed); (d) jekk il-proprjeta' wżata bħalha ambaxxata/konsolat hijiex proprjeta' tal-Gvern Malti jew b'liema titolu hija posseduta.; (e) kemm huwa t-terminu ta' l-appointment ta' l-istess rappreżentant; (f) kemm huwa kkalkulat li jinġieb kummerċ mill-istess rappreżentanza lejn pajjiżna?

ONOR.

GEORGE VELLA: GĦalkemm jeżistu relazzjonijiet diplomatiċi ma' Angola, għad ma hemmx Ambaxxatur Malti akkreditat għal dan il-pajjiż.

ANTIGUA U BARBUDA - RELAZZJONIJIET BILATERALI/BŻONNIJIET TA' MALTIN

L-ONOR.

TONY ABELA staqsa lill-Viċi Prim Ministru, Ministru għall- Affarijiet Barranin u ta' l-Ambjent: Jista' l-Viċi Prim Ministru jgħid: (a) Kif inhuma mmexxijja r-relazzjonijiet bilaterali u bżonnijiet ta' Maltin fl-Antigua u Barbuda; (b) kemm jiswew finanzjarjament lil Malta; (c) minn kemm persuni hija mmexxija l-istess rappreżentanza; (c) x'pożizzjoni għandhom dawn il-persuni; u x'rimunerazzjoni għandhom (wieħed wieħed) inklużi r-rappreżentant uffiċjali u kemm għandhom allowances oltre il- paga/rimunerazzjoni (wieħed wieħed); (d) jekk il-proprjeta' wżata bħalha ambaxxata/konsolat hijiex proprjeta' tal-Gvern Malti jew b'liema titolu hija posseduta.; (e) kemm huwa t-terminu ta' l-appointment ta' l-istess rappreżentant; (f) kemm huwa kkalkulat li jinġieb kummerċ mill-istess rappreżentanza lejn pajjiżna?

ONOR.

GEORGE VELLA: Ninforma lill-Onorevoli Interpellant illi Malta, fil- preżent għad m'għandhiex relazzjonijiet diplomatiċi ma' Antigua u ma' Barbuda.

ARĠENTINA - RELAZZJONIJIET BILATERALI/BŻONNIJIET TA' MALTIN

L-ONOR.

TONY ABELA staqsa lill-Viċi Prim Ministru, Ministru għall- Affarijiet Barranin u ta' l-Ambjent: Jista' l-Viċi Prim Ministru jgħid: (a) Kif inhuma mmexxijja r-relazzjonijiet bilaterali u bżonnijiet ta' Maltin fl-Arġentina; (b) kemm jiswew finanzjarjament lil Malta; (c) minn kemm persuni hija mmexxija l-istess rappreżentanza; (c) x'pożizzjoni għandhom dawn il-persuni; u x'rimunerazzjoni għandhom (wieħed wieħed) inklużi r-rappreżentant uffiċjali u kemm għandhom allowances oltre il- paga/rimunerazzjoni (wieħed wieħed); (d) jekk il-proprjeta' wżata bħalha ambaxxata/konsolat hijiex proprjeta' tal-Gvern Malti jew b'liema titolu hija posseduta.; (e) kemm huwa t-terminu ta' l-appointment ta' l-istess rappreżentant; (f) kemm huwa kkalkulat li jinġieb kummerċ mill-istess rappreżentanza lejn pajjiżna?

ONOR.

GEORGE VELLA: GĦalkemm jeżistu relazzjonijiet diplomatiċi ma' l- Arġentina, għad ma hemmx Ambaxxatur Malti akkreditat għaliha.

ARMENJA - RELAZZJONIJIET BILATERALI/BŻONNIJIET TA' MALTIN

L-ONOR.

TONY ABELA staqsa lill-Viċi Prim Ministru, Ministru għall- Affarijiet Barranin u ta' l-Ambjent: Jista' l-Viċi Prim Ministru jgħid: (a) Kif inhuma mmexxijja r-relazzjonijiet bilaterali u bżonnijiet ta' Maltin fl-Armenja; (b) kemm jiswew finanzjarjament lil Malta; (c) minn kemm persuni hija mmexxija l-istess rappreżentanza; (c) x'pożizzjoni għandhom dawn il-persuni; u x'rimunerazzjoni għandhom (wieħed wieħed) inklużi r- rappreżentant uffiċjali u kemm għandhom allowances oltre il- paga/rimunerazzjoni (wieħed wieħed); (d) jekk il-proprjeta' wżata bħalha ambaxxata/konsolat hijiex proprjeta' tal-Gvern Malti jew b'liema titolu hija posseduta.; (e) kemm huwa t-terminu ta' l-appointment ta' l-istess rappreżentant; (f) kemm huwa kkalkulat li jinġieb kummerċ mill-istess rappreżentanza lejn pajjiżna?

ONOR.

GEORGE VELLA: GĦalkemm jeżistu relazzjonijiet diplomatiċi ma' l- Armenja, għad ma hemmx Ambaxxatur Malti akkreditat għaliha.

GĦAWDEX - CITTADELLA

L-ONOR.

JOE CASSAR staqsa lill-Ministru ta' l-Edukazzjoni u Kultura Nazzjonali: Jista l-Ministru jgħid jekk id-Dipartiment tal-Mużewijiet fil- ġejjieni qarib huwiex se jwettaq xi ħidma fiċ-Cittadella jew fl-inħawi ta' madwarha?

ONOR.

EVARIST BARTOLO: Ngħarraf lill-Onor.

Interpellant li fix-xhur li ġejjin id-Dipartiment se jwettaq numru ta' xogħlijiet ta' riabilitazzjoni u skavi fiż-żona taċ-Ċittadella, f'GĦaedex.

Dawn huma:

Ir-restawr u riabilitazzjoni ta' dar li tinsab Strada Żenka ġewwa ċ- Ċittadella.

Din id-dar, li llum tinsab fi stat ta' konservazzjoni ħażina ħafna, se tkun irranġata biex tilqa' uffiċċji ġodda u 'storage areas' adekwati għas-Sezzjoni tal-Arkeoloġija ġewwa GĦawdex.

Fil-Mużew tal-Arkeoloġija fiċ-Ċittadella qed isiru numru ta' xogħlijiet ta' manutenzjoni w titjib fid-dehra tax-'showcases'.

Fl-istess ħin il-materja arkeoloġika miżmuma fil-mużew qed tiġi estensivament katalogata u dokumentata.

Qed isiru skavi arkeoloġiċi ġewwa propjeta' privata li tinsab fi Triq il-Kappuċċini, biswit il-foss taċ-Ċittadella.

Dan l-iskav, li għadu kemm beda, qed isir sabiex jiġi aċċertat hemmx xi fdalijiet arkeoloġiċi f'dawn l- inħawi, qabel ma jibda xi xogħol ta' żvilupp.

TELEMALTA - TAQSIMA TAT-TELEFONATI ANONIMI

L-ONOR.

EDWIN VASSALLO staqsa lill-Ministru Mingħajr Portafoll fl- Uffiċċju tal-Prim Ministru: Jista' l-Ministru jgħid għaliex it-taqsima li tieħu ħsieb it-telefonati anonimi u malizzjużi qegħdin jieħdu fit-tul biex iwieġbu għal talba ta' min jitlob dan is-servizz?

Jista' jgħid għaliex fil- każ ta' klijent li kellu Ref.

No. 554/97 wara li għamel iż-żmien stipulat ta' monitoring 21 ta' April sal-21 ta' Mejju ir-rapport għand il-pulizija wasal mhux qabel l-14 ta' Lulju?

ONOR.

JOE MIZZI: Ninsab infurmat li ma hemm ebda dewmien partikolari min- naħa tat-taqsima li tieħu ħsieb it-telefonati anonimi u malizzjużi biex iwieġbu għat-talba ta' abbonati tat-telefon li jitolbu dan is-servizz.

Id-dewmien fil-każ li semma l-Onor.

Interpellant (Ref.

No. 554/97) kien każ iżolat li ħa xi ġimgħatejn iżjed min-normal fil-fażi konklussiva tiegħu.

L- abbonat għamel it-talba l-Ġimgħa 18 ta' April.

Din it-talba għaddiet lill- AXE Operations and Maintenece Centre f'Birkirkara it-Tnejn filgħodu biex it- telefon jitpoġġa taħt sorveljanza għal perjodu ta' erba' ġimgħat, bejn il- 21 ta' April u l-21 ta' Mejju.

Wara dawn l-erba' ġimgħat, l-abbonat issottometta lit-Telemalta id-dati u l- ħinijiettat-telefonati anonimi u/jew malizzjużi li sarulu, liema informazzjoni għaddiet lil-AXE fis-26 ta' Mejju biex jiġu ntraċċati t- telefonati w identifikati minn fejn saru.

Il-file b'din l-informazzjoni kompla miexi normali sakemm fit-13 ta' Ġunju kien hemm l-informazzjoni kollha meħtieġa.

Il-file għadda għand id-Deputat Kummissarju tal-pulizija fis 7 ta' Lulju, 15-il ġurnata tax-xogħol wara li tlesta r-rapport.

Dan id-dewmien kien kawżat għax kien hemm segretarja bis-sick leave, iżda ttieħdu passi biex affarijiet bħal dawn ma jerġgħux jiġru.

Infakkar li s-sistema preżenti, biex jiġu identifikati minn fejn ikunu qed isiru telefonati anonimi u malizzjużi, hija laborjuża u kumplikata fejn titlob li l-abbonat imur personalment fl-uffiċċji tat-Telemalta l-Belt, jew ir-Rabat, GĦawdex u dak inhar stess jagħmel rapport fl-għassa tal-pulizija tad-distrett fejn joqgħod.

Kif issir it-talba għas-servizz ta' identifikazzjoni tat-telefonati, n- numru tat-telefon ta' kull min iċempel fuq il-linja taħt osservazzjoni jiġi reġistrat, bl-abbonat jieħu nota tal-ħin eżatt u d-data ta' meta jkun irċieva t-telefonata anonima.

Jekk dan ma jsirx ma tkunx tista ssir identifikazzjoni korretta.

Fi żmien xahar mill-perjodu ta' osservazzjoni, l- abbonat jieħu l-lista tad-dati u l-ħinijiet f'dan l-uffiċċju li fih irrapporta biex minn hemm imbagħad isir ix-xogħol min-naħa tat-Telemalta kif spjegajt aktar qabel.

Huwa ttamat li fi żmien mhux 'il bogħod, it-Telemalta tintroduċi dik li tissejjaħ il-"caller-line identification system" fejn apparat speċjali imwaħħal mas-sett tat-telefon awtomatikament jagħti lill-abbonat in-numru tat-telefon tal-persuna li tkun qed iċċempillu mingħajr ma l-abbonat jkollu għalfejn jerfa' r-receiver.

Biex tintroduċi din is-sistema, l-Korporazzjoni Telemalta se jkollha tagħmel "upgrading" tal-hardware u s-software kollu.

Bħalissa qed isiru negozjati għal dan l-"upgrading" u malli jiġu ffinalizzati tkun meħtieġa xi sena oħra biex din is-sistema tiġi attivata.

Huwa mistenni li l-Korporazzjoni jkollha tinvesti bejn Lm2.5 miljun u Lm3.5miljun għal dan l-"upgrading" li jagħtiha faċilitajiet oħra minbarra l- "caller-line identification system".

Dan l-aħħar, f'ġurnal lokali kien hemm min ilmenta li mhux sewwa li t- Telemalta tagħaddi l-lista tat-telefonati anonimi ntraċċati lill-pulizija.

Tajjeb ngħid li l-Korporazzjoni tqis telefonati bħal dawn bħala użu llegali tal-apparat tat-telefon, li hija offiża kriminali.

GĦalhekk hija fid-dmir li tgħaddi l-informazzjoni kollha lill-pulizija biex jittieħdu l-passi meħtieġa kontra min ikun qed jagħmel użu llegali.

Inżid ngħid li sfortunatament it-telefonati anonimi reġgħu bdew jiżdiedu.

Kellna 1,285 fl-1993, 1,602 fl-1994, 1,420 fl-1995 u 1,480 fl-1996.

S'issa kien hemm fuq 700 rapport għal din is-sena.

GĦalkemm mhux allarmanti meta mqabbla ma' numru ta' telefonati li jsiru kull sena, xorta jibqa' l-fatt li dawn inisslu ansjeta' u biza' f'min jirċevihom u għalhekk trid tittieħed azzjoni biex tipproteġi lill-abbonat.

Jideher ċar ukoll li din hija kwistjoni ta' edikazzjoni fl-użu aħjar tat- telefon u huwa l-ħsieb tal-Korporazzjoni li sakemm tiġi nstallata s-sistema l-ġdida, tagħmel kampanja biex tnissel iżjed sens ċiviku f'min b'mod egoistiku joħloq stress bla bżonn fuq ħaddieħor.

Qed ikun hemm insistenza kontinwa minn naħa tiegħi biex is-sistema tiġi ameljorata mill-aktar fis possibbli u tittieħed deċiżjoni dwar is-sistema ġdida tal-"caller-line identification system".

SRI LANKA/SUDAN - RELAZZJONIJIET BILATERALI/BŻONNIJIET TA' MALTIN

L-ONOR.

TONY ABELA staqsa lill-Viċi Prim Ministru, Ministru għall- Affarijiet Barranin u ta' l-Ambjent: Jista' l-Viċi Prim Ministru jinforma lill-Kamra: a) kif inhuma mmexxija r-relazzjonijiet bilaterali u bżonnijiet ta' Maltin fis-Sri Lanka u Sudan; b) kemm jiswew finanzjarjament lil Malta; c) minn kemm persuni hija mmexxija l-istess rappreżentanza; d) x'pożizzjoni għandhom dawn il-persuni; u x'remunerazzjoni għandhom (wieħed wieħed) inklużi r-rappreżentant uffiċjali u kemm għandhom allowances oltre l-paga/remunerazzjoni (wieħed wieħed); e) jekk il-proprjeta' wżata bħala ambaxxata/konsolat hijiex proprjeta' tal- Gvern Malti jew b'liema titolu hija posseduta; f) kemm huwa t-terminu ta' l-appointment ta' l-istess rappreżentant; u g) kemm huwa kkalkolat li jinġieb kummerċ mill-istess rappreżentanza lejn pajjiżn?

ONOR.

GEORGE VELLA: Ninforma lill-Onorevoli Interpellant illi Malt, fil- preżent, għad m'għandhiex relazzjonijiet diplomatiċi ma' Sri Lanka.

Mill-banda l-oħra, għalkemm jeżistu relazzjonijiet diplomatiċi mas-Sudan, għad ma hemmx Ambaxxatur Malti akkreditat għal dan il-pajjiż.

BAĦAR IĊ-ĊAGĦAQ - CARAVAN SITE

L-ONOR.

SANDRO SCHEMBRI ADAMI staqsa lill-Viċi Prim Ministru, Ministru għall-Affarijiet Barranin u ta' l-Ambjent: B'riferenza għall- Caravan Site li hemm ġewwa Baħar iċ-Ċagħaq, jista' l-Viċi Prim Ministru jgħid jekk: a) il-pjan li kien hemm fiż-żmien l-Amministrazzjoni Nazzjonalista għadux l-istess jew ġiex mibdul jew irranġat; b) dan il-pjan tal-Caravan Site jistax jiġi ppubblikat għall-attenzjoni tal-pubbliku; c) hux se tiġi rranġata l-aċċess ta' l-entratura u b'liema mod; d) il-camping site hux se tiġi mogħtija lil xi kumpannija jew lill-kunsill lokali u kemm se tkun il-kera għal perjodu tas-sajf fuq erba (4) xhur żmien minn Mejju sa Awissu; e) hux veru li hemm parti mis-sit li diġa' qegħdin iħallsu xi flus lil xi bdiewa; f) għaliex saret gate biex ikunu jistgħu jidħlu ċerti nies biss, meta din hija proprjeta' tal-Gvern; g) hux minnu li ċerti persuni qegħdin jużaw dan il-post li nbena mill-Amministrazzjoni Nazzjonalista li jinkludu 12-il latrina, 12- il shower u nbena sub-station u administration block għall-użu personali tagħhom billi għandhom ċavetta; h) kienux niżżlu cable ta' l-elettriku u transformer ġewwa s-sub-station; veru li se jiġu nstallat dawl għall-użu tal-caravaners; i) dan il-post li llum diġa' jinstab mimli, hemmx il-ħsieb li jiġi estiż għal aktar caravans peress li diġa' jinstab mimli; j) humiex se jiġu mposti regolamenti għal campers?

ONOR.

GEORGE VELLA: L-Awtorita' ta' l-Ippjanar mhix f'pożizzjoni li tagħti risposta għal din il-mistoqsija, peress li ma jeżistux records, jiġifieri, ma sarux applikazzjonijiet jew permessi.

Dan il-proġett kien inbeda fl-aħħar tas-snin tmenin, taħt ir-responsablita' tal-Ministru tax-Xogħolijiet ta' dak iż-żmien, il-Perit Michael Falzon.

Peress li d-Dipartiment ta' l-Artijiet jista' jkollu nformazzjoni relatata, nissuġġerixxi li l-Onorevoli Interpellant jirreferi l-mistoqsija lill- Ministru tax-Xogħolijiet Pubbliċi u Kostruzzjoni.

Fil-frattemp, ma jista' jsir xejn mill-Enforcement Section ta' l-Awtorita'.

VALLETTA: TRIQ L-IFRAN - LIFTS

L-ONOR.

SANDRO SCHEMBRI ADAMI staqsa lill-Ministru tad-Djar: Jista' l-Ministru jgħid meta se jsiru l-lifts fil-blokks ta' E Flores College, Old Bakery Str, Valletta?

ONOR.

ALFRED PORTELLI: Ninforma lill-Onor.

Interpellant li għad m'hemm l- ebda ħsieb li jsiru lifts fil-blokk indikat.

MINISTERU TA' L-AFFARIJIET BARRANIN - SEMINAR

L-ONOR.

CHRIS CARDONA staqsa lill-Viċi Prim Ministru, Ministru għall- Affarijiet Barranin u ta' l-Ambjent: Jista' l-Viċi Prim Ministru jgħid jekk hux il-kunsilli lokali kollha kienu rappreżentati fis-seminar organizzat mill-Ministeru ta' l-Affarijiet Barranin u ta' l-Ambjent fuq is- separazzjoni ta' l-iskart?

Jekk le, jista' l-Viċi Prim Ministru jgħid min kienu dawk li ma wrewx interess?

ONOR.

GEORGE VELLA: Il-Kunsilli Lokali kollha kienu mistiedna għal Seminar dwar is-separazzjoni ta' l-iskart li kien sar fis-7/08/97.

Tmien Kunsilli ma kienux rappreżentati waqt dan is-Seminar.

Dawn huma:

Birgu, Kalkara, Kirkop, Marsaxlokk, Imdina, Naxxar, Ħal-Safi u Santa Luċija.

P.A. - PERMESSI TAL-BINI F'GĦAWDEX

L-ONOR.

CHRIS CARDONA staqsa lill-Viċi Prim Ministru, Ministru għall- Affarijiet Barranin u ta' l-Ambjent: Jista' l-Viċi Prim Ministru jgħid kemm ħarġu permessi tal-bini għar-raba sular f'Marsalforn, Għawdex f'toroq li m'humiex faċċata tal-baħar fis-snin 1990, 1991, 1992, 1993 u 1994?

F'liema toroq ħarġu dawn il-permessi u min kienu l-applikanti?

F'liema sena nbidlet il-policy li f'toroq li m'humiex faċċata tal-baħar inbnew biss tliet sulari?

ONOR.

GEORGE VELLA: Mill-informazzjoni li għandha l-Awtorita' ta' l- Ippjanar, inħarġu 7 permessi tal-bini għar-raba' sular f'Marsalforn GĦawdex, f'toroq li m'humiex faċċata tal-baħar, fis-snin 1990, 1991, 1992, 1993 u 1994.

|Numru |Applikant |Data |Isem it-triq | |tal-Perm| |tal-Pe| | |ess | |rmess | | | | | | | |PB |Victor |10/01/|Volcano Street | |131/90/4|Portelli |90 | | |477/87 | | | | |PB |Frank |17/01/|2, Xagħra Road | |165/90/3|Azzopardi |90 | | |310/87 | | | | |PB |Winston |07/07/|Bishop Pace | |2791/90/|Montanaro |90 |Street | |2191/89 |Gauci | | | |PB |George/Fran|27/05/|Off Xahra Road | |1944/91/|cis Sacco |91 | | |4372/86 | | | | |PB |Ignatius |15/11/|17 Bakery Street | |4290/91/|Micallef |91 | | |3245/89 | | | | |PB |Joseph |09/04/|Rabat Road | |1307/92/|Bugeja |92 | | |4376/91 | | | | |*PB |Anthony |04/08/|Qbajjar Road | |4203/87 |Cassar |89* | |

(*Dan il-permess ġie mġedded ukoll fis-26/04/91, 12/01/93 u 20/04/95, l- aħħar tiġdid b'referenza PA 8440/94)

Data eżatt ta' meta nbidlet il-policy rigward bini f'toroq li m'humiex faċċata tal-baħar fejn dawn jinbnew biss tlett sulari ma hemmx, iżda fl- 1993 u 1994 ma nħarġu ebda permessi għajr it-tiġdid ta' permess PB 4203/87.

Barra din il-lista jeżistu diversi permessi oħrajn fejn inħareġ permess għal basement u tlett sulari (il-basement jista' jkun sa sitt filati l-fuq mill-livell tat-triq u sa disa' filati l-fuq mill-livell tat-triq meta jkun hemm bżonn tqattiegħ ta' blat li qiegħed il-fuq mill-livell tat-triq) li dawn ma jikkwalifikawx bħala bini b'erba' sulari, għalkemm ħafna nies jaħsbu li huma erba' sulari.

DJAR - AKKOMODAZZJONI ALTERNATTIVA

L-ONOR.

SANDRO SCHEMBRI ADAMI staqsa lill-Ministru tad-Djar: Jista' l-Ministru jara li l-persuna li d-dettalji tagħha qed jintbagħtu separatament tingħata akkomodazzjoni alternattiva in vista tal-fatt li hi single parent ta' erbat itfal taħt l-għaxar snin u tgħix bir-relief?

X'ħareġ mill-ipproċessar tal-file tagħha li diġa' ilu ħames xhur?

ONOR.

ALFRED PORTELLI: Jien informat illi d-dipartiment jaf illi l- persuna ndikata, issa żżewġet u qed toqgħod post ieħor.

SPTAR ĠENERALI - OPERAZZJONIJIET

L-ONOR.

ANTON TABONE staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jgħid kemm kien in- numru ta' operazzjonijiet li saru fl-Isptar Ġenerali ta' Għawdex matul l- 1994 u l-1995?

Jista' ukoll jagħti n-numru ta' operazzjonijiet li saru fl- istess sptar xahar b'xahar matul l-1996 u wkoll ta' kull xahar minn Jannar sa Awissu ta' din is-sena?

ONOR.

MICHAEL FARRUGIA: Total ta' Operazzjonijiet kollha li saru matul 1994.

Total ta' Operazzjonijiet kollha li saru matul 1995.

Operazzjonijiet kollha li saru matul 1996.

Jannar 154 Frar 154 Marzu 120 April 192 Mejju 169 Gunju 154 Lulju 169 Awissu 138 Settembru 139 Ottubru 163 Novembru 104 Diċembru 115 TOTAL 1771

SPTAR ĠENERALI - CCU/ITU

L-ONOR.

ANTON TABONE staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jgħid meta kien infetaħ is-CCU/ITU fl-Isptar Ġenerali ta' Għawdex u kemm ġew ikkurati pazjenti fih kull sena sal-lum?

ONOR.

MICHAEL FARRUGIA: Data tal-ftuħ : 9 ta' Diċembru 1989.

Numru ta' pazjenti li ddaħlu fis-CCu / ITU fl-Isptar Ġenerali ta' Għawdex.

DATA PAZJENTI 1989 32 1990 304 1991 377 1992 377 1993 351 1994 493 1995 451 1996 392 1997 268 (sal- 31 t'Awissu 1997) TOTAL 3045

DIPARTIMENT TAS-SA]]A - KORS TA' NURSING AIDES

L-ONOR.

ANTON TABONE staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jgħid kemm kien in- numru ta' applikanti f'Malta u f'Għawdex għad-dħul fil-kors ta' taħriġ għal Nursing Aides?

ONOR.

MICHAEL FARRUGIA: In-Numru ta'applikanti għad-dħul fil-kors ta' taħriġ għal Nursing Aides hu kif ġej:

Malta 857 Għawdex 347

SPTAR ĠENERALI - ĊENTRU TAD-DETOX

L-ONOR.

ANTON TABONE staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jgħid meta nfetaħ id- Detox Centre fl-Isptar ta' Għawdex?

ONOR.

MICHAEL FARRUGIA: Id-Detox Centre fl-isptar ta'Għawdex nfetaħ fl-4 ta' April 1989.

SPTAR ĠENERALI - SPEĊJALISTI

L-ONOR.

ANTON TABONE staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jgħid kemm mill-1987 'il hawn inħatru speċjalisti biex jaħdmu fl-Isptar Ġenerali ta' Għawdex bid- data ta' l-appointment u t-tip tas-servizz speċjalizzat?

ONOR.

MICHAEL FARRUGIA: Twegiba għal din il-mistoqsija ser titqiegħed fuq il-Mejda tal-Kamra.

QRATI - ANNULLAMENTI

L-ONOR.

SANDRO SCHEMBRI ADAMI staqsa lill-Ministru tal-Ġustizzja u Kunsilli Lokali: Jista' l-Ministru jgħid kemm saru talbiet għall- annullamenti tul l-1997, xahar b'xahar?

Kemm saru talbiet għal separazzjonijiet tul l-1997 xahar b'xahar?

Kemm saru separazzjonijiet bonarji tul l-istess xhur?

ONOR.

CHARLES MANGION: Ma tinzammx statistika xahar b'xahar dwar l- informazzjoni mitluba.

L-istatistika li tinzamm hija ta' sena li hija kif gej:-

Talbiet ghall-annullament taz-zwieg fl-1997 saru tmintax (18) -il wahda.

Dwar separazzjonijiet bonarji ma tinzamm l-ebda statistika.

Tul l-1997 sa' l-ahhar ta' Awwissu saru hames mija u hamsa u disghin (595) il-talba ghal separazzjoni fis-Sekond'Awla tal-Qorti Civili.

JET-SKIS

L-ONOR.

SANDRO SCHEMBRI ADAMI staqsa lill-Ministru għat-Trasport u Portijiet: Jista' l-Ministru jgħid kemm hu n-numru ta' jet-skis li qed joperaw f'Malta?

Kemm minnhom huma inxurjati?

Se jkun hemm leġislazzjoni moderna dwarhom fil-ġejjieni qarib?

ONOR.

JOE DEBONO GRECH: Jiena nfurmat li n-numru ta' Personal Water Craft (Jet-skis) reġistrati ma' l-Awtorita' Marittima huwa ta' tmenin (80), li kollha huma inxurjati skond il-liġi.

Jiena nfurmat ukoll li dawn il-Jet Skis, billi kapaċi li jtellgħu speed ta' aktar minn tnax il-knot fis-siegħa, jikkwalifikaw bħala speed-boats u huma koperti biżżejjed bir-regolamenti eżistenti.

QRATI - SUSPENDED SENTENCE

L-ONOR.

SANDRO SCHEMBRI ADAMI staqsa lill-Ministru tal-Ġustizzja u Kunsilli Lokali: Jista' l-Ministru jgħid jekk hemmx il-ħsieb li jinġiebu emendi għas-suspended sentence biex forsi tiġi ntrodotta l-partially suspended sentence bħala alternattiva oħra għal ġudikant?

ONOR.

CHARLES MANGION: Ma jidhirx ghall-mument li hemm bzonn jizdiedu l- alternattivi li ghandhom il-Qrati fl-ghoti tas- sentenzi izda hadt nota tas- suggeriment jekk jinqala l-bzonn fil-futur.

QRATI - KAWŻI

L-ONOR.

SANDRO SCHEMBRI ADAMI staqsa lill-Ministru tal-Ġustizzja u Kunsilli Lokali: Jista' l-Ministru jgħid liema hija l-aktar kawża antika li qiegħda quddiem il-Qorti?

F'liema stadju tinsab?

ONOR.

CHARLES MANGION: Ninforma lill-Onorevoli Interpellant li ma tinzammx statistika dwar l-aktar kawza antika li hija pendenti fil-Qrati.

KUNTRATTI TA' LOANS/OVERDRAFTS

L-ONOR.

SANDRO SCHEMBRI ADAMI staqsa lill-Ministru tal-Ġustizzja u Kunsilli Lokali: Jista' l-Ministru jgħid kemm saru kuntratti ta':- 1) loans; u 2) overdrafts bejn l-1996 u l-1997, xahar b'xahar?

ONOR.

CHARLES MANGION: Nixtieq ninforma lill-Onorevoli Interpellant illi fir-Registru Pubbliku tinzamm statistika dwar in-numru ta' Ipoteki li jidhlu xahar b'xahar izda mhux in-natura jew il-kwalita tal-kreditu ta' dawk l-ipoteki (cioe jekk humiex loans, overdraft, bilanc ta' prezz, obbligazzjonijiet u kwalunke xorta ta' djun).

Biex tinzamm statistika dwar il-kwalita' ta' dawn id-djun ikun mehtieg hafna zmien peress illi f'sena jigu registrati madwar 20,000 ipoteka.

Barra minn hekk dan l-ezercizzju mhux ta' siwi .

BUĠIBBA - PROĠETT

L-ONOR.

SANDRO SCHEMBRI ADAMI staqsa lill-Ministru tat-Turiżmu: Jista' l-Ministru jgħid kemm ġie jiswa lill-Gvern il-proġett ta' Buġibba?

Jista' l-Gvern jagħti breakdown tan-nefqa?

Il-kuntratturi tħallsu kollha?

Kien hemm sub-contracting?

Kienu maħruġa tenders u għal kull każ, min ħadhom?

ONOR.

KARMENU VELLA: Nitlob l-Onor Interpellant jirreferi l-mistoqsija tieghu lill-Ministeru koncernat.

NIES LI MIETU BIL-MARD TAL-KANĊER

L-ONOR.

SANDRO SCHEMBRI ADAMI staqsa lill-Ministru tas-Saħħa, Kura ta' l-Anzjani u Affarijiet tal-Familja: Jista' l-Ministru jgħid kemm hu n- numru ta' nies li mietu bil-marda tal-kanċer bejn l-1990 u l-1997, sena b'sena?

ONOR.

MICHAEL FARRUGIA: In-numru ta' nies li mietu bil-marda tal-kanċer sena b'sena mill-1990 sal-1997 huwa kif ġej;

SENA NUMRU TA' MWIET 1990 568 1991 606 1992 651 1993 637 1994 695 1995 731 1996 725 1997* 375

*Il-figura għall-1997 tkopri mill-ewwel ta' Jannar sa l-aħħar ta' Ġunju, 1997 (sitt xhur).

Dawn huma figuri ta' nies li mietu f'Malta u kienu residenti Maltin.

DIPARTIMENT TAS-SAĦĦA - NIES MIBGĦUTA BARRA GĦAL KURA

L-ONOR.

SANDRO SCHEMBRI ADAMI staqsa lill-Ministru tas-Saħħa, Kura ta' l-Anzjani u Affarijiet tal-Familja: Jista' l-Ministru jgħid kemm hu n- numru ta' dawk li ħallas għalihom il-gvern barra l-pajjiż biex isiefru fuq każijiet ta' mard?

Kemm nefaq il-gvern tul l-1990 u l-1996, sena b'sena?

ONOR.

MICHAEL FARRUGIA:

|1990 |453 |Lm 579,176 | |1991 |513 |Lm 969,262 | |1992 |538 |Lm 753,887 | |1993 |576 |Lm 1,305,258 | |1994 |546 |Lm 1,366,185 | |1995 |318 |Lm 1,407,804 | |1996 |326 |Lm 631,704 |

VALLETTA - TRIQ ID-DEJQA - PARKEĠĠ

L-ONOR.

SANDRO SCHEMBRI ADAMI staqsa lill-Ministru tal-Ġustizzja u Kunsilli Lokali: Jista' l-Ministru jgħid min hu ntitolat li jipparkja taħt ir-reserved parking space allokat taħt il-Qorti fi Triq id-Dejqa u min effettivament qed jipparkja u min suppost li jipparkja u mhux qed jipparkja u għaliex?

ONOR.

CHARLES MANGION: "Il-postijiet msemmija mill-Onorevoli Interpellant huma riservati ghall-Ufficjali tal-Qorti inkluz Marixxalli u Purtiera.

Minhabba n-numru kbir ta' karozzi li jintuzaw minn dawn l-ufficjali mhux possibli li kulhadd jipparkja f'dawn il-postijiet riservati".

SERVIZZ TA' LEGAL AID

L-ONOR.

SANDRO SCHEMBRI ADAMI staqsa lill-Ministru tal-Ġustizzja u Kunsilli Lokali: Jista' l-Ministru jgħid kemm kien in-numru ta' nies li għamlu użu mis-servizz ta' Legal Aid tul l-1996 u l-1997, sena b'sena, xahar b'xahar u dawn kienu dwar: a) pariri; u b) trattazzjoni ta' kawżi?

Jekk trattazzjonijiet, liema kienu kawżi ċivili?

Liema kienu kriminali?

ONOR.

CHARLES MANGION: Ma tinzammx statistikaw dwar l-informazzjoni mitluba mill-Onorevoli Interpellant dwar kemm inghataw pariri u dwar trattazzjoni ta' kawzi bl-ghajnuna legali sew civili sew kriminali.

Tul l-1997 saru tmenin talba ghall-ghajnuna legali u fis-sena 1996 saru 98 talba ghall-ghajnuna legali.

SPTAR ĠENERALI - RAPPORT

L-ONOR.

ANTON TABONE staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jpoġġi fuq il-Mejda tal-Kamra kopja tar-rapport fuq l-Isptar Ġenerali ta' Għawdex li ġie ppreżentat dan l-aħħar?

ONOR.

MICHAEL FARRUGIA: Id-Dokument li kien preparat minn Kummissjoni maħtura mill-Prim Ministru kien wieħed intern u sar bl-iskop li ssir analiżi tas-sitwazzjoni preżenti fl-Isptar Ġenerali ta' Għawdex kif ukoll biex iservi ta' gwida għal dak li għandu jsir sabiex jitjiebu s- servizzi tas-Saħħa f' Għawdex.

Minħabba f'hekk ma nħossx il-ħtieġa li dan jitqiegħed fuq il-Mejda tal- Kamra.

GĦAWDEX/KEMMUNA - QTUGĦ FIL-PROVVISTA TA' L-ELETTRIKU

L-ONOR.

ANTON TABONE staqsa lill-Ministru tal-Finanzi u Kummerċ: Jista' l-Ministru jgħid kemm-il darba inqata' l-elettriku f'Għawdex u f'Kemmuna matul ix-xahar ta' Awissu, 1997; minn fejn oriġinat il-kawża tal- qtugħ; liema lokalitajiet kienu milquta u kemm dam il-qtugħ f'kull każ?

ONOR.

LEO BRINCAT:

|Data |Lokalita|Kawża |Ħin | | |' | | | | | | | | |01/08/9|Calypso |Uprating |5.30 | |7 |S/Stn |ta' | | | |limiti |transforme| | | |ta' |r | | | |M'Forn |(manutenzj| | | | |oni | | | | |pprogramma| | | | |ta) | | |03.08.9|Xewkija,|Tibdil |1.30 | |7 |GĦajnsie|fis-servic| | | |lem, u |e fuse | | | |parti |f'Cordina | | | |mill-Qal|T/C | | | |a | | | |05.08.9|GĦawdex |Ħsara minn|3.20 | |7 | |Malta (33 | | | | |KV | | | | |terminator| | | | |) | | |05.08.9|Sannat, |Load |3.15 | |7 |parti |shedding | | | |minn |rikjest | | | |GĦajnsie|minn Malta| | | |lem, | | | | |il-Munxa| | | | |r, parti| | | | |mill-Vic| | | | |toria u | | | | |Xlendi | | | |06.08.9|Parti |ITT jumper|0.50 | |7 |minn-Vic|miksur | | | |toria, | | | | |Kerċem, | | | | |Żebbuġ, | | | | |San | | | | |Lawrenz,| | | | |GĦarb u | | | | |GĦasri | | | |08.08.9|Partijie|Switching |0.05 | |7 |t minn |load - u | | | |GĦawdex |feeder | | | | |(Manutenzj| | | | |oni | | | | |pprogramma| | | | |ta) | | |16.08.9|Parti |Drop Down |0.45 | |7 |żgħira |Fuse | | | |minn | | | | |Nadur, | | | | |fl-inħaw| | | | |i ta' | | | | |San Blas| | | |21.08.9|Spring |Terminazzj|3.00 | |7 |T.C. |oni ta' | | | |limiti |redundant | | | |tax-Xagħ|overhead | | | |ra |lines | | | | |(manutenzj| | | | |oni | | | | |pprogramma| | | | |ta) | | |21/08/9|Ta' Ġokk|Ħsara fi |2.00 | |7 |u |Triq Sant'| | | |Tal-lewż|Antnin | | | |a T.C. |ġewwa | | | |limiti |GĦajnsiele| | | |tax-Xewk|m, GĦawdex| | | |ija |(manutenzj| | | | |oni | | | | |pprogramma| | | | |ta) | | |22/08/9|Sannat, |Ħsara |1.00 | |7 |il-Munxa|fit-triq | | | |r, |Sant | | | |Xlendi u|Antnin | | | |parti |ġewwa | | | |minn-Vic|GĦajnsiele| | | |toria |m | | | | |(Manutenzj| | | | |oni | | | | |pprogramma| | | | |ta) | | |23.08.9|Sannat, |Jointing |4.30 | |7 |il-Munxa|Works fuq | | | |r u |cable | | | |Xlendi |(manutenzj| | | | |oni | | | | |programmat| | | | |a) | | |23.08.9|Nadur, |Qtugħ |3.35 | |7 |Xagħra, |fil-Power | | | |M'Forn, |Station | | | |GĦarb, |ta' Malta | | | |GĦasri, | | | | |Kerċem, | | | | |San | | | | |Lawrenz | | | | |u parti | | | | |minn | | | | |Victoria| | | |27.08.9|Daleland|Tibdil |0.30 | |7 |T.C. |fl-outdoor| | | |ġewwa |service | | | |l-Qala |fuse | |

Dan huwa rekord li żgur m'huwiex aċċettabbli u li juri kemm għad baqgħalha x'tissaħħaħ l-effiċjenza tal-EneMalta.

GĦAWDEX - WIED TA' MARSALFORN

L-ONOR.

ANTON TABONE staqsa lill-Ministru għax-Xogħlijiet Pubbliċi u Kostruzzjoni: Jista' l-Ministru jgħid jekk ix-xogħlijiet li kienu bdew isiru s-sena l-oħra fil-Wied ta' Marsalforn (mill-car park lejn il-baħar) humiex se jitkomplew?

ONOR.

CHARLES BUHAGIAR: Rigward dan ix-xogħol qegħdin jitfasslu disinji kif ukoll jitħejju d-dokumenti relattivi għal pubblikazzjoni ta' tender ta' xogħol.

Huwa maħsub li dan ix-xogħol jkun lest għall-użu qabel is-sajf tas-sena d- dieħla.

FURJANA - ĠNIEN TAL-KALKARA

L-ONOR.

SANDRO SCHEMBRI ADAMI staqsa lill-Ministru għax-Xogħlijiet Pubbliċi u Kostruzzjoni: Jista' l-Ministru jgħid meta se jiġi rranġat u mnaddaf mill-ħmieġ u dekorat kif xieraq it-taraġ tal-Ġnien tal-Kalkara, li jiġi quddiem l-Isptar Boffa?

Għaliex dan id-dewmien kollu minkejja pressjoni ġustifikata ta' Furjaniżi fost oħrajn?

ONOR.

CHARLES BUHAGIAR: Jien informat li l-irranġar u t-tindif tal-ġonna pubbliċi hija r-responsabbilta' tal-kunsill lokali.

Għalhekk l-Onor.

Interpellant hu mitlub jagħmel din il-mistoqsija lil Kunsill tal-Furjana dirett.

VALLETTA - CABLE RECEPTION

L-ONOR.

SANDRO SCHEMRBI ADAMI staqsa lill-Prim Ministru: Jista' l- Prim Ministru jgħid meta se jitranġa r-reception tal-cable fil-Belt Valletta?

Għaliex dan id-dewmien?

ONOR.

ALFRED SANT: Jien infurmat li s-sistema tat-televiżjoni bil-cable tkun tista' tiġi mplimentata fil-Belt Valletta wara li ssir l- infrastruttura ta' taħt l-art peress illi mhux mixtieq illi jkun hemm fili jidhru.

Jien infurmat ukoll li billi dan ix-xogħol jirrikjedi ħafna żmien, l- operatur tal-cable flimkien mal-Kunsill Lokali tal-Belt u mal-Valletta Rehabilitation Committee qiegħed jistudja l-possibilta' li s-sistema tal- cable issir mal-ħitan temporanjament biex jinqdew ir-residenti.

Is-sistema titniżżel taħt l-art meta l-proġett ta' tħaffir u restawr tat-toroq fil- Belt Valletta ikun komplut.

QRATI - AKKUŻATI B'PUSSESS TA' DROGA

L-ONOR.

SANDRO SCHEMBRI ADAMI staqsa lill-Ministru tal-Ġustizzja u Kunsilli Lokali: Jidhirlu jew le il-Gvern illi meta akkużat jinstab fil- pussess ta' l-inqas grama possibbli ta' droga dan jista' jeħel multa jew ħabs u mhux biss ħabs?

ONOR.

CHARLES MANGION: L-Onorevoli Interpellant imissu jaf illi l-Gvern ma jindahalx fl-interpretazzjoni tal-ligi, li hija ir-responsabilta esklussiva tal-Qrati.

TA' XBIEX - DAWL

L-ONOR.

ADRIAN VASSALLO staqsa lill-Ministru tal-Finanzi u Kummerċ: Jista' l-Ministru jara li titwaħħal bozza quddiem BKA2 HP Ta' Xbiex?

ONOR.

LEO BRINCAT: It-talba biex titwaħħal bozza fl-inħawi msemmija qiegħda tkun ikkunsidrata flimkien ma' talbiet oħra.

SPTAR SAN LUQA - PERMESS MID-DTC

L-ONOR.

ADRIAN VASSALLO staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jgħid meta l-persuna li isimha qed jintbagħat separatament se tirċievi il-permess mid-DTC ta' St. Luke's?

ONOR.

MICHAEL FARRUGIA: Nitlob lill-Onor Interpellant jagħtini aktar dettalji anke privatament, dwar l-isem tal-mediċina li ġiet mitluba mill- Konsulent Mediku ħalli nkun nista niċċekja.

SAĦĦA - OPERAZZJONIJIET

L-ONOR.

ADRIAN VASSALLO staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jgħid meta l-persuna li isimha qed jintbagħat separatament se tagħmel operazzjoni li tant għandha bżonn?

ONOR.

MICHAEL FARRUGIA: Il-pazjenta msemmija ġiet riferuta s-Surgical Out- patients u billi rriżulta li l-każ tagħha mhux wieħed akut, din topoġġiet fuq il-waiting list.

IPARTIMENT TAT-TAXXI INTERNI - FLUS DOVUTI LIL PERSUNA

L-ONOR.

ADRIAN VASSALLO staqsa lill-Ministru tal-Finanzi u Kummerċ: Jista' l-Ministru jgħid meta l-persuna li isimha qed jintbagħat separatament se tieħu l-flus li għandha tieħu mid-dipartiment ta' l-Income Tax?

ONOR.

LEO BRINCAT: Ma naħsibx li għandi nagħti tagħrif kunfidenzjali.

Jekk l-Onor.

Interpellant ikun awtorizzat mit-taxpayer, allura nagħti t- tweġiba lilu jew lill-amministratur tiegħu privatament.

VETTURI - SISTEMA TA' TOWING/CLAMPING

L-ONOR.

SANDRO SCHEMBRI ADAMI staqsa lill-Ministru għat-Trasport u Portijiet: Jidhirlu l-Gvern illi għall-ħsarat li jiġu kkawżati waqt l- eżerċizzju legali tat-towing/clamping għandu jingħata xi forma ta' kumpens?

Jista' taħt l-eżenzjonijiet jidħlu wkoll is-salesman, apparti naturalment it-tobba, inter alia?

ONOR.

JOE DEBONO GRECH: L-Onorevoli Interpellant huwa mitlub jirreferi din il-mistoqsija lill-Ministru responsabbli.

FURJANA - PJAZZA ROBERT SAMMUT

L-ONOR.

SANDRO SCHEMBRI ADAMI staqsa lill-Ministru għax-Xogħlijiet Pubbliċi u Kostruzzjoni: Jista' l-Ministru jgħid x'qiegħed iżomm lill- Valletta Rehabilitation Committee milli tesegwixxi, fuq insistenza tal- Kunsill Lokali tal-Furjana, li jsir ix-xogħol fi Pjazza Robert Sammut, biex din tingħata dehra aħjar?

Jista' l-Ministru jpoġġi fuq il-Mejda tal-Kamra kopji tal-korrispondenza bejn VRP u kunsill lokali?

ONOR.

CHARLES BUHAGIAR: M'hemm l-ebda talba mill-Kunsill Lokali Furjana lill-Kumitat għar-Riabilitazzjoni tal-Belt Valletta.

Jekk qed tirriferi għall-"Fosos iż-Żgħar" dan ix-xogħol huwa nkluż fil-business plan ta' xogħol futur tal-VRC.

BANEK: MID-MED - ĦAMRUN

L-ONOR.

SANDRO SCHEMBRI ADAMI staqsa lill-Ministru tal-Finanzi u Kummerċ: Jista' l-Ministru jgħid għaliex fil-fergħa tal-Mid-Med Bank tal- Ħamrun hemm short of staff ta' clerks?

Hemm il-ħsieb li jiżdied in-numru ta' impjegati?

ONOR.

LEO BRINCAT: Ninsab infurmat li l-fergħa tal-Ħamrun tal-Mid Med Bank għandha staff biżżejjed biex tlaħħaq max-xogħol normali.

GĦalissa m'hemmx il-ħsieb li jiżdied in-numru ta' impjegati.

FOSTERED CHILDREN

L-ONOR.

SANDRO SCHEMBRI ADAMI staqsa lill-Ministru tal-Ġustizzja u Kunsilli Lokali: Jista' l-Ministru jgħid meta beħsiebu jemenda chapter 69 (tal-Kodiċi Ċivili) biex fostered children li jkunu residenti ordinarjament mal-foster parents jkollhom il-possibbilta' favurihom li l-inkwilinat jgħaddi għandhom, u dan in vista li diġa' sar xogħol mill-Ex Imħallef Ricardo Farrugia għal dan l-iskop u suppost qiegħed il-Ministeru?

ONOR.

CHARLES MANGION: Bhal ma qal sewwa l-Onorevoli Interpellant il- Permanent Law Reform Committee kienet issottomettiet abbozz ta' ligi li jemenda l-Att 69 (Ordinanza li tirregola t-tigdid tal-kiri ta' bini).

Izda jien nhoss dil-kwistjoni tal-"fostering" ghandha tigi ezaminata fl-aspetti kollha taghha u mhux 'piece-meal'.

Naturalment, dan irid jigi "kkonsiderat l-ewwel mill-Ministeru responsabbli mill-Family Welfare".

VALLETTA - BANKINI

L-ONOR.

SANDRO SCHEMBRI ADAMI staqsa lill-Ministru għax-Xogħlijiet Pubbliċi u Kostruzzjoni: Jista' l-Ministru jara li fil-Belt Valletta: 1) fejn hemm toroq dojoq jitnaqqsu d-daqs tal-bankini b'ammont biżżejjed biex tkun tista' tipparkja karozza fuq naħa tat-triq u fl-istess ħin tkun tista' tgħaddi minn fuq bankina per eżempju, mara b'pushchair mingħajr il-bżonn li tinżel minn fuq il-bankina; 2) jitnaqqsu l-ammont ta' reserved parkings u jitħallew biss wieħed għall-ministru, wieħed għas-segretarju parlamentari u wieħed għall-kap tad-dipartiment; 3) isiru ndikazzjonijiet preċiżi dwar il-ħinijiet li r-reserved parkings ikunu effettivament użati; u 4) ir- residenti jkollhom aktar spazju fejn jipparkjaw billi jsiru ammont ta' parking spaces riservati għar-residenti f'kull triq li jirriflettu l-ammont ta' karozzi tar-residenti ta' dik iż-zona?

ONOR.

CHARLES BUHAGIAR: Ir-responsabbilta' għal bankini u għal management ta' traffiku fil-Belt Valletta hija tal-kunsill lokali; u għaldaqstant id-domanda għandha tiġi ndirizzata lill-Ministru responsabbli mill-Kunsill Lokali.

Madanakollu l-Kumitat għar-Riabilitazzjoni tal-Belt Valletta ħejja rapport dwar titjieb fit-trasport u parkeġġ liema rapport għadu suġġett għal diskussjoni.

ĦAMRUN: TRIQ WILLIE ATTARD - DAWL

L-ONOR.

SANDRO SCHEMBRI ADAMI staqsa lill-Ministru tal-Finanzi u Kummerċ: Jista' l-Ministru jgħid meta se ssir bozza tad-dawl f'Willie Attard Street, Ħamrun?

ONOR.

LEO BRINCAT: Ngħarraf lill-Onorevoli Membru li l-Korporazzjoni EneMalta istallat bozza fit-triq indikata minnu fl-24 ta' Lulju, 1997.

SPTARIJIET - INTERVENTI KIRURĠIĊI

L-ONOR.

ANTON TABONE staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jgħid kemm saru interventi kirurġiċi fl-Ortopedija u kemm fl-Oftalmoloġija fl-1995; fl-1996 u din is-sena?

ONOR.

MICHAEL FARRUGIA: Ninsab infurmat li fl-Isptar San Luqa mill-1995 sa nofs Lulju din is-sena kirurgi li jaħdmu fl-isptar San Luqa għamlu dawn l-operazzjonijiet fl-oqsma ta' l-Ortopedija u ta' l-Oftalmoloġija:

|SENA |ORTOPEDIJ|OFTALMOLOĠIJA| | |A | | |1995 |2997 |1313 | |1996 |2962 |1500 | |1997(sa |1493 | 853 | |nofs Lulju)| | |

RELAZZJONIJIET BILATERALI/BŻONNIJIET TA' MALTIN FIĊ-CHILE

L-ONOR.

TONY ABELA staqsa lill-Viċi Prim Ministru, Ministru għall- Affarijiet Barranin u ta' l-Ambjent: Jista' l-Viċi Prim Ministru jinforma lill-Kamra:- a) kif inhuma mmexxija r-relazzjonijiet bilaterali u bżonnijiet ta' Maltin fiċ-Chile; b) kemm jiswew finanzjarjament lil Malta; c) minn kemm persuni hija mmexxija l-istess rappreżentanza; d) x'pożizzjoni għandhom dawn il-persuni; u x'remunerazzjoni għandhom (wieħed wieħed) inklużi r-rappreżentant uffiċjali u kemm għandhom allowances oltre il-paga/rimunerazzjoni (wieħed wieħed); e) jekk il-proprjeta' użata bħalha ambaxxata/konsolat hijiex proprjeta' tal-Gvern Malti jew b'liema titolu hija posseduta; f) kemm huwa t-terminu ta' l-appointment ta' l-istess rappreżentant; u g) kemm huwa kkalkolat li jinġieb kummerċ mill-istess rappreżentanza lejn pajjiżna?

ONOR.

GEORGE VELLA: GĦalkemm jeżistu relazzjonijiet diplomatiċi maċ-Ċili, għad ma hemmx Ambaxxatur Malti akkreditat għal dan il-pajjiż.

RELAZZJONIJIET BILATERALI/BŻONNIJIET TA' MALTIN F'CHAD

L-ONOR.

TONY ABELA staqsa lill-Viċi Prim Ministru, Ministru għall- Affarijiet Barranin u ta' l-Ambjent: Jista' l-Viċi Prim Ministru jinforma lill-Kamra:- a) kif inhuma mmexxija r-relazzjonijiet bilaterali u bżonnijiet ta' Maltin f'Chad; b) kemm jiswew finanzjarjament lil Malta; c) minn kemm persuni hija mmexxija l-istess rappreżentanza; d) x'pożizzjoni għandhom dawn il-persuni; u x'remunerazzjoni għandhom (wieħed wieħed) inklużi r-rappreżentant uffiċjali u kemm għandhom allowances oltre il- paga/rimunerazzjoni (wieħed wieħed); e) jekk il-proprjeta' użata bħalha ambaxxata/konsolat hijiex proprjeta' tal-Gvern Malti jew b'liema titolu hija posseduta; f) kemm huwa t-terminu ta' l-appointment ta' l-istess rappreżentant; u g) kemm huwa kkalkolat li jinġieb kummerċ mill-istess rappreżentanza lejn pajjiżna?

ONOR.

GEORGE VELLA: Ninforma lill-Onorevoli Interpellant illi Malta, fil- preżent, għad m'għandhiex relazzjonijiet diplomatiċi maċ-Chad.

RELAZZJONIJIET BILATERALI/BŻONNIJIET TA' MALTIN FIL-BELORUSSIA (BELARUS)

L-ONOR.

TONY ABELA staqsa lill-Viċi Prim Ministru, Ministru għall- Affarijiet Barranin u ta' l-Ambjent: Jista' l-Viċi Prim Ministru jinforma lill-Kamra:- a) kif inhuma mmexxija r-relazzjonijiet bilaterali u bżonnijiet ta' Maltin fil-Belorussia (Belarus); b) kemm jiswew finanzjarjament lil Malta; c) minn kemm persuni hija mmexxija l-istess rappreżentanza; d) x'pożizzjoni għandhom dawn il-persuni; u x'remunerazzjoni għandhom (wieħed wieħed) inklużi r-rappreżentant uffiċjali u kemm għandhom allowances oltre il-paga/rimunerazzjoni (wieħed wieħed); e) jekk il-proprjeta' użata bħalha ambaxxata/konsolat hijiex proprjeta' tal- Gvern Malti jew b'liema titolu hija posseduta; f) kemm huwa t-terminu ta' l-appointment ta' l-istess rappreżentant; u g) kemm huwa kkalkolat li jinġieb kummerċ mill-istess rappreżentanza lejn pajjiżna?

ONOR.

GEORGE VELLA: GĦalkemm jeżistu relazzjonijiet diplomatiċi mal- Belarus, għad ma hemmx Ambaxxatur Malti akkreditat għal dan il-pajjiż.

RELAZZJONIJIET BILATERALI/BŻONNIJIET TA' MALTIN FIL-BELIZE

L-ONOR.

TONY ABELA staqsa lill-Viċi Prim Ministru, Ministru għall- Affarijiet Barranin u ta' l-Ambjent: Jista' l-Viċi Prim Ministru jinforma lill-Kamra:- a) kif inhuma mmexxija r-relazzjonijiet bilaterali u bżonnijiet ta' Maltin fil-Belize; b) kemm jiswew finanzjarjament lil Malta; c) minn kemm persuni hija mmexxija l-istess rappreżentanza; d) x'pożizzjoni għandhom dawn il-persuni; u x'remunerazzjoni għandhom (wieħed wieħed) inklużi r-rappreżentant uffiċjali u kemm għandhom allowances oltre il-paga/rimunerazzjoni (wieħed wieħed); e) jekk il-proprjeta' użata bħalha ambaxxata/konsolat hijiex proprjeta' tal-Gvern Malti jew b'liema titolu hija posseduta; f) kemm huwa t-terminu ta' l-appointment ta' l-istess rappreżentant; u g) kemm huwa kkalkolat li jinġieb kummerċ mill-istess rappreżentanza lejn pajjiżna?

ONOR.

GEORGE VELLA: Ninforma lill-Onorevoli Interpellant illi Malta, fil- preżent, għad m'għandhiex relazzjonijiet diplomatiċi ma' Belize.

RELAZZJONIJIET BILATERALI/BŻONNIJIET TA' MALTIN FIL-BARBADOS

L-ONOR.

TONY ABELA staqsa lill-Viċi Prim Ministru, Ministru għall- Affarijiet Barranin u ta' l-Ambjent: Jista' l-Viċi Prim Ministru jinforma lill-Kamra:- a) kif inhuma mmexxija r-relazzjonijiet bilaterali u bżonnijiet ta' Maltin fil-Barbados; b) kemm jiswew finanzjarjament lil Malta; c) minn kemm persuni hija mmexxija l-istess rappreżentanza; d) x'pożizzjoni għandhom dawn il-persuni; u x'remunerazzjoni għandhom (wieħed wieħed) inklużi r-rappreżentant uffiċjali u kemm għandhom allowances oltre il-paga/rimunerazzjoni (wieħed wieħed); e) jekk il-proprjeta' użata bħalha ambaxxata/konsolat hijiex proprjeta' tal-Gvern Malti jew b'liema titolu hija posseduta; f) kemm huwa t-terminu ta' l-appointment ta' l-istess rappreżentant; u g) kemm huwa kkalkolat li jinġieb kummerċ mill-istess rappreżentanza lejn pajjiżna?

ONOR.

GEORGE VELLA:Ninforma lill-Onorevoli Interpellant illi Malta, fil- preżent, għad m'għandhiex relazzjonijiet diplomatiċi ma' Barbados.

RELAZZJONIJIET BILATERALI/BŻONNIJIET TA' MALTIN FIL-BANGLADESH

L-ONOR.

TONY ABELA staqsa lill-Viċi Prim Ministru, Ministru għall- Affarijiet Barranin u ta' l-Ambjent: Jista' l-Viċi Prim Ministru jinforma lill-Kamra:- a) kif inhuma mmexxija r-relazzjonijiet bilaterali u bżonnijiet ta' Maltin fil-Bangladesh; b) kemm jiswew finanzjarjament lil Malta; c) minn kemm persuni hija mmexxija l-istess rappreżentanza; d) x'pożizzjoni għandhom dawn il-persuni; u x'remunerazzjoni għandhom (wieħed wieħed) inklużi r-rappreżentant uffiċjali u kemm għandhom allowances oltre il-paga/rimunerazzjoni (wieħed wieħed); e) jekk il-proprjeta' użata bħalha ambaxxata/konsolat hijiex proprjeta' tal-Gvern Malti jew b'liema titolu hija posseduta; f) kemm huwa t-terminu ta' l-appointment ta' l-istess rappreżentant; u g) kemm huwa kkalkolat li jinġieb kummerċ mill-istess rappreżentanza lejn pajjiżna?

ONOR.

GEORGE VELLA:GĦalkemm jeżistu relazzjonijiet diplomatiċi mal- Bangladesh, għad ma hemmx Ambaxxatur Malti akkreditat għalih.

RELAZZJONIJIET BILATERALI/BŻONNIJIET TA' MALTIN FIL-BAHRAIN

L-ONOR.

TONY ABELA staqsa lill-Viċi Prim Ministru, Ministru għall- Affarijiet Barranin u ta' l-Ambjent: Jista' l-Viċi Prim Ministru jinforma lill-Kamra:- a) kif inhuma mmexxija r-relazzjonijiet bilaterali u bżonnijiet ta' Maltin fil-Bahrain; b) kemm jiswew finanzjarjament lil Malta; c) minn kemm persuni hija mmexxija l-istess rappreżentanza; d) x'pożizzjoni għandhom dawn il-persuni; u x'remunerazzjoni għandhom (wieħed wieħed) inklużi r-rappreżentant uffiċjali u kemm għandhom allowances oltre il-paga/rimunerazzjoni (wieħed wieħed); e) jekk il-proprjeta' użata bħalha ambaxxata/konsolat hijiex proprjeta' tal-Gvern Malti jew b'liema titolu hija posseduta; f) kemm huwa t-terminu ta' l-appointment ta' l-istess rappreżentant; u g) kemm huwa kkalkolat li jinġieb kummerċ mill-istess rappreżentanza lejn pajjiżna?

ONOR.

GEORGE VELLA: Ir-relazzjonijiet diplomatiċi bejn Malta u l-Bahrain, flimkien mal-bżonnijiet tal-Maltin f'dan l-istess pajjiż, jitmexxew mill- Ambaxxatur Malti ġewwa Riyadh.

RELAZZJONIJIET BILATERALI/BŻONNIJIET TA' MALTIN FIL-BAHAMAS

L-ONOR.

TONY ABELA staqsa lill-Viċi Prim Ministru, Ministru għall- Affarijiet Barranin u ta' l-Ambjent: Jista' l-Viċi Prim Ministru jinforma lill-Kamra:- a) kif inhuma mmexxija r-relazzjonijiet bilaterali u bżonnijiet ta' Maltin fil-Bahamas; b) kemm jiswew finanzjarjament lil Malta; c) minn kemm persuni hija mmexxija l-istess rappreżentanza; d) x'pożizzjoni għandhom dawn il-persuni; u x'remunerazzjoni għandhom (wieħed wieħed) inklużi r-rappreżentant uffiċjali u kemm għandhom allowances oltre il-paga/rimunerazzjoni (wieħed wieħed); e) jekk il-proprjeta' użata bħalha ambaxxata/konsolat hijiex proprjeta' tal-Gvern Malti jew b'liema titolu hija posseduta; f) kemm huwa t-terminu ta' l-appointment ta' l-istess rappreżentant; u g) kemm huwa kkalkolat li jinġieb kummerċ mill-istess rappreżentanza lejn pajjiżna?

ONOR.

GEORGE VELLA: Ninforma lill-Onorevoli Interpellant illi Malta, fil- preżent, għad m'għandhiex relazzjonijiet diplomatiċi mal-Bahamas.

RELAZZJONIJIET BILATERALI/BŻONNIJIET TA' MALTIN F'AZERBAIJAN

L-ONOR.

TONY ABELA staqsa lill-Viċi Prim Ministru, Ministru għall- Affarijiet Barranin u ta' l-Ambjent: Jista' l-Viċi Prim Ministru jinforma lill-Kamra:- a) kif inhuma mmexxija r-relazzjonijiet bilaterali u bżonnijiet ta' Maltin f'Azerbaijan; b) kemm jiswew finanzjarjament lil Malta; c) minn kemm persuni hija mmexxija l-istess rappreżentanza; d) x'pożizzjoni għandhom dawn il-persuni; u x'remunerazzjoni għandhom (wieħed wieħed) inklużi r-rappreżentant uffiċjali u kemm għandhom allowances oltre il-paga/rimunerazzjoni (wieħed wieħed); e) jekk il-proprjeta' użata bħalha ambaxxata/konsolat hijiex proprjeta' tal-Gvern Malti jew b'liema titolu hija posseduta; f) kemm huwa t-terminu ta' l-appointment ta' l-istess rappreżentant; u g) kemm huwa kkalkolat li jinġieb kummerċ mill-istess rappreżentanza lejn pajjiżna?

ONOR.

GEORGE VELLA: GĦalkemm jeżistu relazzjonijiet diplomatiċi ma' l- Ażerbaijan, għad ma hemmx Ambaxxatur Malti akkreditat għal dan il-pajjiż.

RELAZZJONIJIET BILATERALI/BŻONNIJIET TA' MALTIN FI TRINIDAD U TOBAGO

L-ONOR.

TONY ABELA staqsa lill-Viċi Prim Ministru, Ministru għall- Affarijiet Barranin u ta' l-Ambjent: Jista' l-Viċi Prim Ministru jinforma lill-Kamra:- a) kif inhuma mmexxija r-relazzjonijiet bilaterali u bżonnijiet ta' Maltin fi Trinidad u Tobago; b) kemm jiswew finanzjarjament lil Malta; c) minn kemm persuni hija mmexxija l-istess rappreżentanza; d) x'pożizzjoni għandhom dawn il-persuni; u x'remunerazzjoni għandhom (wieħed wieħed) inklużi r-rappreżentant uffiċjali u kemm għandhom allowances oltre il-paga/rimunerazzjoni (wieħed wieħed); e) jekk il-proprjeta' użata bħalha ambaxxata/konsolat hijiex proprjeta' tal-Gvern Malti jew b'liema titolu hija posseduta; f) kemm huwa t-terminu ta' l-appointment ta' l-istess rappreżentant; u g) kemm huwa kkalkolat li jinġieb kummerċ mill-istess rappreżentanza lejn pajjiżna?

ONOR.

GEORGE VELLA: Ninforma lill-Onorevoli Interpellant illi Malta, fil- preżent, għad m'għandhiex relazzjonijiet diplomatiċi ma' Trinidad u Tobago.

DIPARTIMENT TAT-TAXXI INTERNI - REFUNDS

L-ONOR.

SANDRO SCHEMBRI ADAMI staqsa lill-Ministru tal-Finanzi u Kummerċ: Jista' l-Ministru jgħid meta l-persuna li d-dettalji tagħha qed jintbagħtu separatament se tieħu r-refund tat-taxxa?

ONOR.

LEO BRINCAT: Ma naħsibx li għandi nagħti tagħrif kunfidenzjali.

Jekk l-Onor.

Interpellant ikun awtorizzat mit-taxpayer, allura t-tweġiba tingħata lilu privatament jewlill-amministratur tiegħu.

VALLETTA: TEATRU L-ANTIK - PARKING AREA

W967 L-ONOR.

SANDRO SCHEMBRI ADAMI staqsa lill-Ministru għax-Xogħlijiet Pubbliċi u Kostruzzjoni: Jista' l-Ministru jara li bla dewmien isiru x- xogħlijiet meħtieġa fil-parking area tat-Teatru l-Antik, fil-Belt Valletta ħalli jinqatgħu dawk l-għadajjar kbar ta' l-ilma li qed ikun hemm?

ONOR.

CHARLES BUHAGIAR: Id-dipartiment se jara x'jista' jsir biex jittaffa l-inkonvenjent msemmi mill-Onor.

Membru.

TIPJIP - PROJBIZZJONI

L-ONOR.

SANDRO SCHEMBRI ADAMI staqsa lill-Ministru tas-Saħħa, Kura ta' l-Anzjani u Affarijiet tal-Familja: Jista' l-Ministru jara li f'postijiet pubbliċi - banek u uffiċini tal-Gvern jiġi projbit it-tipjip?

ONOR.

MICHAEL FARRUGIA: Il-liġi dwar il-kontroll tat-tabakk telenka d- diversi postijiet pubbliċi li fihom huwa projbit li jsir tipjip.

Fost oħrajn hemm tejatri u swali taċ-ċinema, sptarijiet u ċ-Ċentri tas-Saħħa u skejjel fejn jattendu tfal taħt is-sittax il-sena.

L-infurzar ta' din il- liġi ma jaqax taħt il-Ministeru tas-Saħħa iżda jaqa' taħt il-Ministeru responsabbli mill-puluzija.

MARSA: TRIQ DIĊEMBRU 13 - TRAFFIC LIGHTS

L-ONOR.

SANDRO SCHEMBRI ADAMI staqsa lill-Ministru tat-Trasport u Portijiet: Jista' l-Ministru jara li fi Triq Diċembru 13, Marsa issir xi forma ta' traffic lights?

Ġiet diskussa din il-proposta quddiem it-Traffic Control Board?

ONOR.

JOE DEBONO GRECH: Irreferejt id-domanda ta' l-Onor.

Interpellant għall-konsiderazzjoni tal-Bord għall-Kontroll tat-Traffiku.